RADVILIŠKIO RAJONO SAVIVALDYBĖS TARYBA

SPRENDIMAS

DĖL PRITARIMO RADVILIŠKIO RAJONO ŠVIETIMO IR KULTŪROS ĮSTAIGŲ VADOVŲ 2014 METŲ ATASKAITOMS

2015 m. kovo 26 d. Nr. T-989

Radviliškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 19 punktu ir Radviliškio rajono savivaldybės tarybos veiklos reglamento, patvirtinto Radviliškio rajono savivaldybės tarybos 2011 m. rugpjūčio 25 d. sprendimu Nr. T-68, 230 punktu, Radviliškio rajono savivaldybės taryba nusprendžia pritarti Radviliškio rajono švietimo ir kultūros įstaigų vadovų 2014 metų ataskaitoms:

1.	Radviliškio Lizdeikos gimnazijos (pridedama);

2.	Radviliškio Vaižganto gimnazijos (pridedama);

3.	Radviliškio r. Baisogalos gimnazijos (pridedama);

4.	Radviliškio r. Šeduvos gimnazijos (pridedama);

5.	Radviliškio r. Grinkiškio Jono Poderio gimnazijos (pridedama);

6.	Radviliškio r. Sidabravo gimnazijos (pridedama);

7.	Radviliškio r. Šiaulėnų Marcelino Šikšnio gimnazijos (pridedama);

8.	Radviliškio Gražinos pagrindinės mokyklos (pridedama);

9.	Radviliškio Vinco Kudirkos pagrindinės mokyklos (pridedama);

10.	Radviliškio r. Alksniupių pagrindinės mokyklos (pridedama);

11.	Radviliškio r. Pakalniškių pagrindinės mokyklos (pridedama);

12.	Radviliškio r. Pašušvio pagrindinės mokyklos (pridedama);

13.	Radviliškio r. Pociūnėlių pagrindinės mokyklos (pridedama);

14.	Radviliškio r. Šaukoto pagrindinės mokyklos (pridedama);

15.	Radviliškio r. Tyrulių pagrindinės mokyklos (pridedama);

16.	Radviliškio Vaižganto progimnazijos (pridedama);

17.	Radviliškio jaunimo mokyklos (pridedama);

18.	Radviliškio r. Baisogalos mokyklos-darželio (pridedama);

19.	Radviliškio lopšelio-darželio „Eglutė“ (pridedama);

20.	Radviliškio lopšelio-darželio „Kregždutė“ (pridedama);

21.	Radviliškio lopšelio-darželio „Žvaigždutė“ (pridedama);

22.	Radviliškio r. Šeduvos lopšelio-darželio (pridedama);

23.	Radviliškio dailės mokyklos (pridedama);

24.	Radviliškio muzikos mokyklos (pridedama);

25.	Radviliškio r. Kutiškių daugiafunkcio centro (pridedama);

26.	Radviliškio r. Palonų daugiafunkcio centro (pridedama);

27.	Radviliškio rajono savivaldybės švietimo ir sporto paslaugų centro (pridedama);

28.	Radviliškio rajono savivaldybės etninės kultūros ir amatų centro (pridedama);

29.	Šeduvos kultūros ir amatų centro (pridedama);

30.	Daugyvenės kultūros istorijos muziejaus-draustinio (pridedama);

31.	Radviliškio rajono savivaldybės viešosios bibliotekos (pridedama);

32.	Radviliškio miesto kultūros centro (pridedama).

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės mero pavaduotojas Kazimieras Augulis

PRITARTA

Radviliškio rajono savivaldybės tarybos

2015 m. kovo 26 d.

sprendimu Nr. T-989

RADVILIŠKIO LIZDEIKOS GIMNAZIJOS DIREKTORIAUS

2014 METŲ VEIKLOS ATASKAITA

1. Įstaigos pristatymas:

1.1. Kontaktinė informacija.

Radviliškio Lizdeikos gimnazija yra Radviliškio rajono savivaldybės biudžetinė įstaiga. Adresas – Lizdeikos 6C, Radviliškis, LT – 82180. Telefonas (8 422) 53 567, Elektroninis paštas gimnazija@lizdeika.radviliskis.lm.lt. Gimnazijos interneto svetainė www.lizdeika.lt

1.2. Įstaigos vadovas.

Ina Bajarauskaitė, direktoriaus pavaduotoja ugdymui, pavaduojanti gimnazijos direktorių, vadybinio darbo stažas 18 metų, II vadybinė kvalifikacinė kategorija.

1.3. Įstaigos darbuotojai:

Administracijos darbuotojai	Specialistai	Pagalbinis personalas
(vnt.)	(vnt.)	(vnt.)
5	59	21

1.4. Įstaigos suteiktų paslaugų gavėjai:

Laikotarpis Paslaugų gavėjai	2014-01-01	2014-12-31
Mokiniai	541	523

1.5. Finansavimo šaltiniai:

Finansavimo šaltiniai (tūkst. Lt)	Lėšos (tūkst. Lt)
1. Savivaldybės biudžetas
1.1. Savivaldybės biudžeto lėšos	894,5
1.2. Valstybės biudžeto specialiosios tikslinės dotacijos lėšos	2401,9
1.3. Biudžetinių įstaigų pajamos	38,0
2. Kiti šaltiniai
2.1. ES paramos lėšos	-
2.2. Valstybės biudžeto lėšos	600
2.3. Paskolos lėšos	-
2.4. Kitų finansavimo šaltinių lėšos (parama ir kt.)	29,4

1.6. Biudžeto išlaidos.

Darbo užmokestis – 2011,9 tūkst. Lt

Socialinis draudimas – 623,4 tūkst. Lt

Prekės ir paslaugos:

Ryšiai – 3,7 tūkst. Lt

Spaudiniai – 43,3 tūkst. Lt

Prekės – 88,7 tūkst. Lt

Komandiruotės išlaidos - 3,2 tūkst. Lt

Ilgalaikio turto remontas – 1,2 tūkst. Lt

Kvalifikacijos kėlimas – 11,9 tūkst. Lt

Ilgalaikio turto nuoma – 4,2 tūkst. Lt

Komunalinės paslaugos – 105,1 tūkst. Lt

Kitos paslaugos – 161,5 tūkst. Lt

Nemokamas mokinių maitinimas – 34,3 tūkst. Lt

Ilgalaikio turto įsigijimas – 237,5 tūkst. Lt

2. Įstaigos tikslai, veikla ir rezultatai.

Įgyvendinant gimnazijos tikslus: didžiavimosi gimnazijos dvasia ir tradicijomis skatinimas, tarpusavio santykių puoselėjimas, bei bendruomenės narių atsakomybės stiprinimas, buvo numatyti veiklos prioritetai, bei priemonės tikslams pasiekti: gimnazijos bendruomenės telikimas bendruomeniškumui, gimnazijos įvaizdžio puoselėjimas, inovatyvių mokymo formų ir metodų paieška, savalaikis įsipareigojimų ir įpareigojimų atlikimas.

Siekiamybė, kad gimnazijos renginiuose dalyvautų 80 procentų mokytojų, 50 procentų mokinių tėvų – įgyvendinta. 2014 metais gimnazijos organizuotuose renginiuose dalyvauja 60 - 90 proc. pagrindinėse pareigose dirbančių mokytojų. Pasiekta, kad 1-2 kl. mokinių tėvų susirinkimuose dalyvauja 40- 80 proc. tėvų, 3-4 klasių tėvų susirinkimuose dalyvauja 50 proc. tėvų. Sunkiau sekėsi organizuoti bendruomenės renginius, tik pavieniai tėvai dalyvavo gimnazijos organizuojamuose renginiuose:„Gera būti geru“, valstybės atkūrimo dienos minėjime, padėkos dienoje. Metodinėje taryboje akcentuota, kad 2015 m. metams privalu ieškoti ir numatyti naujų, patrauklesnių renginių vienijančių bendruomenę – šeimos dienos, sporto ir sveikatingumo dienos.

Siekiant puoselėti gimnazijos įvaizdį, didžiausias dėmesys skirtas informacijos apie gimnazijos renginius ir pasiekimus viešinimui spaudoje. Pasiekta, kad informacija gimnazijos tinklalapiui bei kitoms informavimo priemonėms pateikiama greitai. Per 2014 metus pateikta straipsnių: „Radviliškio kraštas“ – 22 , „Mūsų kraštas“ – 34, „Radviliškio naujienos“ – 21, „radviliškietis.lt“ – 23, „Švietimo, kultūros ir sporto skyriaus naujienos“ – 32. Metodinėje taryboje priimtas susitarimas, kad už informacijos teikimą yra atsakinga organizacinė grupė. Įsigyta gimnazijos atributais papuošta komandinė apranga, suvenyrai, rašikliai, USB. Suorganizuota mokinių kūrybos darbų paroda Lietuvos respublikos Seime „Pakyla pelėda išskleidus sparnus ...“, kurios globėjas Seimo narys prof. Vytautas Juozapaitis. Tęsiamas respublikos mokinių konkurso „Žynys“ ir rajono mokinių „Žyniukas“ organizavimas ir kita.

Įgyvendinant uždavinį inovatyvių mokymo formų ir metodų paieška, organizuoti kvalifikacijos kėlimo seminarai gimnazijos mokytojams „Kaip sukurti gerai funkcionuojančią mokyklą?“, „Efektyvesnė prezentacija mokykloje“, užsienio kalbos mokytojai dalyvavo seminare "Bringing Lessons to Life". "My Students Hate Writing - Help!", lietuvių kalbos mokytojai seminare „Kaip padėti mokytis lietuvių kalbos: metodai ir patarimai“.

Metodinėje taryboje nutarta, kad siekiant paįvairinti pamokas, pagrįsti jas profesine patirti bei mokslu, kviesti pamokas konsultantus, mokslininkus, ekspertus. Tam naudotasi projekto „Kam to reikia“ konsultantų paslaugomis. 30 mokytojų (50 procentų gimnazijos mokytojų) vedė atviras pamokas, vyko renginiai kitose edukacinėse aplinkose. Parengti ir patvirtinti pamokų kitose edukacinėse aplinkose bei integruotų pamokų grafikai.

Siekiant darbo drausmės gerinimo, papildytos gimnazijos Vidaus tvarkos taisyklės, papildomai informuoti mokytojai, mokiniai, tačiau įsipareigojimai ir įpareigojimai vis dar nėra laiku atliekami, nors mokytojų ir mokinių informavimui naudojamas gimnazijos intranetas, tamo.lt, gimnazijos tinklalapis, skirtas laikas klasių valandėlėms bei mokytojų pasitarimams. Numatyti mokymai savęs tobulinimosi tikslams įgyvendinti nebuvo atlikti dėl užtrukusios lektoriaus paieškos. Ši priemonė nebuvo įgyvendinta. Paskatinimų ir nuobaudų sistemos dėl įsipareigojimų ir įpareigojimų vykdymo/nevykdymo nesukurta.

Gimnazijos mokiniai, vadovaujami mokytojų, aktyviai dalyvavo miesto, respublikos, tarptautiniuose konkursuose, varžybose, olimpiadose ir projektuose bei pasiekė puikių laimėjimų. Didžiausi šių metų laimėjimai yra šie: iškovota I vieta tarptautiniame mokinių, mokytojų ir visuomenės sveikatos priežiūros specialistų konkurse „Sveikuolių sveikuoliai“ (mokytoja L. Semeniukienė, slaugytoja N. Rakauskienė), laimėta II vieta respublikos mokinių teisinių žinių konkurse „Temidė“ (mokytoja A. Savickienė, soc. pedagogė R. Buračienė), laimėta II vieta ir prizas kelionė į Švediją respublikos mokinių konkurse „Jūrų keliais“ (vadovė soc. pedagogė R. Buračienė), 47 respublikos mokinių biologijos olimpiadoje Urtės Andrušaitytės laimėta III vietą (mokytoja L. Semeniukiėnė).

2014 m. gimnazijos mokinių pasiekimai olimpiadose, konkursuose, varžybose

I vieta ir laureatai	II vieta	III vieta	Padėkos
Respublikos ir apskrities mokinių dalykinės olimpiados, konkursai, varžybos	6	6	4	10
Rajono mokinių dalykinės olimpiados	12	4	7
Rajono mokinių konkursai ir varžybos	12	9	9

Gimnazija, siekdama mokymąsi sieti su tikrove, ieškoti sąsajų tarp daiktų ir reiškinių, pratintis dirbti grupėje kartu su kitais, mokytis spręsti realias problemas, skatina mokytojų ir mokinių dalyvavimą įvairiuose projektuose. 2014 metais įgyvendinta 14 projektų. Projektus mokiniai gali vykdyti individualiai, tačiau dažniausiai tai yra komandinė, grupinė veikla. Mokiniai pratinami rinkti ir naudoti reikalingą informaciją, sisteminti didelės apimties medžiagą, organizuoti savo ir kitų darbą, bendradarbiauti sprendžiant iškeltuosius uždavinius, imtis atsakomybės už savo veiksmus, turėti savo nuomonę ir ją ginti, būti savikritiškam ir gebėti kritiškai, argumentuotai aptarti kitų požiūrius, sieti teorines žinias su praktiniu darbu.

2014 m. gimnazijos vykdyti respublikiniai ir tarptautiniai projektai

Eil Nr.	Projekto (programos) pavadinimas	Respublikinis/ Tarptautinis. Finansavimo šaltinis(-iai)	Gautos lėšos/ Lt	Dal. skaičius	Rezultatas
1.	Bendras mūsų paveldas	Tarptautinis/ Lizdeikos paramos – labdaros fondas	1500	30	Suteikta žinių, ugdant supratimą apie europinį pilietiškumą, apie kaimyninių valstybių istoriją ir kultūrą; Patobulinti komunikacijos įgūdžiai, ugdant toleranciją kitoms kultūroms; Tęsiama 8 metų draugystė su Rusijos FR Kaliningrado srities Gvardeisko vidurine mokykla Nr.1.
2.	EMILE klasė „Integruoto dalyko ir užsienio kalbos mokymo(si) bendrajame ugdymo modelio diegimas“ Projekto numeris VP1-2.2-ŠMM-05-K-01-031.	Respublikinis	2000	24	Mokytojams 300 valandų išplėstinių bendrinės prancūzų kalbos paskaitų Lietuvoje ir po 3 mėnesio trukmės stažuotes Prancūzijoje. Gauta mokomosios literatūros, kompiuteris, spausdintuvas, multimedia. Suorganizuotas frankofonijos vakaras „Po Paryžiaus dangum“, Emile klasės mokiniai lankėsi Šiaulių P. Višinskio viešosios bibliotekos prancūziškų knygų skaitykloje, atliko įvairiausias užduotis.
3.	Metodinės priemonės „Mano profesinės raidos dienoraščio“ sukūrimas	Respublikinis Erasmus+	6000	100	Naudodamiesi parengta priemone „Mano profesinės raidos dienoraštis“ mokiniai identifikuos savo profesinį tinkamumą, planuos studijas ir/ar įsidarbinimo galimybes.
4.	„Kam to reikia?!“ profesinės savanorystės projektas	Respublikinis/ nefinansuojamas	-	121	1. Suorganizuota netradicinė matematikos pamoka „Finansininkas kaip profesija“. Pamokos tikslas: Matematikos reikšmė gyvenime. Kas vienija "finansines" profesijas? 2.Suorganizuota ekskursija į Kauno hidroelektrinę. Susipažinti su HE istorija, veikla, technologijomis ir pagrindiniais įrenginiais. 3.Suorganizuotas praktikumas „Bendravimo įgūdžiai“. Suteikta informacijos apie policininko profesiją.
5.	Projekto „Maltiečių sriuba 2014“ konkursas „Idėjos padėjėjos“	Respublikinis. Maltos ordino pagalbos tarnyba Lietuvoje/ nefinansuojamas	500	Suorganizuota akcija „Gera būti geru“. Mokinių surengtoje akcijoje surinktos lėšos paskirstytos taip: Gimnazijos mokiniams našlaičiams - 70 proc. Kalėdų proga mokiniams padovanotos saldžios dovanėlės, įteikti pirkimo čekiai. Vargstantiems seneliams – 30 proc., aplankyti vieniši seneliai, įteiktos dovanėlės. Labdaros fondui „Maltiečių sriuba“ pervesta - 10 proc.
6.	Sveikas mokytojas – sėkmingo ugdymo garantas - 4	Respublikinis/ Lizdeikos labdaros paramos fondas	1000	120	Susipažinta su Lietuvos mokslininkų tyrimais apie mokytojų sveikatos ypatumus.
7.	Psichologai mokiniams apie mokinius - 5	Respublikinis/ MK lėšos, skirtos pažintinei veiklai	700	30	Susipažinta su naujausiais moksliniais tyrimais ir jų praktine nauda, studentų baigiamaisiais bakalauro darbais.
8.	„Mes rūšiuojam“ visuotinis aplinkos apsaugos projektas	Respublikinis.	-	500	Skatinta ir mokyta mokytojus, mokinius ir jų tėvelius rūšiuoti ir rinkti atskirai elektros ir elektroninės įrangos bei nešiojamųjų baterijų atliekas, jų nešalinti su kitomis atliekomis bei mažinti aplinkos taršą. Formuojamas požiūris į aplinkosaugą. Už sukauptas akcijų metu lėšas įsigyta knygų bibliotekai.
9.	„Ugdymo karjerai infrastruktūros bendrajame lavinime ir profesiniame mokyme sukūrimas ir plėtra“, Lietuvos mokinių neformaliojo švietimo centro projektas kodas Nr. VP3-2.2-ŠMM-07-V-01-004	Respublikinis	2000	500	Gautas nešiojamas kompiuteris. Įgyvendinant projektą didžiausias dėmesys skiriamas mokinių galėjimui įvertinti savo gebėjimus ir pasitikrinti savo profesinį pasirinkimą realioje darbo vietoje. Mokiniai matavosi profesijas: policijos darbuotojo – Radviliškio policijos komisariate, konditerio – „Rimuošės dvare“, stiklo dirbinių technologo – Panevėžio meninio stiklo studijoje „Glasremis“. Dalyvavo veiklinimo dienose: Kėdainių kraštotyros muziejuje. Mokiniai susipažino su muziejininko darbo diena, muziejaus fondais, dalyvavo kraštotyros pamokoje, dalyvavo ekskursijoje, aplankė Kėdainių įžymiąsias vietas, Klaipėdos universitete ir jūreivystės mokykloje. Susipažinta su jūrininko profesija, dalyvauta simuliaciniame laivo valdymo žaidime. Lietuvos Edukologijos universitete – susipažinta su studijų programomis, veiklos ir karjeros galimybėmis. Klausytasi dėstytojų paskaitų, dalyvauta laboratoriniuose darbuose.
10.	„Skaidrumo laboratorija“	Nacionalinis projektas/ Lizdeikos labdaros paramos fondas	300	5	Ugdytas skaidrumus, teisingas, sąžiningas, pasitikėjimu ir savigarba grįstas elgesys, bendravimas. Skatintas domėjimasis skaidrumo svarba bei korupcijos žala. Sukurtas gimnazijos vokas laiškams „Vokai laiškams – ne pinigams“
11.	„Tautos dvasios beieškant“	Respublikinis/nefinansuojamas	-	26	Susipažinta su unikalių Lietuvos kultūros paveldo objektų – vėjo malūnų – istorine praeitimi, atkreiptas dėmesys į šių objektų išsaugojimo iniciatyvas bei informacijos sklaidą apie juos.
12.	„Susitinkame po reklamos“	Šiaulių apskrities/ nefinansuojamas	-	6	Sukurtas pilietinių iniciatyvų ir ekologinio atsakingumo kalendorius.
13	„Puiki vasara“	Radviliškio rajono savivaldybė/ Lizdeikos labdaros paramos fondas	3600 1372	35	Vasaros poilsio stovykla „Puiki vasara“ skirta socialiai remtiniems ir gabiems mokiniams vyko 2014-06-17-23 dienomis. Šios stovyklos tikslas – socialiai remtinų šeimų ir gabių vaikų užimtumas, turiningo laisvalaikio organizavimas per poilsinę, pažintinę, sportinę, meninę, kūrybinę, kultūrinę ir profesijų pažinimo veiklą. Stovykloje dalyvavo 20 socialiai remtinų šeimų ir 15 gabių, Lizdeikos gimnazijos vardą garsinančių mokinių. Stovyklautojai lankėsi Klaipėdos Kalvystės muziejuje, kuriame dalyvavo edukacinėje programoje: „Baltų papuošalai“, praktinių užsiėmimų metų patys gaminosi žiedus, apyrankes. Lankydamiesi Klaipėdos Jūreivystės aukštojoje mokykloje ir dalyvaudami edukacinėje programoje plėtė pažintį su jūrininkų profesijų pasauliu. Poilsiaudami prie jūros, atlikdami sportines, menines kūrybines užduotis tobulino aktyvaus bendravimo, bendradarbiavimo įgūdžius, plėtojo patrauklias ir įvairias laisvalaikio veiklos formas – tinklinio žaidimas, maudynės jūroje, pasivaikščiojimas pajūriu. Įspūdingiausi renginiai – žygis į HBH kavinę, dalyvavimas ištvermės ugdymo programoje „Lūšies kelias“, dviračių žygis į Palangą.
14	Tyrėjo diena -2	Radviliškio rajono savivaldybė/ Lizdeikos labdaros paramos fondas	2000 1000	523	Gimnazijoje viešėjo mokslininkai iš KTU, VU, ŠU, Kauno T. Ivanausko zoologijos muziejaus. Net septyniolika mokslininkų skaitė gimnazistams ir svečiams iš 6 rajono bendrojo lavinimo mokyklų paskaitas, atliko eksperimentus, demonstravo robotus, pasakojo apie savo atradimus ir mokslininko profesiją. Lizdeikiečiai ir svečiai dalyvavo netradicinėse pamokose, susipažino su studentų darbais, studijų programomis.

Pedagoginio potencialo stiprinimui, didesnis dėmesys skirtas duomenimis grįsto mokytojų kvalifikacijos kėlimo sistemos tobulinimui. Gimnazijos mokytojų kvalifikacijos kėlimui tobulinti buvo patvirtinta 2014 m. pedagogų kvalifikacijos tobulinimo programa, kurioje numatyti uždaviniai, mokytojų kvalifikacijos tobulinimo prioritetai. Atlikus mokytojų apklausą, numatyti kolektyvui aktualūs seminarai, metodinėje taryboje suderintas kvalifikacijos renginiams lėšų paskirstymas. Didžiausias dėmesys skirtas bendrųjų kompetencijų ugdymui, kolektyvo mikroklimato gerinimui, privalomų pedagogams kompetencijų įgijimui. Užsakyti bendri seminarai:

„Kaip sukurti gerai funkcionuojančią mokyklą?“, „Sveikas mokytojas - sėkmingo ugdymo garantas – 4“, „Higienos įgūdžių mokymo programa“, „Pirmosios pagalbos mokymo programa“, „Efektyvesnė prezentacija mokykloje“.

Individualiai besirenkantys seminarus pedagogai buvo skatinami rinktis ne pamokų metu vykstančius renginius, ieškoti renginių, kurie finansuojami projektų lėšomis.

Gimnazijos pedagogų dalyvavimas kvalifikacijos renginiuose 2014 m.

2014 m.m. gimnaziją baigė 156 mokiniai, iš jų 142 gimnazistai ir 14 suaugusiųjų klasių mokinių. Brandos atestatai išduoti 148 mokiniams, iš jų 137 gimnazistams ir 11 suaugusiųjų. Mokymosi pasiekimų pažymėjimai išduoti 8 mokiniams (5 gimnazistams ir 3 suaugusiųjų klasių mokiniams).

2014 m. Brandos egzaminų įvertinimų analizė

Valstybiniai brandos egzaminai

Dalykai	Laikė	Surinko > 50 balų sk./%	Neišlaikė	Apeliavo*

Sk.	Gimnazijoje (proc.)	Respublikoje (proc.)

Lietuvių kalba	96	40/41,6%	3	3,13%	11,92%	0
Biologija	30(+1 neatvyko)	6/20%	0	0%	3,3%	0
Matematika	82	16/19,51%	2	2,44%	11,92%	0
Chemija	4	3/75%	0	0%	2,2%	0
Anglų kalba	47	23/48,93%	1	2,13%	0,82%	0
Informatika	5	1/20%	0	0%	7,79%	0
Fizika	14	5/35,71%	0	0%	3,5%	0
Istorija	74(+1 neatvyko)	14/18,92%	4	5,41%	10,69%	2
Geografija	16	4/25%	0	0%	1,92%	0

* - įvertinimai, peržiūrėjus darbus, nepakeisti..

Mokykliniai brandos egzaminai

Dalykai	Laikė	Įvertinti 9-10	Neišlaikė

Sk.	Gimnazijoje (proc.)	Respublikoje (proc.)	Apeliavo
Lietuvių k.	54	1	1	3%	-	0
Šokis	11 (+3 neatvyko)	9	0	0%	-	0
Dailė

Muzika

Vadyba	20 (+5 neatvyko)	10	0	0%	-	0

Iš lentelės pateiktų duomenų matyti, kad pasirinktuosius egzaminus: biologiją, chemiją, informacines technologijas, fiziką, geografiją išlaikė visi pasirinkę abiturientai. Daugumos BE rezultatai (pagal neišlaikiusiųjų skaičių) geresni nei respublikos rezultatai: informacinių technologijų – 7, lietuvių kalbos ir matematikos – 4, fizikos – 3,5, biologijos – 3, istorijos ir geografijos -2 kartus. Anglų kalbos rezultatai 2 kartus prastesni nei respublikos abiturientų pasiekimai. Egzaminų rezultatai aptarti dalykų mokytojų metodinėse grupėse ir metodinėje taryboje. Akcentuota, kad išsiaiškinti sėkmės ir nesėkmės priežastis egzaminuose nėra galimybės, nes mokykla ir mokytojai nemato mokinių darbų, NEC pateikia tik įvertinimus, todėl galima tik statistinė analizė.

100 balų įvertinimus gavo:4 D klasės mokinė Emilija Mickutė iš lietuvių kalbos (mokyt. A.Panova) ir 4C klasės mokinė Milda Bandzevičiūtė iš anglų kalbos (mokytoja Ž. Bareikienė). Net 16 mokinių egzaminų įvertinimai yra prilyginami aukščiausiam lygiui, t, y. aukštesni nei 86 balai.

2014 m. gimnaziją baigusių abiturientų stojimas į valstybes finansuojamas vietas ir valstybės nefinansuojamas vietas

142 abiturientai	Universitetai	Kolegijos	Profesinės mokyklos	Mokosi užsienyje	Neįstojusieji/ Nestojusieji
Stojimo rezultatai	114(80%)	28(20%)

43(30%)	52(37%)	16(11%)	3(2%)

Valstybės finansuojamos vietos	85(74%)

25(29%)	43(51%)	16(19%)	1(1%)

Valstybės nefinansuojamos vietos	26(23%)

15(57%)	9(35%)	0(0%)	2(8%)

Tikslinis finansavimas	3(3%)

3(100%)	0	0	0

2014 m. PUPP lietuvių kalbos įvertinimai

Organizacija	Kand. sk.	1	2	3	4	5	6	7	8	9	10
Visa Lietuva	30351	135 0,44%	499 1,64%	1054 3,47%	3656 12,05%	5082 16,74%	5516 18,17%	5749 18,94%	4596 15,14%	3219 10,61%	841 2,77%
Radviliškio raj.	470	1 0,21%	6 1,23%	14 2,98%	70 14,89%	87 18,51%	88 18,72%	84 17,87%	62 13,19%	46 9,79%	12 2,55%
Radviliškio Lizdeikos gim.	128	1 0,78%	1 0,78%	1 0,78%	19 14,84%	16 12,5%	28 21,88%	30 23,44%	24 18,75%	8 6,25%	0

2014 m. PUPP matematikos įvertinimai

Organizacija	Kand. sk.	1	2	3	4	5	6	7	8	9	10
Visa Lietuva	30261	782 2,58%	1766 5,84%	2371 7,84%	5499 18,17%	3890 12,85%	4181 13,82%	3235 10,69%	3113 10,29%	2530 8,36%	2894 9,56%
Radviliškio raj.	470	4 0,85%	23 4,89%	42 8,94%	96 20,43%	63 13,4%	63 13,4%	54 11,49%	44 9,36%	33 7,02%	48 10,21%
Radviliškio Lizdeikos gim.	127	1 0,79%	6 4,72%	8 6,3%	14 11,02%	21 16,54%	18 14,17%	22 17,32%	20 15,75%	9 7,09%	8 6,3%

Iš lentelėje pateiktų duomenų matyti, kad matematikos egzamino duomenys sudaro vadinamąjį „rezultatų varpą”, kai blogai ir puikiai išlaikiusių mokinių skaičius santykinai yra vienodas. Galime teigti, kad sudarytos užduotys buvo ne per sunkios ir atitiko mokinių įsisavintų žinių lygį. To negalima teigti apie lietuvių kalbos egzaminą, kurio rezultatai yra neproporcingi.

Palyginus PUPP respublikos, rajono ir gimnazijos rezultatus, formuluojama išvada, kad Lizdeikos gimnazijos mokinių 2,5 karto mažiau neišlaiko lietuvių kalbos egzamino lyginant su respublikos mokyklų mokiniais ir 2 kartus lyginant su rajono mokiniais. Tačiau ir aukščiausių įvertinimų iš šio egzamino mokiniai gauna 2 kartus mažiau. Matematikos egzamino rezultatai mažiau kontrastingi - neišlaikiusiųjų mažiau 5 procentais lyginant su respublikos rezultatais ir 3 procentais lyginant su rajono. Atitinkamai ir aukščiausius įvertinimus gavusių mažiau: lyginant su Lietuvos – 4 procentais, su rajonu – 3 procentais.

3.	Įstaigos teikiamos paslaugos.

Radviliškio Lizdeikos gimnazija įgyvendina pagrindinio ugdymo antrosios dalies, vidurinio ugdymo, pagrindinio ugdymo individualizuotos, suaugusiųjų pradinio, pagrindinio ugdymo pirmosios bei antrosios dalies, suaugusiųjų vidurinio ugdymo bei neformaliojo švietimo programas.

Teikiamos paslaugos:

patalpų nuoma;

kopijavimo paslaugos (mokiniams ir mokytojams).

4.	Vadovo indėlis, tobulinant įstaigos administravimą.

Gimnazijai vadovauju nuo 2013 m. balandžio 22 d. Savo darbe vadovaujuosi demokratiškumo principu. Bendruomenės susirinkimai, darbo tvarkos taisyklės yra aiškios ir vykdomos. Tvarką reglamentuojantys dokumentai aiškiai apibrėžia vadovų, mokytojų, personalo ir mokinių teises ir pareigas

Gimnazijoje veikia Parlamentas, Mokytojų taryba, Metodinė taryba, Gimnazistų ir Seniūnų tarybos. Šios institucijos teikia siūlymus aktualiais planavimo, ugdymo turinio, tradicijų puoselėjimo, renginių organizavimo, problemų sprendimo klausimais. Skatinu jų iniciatyvas. Atskiriems klausimams spręsti sudaromos darbo grupės.

2014m. balandžio 10 d. Radviliškio Lizdeikos gimnazija buvo priimta į UNESCO Asocijuotų mokyklų tinklą. Tai įvertinimas mūsų pasiryžimo įveikti iššūkius, augti, siekti aukštesnės darbo kokybės, reaguoti į aplinką ir prisidėti prie ASPnet misijos. Darbui pasirinktos sritys, kuriose jau turime patirties: sveikatos ir prevencinis ugdymas, sporto skatinimas ir darnus vystymasis, klimato kaita.

Nuo 2013 m. rugsėjo mėn. gimnazija tęsia projekto „EMILE klasė - integruoto dalyko ir užsienio kalbos mokymo(si) bendrajame ugdyme modelio diegimas“ įgyvendinimą. Projektu siekiama skatinti mokinių motyvaciją mokytis prancūzų kalbos, daugiau dėmesio skiriant tikslinei kalbai, pasiekti aukštesnį kalbos lygį bei atverti didesnes galimybes į frankofoniško pasaulio studijas bei kultūrą. Projektą remia Lietuvos Respublikos Švietimo ir mokslo ministerija bei Prancūzijos ambasada. Iš projekto finansavimo įsigytas nešiojamasis kompiuteris, multimedija, spausdintuvas, leidinių prancūzų kalba.

Panaudojant rėmėjų, labdaros – paramos fondo ir spec. fondo lėšas, įrengtas technologijų kabinetas, skirtas tekstilės mokymui. Restauruotas suvirinimo darbams skirtas technologijų kabinetas.

Inicijuotas kompiuterių bazės atnaujinimas. Įsigyta 10 modernių kompiuterių, kurie įdiegti dalykų kabinetuose. 5 kabinetai aprūpinti naujomis multimedijomis. Įsigyti 3 planšetiniai, 2 nešiojami kompiuteriai.

Rūpintasi gimnazijos II aukšto remontu. 8 kabinetai aprūpinti naujomis priemonių spintomis, mokytojų darbo stalais.

Naudojamasi gimnazijos intraneto sistema operatyviam informacijos perteikimui ir dokumentų prieinamumui garantuoti, IQES online sistemos instrumentais veiklos kokybei įsivertinti ir tobulinti, „My LOBSTER FINANCE Investment management“ programa finansiniam administravimui, elektroninio dienyno „TAMO“ paslaugomis, mokinių ir mokytojų registro bazėmis, NEC sistema KELTAS, švietimo valdymo sistema ŠVIS.

5. Įstaigos veiklos kokybės įsivertinimas.

Gimnazijos veiklos kokybės vertinimas atliekamas vadovaujantis Bendrojo lavinimo mokyklos veiklos kokybės įsivertinimo rekomendacijomis, patvirtintomis Švietimo ir mokslo ministro 2009-03-30 įsakymu Nr. ISAK-607. Remiantis minėtomis rekomendacijomis, gimnazijoje sudaryta 6 pedagogų darbo grupė.

Platusis vidaus veiklos kokybės įsivertinimas buvo atliktas panaudojus anketinę apklausą. Giluminis vidaus veiklos kokybės įsivertinimas buvo atliktas naudojant apvaliojo stalo diskusijas, individualius pokalbius ir dokumentų analizę. Internetinė gimnazijos mokytojų apklausa apie mokyklos mikroklimatą „IQES online Lietuva“.

Atlikus platųjį vertinimą nustatyta, kad vertinimuose dominuoja 3 lygis. Beje, toks vertinimas būdingas ir ankstesniuose tyrimuose. Giluminiam gimnazijos vidaus veiklos kokybės įsivertinimui pasirinkta pirmos srities „Gimnazijos kultūra“ temą „Etosas“, kadangi pirmoji sritis „Gimnazijos kultūra“ įvertinta prieštaringiausiai – vertinimas nuo 2,37 iki 2,92.

Gamtos ir tiksliųjų mokslų, kūno kultūros ir menų, užsienio kalbų, lietuvių kalbos ir socialinių mokslų metodinių grupių mokytojai dalyvavo apvalaus stalo diskusijoje ir atsakinėjo į pateiktus atvirus klausimus. Išsiaiškinta, kad bendrąja prasme gimnazijos kultūra suvokiama kaip mandagūs tarpusavio santykiai, tradicijos, įvairiapusiškas bendravimas organizuojant renginius. Šiuo metu gimnazijoje kiekvienas mokyklos kultūrą suvokia šiek tiek skirtingai. Nepasiekta, kad bendrų susitarimų visi vienodai laikytųsi. Tvarka reglamentuojama įsakymais.

Daugiau nei 90 proc. mokytojų džiaugiasi gimnazijos pasiekimais įvairiose srityse – olimpiadose, konkursuose, varžybose. Straipsniai spaudoje, internetinis gimnazijos puslapis leidžia visiems susipažinti su įvairiapuse veikla ir skatina didžiuotis mokykla. Įdomūs renginiai ir popamokinė veikla išskiria mokyklą iš kitų.

Geriausiai įvertinta mokinių galimybė dalyvauti gimnazijos būrelių veikloje bei vykstantys tradiciniai renginiai ir vykdomi projektai. Blogiausiai – mokytojų tarpusavio bendradarbiavimas.

Didžiausias poreikis keistis yra siejamas su aktyviu tėvų įtraukimu į mokyklos renginių organizavimą, mokytojų tarpusavio bendradarbiavimo skatinimu, konfliktų įvardijimo atvirumu bei didesne mokyklos vadovybės veikla, skatinančia mokytojų motyvacijos poveikį.

6. Problemos, susijusios su įstaigos veikla ir vadovų siūlomi problemų sprendimo būdai.

Ei. Nr.	Problema	Sprendimo būdai
1.	Psichologinės atmosferos gerinimas.	Organizuoti tokias veiklos formas, kurios burtų bendruomenę vienybei ir bendriems tikslams siekti.
2.	Bendruomenės narių atsakomybės stiprinimas.	Paskatinimų ir nuobaudų sistemos dėl įsipareigojimų ir įpareigojimų vykdymo/nevykdymo sukūrimas.
3.	Pagrindinio įėjimo į gimnaziją laiptų remontas	Parengta rekonstrukcijos darbų sąmata. Kreipimasis į steigėją lėšų gavimui.

Direktoriaus pavaduotoja ugdymui pavaduojanti direktorių Ina Bajarauskaitė

PRITARTA

Radviliškio rajono savivaldybės tarybos

2015 m. kovo 26 d.

sprendimu Nr. T-989

RADVILIŠKIO VAIŽGANTO GIMNAZIJOS

DIREKTORIAUS 2014 METŲ VEIKLOS ATASKAITA

1. Gimnazijos pristatymas:

Radviliškio Vaižganto gimnazija yra Radviliškio rajono savivaldybės biudžetinė įstaiga. Adresas –Vaižganto g. 29, 82148 Radviliškis. Telefonas (8 422) 52 560. Elektroninis paštas vaizganto.gimnazija@gmail.com. Interneto svetainė http://www.vaizgantas.radviliskis.lm.lt

1.1. Gimnazijos vadovas Židrūna Onaitienė, vadybinio darbo stažas 22 metai, II vadybinė kvalifikacinė kategorija.

1.2. Gimnazijos darbuotojai:

Administracijos darbuotojai	Specialistai	Pagalbinis personalas
4	38	27

1.4. Gimnazijos suteiktų paslaugų gavėjai:

Laikotarpis Paslaugų gavėjai	2014-01-01	2014-12-31
1-4 klasių mokiniai	305	273

1.5. Finansavimo šaltiniai:

Finansavimo šaltiniai (tūkst. Lt)	Lėšos (tūkst. Lt)
1. Savivaldybės biudžetas	2352,5
1.1. Savivaldybės biudžeto lėšos	823,4
1.2. Valstybės biudžeto specialiosios tikslinės dotacijos lėšos (Mokinio krepšelio lėšos ir lėšos skirtos spec. poreikių mokiniams)	1507,4
1.3. Biudžetinių įstaigų pajamos (teikiamų mokamų paslaugų lėšos)	21,7
2. Kiti šaltiniai	5,0
2.1. ES paramos lėšos	2,0
2.2. Valstybės biudžeto lėšos	1,3
2.3. Paskolos lėšos	-
2.4. Kitų finansavimo šaltinių lėšos (parama ir kt.)	1,7

1.6. Biudžeto išlaidos:

Darbo užmokestis ir Sodrai – 1958,6

Prekėms ir paslaugoms – 373,7

Mokinių maitinimui – 20,2

2. Gimnazijos tikslai, veikla ir rezultatai.

Įgyvendinant 2014 metų gimnazijos tikslus, užtikrintas užsibrėžtų prioritetų laikymasis ir dėmesys iškilusioms problemoms.

Atsižvelgiant į priimamų į gimnaziją mokinių mokymosi pasiekimus ir gebėjimą mokytis, išlaikytas gana aukštas pasiekimų lygis: mokosi labai gerai ir puikiai 7,5 proc., mokinių, gerai 24,9 proc. mokinių. 2013-2014 m. m. klasės pažymio vidurkis padidėjo vienuolikoje klasių (iš dvylikos). Rajono moksleivių olimpiadose ir konkursuose laimėtos 39 prizinės vietos. Brandos atestatai įteikti 73 abiturientams, mokymosi pažymėjimai 6. Trijų (rajone 7) valstybinių brandos egzaminų rezultatai įvertinti 100 balų (lietuvių kalbos ir literatūros – 2 ir anglų kalbos - 1). Palyginus su 2013 metais, brandos egzaminų įvertinimo vidurkis padidėjo lietuvių kalbos ir literatūros bei biologijos egzaminų. Egzaminų įvertinimų 86-100 balų procentas didesnis už respublikos - lietuvių kalbos ir literatūros, chemijos, už rajono – matematikos, istorijos, anglų kalbos, chemijos. Valstybinių egzaminų neišlaikiusiųjų procentas didesnis už rajono ir respublikos šių dalykų – lietuvių kalbos ir literatūros, matematikos, didesnis už rajono - informacinių technologijų.

Įgyvendinant gimnazijos, kaip modernios švietimo įstaigos modelį, daug dėmesio skirta mokytojų bendravimui ir bendradarbiavimui. Suaktyvėjo mokytojų dalyvavimas darbo grupėse. Kvalifikacijos tobulinimą orientavome į asmenybės ugdymą besikeičiančioje visuomenėje. 19 gimnazijos mokytojų dalyvavo Ugdymo plėtotės centro projekto „Pedagogų kvalifikacijos tobulinimo ir perkvalifikavimo sistemos plėtra „Mokytojo asmenybės tobulinimas“ programos moduliuose „Kitoniškumas ir tolerancija“ ir „Stilius, įvaizdis, etiketas“. Gimnazija dalyvauja respublikiniame projekte: „Portalo E. mokykla“.

Siekiant didinti kiekvieno asmeninę atsakomybę už gimnazijos kultūrą didesnis dėmesys skirtas gimnazijos projekto „Gimnazijos gyvenimas yra kultūra“ įgyvendinimui. Aptartas ryšys tarp gimnazijos kultūros ir pažangos siekio. Atlikta analizė, teigiamai įvertinti gimnazijos kultūros ir pažangos sričių rodikliai. Dauguma mokinių sėkmingai ugdosi vertybines nuostatas, pasitikėjimą savimi, savigarbą. Mokiniai tenkina savirealizacijos reikmes aktyviai dalyvaudami akcijose: „Mes prieš korupciją“, „Savaitė be patyčių“, „Atmintis gyva, nes liudija“, „Tegul Kalėdos aplanko kiekvieną“, „Mes rūšiuojam“ ir kt.), gimnazijos renginiuose, projektinėje veikloje. 2013-2014 m. m. įgyvendinta 12 projektų, veikė 23 būreliai. Tarp mokinių tarybos ir gimnazijos vadovų vyksta nuolatinis dialogas. Įgyvendinami mokinių pasiūlymai ir idėjos. 89 proc. mokinių savąją gimnaziją pripažįsta gera mokykla. Mokinių veikla neapsiriboja tik gimnazijos bendruomene. Jaunieji matematikai laimėjo II vietą olimpiadoje J. Kubiliaus taurei laimėti. Trys mokiniai, laimėję Radviliškio rajono savivaldybės ir jaunimo klubo MIX organizuotame renginyje „Lietuvos laisvės kovų istorijos keliais jaunomis jėgomis, lūpomis ir širdimis“ II vietą kartu su mokytoja vyko į Europos Parlamentą. Jaunųjų tyrėjų tarptautinėje mokslinėje konferencijoje „Ekonomikos ir vadybos aktualijos“ mokiniai apdovanoti specialiuoju prizu ir diplomais už verslo idėjų praktinį įgyvendinimą. Būrelio „Informacinės technologijos kasdienai“ nariai dalyvavo Šiaulių kolegijos projekte „Virtualios medijų dirbtuvės“. 2014 metais gimnazija laimėjo tarptautinio ERASMUS+ programos tarpmokyklinės strateginės partnerystės projekto „Art at European Level“ finansavimą. Trejus metus septynių Europos šalių mokyklų mokiniai ir mokytojai studijuos skirtingas menų šakas.

Gimnazijos bendruomenė parengė projektą ir laimėjo A.P.P.L.E. fondo finansavimą gimnazijos vidiniam kiemeliui renovuoti ir pritaikyti jį ugdymo procesui. Mokinių taryba inicijavo šauniausios klasės rinkimus.

2014 metų balandžio mėnesį gimnazijos bendruomenė aktyviai dalyvavo respublikinės lietuvių kalbos ir literatūros olimpiados Lietuvos ir užsienio lietuviškų mokyklų mokiniams, kuri vyko mūsų gimnazijoje, organizavime. Gruodžio mėnesį kartu su VŠĮ „Versli Lietuva“ organizavome respublikinę jaunimo verslo idėjų mugę „Parduok Kalėdinę nuotaiką“. 2014 metais organizavome rajoninius renginius: „Sumaniųjų varžytuves“, dainų anglų kalba konkursą „Our Vision“.

3. Gimnazijoje teikiamos paslaugos.

Vaižganto gimnazija įgyvendina pagrindinio ugdymo antrosios dalies, vidurinio ugdymo bei neformaliojo švietimo programas.

2013 - 2014 m.m. mokėsi: pagal vidurinio ugdymo programą 175 mokiniai, perkelta į ketvirtą klasę 99 mokiniai; išduoti 73 brandos atestatai; pagal pagrindinio ugdymo programą mkėsi129 mokiniai;

perkelta į antrą gimnazijos klasę 66 mokiniai; išduoti 61 pagrindinio išsilavinimo pažymėjimas, 2 mokymosi pasiekimų pažymėjimai, 1 liko kurso kartoti.

Neformaliajam švietimui buvo skirta 25 val. Veikė 20 neformaliojo mokinių švietimo būrelių. Neformaliojo švietimo veikloje dalyvavo 86 procentai gimnazistų.

Organizuotas mokinių maitinimas, 54 mokiniai gavo nemokamą maitinimą. 35 mokiniams organizuotas mokinių vežimas. Vežimui skirta 35,2 tūkst. Lt

4. Vadovo indėlis, tobulinant gimnazijos administravimą.

2014	m. išskirti gimnazijos administravimo prioritetai:

1.	Vienas iš svarbiausių prioritetų - gimnazijos veiklos planavimas įtraukiantis visus

bendruomenės narius ir užtikrinantis sėkmingą jos darbą. Visa gimnazijos veikla orientuota į kokybišką mokinių ugdymo proceso organizavimą, pažangos siekį.

2.	Ugdymo proceso ir ugdymo aplinkos gerinimas.

Atlikta mokymosi motyvacijos, mokėjimo mokytis ir ugdymosi rezultatų dermės analizė pagal SSGG schemą. Nustatyta, kad ugdymo(si) rezultatus daugiausia lemia aktyvus mokinių mokymasis, objektyvus ugdymo(si) proceso vertinimas. Susitarta dėl priemonių mažinančių grėsmių ir silpnybių įtaką ugdymo rezultatams.

Praturtinta mokymo materialinė bazė: įsigyta dar viena interaktyvi lenta, 15 kompiuterių, 3

projektoriai, 2 spausdintuvai. Mokymo priemonėms ir vadovėliams išleista 16582,18 Lt. Sportinio inventoriaus atnaujinimnui skirta 3220,00 Lt.

Atnaujinti baldai etikos ir informacinių technologijų kabinetuose, išplėstos mokinių poilsio zonos. Sukurta nauja edukacinė erdvė gimnazijos vidiniame kiemelyje. Mokinių pageidavimu įrengtas modernus skambutis.

3.	Gimnazijos bendruomenės narių sutelktumas ir iniciatyvų skatinimas.

Telkiamos darbo grupės gimnazijos veiklai: ugdymo planui parengti, konkursams ir

renginiams organizuoti (respublikinė lietuvių kalbos ir literatūros olimpiada, respublikinė jauninmo verslumo mugė, rajoninės sumaniųjų varžytuvės, rajoninis dainų anglų kalba konkursas ir t.t). Mokytojų darbo grupė parengė rodiklius gimnazijos modernumui įvertinti. Atliktas įsivertinimas, suplanuotos ir įgyvendinamos priemonės. Glaudus bendravimas ir bendradarbiavimas su mokinių taryba, tenkinant mokinių poreikius. Per 2014 metus bendru susitarimu įgyvendinta 10 mokinių iniciatyvų: įsteigta mokinių mokomoji bendrovė “Vaižgantas Cafe”, organizuoti šauniausios klasės rinkimai, dalyvauta KTU projekte “Iššūkis mokyklai”, sukurtas nuotraukų koliažas “Su gimtadieniu, Lietuva” ir kt.

Siekiant stiprinti bendradarbiavimą ir prisitaikymą dirbti besikeičiančioje visuomenėje mokytojams organizuoti asmenybės tobulinimo mokymai; patvirtintas poveikio priemonių netinkamo elgesio mokiniams taikymo gimnazijoje aprašas; priimtas susitarimas dėl MOODLE naudojimo ugdyme (10 mokytojų mokosi virtualios mokymo aplinkos MOODLE naudojimo ugdyme); mokytojai pagilino mokymo(si) proceso valdymo kompetenciją, įgijo emocinių sunkumų atpažinimo ir valdymo gebėjimų seminare “Emocijų valdymo įgūdžiai mokytojo darbe”, gimnazijos vadovai dalyvavo pristatyme - diskusijoje “Geros mokyklos koncepcija”.Siekiant stebėti veiklą ir laiku numatyti pagalbą mokiniams, kas dvi savaitės organizuojami pasitarimai su gimnazijoje dirbančiais specialistais: meno vadovais, psichologe, socialine pedagoge, profesinio konsultavimo patarėja. Vaiko gerovės komisijoje aptartos priemonės dėl mokinių fizinio aktyvumo skatinimo ir gebėjimo rūpintis savo sveikata, organizuota 11 posėdžių su mokiniais, jų tėvais dėl pagalbos teikimo mokiniams turintiems mokymosi, elgesio, lankomumo ar kitų socialinių problemų. Veiklos stebėsenai ir įsivertinimui naudojama IQES online sistema. Kas mėnesį vyksta susitikimai su gimnazijos mokinių Tėvų klubu, aptariami gimnazijos veiklos klausimai, mokiniams iškilusios problemos.

5. Gimnazijos veiklos kokybės įsivertinimas.

Pagal 2014 metų veiklos plačiojo įsivertinimo rezultatus aukščiausiomis vertėmis įvertinta šie rodikliai: klasės valdymas (3,3), vertinimas kaip informavimas (3,3), pamokos struktūros kokybė (3,3), mokytojo ir mokinio dialogas (3,2), mokytojo veiklos planavimas (3,2). Nėra neigiamai vertinamų sričių. Žemiausias įvertinimas 2,5 šių sričių: mokyklos įvaizdis ir viešieji ryšiai, psichologinė pagalba ir neformalusis švietimas.

Gruodžio mėnesį naudojant „IQES online Lietuva” įsivertinimo instrumentus atlikta srities „Mokyklos kultūra” įsivertinimas. Įsivertinime dalyvavo mokiniai, mokinių tėvai ir mokytojai. Rezultatai aptarti mokytojų tarybos posėdyje „Dėl gimnazijos kultūros ir pažangos siekio”. Nustatyta, kad vyrauja teigiamas kultūros ir pažangos sričių rodiklių įvertinimas. Suplanuotos priemonės silpnesnioms sritims stiprinti.

Ugdymo(si) rezultatai kas pusmetį aptarti mokytojų tarybos posėdžiuose, tėvų ir mokinių susirinkimuose, susitarta dėl priemonių problemoms spręsti.

6. Problemos, susijusios su gimnazijos veikla ir vadovų siūlomi problemų sprendimo būdai.

Įvertinus 2014 metų gimnazijos veiklos rezultatus, nustatytos aktualiausios problemos, sąlygotos vidaus ir išorės faktorių: gimnazija be specialiai skirto finansavimo savo jėgomis negali išspręsti šių problemų: stadiono renovacijos ir vidaus vandentiekio ir nuotėkų susidėvėjusių vamzdynų pakeitimo.

Gimnazijos direktorė	Židrūna Onaitienė

PRITARTA

Radviliškio rajono savivaldybės tarybos

2015 m. kovo 26 d.

sprendimu Nr. T-989

RADVILIŠKIO RAJONO BAISOGALOS GIMNAZIJOS DIREKTORIAUS

2014 METŲ VEIKLOS ATASKAITA

1. Įstaigos pristatymas:

1.1. Radviliškio rajono Baisogalos gimnazija yra Radviliškio rajono savivaldybės biudžetinė įstaiga. Adresas: Mokyklos g. 25, Baisogala, tel. (8 422) 65 736, elektorinio pašto adresas: baisogalosgimnazija@gmail.com, interneto svetainė: http://www.baisogala.radviliskis.lm.lt; tipas – gimnazijos tipo gimnazija visų amžiaus tarpsnių vaikams.

1.2. Įstaigos vadovas – Asta Juzukonienė, direktoriaus pavaduotoja ugdymui, laikinai einanti direktoriaus pareigas, vadybinio darbo stažas – 10 metų, III vadybinė kategorija.

1.3. Įstaigos darbuotojai:

Administracijos darbuotojai	Specialistai	Pagalbinis personalas
2	44	22

1.4. Įstaigos suteiktų paslaugų gavėjai:

Laikotarpis Paslaugų gavėjai	2014 m. sausio 1 d.	2014m. gruodžio 31 d.
Mokiniai	392	356

1.5. Finansavimo šaltiniai:

Finansavimo šaltiniai (tūkst. Lt)	Lėšos (tūkst.Lt)
1. Savivaldybės biudžetas	2787,1
1.1. Savivaldybės biudžeto lėšos	849,9
1.2. Valstybės biudžeto specialiosios tikslinės dotacijos lėšos	1923,9
1.3. Biudžetinių įstaigų pajamos	13,3
2. Kiti šaltiniai	-
2.1. ES paramos lėšos (projektai ilgalaikiam turtui ir atsargoms)	-
2.2. Valstybės biudžeto lėšos (projektai ilgalaikiam turtui ir atsargoms)	-
2.3. Paskolos lėšos	-
2.4. Kitų finansavimo šaltinių lėšos (parama ir kt.)	2,7

1.6. Biudžeto išlaidos – 2787,1 (tūkst. Lt)

Eil. Nr.	Straipsnis	Pinigų suma tūkst.Lt
1.	Darbo užmokestis	1622,5
2.	Soc. draudimas	501,4
3.	Ryšiai	3,3
4.	Mokymo priemonės	31,0
5.	Spaudiniai	16,2
6.	Transporto išlaidos	16,3
7.	Kitos prekės	24,2
8.	Komandiruotės	1,9
9.	Kvalifikacijos kėlimas	10,4
10.	Komunalinės paslaugos	160,2
11.	Mokinių pavėžėjimas	174,9
12.	Ilgalaikio turto einamasis remontas	20,0
13.	Nemokamas maitinimas	131,1
14.	Ilgalaikio nematerialaus turto įsigijimas	2,5
15.	Kitos paslaugos	71,2
Iš viso biudžeto išlaidų	2787,1

Savivaldybė 2014 metais skyrė moksleivio krepšelio lėšų - 1792798 Lt. , ugdymo aplinkai skirta

- 849917 Lt, gimnazijos remontui - 20000 Lt.

Pavėžėjimas: gimnazijoje 208 mokiniai gyvena toliau kaip 3 km nuo gimnazijos. Gimnazija turi 19 sėdimų vietų mokyklinį autobusą. Mokykliniu autobusu vežama 18 mokinių. ŽŪB „Vainiūnų agroservisas“ veža 123 mokinius, UAB „Emtra“ - 67 mokinius.

Nemokamai maitinami 165 mokiniai.

2. Įstaigos tikslai, veikla ir rezultatai.

Tikslas: Tobulinti valdymo modelį, orientuotą į bendradarbiavimą, suteikiant pagalbą mokytojui, mokiniui ir jo tėvams (globėjams).

Uždaviniai:

1. Siekti kokybiškos veiklos planavimo.

2. Teikti kvalifikuotą pedagoginę, psichologinę, socialinę pagalbą gabiems ir turintiems psichologinių problemų bei mokymosi sunkumų mokiniams.

Pirmojo uždavinio įgyvendinimo rezultatai: tinkamai atlikti organizaciniai darbai - teikta informacija apie nacionalinės švietimo politikos bei įstaigos veiklos aktualijas, pakoreguoti bei patvirtinti mokyklos veiklą reglamentuojantys dokumentai (metodinių grupių, savivaldos institucijų ir kt.). Mokytojai kokybiškai įgyvendino bendrąsias ugdymo programas, tobulino ugdymo procesą, pamokos organizavimą Buvo siekiama pamokose taikyti veiklą aktyvinančius metodus, motyvuojantį vertinimą. Sėkmingai įgyvendintos pagrindinio ugdymo antros dalies ir vidurinio ugdymo programos. Užtikrinta dalykų programų pasirinkimo įvairovė, stengtasi priartinti bendrojo ugdymo turinį prie gyvenimo aktualijų ir formuoti dalykines ir bendrąsias kompetencijas, reikalingas mokymuisi visą gyvenimą. Daugiau nei 10% atnaujintas pasirenkamųjų dalykų ir modulių programų skaičius, sudarytos sąlygos kiekvienam mokiniui pasirinkti ugdymo turinį pagal poreikius ir galimybes.

Mokytojai aktyviai dalyvavo „Pagrindinio ugdymo pasiekimų patikrinimo ir brandos egzaminų sistemos tobulinimo“ projekte.

Pagerėjo gimnazijos pažangumas: 2013-2014 m. m. - 98,44% ( 2012-2013 m. m.- 97%).

2013–2014 m. m. vidurinio ugdymo programos baigimo rezultatai: baigė 51 mokinys, atestatus gavo 46 mokiniai, iš jų – vienas su pagyrimu, 5 mokiniai gavo mokymosi pasiekimų pažymėjimą. 19 abiturientų įstojo mokytis į Lietuvos universitetus, 16 abiturientų įstojo į kolegijas, 9 abiturientai į profesines mokyklas,

Pasiekta daugiau nei ankstesniais metais prizinių vietų olimpiadose bei konkursuose: rajono olimpiadose užimtos penkios pirmos vietos, aštuonios antros vietos, devynios trečios vietos. Respublikiniuose konkursuose ir olimpiadose iškovotos viena pirma, keturios antrosios ir dvi trečiosios vietos. Sportinėse varžybose mokyklos mokiniai dvylika kartų tapo rajono , šešis kartus respublikos ir keturis kartus tarptautinių varžybų nugalėtojais. Iš viso 2014 metais iškovota 51 prizinė vieta ( 2013 metais – 29 prizinės vietos).

Kryptingai buvo tobulinama mokytojų kvalifikacija. Mokytojų profesinio tobulėjimo buvo siekiama nuosekliai įgyvendinant žmogiškųjų išteklių tobulinimo ir atestacijos programas. 100% mokytojų dalyvavo kvalifikacijos tobulinimo renginiuose, konferencijose, seminaruose dalijosi gerąja darbo patirtimi. Kaip ir ankstesniais metais, 2014 m. buvo organizuoti du bendri seminarai gimnazijos mokytojams, kuriuose jie kartu gilinosi į pamokos tobulinimo būdus.

Daug dėmesio buvo skirta mokytojų veiklos vertinimo tobulinimui: parengta mokytojo profesinių gebėjimų ir veiklos vertinimo tvarka, numatyti veiklos vertinimo kriterijai.

Kaip ir buvo numatyta 2014 metų mokyklos veiklos plane, bendromis mokytojų, pagalbos specialistų jėgomis buvo plėtojama ir kuriama saugi, bendradarbiavimu paremta ugdymo(si) aplinka. 5-8 kl., I-IV g. klasių vadovai, įtraukdami bendruomenės narius, socialinius partnerius, įgyvendino priemones, numatytas parengtose adaptacijos programose, užtikrino sklandų mokinių perėjimą iš vienos ugdymo programos į kitą. Socialinis pedagogas, psichologas padėjo adaptuotis mokiniams, kurie turėjo asmeninių ar socialinių problemų.

Kryptingai buvo įgyvendinamas mokinių karjeros kompetencijų ugdymas, gimnazija dalyvavo nacionaliniame projekte „Ugdymo karjerai ir stebėsenos modelių sukūrimas ir plėtra bendrajame lavinime ir profesiniame mokyme“. Sukurta mokinių ugdymo karjerai sistema, parengtas ugdymo karjerai specialistas, kuriam, pasibaigus projektui, skirtos valandos tęsti pradėtus darbus.

Mokinių saviraiškos galimybės plėtojamos įgyvendinant tris neformaliojo švietimo programas. Ypač daug pasiekta vykdant programą „Lietuvių tautinių šokių kolektyvas“. Šokių kolektyvui nupirkti tautiniai rūbai.

Plėtojant gimnazijos materialinės ir techninės bazės efektyvų naudojimą buvo vykdoma informacinės sistemos diegimo gimnazijoje programa. Diegiant informacinę sistemą, atnaujinta techninė bazė, suplanuoti tolesni veiksmai. Visoje gimnazijoje yra bevielis interneto ryšys, atnaujintas gimnazijos tinklapis, mokytojai, mokiniai ir tėvai sėkmingai naudojasi Mano dienynu lt.

Mokytojai patobulino gebėjimą rengti mokymo priemones, skirtas darbui su interaktyviomis lentomis.

Didelis dėmesys buvo skiriamas veiklos įsivertinimui, optimalių sprendimų paieškai, racionaliam tiek intelektinių, tiek materialinių resursų naudojimui geriausiam rezultatui pasiekti. Gimnazijos modernizavimas, kompiuterizavimas bei technologinis aprūpinimas, naujų ugdymo erdvių kūrimas ir senųjų atnaujinimas, moderniausių interaktyvių ugdymo priemonių diegimas padėjo užtikrinti ugdymo kokybę.

Moksleivio krepšelio racionalus naudojimas suteikė gimnazijai galimybę efektyviai veiklai: netrūko darbo užmokesčio fondo (mokytojų atlyginimas 4 mėn. buvo mokamas aukščiausiu koeficientu) , atnaujintos mokymo priemonės, vadovėliai, baldai, suteikta galimybė mokytojams kelti savo kvalifikaciją, atestuotis. Pagerėjo gimnazijos materialinė bazė.

Kryptingai naudojami finansiniai ištekliai, ES ir projektinės veikos lėšos suteikė galimybes ne tik modernizuoti mokymo bazę – įsigyti daugiau kompiuterinės įrangos, bet ir papildyti bibliotekos fondus vadovėliais, programinės bei grožinė literatūros knygomis.

Tinkamai įgyvendintas antrasis uždavinys - teikti kvalifikuotą pedagoginę, psichologinę, socialinę pagalbą gabiems ir turintiems psichologinių problemų bei mokymosi sunkumų mokiniams.

Gimnazijoje pakankamai veiksmingai diferencijuojamas ugdymo procesas visų mokinių pažangai užtikrinti. Dalykų mokytojai ugdymo uždavinius ir metodus derina prie individualių mokinių poreikių.

Sistemingai ir efektyviai teikiama pedagoginė pagalba bei papildomai dirbama su gabiais, mokymosi sunkumų turinčiais ir specialiųjų poreikių mokiniais konsultacijų, dalykų modulių metu, individualiai bei rengiantis įvairioms olimpiadoms, konkursams, varžyboms. Apie 35 % tėvų ir panašiai tiek pat vaikų teigia, kad mokymosi rezultatų gerinimui padeda konsultacijos, moduliai.

95 % tėvų pasitiki mokytojais, jų darbu ir apie 82 % tėvų mano, kad mokytojai stengiasi padėti vaikams ir juos išmokyti.

Visapusiškai teikiama pagalba mokiniams, kurie mokosi savarankiškai. Pakankamai efektyviai organizuojamas mokymas namuose.

Gimnazijoje vykdomas Specialiojo ugdymo įstatymas ir jį papildantys teisės aktai. Sudaryta mokyklos Vaiko gerovės komisija, kurioje dalyvauja ne tik specialistai, mokytojai, bet ir visuomenės sveikatos priežiūros specialistė, socialinė pedagogė, psichologė, specialioji pedagogė. Specialiųjų ugdymosi poreikių turinčių mokinių ugdymas organizuojamas veiksmingai – tenkinami visų specialiųjų ugdymosi poreikių turinčių mokinių poreikiai. Vaiko gerovės komisija veikia pagal jos veiklą reglamentuojančius dokumentus. Specialiųjų ugdymosi poreikių turintiems mokiniams mokytojai rengia jų gebėjimus, poreikius, galimybes atitinkančias pritaikytas ir individualias programas, todėl pagalba savalaikė ir paveiki. 84,8% mokytojų teigia, kad mokyklos specialistai suteikia reikiamą pagalbą mokytojams, mokantiems specialiųjų poreikių vaikus. 80,7% mokytojų mano, kad laiku nustatomi mokinių specialieji poreikiai. 80,8% tėvų yra kreipęsi ir patenkinti mokyklos specialistų teikiama pagalba. Sistemingai fiksuojama specialiųjų poreikių mokinių pažanga, pažangos analizė pristatoma Vaiko gerovės komisijos ir Mokytojų tarybos posėdžiuose.

Teikiama psichologinė pagalba: 118 individualių pokalbių su mokiniais, 38 individualios konsultacijos, spręstos elgesio, mokymosi, tėvų ir vaikų bendravimo ir kitos problemos, 87 individualūs pokalbiai su mokytojais ir tėvais, 24 individualios konsultacijos; spręstos vaikų mokymosi, auklėjimo problemos; teiktos konsultacijos socialiai, pedagogiškai apleistiems mokiniams. Vyko susitikimas su penktų klasių mokiniais. 6b, 5a, 5b, 8a klasės vadovų pageidavimu vyko diskusijos klasės valandėlių metu: „Kas trukdo būti draugiškiems?“, „Kaip sekasi naujoje mokykloje“, „Paauglystės krizės“. 5 klasės tėvų susirinkimuose skaityti pranešimai „Penktokų adaptacija: ypatumai , problemos, jų sprendimo būdai“, „Tarpusavio santykiai“. Atlikti tyrimai „ I-IVg klasių mokymosi ir namų darbų krūvis“, „Interesų klausimynas „ Kryžkelė“ 2g klasėse, penktokų adaptacija.

Gimnazijoje organizuojamas kryptingas gabių ir talentingų vaikų ugdymas. 90,5% mokytojų mano, kad mūsų gimnazijoje laiku pastebimi ypač gabūs, talentingi vaikai. 85,2% tėvų mano, kad mokykloje yra neformalaus ugdymo užsiėmimų ypač gabiems menui, talentingiems vaikams.

65% gimnazijos mokinių dalyvauja neformaliojo švietimo būrelių veikloje: 1-2 būrelius lanko 191 mokinys, 3-5 būrelius - 36 mok., 6-9 būrelius - 5 mokiniai.

Per pamokas mokinių darbas individualizuojamas pagal jų gebėjimus. Nuolatos organizuojamos dalykinės olimpiados mokykloje, mokiniai parengiami ir aktyviai dalyvauja rajono, šalies olimpiadose, konkursuose bei užima jose prizines vietas. Atsižvelgus į gabių mokinių polinkius ir poreikius, kryptingai organizuojamos konsultacijos jų gebėjimams plėtoti. 100% išnaudojamos valandos, skirtos mokinių ugdymo(si) poreikiams tenkinti. Gabiems mokiniams siūlomos lietuvių k., matematikos, užsienio k., istorijos, biologijos, chemijos ir fizikos, geografijos konsultacijos.

Taikomi aktyvieji mokymo(si) metodai ir įvairios strategijos gabių mokinių mokymosi motyvacijai didinti. Gimnazijoje sukurta gabių ir motyvuotų mokinių skatinimo sistema. Gabūs mokiniai 2 kartus per mokslo metus vežami į ekskursijas, apdovanojami, skatinami ne tik mokiniai, bet ir tėvai bei mokytojai. Gimnazijos materialinė techninė bazė tenkina beveik visus (90%) gabių mokinių mokymosi poreikius.

Gimnazijos veiklos tikslai ir prioritetai dera su Valstybine švietimo 2013-2022 metų strategija, „Lietuva 2030“ strategija bei Radviliškio savivaldybės strateginio plano tikslais.

Gimnazijos kultūra formuojama laikantis tobulėjimo, lygiateisiškumo, pagarbos ir tolerancijos principų. Pripažįstama, kad svarbūs ne tik rezultatai, bet ir jų pasiekimo būdai, t.y. visas ugdymo procesas, aplinka.

2.	Įstaigos teikiamos paslaugos.

Baisogalos gimnazija įgyvendina pagrindinio ugdymo pirmosios ir antrosios dalies, vidurinio ugdymo bei neformaliojo švietimo programas.

Teikiamos kopijavimo paslaugos mokiniams ir mokytojams.

Baisogalos gimnazijos mokyklinis autobusas laisvu nuo mokinių pavežimo į gimnaziją ir atgal laiku, mokinių atostogų metu nustatytais Radviliškio rajono savivaldybės tarybos nuomos įkainiais nuomojamas Radviliškio rajono įstaigų ugdytiniams, pedagogams, kitiems asmenims.

4. Vadovo indėlis, tobulinant įstaigos administravimą.

2014 metais skirtas dėmesys gimnazijos meniniams kolektyvams, dalyvaujantiems įvairiuose festivaliuose ir konkursuose, reprezentuojantiems gimnaziją, rajoną, respubliką. 2014 metais organizuoti šventiniai renginiai. Sėkmingai buvo tęsiamas bendradarbiavimas su socialiniais partneriais, švietimo įstaigomis.

Ypatingas dėmesys skirtas gimnazijos materialinės bazės gerinimui, aktyviam mokytojų dalyvavimui kvalifikaciniuose renginiuose bei gerosios patirties sklaidai gimnazijoje, rajone.

Organizavau mokytojams išvyką į ketvirtąją mokyklų įrangos, mokymo priemonių ir technologijų Litexpo parodą „MOKYKLA 2014‘‘ , edukacinę ekskursiją po Dzūkijos kraštą.

2014 m. gimnazijoje buvo atliktas veiklos įsivertinimas pagal metinį veiklos planą, ugdymo bei strateginių planų įgyvendinimą. Įsivertinimo rezultatai apibendrinti, pristatyti mokytojams ir mokyklos bendruomenei, panaudoti rengiant ugdymo planą, metinį veiklos planą.

Gimnazija sėkmingai užtikrina mokinių saugumą. Taikomos prevencinės priemonės padėjo mažinti nelaimingų atsitikimų skaičių (2014 m. jų nebuvo). Įgyvendintos sveikos gyvensenos, nusikalstamumo ir žalingų įpročių prevencijos, bendruomenės narių saugumo užtikrinimo programos.

Organizuotas Baisogalos gimnazijos mokinių tėvams, mokytojams LIONS QUEST programos seminaras „Socialinis emocinis mokymas – pagrindiniai sėkmingo įgyvendinimo tvarumo veiksniai“, kurį vedė psichologas Linas Slušnys, renginį „Tyrėjo diena tavo mokykloje“.

Bendradarbiaujant su Baisogalos seniūnija nutiestas pėsčiųjų takas į kitą gimnazijos pastatą, dešimties kabinetų durys pakeistos naujomis, sutvarkyta laiptinė į gimnazijos valgyklą, valgyklos grindims nupirktos grindų plytelės, kurios bus išklotos mokinių atostogų metu, suremontuotas metodinis kabinetas, koridoriuose, fojė, kieme mokinių saugumui sumontuotos vaizdo kameros, aktų salėje įrengta scenos meninio apšvietimo sistema, dviejuose kabinetuose nupirkti nauji mokykliniai suolai su kėdėmis, baldai. Valgykloje, tarpininkaujant „Kretingos maistui“, pakeisti valgyklos baldai naujais. Įsigijome naują kabinetų rodyklę, užrašus ant kabineto durų.

Veiksmingai ir funkcionaliai išnaudotos vidinės ir išorinės edukacinės aplinkos, sudarytos sąlygos taikyti šiuolaikinius ugdymo metodus, informacines technologijas. Į gimnaziją priimti visi pageidaujantys mokiniai. Parengtos įvairių dalykų modulių programos. Mokinių rezultatai operatyviai analizuojami posėdžiuose, pasitarimuose, skelbiami gimnazijos tinklalapyje. Ugdymo planuose numatytos lygios galimybės visiems gimnazistams. Specialiųjų ugdymosi poreikių mokiniams, stokojantiems mokymosi motyvacijos, ugdymo plane numatytos papildomos sąlygos sėkmingai mokytis pagal pagrindinio ir vidurinio ugdymo programas (parengtos individualios programos, planai, gabiems ir turintiems mokymosi sunkumų mokiniams, teikiamos konsultacijos). Gimnazijoje mokiniams buvo teikiama kokybiška įvairiapusė pagalba – pedagoginė, psichologinė, socialinė, informacinė.

Finansinės veiklos ataskaitos išsamiai ir skaidriai pateiktos bendruomenės nariams. Mokinių tėvai aktyviai išsakė savo lūkesčius, dalyvavo rengiant mokyklos ugdymo, metinį veiklos planus, dalyvauja aptariant šių svarbių dokumentų realizavimą. Mokinių tėvams nuolat teikiama įvairiapusė informacija apie jų vaikų pasiekimus, gimnazijos veiklos rezultatus ir strategijos įgyvendinimą.

Sudariau sąlygas gimnazijos mokiniams dalyvauti įvairiuose festivaliuose, pilietinėse akcijose, konkursuose reprezentuojančiuose gimnaziją rajone, respublikoje. Mokiniai dalyvavo olimpiadose, konkursuose, sportinėse varžybose ir užėmė prizines vietas.

Koordinavau gimnazijoje OECD Tarptautinį penkiolikmečių tyrimą, inicijavau dalyvavimą NMVA projekte „Dėl mokyklų, atitinkančių geros mokyklos koncepcijos nuostatas, veiklos kokybės pripažinimo“.

Žmogiškųjų, materialinių ir finansinių išteklių valdymas: koreguoti ankstesnių metų pagrindiniai vidaus administravimą reglamentuojantys dokumentai (Vaikų priėmimo į gimnaziją sutartis, Elektroninio dienyno naudojimo ir tvarkymo nuostatai, darbuotojų pareigybių aprašai). Sistemingai stebėtos, vertintos ir analizuotos mokytojų kompetencijos pagal sukurtą gimnazijoje sistemą. Visa sukaupta medžiaga apie mokytojo metodinę veiklą, patirties sklaidą, planų, programų vykdymą, veiklos dokumentų priežiūrą, kontrolė ir analizė aptariama posėdžiuose, metodinėje taryboje.

Visų mokytojų ir specialistų išsilavinimas aukštasis, pagal 2014m. atestacijos programą visi įgijo pageidaujamas kvalifikacines kategorijas. Atestuota vyresnioji socialinė pedagogė socialinio pedagogo metodininko kvalifikacinei kategorijai, istorijos vyresnioji mokytoja- istorijos mokytojo metodininko ir lietuvių k. mokytoja - vyresniosios lietuvių k. mokytojos kvalifikacinei kategorijai .

2014 metais nuolat rūpinausi humaniškų santykių, pagrįstų bendravimu, saugios estetinės aplinkos, gimnazijos kultūros puoselėjimu. Šios pastangos pateisino lūkesčius, nes gimnazijai netrūko specialistų, nėra mokytojų kaitos.

5. Įstaigos veiklos kokybės įsivertinimas.

Solidarumas (santykiai, savivoka, tapatybė, jausena, atjauta, susitarimai, bendri sprendimai mokykloje). Mokinių nuomonė apie mokyklą (aukščiausios vertės 5 teiginiai): įvertinimas - 3,32 (greta įprastinių pamokų mokykloje organizuojama ir kitokia veikla (būreliai, šventės, meno renginiai, projektinės savaitės ir pan.), mokytojai tiki, kad kiekvienas iš mūsų gali padaryti pažangą, mokydamasis jo dalyko., aš jaučiuosi saugiai visoje mokykloje: klasėje, koridoriuose, kieme, valgykloje, gerai sutariu su visais bendraklasiais, apie mūsų mokyklą mokiniai ir tėvai atsiliepia teigiamai).Apie mokyklą (žemiausios vertės 5 teiginiai ir jų vidurkiai): įvertinimas – 2,45( mūsų mokyklos mokiniai drausmingai elgiasi net ir tada, kai nemato mokytojai, mano tėvai mokykloje aktyvūs – įsitraukia į renginių organizavimą, veda pamokas, vyksta kartu į ekskursijas, žygius ir pan., mūsų klasėje/mokykloje nėra mokinių, iš kurių juokiamasi, šaipomasi, mano tėvai noriai dalyvauja mokyklos renginiuose, mūsų mokykloje mokinių nuomonės, kritika ir pasiūlymai yra aptariami ir įgyvendinami). Tėvų nuomonė apie mokyklą (aukščiausios vertės 5 teiginiai ir jų vidurkiai): įvertinimas – 3,77 ( tėvams yra aišku, į ką , kilus klausimams, galime kreiptis, aš pasitikiu mokyklos mokytojais kaip dalyko specialistais, greta įprastinių pamokų mokykloje organizuojama ir kitokia veikla, iš mano vaiko mokytojai tikisi pažangos pagal jo gebėjimus, aš esu patenkintas, kad vaikas mokosi būtent šioje mokykloje ). Žemiausios vertės: 3,04( esu patenkintas(-a) savo vaiko mokymosi rezultatais, mokytojai su mano vaiku elgiasi pagarbiai ir geranoriškai, mokykloje iš mano vaiko nesišaipoma, mano vaikas gerai atsiliepia apie visus savo bendraklasius).

Veiklumas ( kūrybiškumo, pilietiškumo ir lyderystės ugdymas). Nuo 2009 metų Baisogalos vidurinė mokykla gavo gimnazijos statusą. Jau 2010 m. gimnazinių klasių mokiniai (I–IV) įsigijo uniformas. Tačiau, tėvų sprendimu, jau nuo 2013–2014 m.m. ir 5–8 klasių mokiniai dėvi mokyklines uniformas. Tėvų iniciatyva gimnazijos gimtadienių šventėse vyko tėvų ir vyresnių klasių mokinių sportinės varžybos. Pirmą kartą vyko grindų riedulio draugiškos rungtynės. Gimnazijoje mokosi 14 mokinių iš kito rajono (Kėdainių). Tėvų iniciatyva organizuotas mokinių pavėžėjimas į gimnaziją. Mokinių iniciatyva organizuoti šie renginiai: gimnazijos gimtadienį mokiniai dalyvavo projekte „Naktis gimnazijoje“, prieš Kalėdas mokinių savivalda, vadovaujant tikybos mokytojai, dalyvavo gerumo akcijoje „Kalėdinio džiaugsmo belaukiant“. Mokiniai su mokytoja lankė Vaikų globos namus Radviliškyje; įkurtas savanorių būrelis, kurio nariai padeda palaikyti gimnazijoje tvarką pertraukų metu; mokinių iniciatyva rugsėjo mėnesį grupė mokinių dalyvavo piligriminiame žygyje Kryžių kalnas – Šiluva; gimnazijos jaunųjų šaulių iniciatyva jau antrus metus vis daugiau šaulių dalyvauja naktiniame žygyje „Pergalės ir kovų keliais“, kuris vyksta spalio mėnesį. Svarbiausieji apdovanojimai: už renginių organizavimą pilietinėje akcijoje „Atminties kelias“ (Tarptautinė istorinė komisija), „Lietuvos gimnazijų (vidurinių mokyklų) reitingas – 2014“ Baisogalos gimnazija - 17 vietoje (žurnalas ‚,Veidas“), Baisogalos gimnazija rajono sportiškiausios mokyklos konkurse 2014 metais užėmė II vietą (Radviliškio raj. savivaldybė).

Kuo mokykla ypatinga? Ilga ir įvykiais turtinga istorija lėmė savitas mokyklos tradicijas, palaipsniui suformavo tvirtas gimnazijos bendruomenės vertybines nuostatas: didelis dėmesys skiriamas patriotiškumo, pilietiškumo ugdymui, skiepijama pagarba mokyklos praeičiai bei žmonėms, kurie garsina mokyklos vardą. Mokykla atvira ir svetinga. Gimnazijoje noriai organizuojami rajono ir respublikiniai renginiai, visada svetingai priimami tokių renginių dalyviai. Vienas iš būdų formuojant asmenybės vertybines orientacijas – etninių vertybių puoselėjimas ir savanorystės skatinimas, siekiant socialinės, pilietinės, dorinės asmens brandos. Gimnazijoje organizuojami tradiciniai renginiai: 5 -7 klasėms organizuojamos liaudiškos vakaronės su tėvais, globėjais, seneliais. Jų metu šokami šokiai, išmokti šokio pamokose, bei skamba dainos, kurių mokomasi per muzikos pamokas bei neformaliojo ugdymo užsiėmimus. Stengiamasi išmokti autentiškų, mūsų kraštui būdingų šokių bei dainų. Kovo 11 –ajai skirtame patriotinės dainos konkurse dainuojamos karinės istorinės dainos. Kasmet gimnazijoje organizuojamoje „Kaziuko mugėje“ dalyvauja Baisogalos kultūros namų etnografinis ansamblis, kuris vykdo edukacines programas, ir Radviliškio rajono savivaldybės etninės kultūros ir amatų centras . Mokykloje labai populiarūs tautinių šokių kolektyvai, kuriuose dalyvauja apie 30% gimnazijos mokinių. Kolektyvai dalyvauja ne tik gimnazijos, bet ir rajono, respublikiniuose renginiuose, Dainų šventėse. „Kūrybos pavasaris“ šiais metais bus skirtas etnografiniams metams. Gimnazijoje taip pat vykdomi ir ilgalaikiai projektai, pavyzdžiui, „Avangardo studijoje“ kuriami stilizuotų tautinių rūbų kolekcijos “ (2014 m. Lietuvos avangardo festivalyje „Aš kitoks“ užimta 3 vieta). Vykdomas ilgalaikis projektas „Medis“, įtraukti įvairūs mokomieji dalykai: gimtoji kalba (renkama tautosaka), biologija, technologijos, istorija, dailė, šokis, muzika. Tęsiant „Medžio“ projektą kuriamas skverelis prie gimnazijos „Eglės žalčių karalienės“ motyvais. Gimnazijoje sukurtos erdvės, orientuotos į etnokultūrinį ugdymą: mokyklos muziejuje sukaupta nemažai Baisogalos krašto etnografinės medžiagos bei eksponatų (rateliai, senoviniai rakandai, audimo, pynimo, tautinės juostos, tautiniai drabužiai, nuotraukos, atvirukai, vaizdinės priemonės ir kt.). Surinkta kraštotyrinė medžiaga naudojama ugdymo procese. Antro aukšto fojė įkurtas etnografinis kampelis, kuriame vyksta įvairūs renginiai. Ugdymosi aplinka yra palanki vaiko etninės kultūros ugdymui.

Savanorių grupė gimnazijoje padeda mokiniams ir mokytojams palaikyti viešąją tvarką. Mokiniai dalyvauja įvairiose akcijose: „Su atšvaitu saugiau“, kartu su miestelio bendruomene mokiniai dalyvavo saugaus eismo renginiuose „Saugaus eismo para“. „Dėmesiu sušildyk“ ( viešnagė Baisogalos slaugos namuose ir Radviliškio vaikų globos namuose), „Užmirštas kapas“, kasmetinė akcija „Darom“, jau tradicine tapusi kraujo donorystė, o už tai, kad viena visa abiturientų laida tapo kaulų čiulpų donorais, gimnazija gavo Radviliškio rajono apdovanojimą „Metų geranoriškumas“.

Gabūs vaikai gimnazijoje atpažįstami: pagal jų gerus mokymosi rezultatus, pagal jų pasiekimus rajono ir respublikos įvairių mokomųjų dalykų olimpiadose bei konkursuose, pagal mokinių dalyvavimą mokyklos kultūriniame gyvenime, savivaldoje, neformaliojo švietimo būrelio „Galvočių klubas“ veikloje. Dalis mokinių, turinčių aiškiai išreikštus gebėjimus tam tikrų dalykų srityse, mokosi Šiaulių universiteto jaunųjų fizikų mokykloje „Fotonas“, neakivaizdinėje jaunųjų gamtos žurnalistų mokykloje prie Lietuvos jaunųjų gamtininkų centro, neakivaizdinėje jaunųjų žurnalistų VDU mokykloje. Administracija sudaro sąlygas gabiems mokiniams pagal jų gebėjimus ir polinkius rinktis dalykų modulius.

Individuali mokinio pažanga mokykloje vertinama stebint mokinių daroma pažanga ir mokant mokinius įsivertinti, analizuoti savo daromą pažangą, mokinių ir mokytojų susitarimu kaupiami rašomieji darbai „darbų aplanke“. Mokykla kasmet skaičiuoja visų klasių pažangumo rodiklius, nustato klasių mokymosi kokybės pokyčius. Akademiniai pasiekimai lyginami su kitomis rajono mokyklomis. Mokinių daroma pažanga ir pasiekimai aptariami mokytojų metodinių grupių pasitarimuose, Mokytojų tarybos posėdžiuose, pristatomi tėvams susirinkimų, pokalbių metu. Atskirų mokinių pažanga stebima ir fiksuojama atsižvelgiant į Bendrosiose ugdymo programose apibrėžtus pasiekimo lygius. Pamokose aptariama ir vertinama mokinio pažanga, grįžtama prie pamokos uždavinio, įtvirtinami svarbiausi dalykai, aptariamos mokymosi problemos, taikomos savikontrolės užduotys, sudaromos galimybės mokiniams patiems pamatuoti pasiekimus ir objektyviai įvertinti savo asmeninę pažangą.

6. Problemos, susijusios su įstaigos veikla ir vadovų siūlomi problemų sprendimo būdai.

Įvertinus 2014 metų gimnazijos veiklos rezultatus, nustatytos problemos, sąlygotos vidaus ir išorės faktorių:

Eil. Nr.	Problemos	Spendimo būdai
1.	Būtina gimnazijos renovacija	„Baisogalos gimnazijos pastato atnaujinimo (modernizavimo) sumažinant energijos suvartojimo sąnaudas“ ES projektas. Vykdant jį bus apšiltintas gimnazijos pastatas, pakeista I aukšto koridorių, sporto salės grindų danga.
2.	Būtinas sienų ir grindų sporto salėje kabinetuose, koridoriuose remontas	Kreiptis į Steigėją dėl papildomų lėšų remontui skyrimo.
4.	Mažėjanti mokinių mokymosi motyvacija	Inovatyvių ugdymo metodų ir formų paieškos. Intensyvesnė specialistų (psichologės, specialiosios pedagogės) pagalba.

Laikini einanti direktoriaus pareigas, direktoriaus pavaduotoja ugdymui Asta Juzukonienė

PRITARTA

Radviliškio rajono savivaldybės tarybos 2015m. kovo 26 d.

sprendimu Nr. T- 989

RADVILIŠKIO R. ŠEDUVOS GIMNAZIJOS DIREKTORIAUS

2014 M. METŲ VEIKLOS ATASKAITA

1. Įstaigos pristatymas:

1.1. Biudžetinė įstaiga, Radviliškio r. Šeduvos gimnazija, Pilies g. 17, LT-82224, Šeduva, Radviliškio rajonas, tel.: (8 422) 68230, el. p.: rastine@seduva.radviliskis.lm.lt, mokyklos tinklalapis http://www.seduva.radviliskis.lm.lt Šeduvos gimnazijos Pavartyčių ikimokyklinio ir pradinio ugdymo skyrius, Darželio g. 2, Pavartyčių kaimas, Radviliškio rajonas, tel.: (8 422) 44753.

1.2. Įstaigos vadovas: Laimutis Škleinikas, vadybinis stažas 24 m., III vadybinė kategorija.

1.3. Įstaigos darbuotojai:

Administracijos darbuotojai	Specialistai	Pagalbinis personalas
5 (vnt.)	84 (vnt.)	49 (vnt.)

1.4. Įstaigos suteiktų paslaugų gavėjai:

Laikotarpis Paslaugų gavėjai	2014-01-01	2014-12-31
Gimnazijos moksleiviams	723	683

1.5. Finansavimo šaltiniai:

Finansavimo šaltiniai (tūkst. Lt)	Lėšos (tūkst. Lt)
1. Savivaldybės biudžetas	5340,5
1.1. Savivaldybės biudžeto lėšos	1159,7
1.2. Valstybės biudžeto specialiosios tikslinės dotacijos lėšos (Mokinio krepšelio lėšos ir lėšos skirtos spec. poreikių mokiniams, nemokamas maitinimas )	4002,5
1.3. Biudžetinių įstaigų pajamos	76,4
2. Kiti šaltiniai	101,9
2.1. ES paramos lėšos	101,4
2.2. Valstybės biudžeto lėšos
2.3. Paskolos lėšos
2.4. Kitų finansavimo šaltinių lėšos (parama ir kt.)	0,5

1.6. Biudžeto išlaidos 5258,5 tūkst. Lt

Darbo užmokestis	3 246,1tūkst. Lt
Sodra	1005,7 tūkst. Lt
Mokymo priemonės ir spaudiniai	60,3 tūkst. Lt
Kvalifikacija, komandiruotės	17,1 tūkst. Lt
Pažintinė veikla	5,8 tūkst. Lt
Profesinis orientavimas	2,1 tūkst. Lt
IKT	14,3 tūkst. Lt
Ryšių paslauga	6,2 tūkst. Lt
Komunalinės paslaugos:	260,9 tūkst. Lt
Šildymas	132,00 tūkst. Lt
Elektra	82,4 tūkst. Lt
Vanduo	20,4 tūkst. Lt
Kuro pirkimas Pavartyčių skyriui	26,1 tūkst. Lt
Mokinių pavežėjimas	190,8 tūkst. Lt
Transporto išlaikymas	28,3 tūkst.Lt
Geltonųjų autobusų remontas	17,8 tūkst. Lt
Nemokamas maitinimas	119,1 tūkst. Lt
Mityba - bendrabutyje gyvenančių mokinių, turinčių spec. poreikių maitinimas, Pavartyčių darželis	83,7 tūkst. Lt
Ilgalaikio materialiojo turto įsigijimas:	42,1tūkst.Lt
Kiti statiniai - tvora	18,6 tūkst. Lt
Kitos mašinos ir įrenginiai – mokyklos teritorijos priežiūrai	6,2 tūkst. Lt
Kitas ilgalaikis turtas – baldai ir kompiuterinė įranga	17,3 tūkst. lt
Einamas remontas	19,00 tūkst.lt
Maisto ruošimo kaštai	22,5 tūkst.Lt
Buhalterinės programos priežiūros kaštai	7,9 tūkst.Lt
Projekto NORDPLIUS „ Šiandienos ir rytdienos profesijos globaliame pasaulyje „vykdymo išlaidos	17,2 tūkst.lt

2. Įstaigos tikslai, veikla ir rezultatai.

2010-2015 metų Šeduvos gimnazijos strateginis tikslas – stiprinti gimnazijos bendruomenės narių tapatumo jausmą, atsakomybę už visos gimnazijos veiklos kokybę, sudaryti sąlygas aukštesnei bendrojo lavinimo ir neformaliojo švietimo kokybei.

Vizija: Šeduvos gimnazija, įgyvendinanti „Mokyklos visiems“ strategiją, teikianti ikimokyklinį, priešmokyklinį ugdymą, pradinį, pagrindinį, vidurinį, specialųjį pradinį, specialųjį pagrindinį išsilavinimą, plėtojanti meninę pakraipą, kurianti naujas edukacines aplinkas,- įstaiga, siekianti tapti moderniu bendruomenės švietimo centru, o Specialiojo ugdymo skyrius – specializuotu specialiojo ugdymo ir konsultavimo centru Šiaulių apskrityje. Tai atvira, lanksti, nuolat tobulėjanti ir kokybę gerinanti, bendradarbiavimo ir partnerystės ryšiais besiremianti organizacija.

Misija: padėti kiekvienam mokiniui, atsižvelgiant į jo poreikius ir gebėjimus, įgyti kokybišką išsilavinimą, lemiantį sėkmingą integraciją visuomenėje, suformuoti besimokančią gimnazijos bendruomenę.

2014 metų gimnazijos veiklos tikslai: gerinti mokymo, mokymosi kokybę, tobulinti struktūrinę ir organizacinę vadybą, kurti sėkmės kultūros politiką, gerinti bendruomenės tarpusavio ryšius, optimizuoti išteklių organizavimą.

1 tikslas - gerinti mokymo ir mokymosi kokybę

Uždaviniai:

1.1.Tobulinti pamokos struktūros kokybę.

Beveik visi gimnazijos mokytojai kėlė kompetenciją gimnazijoje organizuotuose seminaruose „Mokinių pasiekimų ir pažangos vertinimas“, „Ugdymo diferencijavimas ir individualizavimas“ (lektorė – Audronė Šarckuvienė). Metodinių grupių pasitarimuose mokytojai tarėsi dėl mokinių pasiekimų ir pažangos vertinimo, ypatingą dėmesį skyrė ugdymo uždavinių pamokoje iškėlimui, pamokos planavimui ir organizavimui, individualaus ir grupinio darbo organizavimui, ugdymo individualizavimui ir diferencijavimui, darbui su mokiniais turinčiais specialiųjų poreikių, mokymo ir mokymosi metodų įvairinimui, mokomųjų dalykų integravimui. Tuo tikslu mokytojai stebėjo ir aptarė kolegų vedamas pamokas. Užsienio kalbų mokytojai aptarė užduočių diferencijavimo galimybes pamokoje, analizavo pasiekimų įvertinimų netolygumą skirtingų mokytojų užsienio kalbų pamokose ir būtinybę laikytis vieningų vertinimo kriterijų. Gamtos ir tiksliųjų mokslų metodinės grupės mokytojai diskutavo apie pamokos uždavinių teisingą formulavimą, jų pateikimą mokiniams, tikslingų pamokai užduočių ir metodų parinkimą ir išsakė nuomonę, kad jie geba gerai formuluoti pamokos uždavinius. Specialiojo ugdymo skyriaus pedagogai dalijosi patirtimi apie mokinių pažangos fiksavimo būdus, organizavo metodinius pasitarimus temomis: „Edukacinės pamokos ne gimnazijos Specialiojo ugdymo skyriuje“, „Edukacinė pamoka – kelias į pažinimą“, „Mokinių pažangos ir pasiekimų vertinimo pamokoje metodai‘‘. Dauguma gimnazijos mokytojų, įsivertindami savo veiklą, teigė, kad jiems nepakanka kiekvieno mokinio pasiekimų ir daromos asmeninės pažangos matavimo ir mokinių veiklos grupėse organizavimo kompetencijų, kurias būtų tikslinga tobulinti kitais metais. Remiantis metinės veiklos analizės ir gimnazijos veiklos kokybės įsivertinimo duomenimis kitais mokslo metais siūloma dar įgyvendinti pamokos struktūros kokybės tobulinimo uždavinį prioritetą skiriant kiekvieno mokinio išmokimo stebėjimui, pasiekimų ir asmeninės pažangos matavimo, fiksavimo, gautos informacijos panaudojimo pasiekimams gerinti kompetencijų ugdymui.

1.2. Gerinti mokymosi mokytis kompetencijos ugdymą.

Remiantis gimnazijos veiklos kokybės įsivertinimo duomenimis, išanalizavimus mokytojų savianalizes galima teigti, kad mokymosi mokytis kompetencija ugdoma epizodiškai, nesistemingai per įvairių dalykų pamokas. Pradinių klasių mokytojos apskritojo stalo diskusijoje tema „Veiklos planavimo, organizavimo ir vertinimo galimybės dirbant su vadovėlių komplektų serija „Šok”, išklausę pranešimą „Mokymosi stilių įtaka sėkmingam vaiko mokymuisi“, diskutavo apie mokymo(si) stilių tyrimo rezultatų panaudojimą ir ugdymo turinio pritaikymą, atsižvelgiant į mokinių gebėjimus. Specialiųjų klasių auklėtojai susitarė dėl mokinių kompetencijų pažangos fiksavimo Kompetencijų vertinimo lentelėse. Kitais metais tikslinga tobulinti šios kompetencijos ugdymą.

1.3. Tikslingai ir veiksmingai ugdymo procese naudoti IKT ir inovatyvius ugdymo metodus.

Gimnazijoje beveik visi dalykų kabinetai kompiuterizuoti, yra interneto prieiga, projektoriai. Mokytojai tarėsi, kaip tikslingai panaudoti IKT ugdymo procese: pradinių klasių mokytojos praktiniame užsiėmime „Mokinių praktinių gebėjimų ugdymas taikant IKT bei mobiliąsias technologijas” sužinojo naujų IKT panaudojimo galimybių ugdyme. Užsienio kalbų mokytojai metodiniame susirinkime aptarė inovatyvius mokymo ir mokymosi metodus bei technines problemas naudojant IKT pamokose. Gamtos ir tiksliųjų mokslų mokytojai pasidalino patirtimi naudojant IKT biologijos, chemijos, matematikos, geografijos pamokose. Mokytojai naudoja pačių paruoštą mokomąją medžiagą ar pritaiko respublikos mokytojų parengtas atskirų dalykų pamokas, pamokų fragmentus, mokomųjų dalykų interaktyviąsias programas. Dalis mokytojų dalyvavo „Egzaminatorius.lt“ mokymuose. Menų, technologijų ir kūno kultūros mokytojai paruošė metodinę medžiagą „Mobilių įrenginių panaudojimas ugdyme“ (straipsniai http://hokusiene.wordpress.com ).

Mokiniai sėkmingai dalyvavo konkursuose, varžybose, olimpiadose. Tarptautiniame konkurse „Ateitis mano rankose“ užimta I vieta, Europos Specialiojo olimpinio krepšinio savaitės finaliniame renginyje - III vieta. Respublikiniuose renginiuose gimnazijos mokiniai 41 kartą tapo nugalėtojais (I vieta -21, II vieta – 11, III vieta – 9). Rajoninėse olimpiadose ir konkursuose laimėtos 77 prizinės vietos (I vieta – 26, II vieta – 29, III vieta – 22).

2 tikslas - tobulinti struktūrinę ir organizacinę vadybą

Uždaviniai:

2.1. Tobulinti laiko vadybą.

Organizuodami ugdomąjį procesą mokytojai daug dėmesio skyrė laiko vadybai. Dalis mokytojų pastebi, kad laiko paskirstymas pamokoje yra jų stiprioji pusė ir tik keletui dar nepavyksta veiksmingai ir tikslingai paskirstyti laiką ir pasirinkti reikiamą tempą pamokoje ir įgyvendinti išsikeltus uždavinius ar apibendrinti pamoką dėl laiko stokos. Specialiojo ugdymo skyriuje patobulinta popietinių grupių dienotvarkė, veiklos tvarkaraščiai sudaryti atsižvelgiant į specialiuosius mokinių poreikius. Sudarytas optimalus mokinių pavėžėjimo organizavimo grafikas suderintas su pamokų ir neformaliojo ugdymo užsiėmimų tvarkaraščiais.

2.2. Tobulinti ugdymo plano rengimą.

Sudarant gimnazijos ugdymo planą, dalykų mokytojai tarėsi dėl pamokų paskirstymo ugdymo plano dalykams, ugdymo plano rengimo grupė dėl valandų paskirstymo neformaliam švietimui, mokinių konsultavimui. 2014-2015 mokslo metams ugdymo planas sudarytas atsižvelgiant į mokinių poreikius ir gimnazijos lėšas. Kitais metais tikslinga daugiau dėmesio skirti tėvų įtraukimui į ugdymo plano sudarymą.

2.3. Tikslingai naudoti, plėtoti ir kurti naujas vidines ir išorines edukacines aplinkas, modernizuoti ugdymo procesą.

Tikslingai pertvarkytos gimnazijos vidinės erdvės: 1-4 pradinės klasės perkeltos į atskirą pastatą, o I-IV gimnazinių klasių visų dalykų mokymas - į centrinį pastatą. Tai sudarė galimybę racionaliau panaudoti patalpas: chemijos, biologijos, informacinių technologijų kabinetai perkelti į erdvesnes, higienos normas atitinkančias patalpas. Pradinių klasių mokiniai turi galimybę mokytis erdvesnėse patalpose, atsirado galimybė kurti mokinių poreikius atitinkančias, kūrybiškumą skatinančias erdves. Įrengta konferencijų salė, tinkama renginių organizavimui ir vyresniųjų klasių mokinių poilsiui, mokymuisi. Gimnazijos muziejus perkeltas į kitas patalpas. Įkurta pedagoginė ferma. Daugelis pamokų vyksta tam dalykui skirtuose kabinetuose, tai leidžia mokytojams racionaliau panaudoti turimas mokymo priemones. Sudaryta galimybė mokiniams ir mokytojams sudaryti palankesnius pamokų tvarkaraščius, nebereikia mokiniams ir mokytojams vaikščioti iš vieno pastato į kitą. Tai turėjo įtakos gimnazinių klasių mokinių lankomumo pagerėjimui. Gimnazijos vadovai, gamtos mokslų, pradinių klasių mokytojai vyko į Alytaus Ramanausko-Vanago gimnaziją pasisemti patirties, kaip šiuolaikiškai įrengti gamtamokslinę laboratoriją, įsitikinti, kokie yra tokios laboratorijos privalumai. Vyko diskusijos dėl gamtamokslinės laboratorijos bei gamtos kabineto pradinių klasių mokiniams įrengimo gimnazijoje.

3. Tikslas - kurti sėkmės kultūros politiką, gerinti bendruomenės tarpusavio ryšius.

Uždaviniai:

3.1. Sukurti paramos lyderiams infrastruktūrą, kuri skatintų iniciatyvių mokinių, mokytojų, tėvų veiklą, leistų įgyvendinti pažangias idėjas ir naujoves gimnazijoje.

Lyderių infrastruktūros sukūrimas yra gimnazijos siekiamybė. Todėl stengtasi mokytojus, visų klasių mokinius, jų tėvus įtraukti į aktyvią veiklą. Vyko įvairios akcijos, integruotos dienos, edukacinės pamokos, šeimos dienos, projektai, prevencinės ir socializacijos programos. Pradinių klasių mokytojos, įtraukdamos tėvus, organizavo klasių renginius „Kaip pomėgis tapo profesija?”, kūrybines dirbtuves (gamino Velykinius margučius ir Kalėdinius žaislus), rajoninę pradinių klasių konferenciją „Profesijos seniau ir dabar”. Tęsiamas respublikinis projektas „Lyderystės mokykla“ su Kauno šv. Mato vidurine mokykla, Radviliškio Lizdeikos, Vilniaus E. Pliaterytės, Vilniaus Vytauto Didžiojo bei Šiluvos gimnazijomis sudarė mokiniams galimybę mokytis bendradarbiauti ir vadovauti, spręsti iškylančias problemas komandoje, klausyti ir išgirsti kitų nuomones, įgyti lyderystės įgūdžių. Pradėtas įgyvendinti dvejus metus besitęsiantis tarptautinis Nordplus projektas „Šiandienos ir rytdienos profesijos globaliame pasaulyje“ su partnerinėmis mokyklomis iš Danijos, Latvijos, Švedijos. Įvyko pirmasis partnerinis susitikimas, kuriuo metu vykdytos veiklos įtraukė gimnazijos bendruomenę į aktyvią veiklą.

3.2. Kurti bendradarbiavimu pagrįstą mokytojų kvalifikacijos kėlimo modelį.

Daug dėmesio skirta mokytojų kvalifikacijos kėlimui bendradarbiaujant. Mokytojai vedė seminarus, skaitė pranešimus, vyko į seminarus rajone, respublikoje ir užsienyje (Norvegija, Ispanija, Suomija). Naujoves aptarė metodinių grupių susirinkimuose. Dalis seminarų buvo organizuoti gimnazijoje. Pradinių klasių mokytojos surengė diskusiją „Geros mokyklos koncepcija“, kurioje diskutavo apie pedagogų kvalifikacijos galimybes, dalyvavo seminare ir dalijosi patirtimi „Žingsniai į sėkmę” Krakių Mikalojaus Katkaus gimnazijoje. Specialieji pedagogai, bendradarbiaudami su Lietuvos specialiosios olimpiados komitetu (LSOK), rengė ir vykdė socialines, medicinines, sportines programas, dalyvavo Lietuvos specialiosios olimpiados ir tarptautiniame SO judėjime. Klasių auklėtojai gilinosi į veiklos prioritetus, klasės auklėtojo veiklos planavimą, pozityvaus elgesio skatinimo programos vykdymą, auklėtinių ugdymo(si) ir pamokų lankomumo klausimus, kūrė klasės auklėtojo pareigybės aprašą. Kartu su pagalbos mokiniui specialistais organizavo susitikimus su aukštųjų mokyklų ir kolegijų atstovais, išvykas į Klaipėdos universitetą, Aukštąją jūreivystės mokyklą, Šiaulių universitetą, Kauno technologijų universitetą, Šiaulių kolegiją, lankėsi Vilniaus rajono Balsių pagrindinėje mokykloje, kur susipažino su mokykla, klasių auklėtojų veiklomis, dalijosi savo patirtimi.

3.3 Kurti pageidaujamo elgesio skatinimo politiką.

Tęsiamas pageidaujamo elgesio skatinimo politikos įgyvendinimas: analizuotas pageidaujamo elgesio skatinimo priemonių poveikis, patobulintas mokinio kortelės naudojimo aprašas. Pagal pozityvaus elgesio skatinimo programą mokiniams buvo organizuojamos edukacinės pamokos Anykščiuose. Gimnazijos bendruomenė dalyvavo OLWEUS programos įgyvendinime, kurios siekiamybė – kurti mokykloje tokią aplinką, kurioje suaugusieji imtųsi atsakomybės, kad vaikai nebūtų skriaudžiami ir jaustųsi saugūs, mažėtų smurto ir patyčių atvejų. Visų dalykų mokytojai mokėsi gimnazijoje sukurtose supervizijų grupėse, kur plačiau susipažino su įvairiomis darbo formomis ir metodais, kuriuos taikė ugdomajame darbe. OLWEUS programos rezultatas – sukurtos nuobaudų kopėčios. Pradinėse klasėse buvo įgyvendinamos socialinių gebėjimų ugdymo programos: „Antras žingsnis“, „Zipio draugai“, „Įveikime kartu“. Vyko glaudus klasių auklėtojų, mokinių ir jų tėvų bendravimas ir bendradarbiavimas.

3.4. Tobulinti informavimo apie gimnazijos veiklą kultūrą.

Kad informacija apie gimnazijos veiklą būtų pateikiama operatyviai, sudaryta mokinių ir mokytojų grupė, kuri talpina informaciją apie gimnazijoje vykdomas veiklas gimnazijos internetiniame puslapyje www.seduva.radviliskis.lm.lt., Nordplus projekto tinklapyje http://nordplus2014.wordpress.com/ gimnazijos laikraštyje „Esame gimnazistai“, Radviliškio rajono savivaldybės tinklalapyje kultura@radviliskis.lt., laikraštyje „Radviliškio naujienos“, Šiaulių apskrities žiniasklaidoje „Šiaulių kraštas“ bei gimnazijos stenduose.

4 tikslas – optimizuoti išteklių organizavimą.

Efektyviai paskirstytos ir panaudotos mokinio krepšelio lėšos. Pasinaudota ir išorinio finansavimo galimybėmis. Gautas finansavimas dvejus metus besitęsiančiam tarptautiniam Nordplus projektui „Šiandienos ir rytdienos profesijos globaliame pasaulyje“, kuris įgyvendinamas kartu su partnerinėmis mokyklomis iš Danijos, Latvijos, Švedijos. Dalyvaudamos tarptautiniuose projektuose pradinių klasių mokytojos stažavosi Norvegijoje, Ispanijoje, Suomijoje: Ugdymo plėtotės centro vykdomas projektuose „Pradinio ugdymo tobulinimas“, „Pedagogų kvalifikacijos tobulinimo ir perkvalifikavimo sistemos plėtra (II etapas)“, Comenius In- Service Training Course for Teachers „Stimulating Creativity through Cooperative Learning“. Pradėta gimnazijos stadiono renovacija.

3. Įstaigos teikiamos paslaugos

Gimnazija vykdo šias programas: ikimokyklinio, priešmokyklinio, pradinio, pagrindinio ugdymo pirmos ir antrosios dalies, specialiojo pradinio, pagrindinio ugdymo pirmos ir antrosios dalies, socialinių įgūdžių, vidurinio ugdymo ir neformaliojo švietimo.

Transporto paslauga, patalpų nuoma.

4. Vadovo indėlis, tobulinant įstaigos administravimą.

Savalaikis ir kokybiškas sprendimų priėmimas daugiausia nulėmė rezultatyvią gimnazijos veiklos plėtrą: sukurtos naujos, pertvarkytos esamos gimnazijos edukacinės erdvės, sėkmingai administruoti žmogiškieji ir finansiniai ištekliai, nuolat palaikomos bendruomenės narių iniciatyvos. Aktyvi Gimnazijos tarybos veikla, išplėtota ugdymo karjerai paslaugų sistema, mokinių laimėjimai respublikiniuose ir rajono olimpiadose, konkursuose, aktyvi projektinė veikla. Komandinis darbas naudojamas sprendžiant ne tik iškylančias problemas, bet ir rengiant įvairius projektus.

5. Įstaigos veiklos kokybės įsivertinimas.

2014 metais pasirinkti įsivertinimo rodikliai:

1.1.1. Vertybės, elgesio normos, principai, 2.3.1. Mokymo nuostatos ir būdai, 2.3.2. Mokymo ir gyvenimo ryšys, 2.3.3. Mokytojo ir mokinio dialogas, 2.3.4. Išmokimo stebėjimas, 2.3.5. Namų darbai.

Atlikus giluminį įsivertinimą nustatytos stipriosios ir tobulintinos gimnazijos veiklos sritys:

Stipriosios sritys	Tobulintinos sritys
Beveik visi mokiniai gimnazijoje jaučiasi saugūs.	Bendros taisyklės ir susitarimai dėl bendrų vertybių, kurie stiprina mokyklos bendruomenės sambūvį.
Mokymosi metu skatinama aktyvi mūsų vaiko veikla: jis skatinamas klausti, tyrinėti, ieškoti, bandyti, pritaikyti, analizuoti, spręsti problemas, kurti.	Visų mokinių įtraukimas į veiklą pamokoje (kiekvieno mokinio matymas, išmokimo stebėjimas).
Per pamoką naudojami įvairūs mokymo metodai, atsižvelgiama į mokinių amžių, patirtį, poreikius, gebėjimus.	Dėmesys gabių ir turinčių mokymosi sunkumų mokinių ugdymui, diferencijuojant ugdymo turinį pamokoje.
Mokytojų aiškinimas grindžiamas mokinių turimomis žiniomis.	Ugdomosios veiklos siejimas su mokinių gyvenimo praktika.
Namų darbai susieti su pamokos medžiaga padeda geriau išmokti ir suprasti pamokoje išgirstus dalykus, juos įtvirtinti.	Mokytojai vieni su kitais derina namų darbų skyrimą tos pačios klasės mokiniams.

Numatyti veiklos tobulinimo prioritetai: mokinių pasiekimų ir asmeninės pažangos vertinimo ir įsivertinimo modelio kūrimas, mokėjimo mokytis kompetencijos ugdymas, mokinius aktyvinančių metodų naudojimas, ugdymo turinio individualizavimas ir diferencijavimas.

6. Problemos, susijusios su įstaigos veikla ir vadovų siūlomi problemų sprendimo būdai.

Mokinių pavėžėjimas. Kai kurių maršrutų mokiniai per anksti atvežami į mokyklą ir išvežami po pamokų, o pradinių klasių mokiniai išvežami per vėlai. Problemą būtų galima išspręsti gimnazijai įsigijus 30 vietų mokyklinį autobusą.

Mažėjantis mokinių skaičius. 2013-09-01 – 725 mokiniai, 2014-09-01 – 683 mokiniai. Dalis klasių komplektų neskaitlingi. Neracionaliai panaudojamos lėšos komplektuojant pradinio ugdymo klasių komplektus: gimnazijoje pradinių klasių komplektai neužpildyti, o Pavartyčių ikimokyklinio ir pradinio ugdymo skyriuje suformuotos 2 jungtinės klasės, kuriose mokosi 17 mokinių. Sprendimo būdas – optimizuoti rajono mokyklų tinklą.

Kai kurių dalykų mokytojų perteklius.

EMILE projektas. Labai mažai mokinių renkasi mokytis prancūzų kalbą, mažas mokinių skaičius grupėse.

Gimnazijos direktorius	Laimutis Škleinikas

PRITARTA
Radviliškio rajono savivaldybės tarybos
2015 m. kovo 26 d.
sprendimu Nr. T-989

RADVILIŠKIO R. GRINKIŠKIO JONO PODERIO GIMNAZIJOS DIREKTORIAUS

2014 METŲ VEIKLOS ATASKAITA

1. Įstaigos pristatymas:

1.1. Kontaktinė informacija:

Radviliškio r. Grinkiškio Jono Poderio gimnazija yra savivaldybės biudžetinė įstaiga. Adresas - Tilto g. 32, Grinkiškio miestelis, Grinkiškio seniūnija, LT-82388 Radviliškio r. , 8-422-46430, grinkiskis.j.poderio.mla@gmail.com. Mokyklos interneto svetainė www.poderys.radviliskis.lm.lt/.

1.2. Įstaigos vadovas:

Gimnazijos direktorius Bronius Alekna, vadybinio darbo stažas 36 metai, II vadybinė kvalifikacinė kategorija.

1.3. Įstaigos darbuotojai:

Administracijos darbuotojai	Specialistai	Pagalbinis personalas
4	27	17

1.4. Įstaigos suteiktų paslaugų gavėjai:

Paslaugų gavėjai	2014-01-01	2014-12-31
Mokiniai	240	233

1.5. Finansavimo šaltiniai:

Finansavimo šaltiniai	Lėšos (tūkst. Lt)
1. Savivaldybės biudžetas	2189,8
1.1. Savivaldybės biudžeto lėšos	860,1
1.2. Valstybės biudžeto specialiosios tikslinės dotacijos lėšos	1318,5
1.3. Biudžetinių įstaigų pajamos	11,2
2. Kiti šaltiniai	161,2
2.1. ES paramos lėšos	2,8
2.2. Valstybės biudžeto lėšos
2.3. Paskolos lėšos
2.4. Kitų finansavimo šaltinių lėšos (parama ir kt.)	158,4

1.6. Biudžeto išlaidos:

Išlaidų pavadinimas	Suma
Darbo užmokestis ir socialinis draudimas	1547,9
Prekių ir paslaugų naudojimas	537,4
Mityba	12,0
Ryšių paslaugos	0,8
Transporto išlaikymas	22,5
Spaudiniai	12,3
Kitos prekės	50,00
Komandiruotės	3,0
Ilgalaikio materialiojo turto einamasis remontas	51,4
Kvalifikacijos kėlimas	7,5
Komunalinės paslaugos	207,2
Kitos paslaugos	170,7
Socialinė parama pinigais	101,2
Darbdavių socialinė parama pinigais
Kitiems einamiesiems tikslams	2,60
Materialiojo ir nematerialiojo turto įsigijimo išlaidos	0,7
Iš viso:	2189,8

Mokykloje atliktas I ir II aukštų tualetų kapitalinis remontas, pakeisti vamzdynai ir atlikta sienų apdaila, pastatyta lauko klasė. Pagal LEADER programą įrengta universali krepšinio-tinklinio aikštelė. IKT priemonių įsigijome už 5000. Lt.

2. Įstaigos tikslai, veikla ir rezultatai:

2014 m. mokyklos veiklos programoje buvo numatyti du tikslai:1.Ugdymo kokybės gerinimas. 2. Brandaus, atsakingo piliečio ugdymas.Pirmajam tikslui įgyvendinti numatyti 3 uždaviniai: ugdyti mokinių mokymo mokytis kompetenciją, plėtoti diferencijuoto ir individualizuoto mokymo galimybes, siekti, jog mokinys taptų aktyviu ugdymo proceso dalyviu, atsakingu už savo mokymąsi.Pirmajam uždaviniui įgyvendinti buvo sudaryto sąlygos mokytojams lankytis kvalifikacijos tobulinimo seminaruose, atnaujinti ir susisteminti žinias, kaip mokyti mokinius mokytis. Mokyklos psichologė kovo mėnesį nustatė mokinių mokymosi stilius ir šią informaciją pateikė visų dalykų mokytojams. Metodinėse grupėse vyko praktiniai užsiėmimai, tarpusavio gerosios patirties sklaida tema: „Pamokos uždavinys-refleksija-vertinimas ir įsivertinimas.“ Buvo pravesti bandomieji brandos egzaminai ir jų rezultatai aptarti su mokiniais, jų tėvais bei metodinėse grupėse. Mokytojos vaidmens ir kompetencijos mokymo mokytis ugdymas buvo aptartas mokytojų tarybos posėdyje, vykusiame gegužės mėnesį.Antrajam uždaviniui įgyvendinti buvo vestos konsultacijos mokiniams ir jų tėvams dėl individualių 11 klasės mokinių ugdymosi pagal vidurinio ugdymo programą planų sudarymui, atsižvelgiant į jų poreikius ir galimybes. Pavasarį mokiniams buvo pateiktos pasirenkamųjų ir dalykų modulių programos, su kuriomis mokiniai susipažinę galėjo jas rinktis, susidarydami savo individualius ugdymosi planus. Ruošdamiesi naujiems mokslo metams mokytojai, dirbantys toje pačioje klasėje, derino planus, vykdė dalinę tarpdalykinę integraciją. Psichologė mokytojų kolektyvui pristatė gabių vaikų atpažinimo metodikos taikymą.Trečiajam uždaviniai įgyvendinti pravestas mokyklos veiklos kokybės gerinimo sričiai „Ugdymas ir mokymasis“ tyrimas ir jo rezultatai panaudoti mokytojų tarybos posėdyje, analizuojant aktyvių mokymo metodų taikymą, siekiant veiksmingos ugdymo kokybės. Rugsėjo – lapkričio mėnesiais mokytojai vedė atviras pamokas, kuriose rodė, kaip taiko aktyvius mokymo metodus, kokios problemos juos taikant, kas sekasi geriausiai.Antrajam tikslui įgyvendinti buvo numatyti trys uždaviniai: plėtoti karjeros ugdymą, ruošiant mokinius tolimesnei veiklai, prisitaikant prie naujų gyvenimo sąlygų, aktyvinti mokyklos savivaldos veiklą, ugdant mokinių dorines nuostatas, glaudžiau bendradarbiauti su socialiniais partneriais, siekiant jauno žmogaus pilietinio brandumo.Įgyvendinant šio tikslo pirmąjį uždavinį buvo parengta 2014 m. ugdymo karjerai programa ir teikiamos mokiniams profesinio informavimo konsultacijos. Mokyklos bendruomenei: mokiniams, jų tėvams ir pedagogams paskaitas skaitė psichologas T.Lagūnavičius tema „Kaip kalbėtis su paaugliais, kad vieni kitus girdėtume?“ Metų eigoje mokykloje lankėsi įvairių mokymo įstaigų atstovai, pristatydami savo ugdymo įstaigas, keletas mūsų buvusių abiturientų atliko pedagogines praktikas, vyresnių klasių mokiniai vyko į įvairių mokyklų pristatymo muges, profesinio orientavimo renginius.Įgyvendinant antrąjį uždavinį klasių vadovai buvo skatinami organizuoti daugiau renginių su mokinių tėvais, mokykloje organizuotos bendros mokinių ir tėvų šventės: Kaziuko mugė, Užgavėnių šventė, Šeimų šventė pavasarį, kurioje bendrose komandose žaidė vaikai ir tėvai, Sveikatingumo šventė rudenį. Ruošiantis mokyklos 75 metų jubiliejui atnaujinome mokyklos aplinką, mokytojų Z.Markevičienės ir B.Morkevičienės iniciatyva, padedant mokiniams, buvo pertvarkyti mokyklos gėlynai, naujai įrengtas alpinariumas, persėta veja. Mokyklos meistrai kiemą papuošė naujais suoliukais, vasarą pastatė lauko (žaliąją) klasę, restauravo šulinio namelį. Šiltu metų laiku mokiniai turi daugiau poilsio zonų. Kovo mėnesį mokytojų tarybos posėdyje „Mokytojų, mokinių ir tėvų bendradarbiavimas, pasitelkiant socialinius partnerius ugdant mokinių dorines nuostatas“ buvo aptartos mokyklos ir tėvų bendradarbiavimo gerinimo galimybės.Siekiant ugdyti jauno žmogaus pilietiškumą mokykla inicijavo daugumos tautinių švenčių minėjimus visai miestelio bendruomenei, ne kartą mokinių grupės vyko prie memorialo partizanams Mėnaičiuose, kur vyko valstybinių švenčių minėjimai. Apie organizuojamas šventes ir renginius mokykla pastoviai informuoja savo bendruomenę ir vietos visuomenę savo internetinėje svetainėje.

2013/2014 mokslo metus baigė 238 mokiniai. Mokyklą baigė 16 abiturientų, 20 dešimtos klasės mokinių laikė pagrindinio ugdymo pasiekimų patikrinimus. Mokyklos metinis pažangumas 100 %.

Pažangumas

„10 balų“	„9-10 balųi“	„8-10 balų“	„7-10 balų“	„nepažangių“
Mokinių skaičius	2	6	20	31	0

10-tukais mokėsi 7a. kl. mokinė Gabija Šegždaitė, 12 klasės mokinė Greta Patapaitė, 9-tukais ir 10-tukais – 7b klasės mokinės Eglė Dučinskaitė, Milda Sondaitė, 8 klasės mokinė Gabrielė Zinytė, 11 klasės mokinys Lukas Rimša, 12 klasės mokinės Judita Morkytė ir Greta Poškutė.

Per mokslo metus praleistos 10444 pamokos (dėl ligos 7091, dėl kitų priežasčių 2592, 761 liko nepateisinta). Vidutiniškai vienam mokiniui tenka atitinkamai: 44,06 (dėl ligos 29,91, dėl kitų priežasčių 10,94, nepateisintų 3,22 pamokos). Lankomumas per pastaruosius metus pagerėjo, ypač gimnazinėse klasėse (vienam mokiniui tenka 27 pamokos).

Pamokų lankomumo kaitą per paskutinius 3 metus iliustruoja ši lentelė:

Mokslo metai	Bendras praleistų pamokų skaičius	Nepateisintų pamokų skaičius	Tenka 1 mokiniui nuo visų pamokų	Tenka1mokiniui nepateisintų pamokų
2011-2012	15211 (-2113)	1379 (-62)	51,56 (-1,9)	4,67 (+0,23)
2012-2013	12969 (-2242)	1699 (+320)	49,31 (-2,25)	6,46 (+1,79)
2013-2014	10444 (-2525)	761 (-938)	44,06 (-5,25)	3,22 (-3,24)

2014 m. brandos egzaminų rezultatai:

Eil. Nr.	Egzaminas	Laikė	Išlaikė	Vidurkis išlaikiusių	7-10 balų

Sk.	%	Sk.	%

Sk.	%
Iš viso mokyklinių:	5	8%	4	80%	6	1	25
86 - 100
Iš viso valstybinių:	57	92%	49	86%	43,5	2	4,1
Iš viso egzaminų:	62	100%	53	85,5%	3	5,7

Abiturientų, įgyjusių vidurinį išsilavinimą procentas atitinka rajono vidurkį.

2014 m. 10 klasės mokinių pagrindinio ugdymo pasiekimų patikrinimo rezultatai:

Eil. Nr.	Patikrinimas	Laikė	Išlaikė	Vidurkis išlaikiusių	7-10 balų

Sk.	%	Sk.	%

Sk.	%
1.	Matematika	20	100	20	100	6,5	7	35
2.	Lietuvių kalba	20	100	20	100	6,75	10	50
Visų patikrinimų:	40	100	40	100	6,63	17	42,5

2014 metų patikrinimų rezultatai pagerėjo, matematikos įvertinimų vidurkis padidėjo 1,08, o lietuvių kalbos 0,2 balo.

Gana sėkmingi metai buvo mokiniams, dalyvavusiems įvairiuose konkursuose, olimpiadose, varžybose ir konferencijose. Šiuose renginiuose dalyvavo 285 mokiniai, kurie pelnė 41 komandinį ar individualų apdovanojimą.

Olimpiadose ir konkursuose 35 mokiniai pelnė 27 apdovanojimus. Buvo gauti 7 pirmųjų vietų, 5 antrųjų vietų, 12 trečiųjų vietų apdovanojimai, 2 mokiniai tapo laureatais. Daugiausia prizinių vietų pelnė 7a klasės mokinė Gabija Šegždaitė ir 9a klasės mokinys Dovydas Dzežulskis. Dovydas Dzežulskis užėmė trečią vietą chemijos, antrą vietą fizikos, ir pirmąsias vietas informacinių technologijų bei matematikos olimpiadose. Gabija Šegždaitė užėmė pirmąsias vietas lietuvių kalbos ir geografijos, o trečiąsias vietas - istorijos ir biologijos rajono olimpiadose. Šie mokiniai pateko į rajone daugiausiai olimpiadų laimėjusiųjų trejetuką ir buvo apdovanoti kelione į Briuselį.

7a klasės mokinė Gabija Šegždaitė nacionaliniame konkurse „Švari kalba-švari galva“ užėmė 8 klasės mokinių grupėje III vietą bei buvo pakviesta sakyti kalbą Lietuvos Respublikos Prezidentūroje.

10 klasės mokinė Monika Tiškutė ir 7a klasės mokinė Gabija Šegždaitė dalyvavo lietuvių kalbos „Kengūros“ lyderių ture ir abi mokinės tapo laureatėmis. Mokinėms padovanota kelionė į Čekiją, kurią aplankė pavasarį.

Daugiausiai prizininkų paruošė lietuvių kalbos mokytoja metodininkė A.Indrėkienė ir kūno kultūros mokytojas Mindaugas Keniausis. Prizininkus taip pat ruošė mokytojai K.Indrėkus, A.Krikštanavičienė, Z.Markevičienė, B.Morkevičienė, E.Dzežulskienė, N.Grigorjevienė.

Sėkmingi metai buvo ir mokyklos sportininkams, kurie pelnė 14 prizinių vietų: 8 pirmas, 4 antras, 2 trečias vietas. Laimėtos I-osios vietos rajono bendrojo ugdymo mokyklų kaimo vietovių vaikinų ir merginų krepšinio, zoninėse mergaičių krepšinio, svarsčio kilnojimo, virvės traukimo varžybose, II-oji vieta kaimo vietovių mokyklų tinklinio mergaičių varžybose, III-oji vieta rajono bendrojo ugdymo mokyklų kaimo vietovių vaikinų tinklinio varžybose. Ypač sėkmingi metai buvo mergaičių krepšinio 3 prieš 3 komandai, kuri rajone ir zonoje buvo pirma, o tarpzoninėse varžybose liko trečia. Sportininkų komandas ruošė vyresnysis kūno kultūros mokytojas Mindaugas Keniausis.

Mūsų mokyklos mokinė Gabija Šegždaitė tapo Lietuvos ir vienintelio tokio Europoje krepšinio „Sprite” talentų konkurso absoliučia nugalėtoja. Jai įteikta 17 tūkst. litų krepšinio stipendija. Mergina taip pat tapo Lietuvos merginų rinktinės U14 nare, Baltijos krepšinio taurės laimėtoja, Lietuvos krepšinio federacijos (LKF) projekto „Talentų U15 karta“ dalyvė.

Mokiniai pagal savo polinkius galėjo rinktis neformalaus ugdymo užsiėmimus. 2013-2014 m. m. neformalaus ugdymo užsiėmimus lankė 364 mokiniai, o 2014-2015 m. m. – atitinkamai 412 mokinių, 90% mokinių buvo užimti šioje veikloje.

Nuo 2014-12-30 mokykla tapo gimnazija. 2014 m. gruodžio mėn. direktoriaus įsakymu sudaryta mokytojų grupė, vadovaujama direktoriaus pavaduotojos ugdymui S.Šegždienės, išanalizavus mokyklos išorinio vertinimo audito ir savo mokyklos veiklos tobulinimo tyrimų rezultatus, parengė gimnazijos strateginės veiklos 2014 – 2017 metams planą.

3. Įstaigos teikiamos paslaugos.

Mokykla vykdo priešmokyklinio, pradinio ugdymo (pradinio ugdymo individualizuotą), pagrindinio ugdymo pirmosios ir antrosios dalies (pagrindinio ugdymo individualizuotą), vidurinio ugdymo bei neformaliojo švietimo programas.

4. Vadovo indėlis, tobulinant įstaigos administravimą.

Mokykloje įdiegtas elektroninis dienynas, kuris leidžia efektyviau bendradarbiauti administracijai bei mokytojams su mokyklos bendruomene, tėvais ir vaikais.

2014 m. mokykloje buvo paruošta reikalinga dokumentacija vidurinio ugdymo programos akreditavimui. Administracijos iniciatyva sudarytos darbo grupės surinko reikalingus duomenis ir parengė reikalingas ataskaitas akreditacijos komisijos darbui. Akreditacinė komisija pirmajame etape mokyklą įvertino 19 balų (iš 21 galimų).

Sudaryta darbo grupė parengė naujus gimnazijos nuostatus, kurie 2014-12-30 įregistruoti registrų centre.

Mokyklos 75 metų jubiliejaus šventei organizuoti gauta 1800Lt iš rėmėjų.

5. Įstaigos veiklos kokybės įsivertinimas.

Mokykla vykdė savo veiklos kokybės įsivertinimą. Buvo tiriamos sritys „Pagalba mokiniui“ ir „Ugdymas ir mokymasis“. Tyrimų duomenys naudojami mokytojų tarybos posėdžiuose ir metodinių grupių mokytojų pasitarimuose, analizuojant ugdymo(si) gerinimo galimybes ir būdus. Tyrimų metu nustatyta, kad mokytojai naudoja aktyvius mokymo metodus, sistemingai taiko naujas IKT priemones, tinkamai išnaudoja mokymo kompiuterinę įrangą: interaktyvias lentas, multimedijas, kompiuterius.

6. Problemos, susijusios su įstaigos veikla, ir vadovų siūlomi problemų sprendimo būdai:	Mokyklos patalpoms reikalingi dideli kapitaliniai remontai. Mokyklos stogas dengtas asbestiniu šiferiu, visiškai susidėvėję lietvamzdžiai, mokyklos fasadas nedažytas daugiau kaip 30 metų. Sporto salės grindys labai šaltos, nesandarios. Tualetų vamzdynai prie sporto salės visiškai susidėvėję, reikalingas kapitalinis remontas. Reikia pakeisti I aukšto fojė grindis. Kieme asfalto danga duobėta, po lietaus stovi balos. Reikia pakeisti dalį šildymo sistemos vamzdyno, esančio po kiemo asfalto danga. Mokyklos administracija numato spręsti tokias problemas:

1. Veiksmingo ir kokybiško ugdymo(si) užtikrinimas.

2. Pagalbos mokiniams, planuojant karjerą, stiprinimas.

3. Gimnazijos įvaizdžio kūrimas ir viešųjų ryšių stiprinimas.

4. Ugdymo sąlygų gerinimas.

Problemoms spręsti paruošta strateginė 2015-2017 metų programa, kuri numato kryptingą mokytojų kvalifikacijos kėlimą, ugdomosios veiklos tobulinimo aspektus, informacinių technologijų platesnį ir tikslingesnį panaudojimą, mokyklos patalpų remontą, stadiono tolesnę rekonstrukciją.

.

Įstaigos vadovas	Bronius Alekna

PRITARTA

Radviliškio rajono savivaldybės tarybos

2015 m. kovo 26 d. sprendimu Nr. T-989

RADVILIŠKIO R. SIDABRAVO GIMNAZIJOS DIREKTORIAUS
2014 METŲ VEIKLOS ATASKAITA

1. Įstaigos pristatymas:

1.1. Mokyklos oficialus pavadinimas – Radviliškio r. Sidabravo gimnazija, trumpasis pavadinimas – Sidabravo gimnazija. Gimnazija įregistruota Juridinių asmenų registre, kodas 190673798. Mokyklos teisinė forma – biudžetinė įstaiga. Mokyklos priklausomybė – savivaldybės mokykla. Mokyklos buveinė – Pergalės g. 13, 82251, Sidabravo mstl., Sidabravo seniūnija, Radviliškio rajono savivaldybė, el. paštas: direktorius@sidabravas.radviliskis.lm.lt. tel./fax. (8 422) 47 711, interneto svetainė http:/www.sidabravovm.ltech.lt/.

1.2. direktorius – Zenonas Gedvilas, 28 metų vadybinis stažas, II vadybinė kvalifikacinė kategorija.

1.3. Įstaigos darbuotojai:

Administracijos darbuotojai	Specialistai	Pagalbinis personalas
3	35	23

1.4. Įstaigos suteiktų paslaugų gavėjai:

Laikotarpis Paslaugų gavėjai	2014-01-01	2014-12-31
Mokiniai	306	279
Iš jų: specialiųjų poreikių	21	20
lavinamosios klasės	5	4

1.5. Finansavimo šaltiniai:

Finansavimo šaltiniai (tūkst. Lt)	Lėšos (tūkst. Lt)
1. Savivaldybės biudžetas	2459,0
1.1. Savivaldybės biudžeto lėšos	813,5
1.2. Valstybės biudžeto specialiosios tikslinės dotacijos lėšos (mokinio krepšelio lėšos ir lėšos skirtos specialiųjų poreikių mokiniams)	1636,4
1.3. Biudžetinių įstaigų pajamos (teikiamų mokamų paslaugų lėšos)	9,1
2. Kiti šaltiniai	38,5
2.1. ES paramos lėšos
2.2. Valstybės biudžeto lėšos
2.3. Paskolos lėšos
2.4. Kitų finansavimo šaltinių lėšos (parama ir kt.)	38,5

Gimnazijai remontuoti savivaldybė iš biudžeto lėšų skyrė 130 tūkstančių litų. Už skirtas lėšas apšiltintas sporto salės stogas ir pakeista susidėvėjusi stogo danga, apšiltintos sporto salės sienos ir apdengtos skardiniais profiliuotais lakštais, sutvarkyta sporto salės lietaus nutekėjimo sistema. Iš viso atlikta darbų už 160 tūkstančių litų. 30 tūkstančių litų skyrė Almos Adamkienės labdaros ir paramos fondas.

1.6. Biudžeto išlaidos.

Išlaidų pavadinimas	Savivaldybės biudžeto lėšos (AL)	Valstybės biudžeto specialiosios tikslinės dotacijos lėšos (MK)	Valstybės biudžeto specialiosios tikslinės dotacijos lėšos (Dotacinės)	Biudžetinių įstaigų pajamos (SP)	Iš viso:
Darbo užmokestis ir socialinis draudimas	318,5	1408,4	14,9	1,3	1741,8
Prekių ir paslaugų naudojimas	492,0	86,5	9,1	587,6
Mityba	14,0	14,0
Ryšių paslaugos	0,8	0,8
Transporto išlaikymas	22,6	2,7	25,3
Apranga ir patalynė
Spaudiniai	0,2	18,8	19,0
Kitos prekės	50,3	49,5	6,4	106,2
Komandiruotės	1,2	1,2
Ilgalaikio materialiojo turto einamasis remontas	134,9	134,9
Kvalifikacijos kėlimas	2,1	8,5	10,6
Komunalinės paslaugos	95,2	95,2
Kitos paslaugos	170,7	9,7	180,4
Socialinės išmokos (pašalpos)	104,0	104,0
Socialinė parama pinigais	104,0	104,0
Darbdavių socialinė parama pinigais	3,0	3,0
Kitos išlaidos	2,6	2,6
Kitiems einamiesiems tikslams	2,6	2,6
Materialiojo ir nematerialiojo turto įsigijimo išlaidos	20,0	20,0
Kitos mašinos ir įrenginiai	20,0	20,0
Iš viso:	813,5	1514,9	121,5	9,1	2459,0

2. Įstaigos tikslai, veikla ir rezultatai.

Sidabravo gimnazijos 2014 m. veiklos programoje buvo numatyti tikslai: gerinti ugdymo kokybę, stiprinti mokinių sveikatą.

Pirmajam tikslui pasiekti numatyti du uždaviniai: ugdomąją veiklą orientuoti į vaiko kūrybiškumo ugdymą, stiprinti klasės auklėtojo vaidmenį ugdymo procese.

Siekiant tikslingo ir efektyvaus visų ugdyme dalyvaujančiųjų tobulėjimo, gimnazijoje buvo pasirinktas institucinio tobulinimosi kelias. Siekdami gerinti ugdymo kokybę mokytojai, administracijos nariai ir mokiniai dalyvavo projektuose: „Mokymosi krypties pasirinkimo galimybių didinimas 14-19 metų mokiniams II etapas“ (Ugdymo plėtotės centras); „Virtualios mokymosi aplinkos (ITS LEARNING arba MOODLE) naudojimas ugdyme“ (Švietimo informacinių technologijų centras); „Kūrybinių partnerysčių“ projektas (Ugdymo plėtotės centras); „Aukštosios kultūros impulsai mokykloms“ (Lietuvos meno kūrėjų asociacija).

Mokytojai siekė ugdyti mokinių kūrybiškumą. Mokytojų tarybos posėdyje „Metodų, skatinančių mokinių kūrybiškumą, taikymas pamokose“ aptarti mokymo(si) metodai, skatinantys mokinių kūrybiškumo ugdymą pamokose. Neformaliojo švietimo užsiėmimuose nagrinėti kūrybingos asmenybės ypatumai: gebėjimas greitai susiorientuoti naujose situacijose, atskleisti reiškinių ryšius. Kūrybiškai dirbančių mokytojų klubo nariai dalijosi gerąja patirtimi apie kūrybiško mokymosi metodų taikymą kasdieniniame darbe, apie tai, kaip padėti vieni kitiems įveikti iškylančius iššūkius ir diegti atvirumo bei refleksijos kultūrą gimnazijoje.

Kūrybiniam mąstymui ugdyti svarbi ir fizinės aplinkos, mokymosi priemonių kokybė ir įvairovė. Svarbu, kaip tikslingai išnaudojamos integruotos mokymosi erdvės (biblioteka, informaciniai centrai ir kt.). Dalis istorijos pamokų vyko gimnazijos istorijos muziejuje. Mokiniams organizuotos išvykos į Šiaulių dramos teatrą (spektakliai „Madagaskaras“, Baltoji drobulė“ ir kt.), kino teatrą (filmas pagal J. Radvano „Radviliadą“), Šiaulių patologijos muziejų, Stasio Gvildžio gamtos muziejų, organizuota pamoka Sidabravo ambulatorijoje, netradicinė pamoka „Išorinės namo renovacijos išlaidų skaičiavimas“, organizuota Sidabravo miestelyje, integruota lietuvių k. ir muzikos pamoka partizanų bunkeryje Mėnaičiuose. Mokytojai diferencijuoja klasės ir namų užduotis, veda integruotas pamokas, taiko netradicinius mokymo metodus.

Mokiniai turėjo galimybę susitikti su tūkstantmečio Odisėjos XI etapo jachtos „Ambersail“ kapitonu P. Kovu, alpinistu V. Vitkausku, banko „Swedbank“ asmeninių finansų instituto direktore O. Bložiene, žurnalistu P. S. Krivicku. Dalyvavo skrabalininko R. Šilinsko, dainininkės S. Trimakaitės, trimitininko D. Vyšniausko koncertuose ir su jais pabendravo. Gimnazijoje vyko dailininko V. Zarėkos netradicinė pamoka, Sidabravo Švenčiausios Trejybės bažnyčioje organizuota pamoka „Gvido Areciečio natų rašymo sistemos taikymas liturgijoje“. Kūno kultūros užsiėmimai organizuojami ne tik gimnazijos teritorijoje, bet ir miestelio sporto bazėje bei gamtoje.

Gimnazijoje yra 6 interaktyvios lentos (matematikos kab., fizikos kab., istorijos kab., lietuvių kalbos kab., prancūzų kalbos kab., dailės kab.); interaktyvus projektorius (informacinių technologijų kab.); 22 daugialypės terpės projektoriai; veikia belaidžio (Wi-Fi) interneto tinklas. Gimnazijoje yra 90 kompiuterių, jie yra prijungti prie interneto. Nešiojamų kompiuterių turime 17. Mokytojai gali pasinaudoti 117 įvairių mokomųjų kompiuterinių programų. Metodinės tarybos posėdyje „Modernių mokymo priemonių naudojimas pamokoje“ buvo pristatytas tyrimas „IT poveikis mokinių mokymosi motyvacijai skatinti“. Tikslingas, tinkamu laiku ir efektyvus IT kaip mokymo metodo ir priemonės naudojimas turi teigiamos įtakos mokinių mokymosi motyvacijai, kuria modernias ugdymo(si) aplinkas, ugdymo turinį papildo autentiška medžiaga ir daro teigiamą įtaką ugdymo rezultatų kaitai.

Gimnazijoje nuolat vyksta gerosios patirties sklaida naudojant skaitmenines priemones.

Mokytojų tarybos posėdyje aptarta klasės auklėtojų veikla, gerinant lankomumą ir mokymosi motyvaciją. Pristatytas pranešimas apie klasės auklėtojo vaidmenį šiuolaikinėje mokykloje ir Sidabravo gimnazijos mokinių pamokų lankomumo ataskaita bei nelankymo prevencija 2011-2014 metais. Akcentuotas be pateisinamos priežasties praleistų pamokų skaičiaus mažėjimas. Klasių auklėtojai pasidalijo lankomumo gerinimo ir mokymosi motyvacijos skatinimo patirtimi, pateikė siūlymų šiai veiklai tobulinti.

Antrajam tikslui pasiekti buvo numatyti trys uždaviniai: sudaryti sveikas ir saugias mokymosi sąlygas, gilinti sveikatos žinias, formuoti fizinio aktyvumo įgūdžius.

Olimpinio ugdymo turinys integruotas į mokomuosius dalykus. Sveikatos ugdymas gimnazijoje apėmė ne vien mokymo ir mokymosi turinį, bet ir visą mokyklos gyvenimą: jos bendrą atmosferą, santykių mikroklimatą, ugdymo proceso organizavimo ypatumus, neformalųjį ugdymą, mokyklos bendruomenės narių santykius, ryšius su vietos bendruomene, tausojantį santykį su gamtine aplinka. Į bendras sveikatinimo veiklas įsitraukė visa mokyklos bendruomenė: bendras sportavimas, mankštinimasis, iškylavimas, sveiko maisto mugių organizavimas. Vertinant sportinę veiklą, (kūno kultūros pamokų, sportuojančių mokinių, sporto varžybų ir renginių skaičių, papildomo ugdymo valandų skyrimą kūno kultūrai, olimpinio ir kilnaus elgesio sporte idėjų populiarinimą, mokyklos sporto bazę, inventorių ir kt.) gimnazijai „Sportiškiausios mokyklos“ konkurse, vidurinių mokyklų/gimnazijų grupėje, gimnazijai atiteko I-oji vieta.

Gimnazijoje daug dėmesio 2014 m. skirta mokymosi motyvacijai stiprinti, pasitikėjimui savimi ugdyti. Įstaigoje yra parengta (2013-12-31 direktoriaus įsakymu Nr. V1-224) mokinių skatinimo tvarka. Jos pagrindu skatinami ne tik gerai besimokantys ar gerai lankantys mokyklą mokiniai, bet nuolat stebimas ir įvertinamas mokinių iniciatyvumas, bendravimas ir bendradarbiavimas, pagalba vienų kitiems bei miestelio bendruomenei, viskam, kas ugdo bendražmogiškąsias vertybes. Mokiniai skatinami pagyrimo raštais, atminimo dovanėlėmis. Nominacija „Gerumo spindulėlis“ įteikiama kiekvienos klasės mokiniui už aktyvų dalyvavimą mokyklos veikloje, geranorišką, nuoširdų bendravimą su mokyklos bendruomenės nariais. Įsteigtos nominacijos „Metų mokinys“, „Metų sveikuolis“. Kazimiero Masilionio premija (įsteigė vietos verslininkas) – 5000 Lt kasmet skiriama abiturientui už akademinius rezultatus. Geriausiai pamokas lankantiems mokiniams ir klasėms du kartus per metus organizuojamos įvairios ekskursijos.

Gimnazijoje vykdomos šios emocinės prevencinės programos: „Alkoholio, tabako ir kitų psichiką veikiančių medžiagų vartojimo prevencijos programa“, integruota į mokomuosius dalykus ir vykdoma pagal sudarytą planą. Gimnazija, kartu su asociacija „Mentor Lietuva“, nuo 2014 metų lapkričio mėnesio, 6-oje klasėje pradėjo įgyvendinti programą „Gyvai“. Programos pagrindinis tikslas – suteikti vaikams gyvenimo įgūdžių, padedančių sveikai gyventi ir nepradėti vartoti tabako, alkoholio ir kitų psichiką veikiančių medžiagų.

Gimnazijos mokiniai aktyviai dalyvavo „Temidės“ konkurse. Visa veikla skiriama kenksmingų ir psichiką veikiančių medžiagų: buitinių-cheminių, vaistų, alkoholio, tabako, narkotikų ir kitų psichiką veikiančių medžiagų vartojimo prevencijai vykdyti. Konkurso tikslas – vykdyti mokinių ankstyvąją teisės pažeidimų, psichiką veikiančių medžiagų vartojimo, smurto prevenciją, skleisti teisines žinias; ugdyti mokinių teisinį sąmoningumą, supratimą apie teisinę sistemą.

6-7 klasių mokiniai dalyvavo Navi Homins organizacijos piešinių konkurse „Nerūkymo diena“. Orinta Bondzinskaitė, 9a klasės mokinė, dalyvavo Radviliškio policijos komisariato Nepilnamečių reikalų skyriaus organizuotame fotografijos konkurse „Pasirinkau ir neabejoju“.

Siekiant pagarbos kitam ir kitokiam, organizuota Tolerancijos savaitė. 4-12 klasių mokiniai kūrė Tolerancijos knygą, kuri padovanota gimnazijos bibliotekai.

Tarptautinės žmonių su negalia dienos proga gimnazijos specialiųjų poreikių mokiniams organizuota išvyka į Raudondvario žirgyną ir Beinoravos amatų centrą. Mokiniai dalyvavo edukacinėje programoje „Žirgų terapija“, Beinoravos amatų centre susipažino su audėjos, kepėjos darbu.

Vykdoma smurto ir patyčių prevencija. Organizuotas prevencinis renginys-integruota pamoka 9-10 klasių mokiniams „Smurtas artimoje aplinkoje“. Pamoką vedė Radviliškio rajono policijos komisariato Prevencijos poskyrio pareigūnas Aivaras Kardašius, Radviliškio parapijos bendruomenės paslaugų centro pavaduotoja socialinėms reikmėms Žydrūnė Plungienė ir centro psichologė Vaida Vaivadaitė. Veiksmo savaitės „Be patyčių“ renginiuose rinkome geriausius klasių mokinius nominacijai „Gerumo spindulėlis“ gauti, kūrėme Draugystės knygą.

Sveikatos ugdymo bendroji programa integruota į mokomuosius dalykus. Organizuojami prevenciniai renginiai ir akcijos. Pasaulinei psichikos dienai paminėti 1-4 klasėse vyko akcija „Kaip aš jaučiuosi klasėje“, 8-11 klasių mokiniai dalyvavo lankstinuko konkurse „Kartu mes to galime išvengti“, 1-6 kl., „Kas kuprinėje gyvena“, „Ar sveikos ir spindinčios mano akys?“, 10-12 klasių mokiniams – AIDS dienai paminėti organizuotas proto mūšis „AIDS geriau žinoti“

Savo nuostatas mokiniai išreiškia pilietinėse akcijose, veiksmo savaitėse: bendrumo akcija „Kalėdinis sveikinimas vienišam žmogui“ 3-12 kl., saugaus eismo savaitės akcija „Būk matomas“ 1-12 kl., „Solidarumo bėgimo“ – akcija, skirta padėti tūkstančiams Lietuvos ir Zambijos vaikų. Mokiniai ir mokytojai paaukojo 258,58 Lt, pinigai pervesti Solidarumo komitetui. Mokykla dalyvavo Globalaus švietimo savaitės renginiuose. Organizuota veiksmo diena „Saugus maistas: man, tau, kiekvienam...“ Veiksmo dienoje dalyvavo 1-4 klasių mokiniai. Jie atliko įvairias užduotis sveiko maisto tema, patys gamino maistą iš vietinių produktų.

Sporto dienoje Sida „Bravo“ klasė 5-12 klasių mokiniai varžėsi sporto rungtyse, o klasių seniūnai atliko kūrybines užduotis.

Birželio mėnesį įgyvendintas vasaros stovyklos projektas „Ką gegužė pakukavo, ką lakštingala suokė“ socialiai remtiniems pradinių klasių mokiniams.

Dalyvavome bendruomeniškiausios mokyklos renginio konkurse.

Valstybiniai brandos egzaminai:

2011–2012 m. m.	2012–2013 m. m.	2013–2014 m. m.
Mokomasis dalykas	Laikiusiųjų valstybinius brandos egzaminus skaičius	Išlaikyta valstybinių brandos egzaminų	Laikiusiųjų valstybinius brandos egzaminus skaičius	Išlaikyta valstybinių brandos egzaminų	Laikiusiųjų valstybinius brandos egzaminus skaičius	Išlaikyta valstybinių brandos egzaminų
1	2	3	4	5	6	7
Lietuvių kalba (gimtoji)	10	10	5	4	7	7
Matematika	16	15	5	5	14	12
Užsienio kalba (prancūzų)	2	2	0	0	0	0
Užsienio kalba (anglų)	2	2	0	0	3	3
Istorija	2	2	2	1	9	8
Geografija	1	1	1	1	0	0
Biologija	2	2	1	1	3	3
Chemija	0	0	1	1	1	1
Fizika	8	6	1	1	5	5
Informacinės technologijos	7	7	1	1	3	3
Iš viso	50	47	17	15	45	42

3. Įstaigos teikiamos paslaugos.

Mokykloje vykdomos ikimokyklinio, priešmokyklinio, pradinio, pagrindinio, vidurinio, socialinių įgūdžių bei neformaliojo švietimo programos. Mokykloje vykdoma pedagoginė pagalba. Ją teikia socialinis pedagogas, logopedas, specialusis pedagogas, du mokytojo padėjėjai.

4. Vadovo indėlis, tobulinant įstaigos administravimą.

Didelį dėmesį skyriau mokyklos kultūros kaitai, įvaizdžiui gerinti, pasirengimui vykdomai vidurinio ugdymo programos akreditacijai. Vertinimo grupė nustatė, kad vidurinio ugdymo programos įgyvendinimo kokybė atitinka nustatytus akreditacijos kriterijus, iš galimų surinkti 60-ties taškų surinkti 55-i taškai. Komisija labai gerai įvertino mokyklos kultūrą, ugdymo turinio ir formų pasirinkimo galimybes, pagalbos mokiniui teikimo sistemą bei mokyklos aprūpinimą IT priemonėmis. Švietimo ir mokslo ministras, atsižvelgdamas į Vidurinio ugdymo programos akreditacijos komisijos nutarimą, 2014 m. gruodžio 29 d. įsakymu Nr. SR-5829 akreditavo Radviliškio r. Sidabravo vidurinės mokyklos vykdomą vidurinio ugdymo programą. 2015 m. brandos atestatai bus įteikti pirmajai gimnazistų laidai.

Vadovo iniciatyva įstaigoje diegiamos naujos IT, padedančios efektyvinti mokyklos veiklą ir personalo valdymą. Jos suteikė naujų administracijos ir mokytojų bendravimo ir darbo būdų. Vadovo iniciatyva mokykloje sudaryta kūrybinių darbo grupių, padedančių veiksmingai spręsti ugdymo proceso, kultūros puoselėjimo, bendradarbiavimo su socialiniais partneriais, socializacijos programų rengimo, pagalbos mokiniams ir kitus veiklos klausimus. Pasirašytos sutartys su įvairiais socialiniais partneriais.

5. Įstaigos veiklos kokybės įsivertinimas.

Gimnazijos veiklos kokybės įsivertinimas atliekamas vadovaujantis Bendrojo lavinimo mokyklos veiklos kokybės įsivertinimo rekomendacijomis, patvirtintomis Lietuvos Respublikos švietimo ir mokslo ministro 2009 m. kovo 30 d. įsakymu Nr. ISAK-607.

Gimnazijos veiklos kokybės įsivertinimą organizuoja sudaryta įsivertinimo grupė. Gimnazija du kartus išanalizavo visas veiklos sritis pagal veiklos kokybės įsivertinimo rekomendacijas. 2014 m. giluminiam vertinimui buvo pasirinkta 5 sritis – Mokyklos strateginis valdymas.

Po anketinės mokinių apklausos bei atlikus kai kurių dokumentų analizę, buvo parengtos išvados. Dauguma šios temos rodiklių ir pagalbinių rodiklių buvo įvertinta 4 (pavyzdžiui: planų kokybė ir dermė, lyderystė gimnazijoje).

Audito išvadose teigiama, kad bendruomenė susitarusi dėl gimnazijos vizijos, misijos, tikslų, 2014–2016 m strateginiame plane fiksuotų prioritetų, puoselėjamų vertybių ir principų. Gimnazijos prioritetai atitinka šalies ir rajono prioritetus. Vizija, misija, tikslai, gimnazijos filosofija skelbiami įstaigos vestibiulyje, mokytojų kambaryje, gimnazijos internetinėje svetainėje. Mokyklos pedagogų bendruomenės vaidmuo, priimant sprendimus dėl gimnazijos vizijos, misijos, tikslų ir kitų veiklos aspektų yra pakankamai kryptingas. Įvairiose darbo grupėse buvo tariamasi, kas yra svarbu, kaip vertėtų užrašyti svarbiausius mokyklos veiklos akcentus ir kryptis. Įvairiuose gimnazijos planuose ir programose fiksuoti prioritetai, tikslai, uždaviniai ir laukiami rezultatai dera su gimnazijos veiklos programa, strategija. Personalo komplektavimas tinkamas: gimnazijoje visi mokytojai turi tinkamą išsilavinimą, dauguma mokytojų įgiję pakankamai aukštą kvalifikaciją (17 mokytojų metodininkų). Mokyklos administracija tinkamai bendrauja ir bendradarbiauja su pedagoginiais darbuotojais, aptarnaujančiuoju personalu.

6. Problemos, susijusios su įstaigos veikla, ir vadovų siūlomi problemų sprendimo būdai.

Ugdymo įstaigos materialinė bazė ne visiškai atitinka šiuolaikinius reikalavimus: nebaigtas renovuoti senasis mokyklos pastatas, prasta kabinetų ir antrojo aukšto koridoriaus grindų danga.

Steigėjo skiriamas ugdymo aplinkos finansavimas patenkina minimalius įstaigos poreikius, todėl kai kuriuos remonto darbus planuojame atlikti savo jėgomis.

Gimnazijos direktorius Zenonas Gedvilas

PRITARTA
Radviliškio rajono savivaldybės tarybos
2015 m. kovo 26 d.
sprendimu Nr. T-989

RADVILIŠKIO R. ŠIAULĖNŲ MARCELINO ŠIKŠNIO GIMNAZIJOS DIREKTORIAUS 2014 METŲ ATASKAITA

1. Įstaigos pristatymas:

1.1. Radviliškio r. Šiaulėnų Marcelino Šikšnio gimnazija yra savivaldybės biudžetinė įstaiga. Gimnazija filialų ar skyrių neturi. Adresas – S. Dariaus ir S. Girėno g. 30, Šiaulėnai, LT-82442 Radviliškio rajonas. Telefonas 8-422-49758. Elektroninis paštas siaulenu.gimnazija@gmail.com. Gimnazijos interneto svetainė http://www.msiksnys.radviliskis.lm.lt.

1.2. Gimnazijos direktorius Vytautas Jarašiūnas, vadybinio darbo stažas 34 metai, vadybinė kvalifikacinė kategorija – II.

1.3. Įstaigos darbuotojai:

Administracijos darbuotojai	Specialistai	Pagalbinis personalas
3	33	20

1.4. Įstaigos suteiktų paslaugų gavėjai:

Laikotarpis Paslaugų gavėjai	2014-01-01 1 d.	2014-12-31 1 d.
Mokiniai	257	258
Ikim. ugd. gr. ugdytiniai	17	14

1.5. Finansavimo šaltiniai:

Finansavimo šaltiniai (tūkst. Lt)	Lėšos (tūkst. Lt)
1. Savivaldybės biudžetas	2279,2
1.1. Savivaldybės biudžeto lėšos	798,9
1.2. Valstybės biudžeto specialiosios tikslinės dotacijos lėšos	1451,2
1.3. Biudžetinių įstaigų pajamos	29,1
2. Kiti šaltiniai	6,8
2.1. ES paramos lėšos
2.2. Valstybės biudžeto lėšos
2.3. Paskolos lėšos
2.4. Kitų finansavimo šaltinių lėšos (parama ir kt.)	6,8

1.6. Biudžeto išlaidos.(tūkst. Lt)

Išlaidų pavadinimas	Savivaldybės biudžeto lėšos (AL)	Valstybės biudžeto specialiosios tikslinės dotacijos lėšos (MK)	Valstybės biudžeto specialiosios tikslinės dotacijos lėšos (Dotacinės)	Biudžetinių įstaigų pajamos (Spec. progr.)	Iš viso:
Darbo užmokestis ir socialinis draudimas	355,2	1294,0	2,4	1651,6
Prekių ir paslaugų naudojimas	442,2	49,7	0,00	26,7	518,6
Mityba	17,6	9,3	26,9
Medikamentai (ir darbuotojų sveikatos tikrinimas)	0,0
Ryšių paslaugos	1,5	1,5
Transporto išlaikymas	22,3	5,1	27,4
Apranga ir patalynė	0,0
Spaudiniai	0,6	12,7	1,3	14,6
Kitos prekės	39,8	23	11,0	73,8
Komandiruotės (transporto, apgyvendinimo, ryšio ir kitos komandiruotės išlaidos)	0,4	0,4
Ilgalaikio materialiojo turto einamasis remontas	45,3	45,3
Kvalifikacijos kėlimas	1,7	7,2	8,9
Komunalinės paslaugos	166,9	166,9
Kitos paslaugos	146,1	6,8	152,9
Socialinė parama pinigais	80,4	80,4
Darbdavių socialinė parama pinigais	1,5	1,5	3,5
Kitiems einamiesiems tikslams	2,6	2,6
Materialiojo ir nematerialiojo turto įsigijimo išlaidos	0,0	23,0	0,0	0,0	23,0
Kitos mašinos ir įrenginiai	23,00	23,0
Iš viso:	798,9	1368,2	83,0	29,1	2279,2

Daugiausia lėšų išleista mokyklos šildymui ir mokinių pavėžėjimui. Mokyklos remontui 2014 m. buvo skirta 45,3 tūkstančio litų. Už šias lėšas baigtas medinio pastato išorės remontas. Einamajam remontui naudojome prekių įsigijimui skirtas aplinkos lėšas. Už šias lėšas perdažyta pradinių klasių sporto salė, pakeisti šviestuvai, sutvarkytos muziejaus grindys, perdažytos sienos ir grindys 1 klasėje, medinio pastato koridoriuje, įrengta lauko klasė ir kita Pakeisti šviestuvai pradinės mokyklos koridoriuose. Įsigyti nauji stalai su kėdėmis chemijos kabinetui, demonstraciniai stalai chemijos ir fizikos kabinetams. Nupirktas linoleumas 5 kabinetams. Iš specialiųjų programų lėšų įsigytos žaliuzės 32 langams, roletai 8 langams. Iš mokinio krepšelio sutaupytų darbo užmokesčiui skirtų lėšų – 4 kompiuteriai, 6 projektoriai, kilnojamoji metereologinė stotelė, juostinės medienos pjovimo staklės, medžio pjuvenų traukos siurblys ir kita.

2. Įstaigos tikslai, veikla ir rezultatai.

2014 metais Mokyklos veiklos plane buvo numatyti trys tikslai: 1. Tinkamai pasirengti vidurinio ugdymo programos akreditacijai. 2. Ugdyti mokinių kūrybiškumą, pilietiškumą, šiandienos mokiniui reikalingas kompetencijas ir gebėjimus. 3. Kurti saugią, sveiką, jaukią ir kultūringą mokyklos aplinką, laiduojančią gerą ugdymo kokybę.

Pirmajam tikslui įgyvendinti numatyti 4 uždaviniai: gerinti ugdymo proceso optimizavimą pasinaudojant sukurta mokymo(si) aplinka; gerinti švietimo pagalbą mokiniams; sumažinti 11-12 klasėse mokinių praleidžiamų pamokų skaičių; siekti pedagogų kvalifikacijos kėlimo tikslingumo ir įgytų žinių pritaikymo ugdymo procese. Pirmasis tikslas įgyvendintas. Mokykla dalyvavo vidurinio ugdymo programos akreditacijoje, Iš 21 pasiekimų ir mokymosi sėkmingumo balų gavome 17, o iš 60 galimų taškų pagal kitus kriterijus gavome 51. Mokyklos vidurinio ugdymo programa akredituota. Mokykla tapo gimnazija. Ne tik 2014 metais, įgyvendindami šio tikslo pirmąjį uždavinį, bet ir keletą metų iš eilės labai didelį dėmesį skyrėme modernių mokymosi aplinkų kūrimui. Akreditacijos metu pažymėta, kad gamtos mokslų ir informacinių technologijų kabinetai aprūpinti visa reikalinga įranga ir mokymo priemonėmis. Aukščiausiu balu įvertintas ir visų mokytojų aprūpinimas organizacinėmis ir mokymo priemonėmis, padedančiomis jiems optimizuoti pasirengimą mokymo procesui ir jį organizuoti. Pažymėta, kad visi mokytojai turi įrengtas ir kompiuterizuotas darbo vietas su prieiga prie interneto, naudojasi elektroniniu dienynu. Biblioteka aprūpinta vadovėliais, grožine literatūra, moksline ir informacine literatūra, mokomosiomis kompiuterinėmis programomis, prenumeruojami 4 laikraščiai ir 12 žurnalų. Maksimalus taškų skaičius skirtas ir už apsirūpinimą sportiniu inventoriumi, reikalingu bendrosios kūno kultūros ir bent dviejų sporto šakų programoms įgyvendinti.

Įgyvendinant antrąjį uždavinį atlikta daug darbų gerinant švietimo pagalbą mokiniams. Maksimaliu taškų skaičiumi įvertinti rodikliai „Mokykla randa būdų mokinių mokymosi motyvacijai stiprinti ir pasitikėjimui savimi ugdyti“ ir „Mokykloje susitarta dėl mokinių mokymosi pasiekimų, individualių bei specialiųjų ugdymosi poreikių stebėjimo, analizuojami kontrolinių darbų ir diagnostinių vertinimų rezultatai, jais remiantis priimami sprendimai mokymosi kokybei gerinti“. Akreditacijos ataskaitoje pažymėta, kad mokykloje yra mokinių mokymosi motyvacijai stiprinti ir pasitikėjimui savimi ugdyti sistema. Aktyviai šiuo klausimu dirba klasių auklėtojų metodinės grupės nariai. Mokykloje organizuojami išvažiuojamieji tėvų susirinkimai, atvirų durų dienos mokinių tėvams. Pagalbos mokiniams klausimai svarstomi metodinėje taryboje, mokytojų tarybos posėdžiuose. Mokiniai skatinami dalyvauti ir dalyvauja įvairių mokomųjų dalykų konkursuose, projektuose, stovyklose. Viena mokinė, laimėjusi didžiulę atranką, buvo pakviesta į Lyderystės Akademijos organizuotą stovyklą Brandeis universitete, šalia Bostono. Kasmet vyksta „Šauniausios klasės“ konkursas, kurio nugalėtojai apdovanojami nemokama ekskursija. Mokykloje yra parengti reikiami dokumentai dėl mokinių mokymosi pasiekimų, individualių bei specialiųjų ugdymosi poreikių stebėjimo ir jie vykdomi. Maksimaliu taškų skaičiumi įvertinta ir mokinių profesinio orientavimo veikla.

Nemažai padirbėta ir įgyvendinant trečiąjį šio tikslo uždavinį. Akreditacijos ataskaitoje konstatuota, kad per trejus mokslo metus praleistų pamokų, tenkančių vienam mokiniui, sumažėjo 3,1 procento.

Veikla, įgyvendinant ketvirtojo uždavinio priemones, įvertinta akreditacijos vertinimo grupės pažymoje. Joje kaip mokyklos privalumas įrašytas sakinys, kad mokytojams yra sudarytos palankios sąlygos tobulinti savo kvalifikaciją, atsižvelgiant į mokyklos keliamus tikslus ugdymui.

Antrajam tikslui pasiekti buvo numatyti keturi uždaviniai. Tai yra, ugdyti mokinių informacinius ir komunikacinius gebėjimus ugdomojoje veikloje; efektyvinti klasės auklėtojo veiklą ugdant mokinio vertybines nuostatas; lavinti mokinių bendrąsias kompetencijas ir kūrybiškumą organizuojant neformaliojo švietimo veiklą; skatinti ir įvertinti mokinių iniciatyvas ir pasiekimus. Apie 75% kabinetų visiškai aprūpinti reikiamomis IKT priemonėmis, likę kabinetai – tik dalinai. Šiuo metu gimnazijoje didelis dėmesys skiriamas tikslingam IKT ir kitų naujų mokymo priemonių panaudojimui. Padėtis gerėja. Ta linkme dirbama ir toliau. Reikiamas klasių auklėtojų dėmesys skiriamas mokinių patriotiškumo ugdymui. Mokiniai skatinami dalyvauti gimnazijoje ir miestelyje organizuojamose pilietiškumo akcijose. Metodinės tarybos posėdyje išanalizuota klasių auklėtojų veikla ugdant mokinių vertybines nuostatas, klasių auklėtojų pasitarimuose dalinamasi gerąja darbo patirtimi. Reguliariai tiriamas neformaliojo švietimo programų poreikis, kasmet organizuojamas būrelių veiklos pristatymas mokyklos bendruomenei. Nuolat skatinama mokinių saviraiška dalyvaujant olimpiadose, konkursuose, varžybose. Ieškoma naujų formų organizuojant valstybinių, tautinių švenčių paminėjimus, tradicinius gimnazijos renginius. Tęsėme dalyvavimą „Kūrybinių partnerysčių“ programoje.

Trečiajam tikslui pasiekti buvo numatyti trys uždaviniai. Tai yra, užtikrinti mokinių saugumą mokykloje; ugdyti mokinių kultūrą, pasididžiavimo savo mokykla jausmą; plėtoti mokyklos bendruomenės bendradarbiavimo kultūrą. Įgyvendinant šiuos uždavinius organizuoti renginiai, skatinantys toleranciją, pagarbą kitam ir draugiškumą. Vykstant „Šauniausios klasės“ konkursui visi stengėsi, kad gerėtų drausmė, lankomumas, mokymosi rezultatai, buvo aktyvinamas mokytojų ir mokinių budėjimas mokykloje. Atliktas tyrimas dėl patyčių ir smurto mokykloje. Mokiniai skatinami, kad į mokyklą eitų su uniforma. Nuolat atnaujinama mokyklos internetinė svetainė. Bendruomenė ir visuomenė sistemingai informuojama apie mokyklos veiklą. Pasirašytos bendradarbiavimo sutartys su VšĮ „Vaiko labui“ dėl dalyvavimo programose „Įveikiame kartu“ ir „Zipio draugai“.

Mokyklą sėkmingai baigė 16 62-osios laidos abiturientų.

2014 m. mokykla apdovanota rajono savivaldybės padėkos raštu už gražiai tvarkomą aplinką, įvertintą Radviliškio rajono savivaldybės švietimo, kultūros įstaigų aplinkos apžiūroje-konkurse.

3. Įstaigos teikiamos paslaugos.

Gimnazijoje teikiamos šios mokamos paslaugos: ikimokyklinio ugdymo grupės veikla, pailgintos dienos grupės veikla, kopijavimo paslaugos.

4. Vadovo indėlis, tobulinant mokyklos administravimą.

Siekiama kiek tai įmanoma suderinti reiklumą darbuotojams, o kartu išlaikyti gimnazijos bendruomenėje gerą psichologinį mikroklimatą. Daug dėmesio skiriama turimų lėšų taupiam ir tikslingam panaudojimui, gimnazijos materialinės bazės turtinimui. Stengiamasi visais klausimais išklausyti darbuotojų nuomonę, bet sprendimus priima vadovas.

5. Įstaigos veiklos kokybės įsivertinimas.

Direktoriaus įsakymu sudaryta darbo grupė atliko veiklos kokybės įsivertinimą. Buvo analizuojama srities „Pagalba mokiniui“ dvi temos „Pedagoginė, psichologinė ir socialinė pagalba“ ir „Pagalba planuojant karjerą“. Darbo grupė, išanalizavusi surinktą medžiagą, padarė tokias išvadas:

1. IV srities „Pagalba mokiniui“ 4.2 tema „Pedagoginė, psichologinė ir socialinė pagalba“ bei 4.4 tema „Pagalba planuojant karjerą“ atitinka 3 lygį.

2. Mokyklos mokytojai gerai pažįsta savo mokinius.

3. Mokiniai pasitiki savo mokytojais, klasės auklėtojais.

4. Mokykloje yra aiškūs susitarimai dėl pagalbos silpniau besimokantiems mokiniams.

5. Mokytojai mokiniams sudaro galimybes lankyti papildomas konsultacijas per laisvas pamokas arba po pamokų.

6. Tėvai patenkinti mokymo kokybe, jiems pakanka informacijos apie vaiko mokymąsi.

7. Teikiant pagalbą mokiniui mokykla bendradarbiauja su įvairiomis institucijomis (vaiko teisių apsaugos tarnyba, seniūnijų socialiniais darbuotojais).

8. Gerai organizuojamas prevencinis darbas alkoholio, narkotikų vartojimo klausimais).

9. Mokiniai jaučiasi saugūs. Mokykloje kuriama bendruomeniškumo atmosfera, puoselėjami pagarbūs tarpusavio santykiai.

10. Gerai organizuota ugdymo karjerai veikla.

Taip pat buvo pateiktos rekomendacijos mokyklos veiklai tobulinti, kurios panaudotos planuojant tolimesnę mokyklos veiklą.

6. Problemos, susijusios su įstaigos veikla ir vadovų siūlomi problemų sprendimo būdai.

Šaltesnėmis žiemos dienomis mokyklos sporto salėje būna tik 3-4 laipsniai šilumos. Būtina dėti šiluminę sienų izoliaciją, atnaujinti kai kuriuos sporto salėje esančius ir nepakankamai šylančius radiatorius. Būtinas sporto salės grindų remontas, nes didelėje salės dalyje jos juda. Skirtų remontui lėšų nepakanka. Numatoma šiemet atlikti tik dalį darbų.

Higienos centro reikalavimu į kitas patalpas perkeltos technologijų dirbtuvės. Būtina į naujas dirbtuves atvesti trifazę elektros srovę, kad galėtų veikti staklės. Skirtų lėšų pakaks tik daliai darbų. Vykusios vidurinio ugdymo programos akreditacijos metu ši problema pažymėta kaip mokyklos veiklos trūkumas.

Direktorius Vytautas Jarašiūnas

PRITARTA

Radviliškio rajono savivaldybės tarybos

2015 m. kovo 26 d.

sprendimu Nr. T-989

RADVILIŠKIO GRAŽINOS PAGRINDINĖS MOKYKLOS DIREKTORIAUS

2014 METŲ VEIKLOS ATASKAITA

1.	Įstaigos pristatymas:

Radviliškio Gražinos pagrindinė mokykla yra savivaldybės biudžetinė įstaiga. Adresas–Gražinos g. 8, Radviliškis, 82132. Telefonas (8 422) 53 711. Elektroninis paštas info@grazinosmok.lt. Mokyklos interneto svetainė :http:www. grazinosmok.lt.

1.1.	Mokyklos direktorius Laisvūnas Vaičiūnas, vadybinio darbo stažas 22 metai, II vadybinė kvalifikacinė kategorija.

1.2.	Įstaigos darbuotojai:

Administracijos darbuotojai	Specialistai	Pagalbinis personalas
3	71	26

1.3.	Įstaigos suteiktų paslaugų gavėjai:

Paslaugų gavėjai Laikotarpis	2014-01-01	2014-12-31
Mokinių skaičius	611 (iš jų 21 spec.)	572 ( iš jų 19 spec.)
Socialiai remtini	240	183
Specialiųjų poreikių	41	55
Lavinamosios klasės	21	19

1.4.Finansavimo šaltiniai:

Finansavimo šaltiniai (tūkst. Lt)	Lėšos (tūkst. Lt)
1. Savivaldybės biudžetas	3842,4
1.1. Savivaldybės biudžeto lėšos	971,7
1.2. Valstybės biudžeto specialiosios tikslinės dotacijos lėšos	2859,9
1.3. Biudžetinių įstaigų pajamos	10,8
2. Kiti šaltiniai	16,9
2.1. ES paramos lėšos
2.2. Valstybės biudžeto lėšos
2.3. Paskolos lėšos
2.4. Kitų finansavimo šaltinių lėšos (parama ir kt.) 2% LPF	16,9

1.6	Biudžeto išlaidos:

Išlaidų ekonominės klasifikacijos kodas	Išlaidų pavadinimas	1.1.Savivaldybės biudžeto lėšos (AL)	1.2.Valstybės biudžeto specialiosios tikslinės dotacijos lėšos (MK)	1.2. Valstybės biudžeto specialiosios tikslinės dotacijos lėšos (Dotacinės)	1.3. Biudžetinių įstaigų pajamos (SP)	Iš viso:
2	1	Darbo užmokestis ir socialinis draudimas	426,2	2566,4	52,5	3045,1
2	2	Prekių ir paslaugų naudojimas	537,0	70,8	10,1	8,9	626,8
2	2	1	1	1	1	Mityba	19,7	19,7
2	2	1	1	1	2	Medikamentai (ir darbuotojų sveikatos tikrinimas)	0,3	0,3
2	2	1	1	1	5	Ryšių paslaugos	3,5	3,5
2	2	1	1	1	6	Transporto išlaikymas	0,0
2	2	1	1	1	7	Apranga ir patalynė	0,0
2	2	1	1	1	8	Spaudiniai	1,4	13,7	15,1
2	2	1	1	1	10	Kitos prekės	111,2	28,4	6,0	6,6	152,2
2	2	1	1	1	11	Komandiruotės (transporto, apgyvendinimo, ryšio ir kitos komandiruotės išlaidos)	2,1	2,1
2	2	1	1	1	15	Ilgalaikio materialiojo turto einamasis remontas	10,0	10,0
2	2	1	1	1	16	Kvalifikacijos kėlimas	1,1	3,8	4,9
2	2	1	1	1	20	Komunalinės paslaugos	190,2	3,9	194,1
2	2	1	1	1	30	Kitos paslaugos	197,5	24,9	0,2	2,3	224,9
2	7	socialinės išmokos (pašalpos)	0,0	0,0	139,2	0,0	139,2
2	7	2	1	1	1	Socialinė parama pinigais	139,2	139,2
2	8	Kitos išlaidos	0,0	0,0	3,9	0,0	3,9
2	8	1	1	1	2	Kitiems einamiesiems tikslams	3,9	3,9
3	1	Materialiojo ir nematerialiojo turto įsigijimo išlaidos	8,5	17,0	0,0	1,9	27,4
3	1	1	3	1	2	Kitos mašinos ir įrenginiai	8,5	17,0	1,9	27,4
Iš viso:	971,7	2654,2	205,7	10,8	3842,4

2014 metais nemokamo maitinimo paslaugą perdavus privačiam tiekėjui (Kretingos maistas), asignavimai, skirti darbuotojų atlyginimams buvo palikti mokyklai. Už tas lėšas – 38 000 Lt. atliktas kapitalinis remontas 8 kabinetuose, nupirkti nauji mokykliniai suolai, atliktas kapitalinis paradinių laiptų remontas.

2.1. Įstaigos tikslai, veikla, rezultatai

2013 m. balandžio 22–26 d. atliktas mokyklos veiklos kokybės išorės vertinimas, kuris apsvarstytas mokyklos bendruomenėje. Apibendrinus mokyklos bendruomenės rekomendacijas bei pasiūlymus, parengtas mokyklos tobulinimo veiklos planas 2013-2015 metams, kuris integruojamas į mokyklos strateginį planą 2014-2019 metams.

2014 metų veiklos programa buvo parengta, remiantis mokyklos tobulinimo veiklos planu 2013-2015 metams bei mokyklos strateginiu planu 2014-2019 metams. Praėjusiais mokslo metais išliko šie tobulintini mokyklos veiklos aspektai:

1.	Mokymosi uždavinio, orientuoto į rezultatą, formulavimas (2.2.1.);

2.	Mokymo nuostatos ir būdai (2.3.1.);

3.	Išmokimo stebėjimas (2.3.4.);

4.	Vertinimas kaip ugdymas (2.6.2.);

5.	Asmeninės mokinių pažangos matavimas pamokoje (3.1.1.).

2014 metų veiklos programa buvo orientuota į mokyklos tobulintiną veiklą šiais išvardintais aspektais. Siekiant tobulinti mokymosi uždavinio, orientuoto į rezultatą, formulavimą, mokyklos pedagogai dalyvavo kvalifikacijos kėlimo renginiuose, praktiniuose mokymuose metodinėse grupėse, savarankiškai tobulino pedagogines kompetencijas ir jas taikė organizuojant pamokas. Buvo stebimos ir analizuojamos kolegų pedagogų pamokos tiksliniu aspektu. Praktiniai, savarankiški mokymai sudarė sąlygas mokytojams pasidalinti gerąja patirtimi; mokytojai įvaldė pamokos uždavinio, orientuoto į rezultatą, formulavimo įgūdžius.

Kvalifikacijos tobulinimas orientuotas į edukacines veiklas, besiremiančias mokymosi paradigmos kompetencijų įvaldymu. Mokymo nuostatų ir būdų tobulinimas buvo orientuotas į edukacines veiklas, besiremiančias mokymosi paradigmos kompetencijų įvaldymu. Mokykloje pradėtos įgyvendinti save reguliuojančio mokymosi kompetencijos bei naujojo mokymosi gebėjimų įvaldymo programos. Ugdymo turinio planavimo dokumentai papildyti mokymosi paradigmos diegimo metodais. Pradėta kurti virtuali pažangios patirties sklaidos ir mokymosi aplinka. Mokytojai sėkmingai siekė valdyti mokymosi paradigmos kompetencijų taikymą praktinėje veikloje. Tikslingai organizavus dešimt ugdymo proceso dienų, skirtų kultūrinei, meninei, pažintinei ir kt. veiklai, buvo sudarytos galimybės mokiniams realizuoti save reguliuojančio mokymosi kompetencijos bei naujojo mokymosi gebėjimų įvaldymo modelius. Organizuodami mokinių ugdomąją veiklą, mokytojai taikė metodus, skatinančius aktyvų ir savivaldų mokinių mokymąsi.

Pradėta naudosis http://mokomes5-8.ugdome.lt/ svetaine, skirta dalykinėms ir bendrosioms kompetencijoms ugdyti. Vyko virtualių metodinių priemonių sklaida. Išmokimo stebėjimas buvo tobulinamas numatant rezervines pamokas ilgalaikiuose dalykų planuose. Pedagogai dalijosi patirtimi: „Kolega – kolegai“; buvo papildytas „Mokinių mokymosi krūvių reguliavimo tvarkos aprašas“. Rezervinių pamokų numatymas leido mokytojams išvengti mokomosios medžiagos išmokimo trikdžių. Mokytojai pasidalino pedagogine praktika stebint mokinių mokymo mokytis kompetencijos ugdymą skirtinguose mokymo koncentruose. Pamokų stebėjimas ir aptarimas metodinėse grupėse pagal pasirinktą kriterijų sustiprino mokytojų kompetencijas. Sukonkretinta namų darbų skyrimo ir tikrinimo tvarka sustiprino pagal tikslinius kriterijus mokinių išmokimo stebėjimo procesą. Tobulinant vertinimą kaip ugdymą, vyko gerosios patirties sklaida „Vertinimo ir įsivertinimo metodų sėkmė pamokoje“; pakoreguotas mokyklos mokinių pasiekimų ir pažangos vertinimo tvarkos aprašas.

Ir šiais mokslo metais buvo vykdomas mokyklos veiklos kokybės įsivertinimas, kvalifikacijos kėlimo renginiai, skirti vertinimui kaip ugdymui. Praktiniai mokymai sudarė sąlygas mokytojams pasidalinti gerąja patirtimi, leido tobulinti ir taikyti naujus vertinimo ir įsivertinimo metodus pamokoje, susitarta dėl kaupiamojo vertinimo vieningų kriterijų. Atliktas situacijos konstatavimas ir numatytos tobulintinos kryptys.

Sprendžiant problemas, kylančias matuojant asmeninę mokinių pažangą pamokoje, buvo atliktas tyrimas „Mokymosi stiliai“, kuriama gabių mokinių identifikavimo sistema, sukurtos atskirų mokinių pažangos fiksavimo ir analizavimo rekomendacijos, atliktas atitikmens mokymosi gebėjimo lygiams diagnostinis tyrimas. Pagalbos mokiniui specialistai parengė rekomendacijas, kaip siekti asmeninės mokinio pažangos atsižvelgiant į kiekvieno mokinio mokymosi stilius. Atliktas tyrimas išryškino mokykloje besimokančius gabius mokinius, mokytojai pamokose ėmė efektyviau išnaudoti gabiųjų mokinių potencialą ir padėjo siekti mokiniams asmeninės pažangos. Parengtos rekomendacijos dalinai padėjo išsiaiškinti ir laiku spręsti mokinių pažangos problemas ir laiku teikti pagalbą.

2.3. Pasiekimai ir rezultatai:

Mokyklos puoselėjamos tradicijos, mokinių akademiniai pasiekimai bei aukšti įvertinimai meninėje, socialinėje, sportinėje veiklose, mokytojų kūrybiškas ir produktyvus darbas – tai veiksniai, kurie kryptingai siejami su tiksliniu mokyklos įvaizdžio formavimu.

Mokyklos bendruomenė įprasmindama savo filosofijoje deklaruojamas vertybes, jų turinį siedama su A. Mickevičiaus poemos „Gražina“ idėjomis, gegužės mėnesį organizavo renginį „Gražinos idėja gyva...“, kuriame mokiniams, jų tėvams buvo parodytas spektaklio „Gražina“ fragmentas (režisierė A. Mackevičienė) ir perskaitytas pranešimas „Lietuvos epocha, kurioje gyveno kunigaikštienė Gražina“ (pranešėja A. Savickienė). 1-10 klasių mokiniams organizuota integruota projektinė, kūrybinė, kultūrinė veikla.

Mokykloje paminėtos valstybinės ir religinės šventės, kuriose ypatingai aktyvūs mokinių tarybos nariai: jie siūlė savo idėjas bei jas išradingai įgyvendino. Tai koncertas, skirtas Lietuvos valstybės atkūrimo dienai paminėti, akcija „Aš piešiu Lietuvą“, skirtas Kovo 11-ajai paminėti, „Kalėdinių giesmių rytmetys“, „Pamoka prie žvakių šviesos“.

Stiprinant mokinių pilietiškumo ir socialinius gebėjimus mokykloje yra organizuojamos akcijos ir projektinė veikla: veiksmo savaitė „Be patyčių“, renginys, skirtas pasaulinei Žemės dienai, akcija „Iš širdies į širdį“, ligonių ir senų žmonių lankymo akcijos prieš Kalėdas ir Velykas, kapinių tvarkymo akcija.

Karjeros ugdymo koordinatorė ir technologijų mokytojai, ugdydami mokinių verslumo kompetencijas, organizavo Kalėdinę ir Velykinę rankdarbių muges, kuriose savo darbus pristatė mokinių šeimos.

Gabiems ir mokyklą garsinantiems mokiniams buvo organizuota šešių dienų stovykla Šiaulių rajono turizmo ir sporto bazėje „Napoleonas“. Kiekvieną dieną mokiniams veiklas organizavo mokyklos pedagogai bei socialiniai mokyklos partneriai: Kauno Vytauto Didžiojo jėgerių bataliono kariai, Radviliškio beisbolo klubo „Bėgiai“ vadovai, Radviliškio rajono Aukštelkų bendruomenės „Aukštoji alka“ nariai. Šių metų stovyklai lėšų skyrė Radviliškio rajono savivaldybė, dalį lėšų padengė Gražinos pagrindinės mokyklos labdaros ir paramos fondas, mokinių tėvai mokėjo tik 50 litų. Stovykloje kartu su mūsų mokyklos mokiniais ilsėjosi bei dalyvavo veikloje iš Ukrainos Uman miesto atvykę 12 mokinių (juos atlydėjo 2 mokytojai). Ukrainos mokiniai stovyklos metu buvo išvykę į Lietuvos pajūrį – Palangą bei aplankė Vilnių, susipažino su senamiesčiu, pabuvojo Valdovų rūmuose.

Skatinant mokinių saviraišką be tradicinio respublikinio avangardinio meno konkurso „Aš kitoks“ mokiniams buvo organizuoti nauji saviraiškos konkursai: „Valsas 2014“ bei „Talentų šou“. Didelio pasisekimo sulaukė meninių dalykų mokytojų pastatytas spektaklis „Vasaros spalvos“. Spektaklis buvo rodomas ne tik mokyklos bendruomenei, bet sulaukė miesto bei rajono visuomenės pripažinimo.

Tradicinių renginių puoselėjimu aktyviai užsiima mokyklos biblioteka: jaunesniųjų klasių mokiniams bibliotekos darbuotojos organizuoja knygų skaitymą populiarinančius renginius („Pasakų popietė“, „Aš skaitau, skaityk ir tu“, „Knygelės gimtadienis“, „Pirmosios knygelės šventė“).

2014 metais Radviliškio Gražinos pagrindinės mokyklos mokiniai aktyviai ir rezultatyviai dalyvavo ir pelnė prizines vietas įvairiose olimpiadose ir konkursuose.

Pateikiama suvestinė:

Radviliškio Gražinos pagrindinė mokykla

2013/2014 mokslo metai

Olimpiadų nugalėtojai

Eil. Nr.	Konkurso (olimpiados) pavadinimas	Mokinio vardas, pavardė	Vieta	Klasė
1.	Radviliškio rajono 5-6 klasių mokinių informacinių technologijų olimpiada	Vainius Ragaliauskas	I	6
2.	Šiaurės Lietuvos 7-8 klasių mokinių gamtos mokslų-biologijos olimpiada (II etapas)	Gabija Šiušaitė	III	8
3.	Šiaurės Lietuvos 7-8 klasių mokinių gamtos mokslų-biologijos olimpiada (II etapas)	Toma Visockytė	III	8
4.	Radviliškio rajono 7 klasių mokinių dailės olimpiada	Agnė Sluckutė	III	7
5.	Lietuvos mokinių muzikos olimpiada (rajoninis etapas)	Kristupas Miškinis	III	6
6.	Radviliškio rajono 7-8 klasių mokinių technologijų olimpiada	Agnė Sluckutė	I	7
7.	Radviliškio rajono 8 klasių mokinių dailės olimpiada	Augustina Tamošiūnaitė	I	8
8.	Radviliškio rajono 8 klasių mokinių matematikos olimpiada	Simonas Kavaliauskas	II	8
Radviliškio rajono 4-5 klasių mokinių Kiseliovo matematikos olimpiada	Ugnė Šiurnaitė	III	5
9.	Radviliškio rajono 7-8 klasių mokinių informacinių technologijų olimpiada	Agnė Šilkaitytė	I	7
10.	Radviliškio rajono 8 klasių mokinių fizikos olimpiada	Toma Visockytė	I	8
11.	Radviliškio rajono 8 klasių mokinių fizikos olimpiada	Kazimiras Babrauskas	II	8
12.	Radviliškio rajono lietuvių kalbos 5-6 kl. olimpiada	Milėna Butmonaitė	II	6
13.	Radviliškio rajono lietuvių kalbos 5-6 kl. olimpiada	Vainius Ragaliauskas	III	6
14.	Radviliškio rajono lietuvių kalbos 5-6 kl. olimpiada	Kamilė Daubaraitė	I	6

Konkursų nugalėtojai

Eil. Nr.	Konkurso (olimpiados) pavadinimas	Vieta
1.	Tarptautinio epistolinio rašinio „Ką man reiškia muzika?“ konkurso rajoninis etapas	II
2.	Respublikinis rašinių konkursas „Gyvybė- tai dovana, branginkime ją“	III
3.	Respublikinis vyresniųjų klasių mokinių rašinių ir esė konkursas, skirtas sąjūdžio 25-erių metų sukakčiai paminėti	II
4.	Respublikinis jaunųjų žurnalistų rašinių konkursas, organizuotas VU Komunikacijos fakulteto	Laureatas
5.	Respublikinis gamtos mokslų konkursas „ FizasBioChemis“	III
6.	Respublikinis konkursas Kamštelių vajus 2013	I
7.	Radviliškio rajono geografijos konkursas 6-8 klasių mokiniams „Mano gaublys“	II
8.	Radviliškio rajono geografijos konkursas 6-8 klasių mokiniams „Mano gaublys“	III
9.	Radviliškio rajono 5-6 klasių mokinių „Žyniuko“ konkursas	II
10.	Radviliškio rajono 3- klasių mokinių „Žyniuko“ konkursas	II
11.	Radviliškio rajono meninio skaitymo konkursas	III
12.	Radviliškio rajono vertėjų konkursas (anglų kalba) 7-8 klasių mokinių grupėje	II
13.	Radviliškio rajono rašinių konkursas „Elgesys – tai tikrojo „aš“ veidrodis“	III

Sporto varžybų nugalėtojai

Eil. Nr.	Sporto varžybų pavadinimas	Vieta
1.	Zoninės mažojo futbolo 5x5 varžybos	I
2.	Radviliškio rajono „Švediškos estafetės“, skirtos mokytojų dienai	II
3.	Radviliškio rajono lengvosios atletikos uždarų patalpų varžybos „Žiogelis“	I
4.	Radviliškio rajono 5x5 mini futbolo varžybos	I
5.	Radviliškio rajono kvadrato varžybos	III
6.	Radviliškio rajono tinklinio varžybos	III
7.	Radviliškio rajono „Drąsūs, stiprūs, vikrūs“ varžybos	III
8.	Radviliškio rajono lengvosios atletikos keturkovės varžybos	II
9.	Radviliškio rajono lengvosios atletikos varžybos	II, III
10.	Radviliškio rajono futbolo varžybos „Golas“	III

3. Įstaigos teikiamos paslaugos.

Mokykla vykdo priešmokyklinio, pradinio, individuolizuotą pradinio, pagrindinio ir individuolizuotas pagrindinio ugdymo, socialinių įgūdžių ugdymo, neformaliojo vaikų švietimo programas. Vykdoma kryptingo meninio ugdymo programa. Veikia 3 lavinamosios klasės. Veikia ekologinio ugdymo centras, vykdoma vaikų vasaros užimtumo programa „Supermenai“, mokykla dalyvauja paauglių patyčių ir smurto prevencijos programoje OLWEUS.

4. Vadovo indėlis, tobulinant įstaigos administravimą.

Mokyklai vadovauju demokratiškai. Bendruomenės susirinkimai, vidaus darbo tvarkos taisyklės yra aiškios ir vykdomos. Tvarką reglamentuojantys dokumentai aiškiai apibrėžia vadovų, mokytojų, personalo ir mokinių teises ir pareigas.

Strateginis planas, metiniai veiklos planai rengiami kolegialiai, svarstomi viešai, sudaromos darbo grupės. Sudarau sąlygas savivaldos institucijų veiklai ir palaikau. Mokykloje veikia Mokyklos taryba, Mokytojų taryba, Mokinių taryba, metodinės grupės, Darbo taryba. Minėtos institucijos teikia siūlymus aktualiais planavimo, ugdymo turinio, tradicijų puoselėjimo, renginių organizavimo, problemų sprendimo klausimais.

Mokykloje dirba reikiamą išsilavinimą, tinkamą kvalifikaciją ir būtinas kompetencijas turintys mokytojai. Specializuotą pedagoginę ir psichologinę pagalbą teikia specialistai. Pensinio amžiaus darbuotojai sudaro tik 2%.

Mokinio krepšelio lėšos, nebiudžetinės lėšos, aplinkos lėšos naudojamos skaidriai, aptariant mokyklos savivaldos institucijose. Turimi materialiniai ištekliai atitinka mokyklų aprūpinimo standartus. Stengiuosi užtikrinti saugią ir jaukią aplinką.

5. Įstaigos veiklos kokybės įsivertinimas.

2014 m. mokyklos veiklos kokybės vidinio įsivertinimo grupės planą sudarėme remdamiesi išorinio vertinimo pateiktomis išvadomis ir nurodytais tobulintinais veiklos aspektais. Mokinių pažymiai rodo mokinių žinių lygio atitikimą programos reikalavimams, bet ne visada rodo asmeninę mokinio padarytą pažangą.

Buvo pasirinktas giluminiam nagrinėjimui 3.1.1. rodiklis – „Atskirų mokinių pažanga“ sukonkretinant klases, t.y. pasirinkome pirmas bei penktas klases ir stebėjome jų pažangos kitimą visus 2014 m. Analizuojant pastarąjį rodiklį buvo išskirta viena iš menkos mokinių mokymosi motyvacijos priežasčių – sistemingo mokinių asmeninės pažangos stebėjimo nebuvimas.

Bendruomenės susitarimai dėl kokybės mokykloje yra pakankamai konkretūs (iliustracijos pamatuotos, kriterijai išreikšti procentais). Vidaus audito grupė atlikusi giluminį pasirinkto rodiklio tyrimą nustatė, kad mokinių mokymosi rezultatai nuolat yra fiksuojami, mokiniai ir jų tėvai informuojami apie pasiekimų vertinimo tvarką. Visi pradinių klasių mokiniai turi mokinio pasiekimo aplankus, 80% 5-tokų dalykų kontrolinius rašo sąsiuviniuose, bet jų individualus aptarimas vyksta fragmentiškai. Mokiniai savo asmeninę pažangą stebi ir įsivertina naudodami elektroninį dienyną, tačiau nėra mokinio asmeninės pažangos stebėjimo, fiksavimo bei rezultatų analizavimo sistemos, trūksta susitarimo tarp mokinio ir mokytojų ir tėvų informavimo apie tai, ar padarė mokinys pažangą, ir kokiu aspektu yra padaryta ta pažanga, mokiniai neturi asmeninės pažangos tobulėjimo planų.

Vidaus audito grupės pateiktos rekomendacijos:

1.	Kurti mokinio asmeninės pažangos stebėjimo, fiksavimo bei rezultatų analizavimo sistemą:

a) siekti, kad kiekvienas mokinys turėtų asmeninės pažangos tobulėjimo planą;

b) metodinėse grupėse susitarti dėl mokinių pažangos fiksavimo formos ir aptarimo su mokiniais;

c) dalyko mokytojams bent kartą per pusmetį kiekvieno mokinio padarytą pažangą aptarinėti individualiai. Tai padės mokiniams atlikti refleksijas, mokiniai gebės įsivertinti ir palyginti savo dabartinius mokymosi rezultatus su ankstesniais;

d) teikti mokiniui ir jo tėvams informaciją apie moksleivio daromą pažangą ir pasiekimus lyginant su išsilavinimo standartais.

2.	Įpareigoti klasių auklėtojus, pasinaudojant TAMO dienyno galimybėmis, kurti klasės pažangos aplanką, kuriame kas pusmetį būtų fiksuojama kiekvieno mokinio asmeninė pažanga 5—8 klasėse.

6. Problemos, susijusios su įstaigos veikla ir vadovų siūlomi problemų sprendimo būdai.

Socialinė mokyklos aplinka nėra strategiškai palanki mokyklai. Mokyklos aptarnaujamas rajonas yra senas ir gana vargingas, nepatrauklus jaunoms ir pasiturinčioms šeimoms, nepatogioje saugiam susisiekimui vietoje.

Šias problemas gilina ir aštrina tai, kad iš miesto mokyklų ji vienintelė yra nerenovuota. Į mokyklą mokiniai ir mokytojai eina važiuojamąja dalimi, nes nėra šaligatvių. Šildymo kaštai dideli. Per 5 metus šildymui išleista arti milijono litų, o temperatūra šildymo sezono metu patalpose dažnai neatitinka higieninių normų reikalavimų.

Ataskaitoje noriu pažymėti, kad Radviliškio Gražinos pagrindinė mokykla turi kvalifikuotų darbininkų, kurie darbo kokybe nenusileidžia statybinių organizacijų darbuotojų darbo kokybei. Atlikti grindų dangos, laiptų, apšvietimo remontai akivaizdžiai apie tai liudija. Todėl klasių, koridorių, specialiųjų. patalpų remontai akivaizdžiai mažiau kainuoja, negu būtų samdomi rangovai. Mokykla iš Savivaldybės skirtų asignavimų moka tik už statybines medžiagas.

Siūlau kasmet įvertinti mokyklų remonto darbų, kuriuos mokyklos atlieka pačios, kokybę, ir jeigu ji atitinka steigėjo lūkesčius, didinti finansavimą toje srityje.

Radviliškio Gražinos pagrindinės mokyklos patrauklumas ir konkurencingumas žymiai padidėtų, jeigu būtų renovuota ir sutvarkyti privažiavimai bei pėsčiųjų takai. Mokyklai, esančiai labai arti apleistų gyvenamųjų valdų, būtinos vaizdo stebėjimo kameros ir apsauginės tvoros.

Direktorius	LaisvūnasVaičiūnas

PRITARTA

Radviliškio rajono savivaldybės tarybos

2015 m. kovo 26 d.

sprendimu Nr. T-989

RADVILIŠKIO VINCO KUDIRKOS PAGRINDINĖS MOKYKLOS DIREKTORIAUS

2014 METŲ VEIKLOS ATASKAITA

1.	Įstaigos pristatymas:

Radviliškio Vinco Kudirkos pagrindinė mokykla yra savivaldybės biudžetinė įstaiga. Radviliškio Vinco Kudirkos pagrindinė mokykla, kodas 190670720. Adresas – Radvilų g. 6, Radviliškis, 82177, Telefonas (8 422) 51 945. Elektroninis paštas kudirka.radviliskis@gmail.com. Mokyklos interneto svetainė :http:www.kudirka radviliskis.lm.lt. Radviliškio Vinco Kudirkos pagrindinės mokyklos Aukštelkų ikimokyklinio ir pradinio ugdymo skyrius. Adresas – Taikos g. 12, Aukštelkų k., Aukštelkų seniūnija, 82445 Radviliškio r. savivaldybė. Tel. (8 422) 46 135. Elektroninis paštas aukštelkai.pagr@gmail.com. Interneto svetainė http:www.aukštelkai. radviliskis.lm.lt.

1.1.	Mokyklos direktorius Vytautas Matuzas, vadybinio darbo stažas 36 metai, II vadybinė kvalifikacinė kategorija.

1.2.	Įstaigos darbuotojai:

Administracijos darbuotojai	Specialistai	Pagalbinis personalas
(vnt.)	(vnt.)	(vnt.)
5	57	25

1.3. Įstaigos suteiktų paslaugų gavėjai:

Laikotarpis Paslaugų gavėjai	2014-01-01	2014-12-31
Mokiniai	620 – 28 klasių komplektai	679 – 32 klasių komplektai

1.4. Finansavimo šaltiniai:

Finansavimo šaltiniai (tūkst. Lt)	Lėšos (tūkst. Lt)
1. Savivaldybės biudžetas	3525,0
1.1. Savivaldybės biudžeto lėšos	948,1
1.2. Valstybės biudžeto specialiosios tikslinės dotacijos lėšos	2569,7
1.3. Biudžetinių įstaigų pajamos	7,2
2. Kiti šaltiniai	4,6
2.1. ES paramos lėšos	--
2.2. Valstybės biudžeto lėšos	--
2.3. Paskolos lėšos	--
2.4. Kitų finansavimo šaltinių lėšos (parama ir kt.)	4,6
1.5. Biudžeto išlaidos	Tūkst. Lt
Išlaidų ekonominės klasifikacijos kodas	Išlaidų pavadinimas	1.1. Savivaldybės biudžeto lėšos (AL)	1.2. Valstybės biudžeto specialiosios tikslinės dotacijos lėšos (MK)	1.2. Valstybės biudžeto specialiosios tikslinės dotacijos lėšos (Dotacinės)	1.3. Biudžetinių įstaigų pajamos (SP)	Iš viso:
2	1	Darbo užmokestis ir socialinis draudimas	397,30	2381,50	2778,80
2	2	Prekių ir paslaugų naudojimas	550,80	94,60	82,60	7,20	735,20
2	2	1	1	1	1	Mityba	11,3	11,30
2	2	1	1	1	2	Medikamentai (ir darbuotojų sveikatos tikrinimas)	0,9	0,90
2	2	1	1	1	5	Ryšių paslaugos	1,1	1,10
2	2	1	1	1	6	Transporto išlaikymas	0,00
2	2	1	1	1	7	Apranga ir patalynė	0,7	0,70
2	2	1	1	1	8	Spaudiniai	2,70	35,40	38,10
2	2	1	1	1	10	Kitos prekės	67,40	29,60	6,90	103,90
2	2	1	1	1	11	Komandiruotės (transporto, apgyvendinimo, ryšio ir kitos komandiruotės išlaidos)	0,1	0,10
2	2	1	1	1	15	Ilgalaikio materialiojo turto einamasis remontas	161,2	161,20
2	2	1	1	1	16	Kvalifikacijos kėlimas	0,10	9,90	10,00
2	2	1	1	1	20	Komunalinės paslaugos	186,2	186,20
2	2	1	1	1	30	Kitos paslaugos	119,10	19,70	0,30	139,10
2	7	2	1	1	1	Socialinė parama pinigais	80	80,00
2	8	1	1	1	2	Kitiems einamiesiems tikslams	2,6	2,60
3	1	Materialiojo ir nematerialiojo turto įsigijimo išlaidos	0,00	11,00	0,00	0,00	11,00
3	1	1	3	1	2	Kitos mašinos ir įrenginiai	0,00	11,00	11,00
Iš viso:	948,10	2487,10	82,60	7,20	3525,00

Atlikti remonto darbai, įsigytos mokymo priemonės ir kiti įrengimai

Atlikti remonto darbai, įsigytas pagrindinis inventorius, priemonės	Suma Lt	Darbus atliko, rezultatas
Mokyklos kiemo šaligatvių plytelių pakeitimas	144430,00	UAB „Kesgvytis“
Pirmo aukšto tualeto klozetų pakeitimas	1000,00	M-klos personalas, pagerėjo sanitarinės-higieninės sąlygos
Sanitarinio mazgo įrengimas pusrūsyje	500,00	M-klos personalas, pagerėjo sanitarinės-higieninės sąlygos
Dviejų klasių grindų dangos pakeitimas laminatu	5225,00	M-klos personalas, pagerėjo darbo sąlygos mokiniams, sanitarinės-higieninės sąlygos, vaikų saugumas
Papildomų šviestuvų įrengimas tikybos kabinete	500,00	M-klos personalas, pagerėjo sanitarinės-higieninės sąlygos
Nupirkta kompiuterinė ir organizacinė technika mokyklai ir Aukštelkų skyriui	40000,-	Pagerėjo darbo ir mokymosi sąlygos
Pakeistos trejos durys mokytojų kambaryje	2200,00	UAB „Termosrovė“, pagerėjo estetinis vaizdas
Kabinetų ir koridorių grindų dažymas	2409,00	M-klos personalas, pagerėjo sanitarinės-higieninės sąlygos
Pusrūsio remonto užbaigimas	4000,00	Darbo birža (viešieji darbai), pagerėjo estetinis vaizdas
Budinčiojo posto įrengimas I aukšto foje	4600,00	UAB „Termosrovė“, pagerėjo darbo sąlygos
Vaikų poilsio dviems zonoms nupirkti minkšti baldai	2800,00	Sudarytos sąlygos mokinių poilsiui pertraukų ir laisvalaikio metu
Aukštelkų skyriui ikimokyklinei grupei nupirkti minkšti baldai ir žaislai	1500,00	Pagerėjo darbo ir mokymosi sąlygos
Aukštelkų skyriuje pakeisti trijų kabinetų langai	10000,0	UAB „Termosrovė“, pagerėjo sanitarinės-higieninės sąlygos
Nupirkti 2 pradinių klasių kabinetams mokykliniai suolai	5759,00	Pagerėjo darbo ir mokymosi sąlygos
Nupirkti priešmokyklinio ugdymo grupei minkšti baldai, žaidimų stalas, kėdutės	1363,00	Pagerėjo darbo ir mokymosi sąlygos
Iš viso	226286,00

2.	Įstaigos tikslai, veikla ir rezultatai

Tikslas. Pritaikyti ugdymo turinį, kad kiekvienas mokinys įgytų kompetencijas, būtinas tolesniam mokymuisi, aktyviam gyvenimui besikeičiančioje visuomenėje.

Uždavinys. Tobulinti pamokos kokybę, diferencijuojant ir individualizuojant mokymo (si) veiklą, mažinant mokymosi krūvį, teikiant mokymosi pagalbą.

Tikslas. Užtikrinti tautos kultūros tęstinumą, jos tapatybės išsaugojimą, puoselėti šios kultūros atvirumą.

Uždavinys. Formuoti tautos tradicijomis grindžiamą dorinį vaikų elgesį organizuojant etnokultūrinius renginius, dalyvaujant edukacinėse programose.

Įgyvendinant 2014 metų mokyklos veiklos planą buvo siekiama įgyvendinti strateginius tikslus:

1.	Modernizuoti materialinę, techninę ir informacinę bazę, garantuojančią kokybišką ugdymą (si).

2.	Tobulinti valdymo modelį, orientuotą į bendravimą bei pagalbą mokiniui, mokytojui, mokinių tėvams.

2014 m. įgyvendinant mokyklos veiklos tikslus ir uždavinius daug dėmesio buvo skiriama pamokos kokybės gerinimui. Mokytojai tobulindami pamokų vedimo metodiką lankė dalykinius seminarus, vedė „Kolega – kolegai“ pamokas. Atsižvelgiant į pirmąjį uždavinį, buvo organizuoti 2 bendri seminarai pedagogams.

Metodinėse grupėse sistemingai vykdyti užsiėmimai, kuriuose aptartos stebėtos pamokos, nuolat tobulinami pamokų planai, pasidžiaugta mokinių pasiekimais, analizuotos mokinių mokymosi nesėkmių priežastys, ieškota galimybių ir būdų joms šalinti. Išorės audito vertintojų komanda nustatė, kad mokykloje vieni iš stipresnių yra šie ugdymo organizavimo aspektai: mokymo ir gyvenimo ryšys, mokymosi motyvacija, mokyklos pasiekimai įvairiuose konkursuose bei olimpiadose. Mokymo ir mokymosi diferencijavimas patenkinamas. Ugdymo diferencijavimas įgyvendintas per laikinąsias dalykų grupes, lietuvių kalbos, matematikos, kūno kultūros modulius, projektinę veiklą, neformaliojo švietimo veiklas. Pagalbą teikiančių specialistų bendradarbiavimas su mokiniais, mokinių tėvais, mokytojais, teigiamai įtakojo ugdymo procesą. Mokykloje tariamasi dėl mokymosi krūvio. Kontrolinių darbų atlikimo laiką derina klasėje dirbantys mokytojai. Mokiniai teigia, kad namų darbų užduodama ne per daug, todėl spėja juos atlikti. Mokiniams buvo pasiūlyti 46 įvairūs kūrybiniai, meniniai, mokomieji sportiniai, dalykiniai projektai. Projektai mokyklos bendruomenei buvo pristatyti įvairiose edukacinėse aplinkose.

Įgyvendinant uždavinį: „Formuoti tautos tradicijomis grindžiamą dorinį veikų elgesį organizuojant etnokultūrinius renginius, dalyvaujant edukacinėse programose“ mokykloje buvo puoselėjamos savitos tradicijos. Organizuoti renginiai: „Kaziuko kermošius“, „Ein saulelė aplink dangų“, „Vinco Kudirkos diena“, „Padėkos diena“, „Savivaldos diena“, valstybinių švenčių paminėjimai.

Mokykla įgyvendina etninės kultūros programą. Vestas etnokultūrinis renginys „Atalekia elnias devyniaragis“ 5-10 klasių mokiniams. Organizuotos edukacinės pamokos 5 klasių mokiniams Šiaulių „Aušros“ muziejuje. 5 klasių mokiniams buvo pristatyti edukaciniai projektai: „Nariuotakojai mokykloje“, „Dvariškas gyvenimas“ – 8 klasių mokiniams, „Duonos kepimas Žaliūkių malūne“, „Išlikimas Kauno IX forte“ – 7 klasių mokiniams.

Šiais metais mokykloje įsteigtas aktyvių tėvų klubas. Socialinėje veikloje dalyvavo „Kudirkaičių“ būrelio nariai.

Nuo 2014 metų rugsėjo mėn. 5-10 klasių mokiniai dalyvauja ES projekte „Ugdymo karjerai ir stebėsenai modelių sukūrimas ir plėtra bendrajame lavinime ir profesiniame mokyme“ Mokykla dalyvauja ir įgyvendina programą „Sveika mokykla“. 2014 m. pripažinta sportiškiausia pagrindine mokykla rajone.

Neformaliojo ugdymo veikla užimti 70% 1-4 klasių ir 50 % 5-10 klasių mokinių. Dėmesys skiriamas mokinių saviraiškai ir laisvalaikiui, kryptingam meniniam ugdymui, kūno kultūrai ir sportui, etninei kultūrai. Neformalusis švietimas organizuojamas šiais būdais: neformaliojo švietimo būreliai, išvykos, ekskursijos, renginiai, projektai, susitikimai, popietės, šventės. „Lietuvos Moksleivių Olimpinio festivalio“ varžybose pasiekė aukštų rezultatų.

Pagerėjo mokinių maitinimas. Padaugėjo valgykloje valgančių mokinių, nes pagerėjo maisto kokybė, padidėjo asortimentas, patiekiama daugiau daržovių. Tačiau dar reiškiamas nepasitenkinimas dėl aukštų kainų. Mokytojams reikėtų labiau atsižvelgti į mokinių mokymosi stilius, veiksmingiau stebėti mokinio išmokimą pamokoje. Tobulinti mokymosi veiklas, diferencijavimą, įsivertinimą kaip ugdymą ir įsivertinimo rezultatų panaudojimą ugdymo (si) kokybei gerinti.

3. Įstaigos teikiamos paslaugos.

Mokykla vykdo ikimokyklinio, priešmokyklinio, pradinio ugdymo, pagrindinio ugdymo individualizuotą, pagrindinio ugdymo, pagrindinio ugdymo individualizuotą bei neformaliojo vaikų švietimo programas, mokymo sutartyje įvardintus įsipareigojimus. Vykdo pagrindinio ugdymo pasiekimų patikrinimą. Sudaro sąlygas veikti mokinių organizacijoms. Teikia informacinę, psichologinę, socialinę, pedagoginę, specialiąją pedagoginę, specialiąją pagalbą, profesinį informavimą ir konsultavimą bei minimalios vaiko priežiūros priemones.

Bendradarbiaudama su Radviliškio rajono savivaldybės Švietimo ir sporto paslaugų centro Pedagogine psichologine tarnyba įvertina mokinių specialiuosius ugdymosi poreikius, skiria specialųjį ugdymą teisės aktu nustatyta tvarka. Organizuoja tėvų pageidavimu jų mokamas paslaugas pailgintoje darbo dienos grupėje, vasaros poilsio stovykloje, ekskursijose.

Organizuoja mokinių maitinimą, mokinių vežimą mokyklą ir iš jos. Išduoda mokymosi pasiekimus, įteisinančius dokumentus Lietuvos Respublikos Švietimo ir mokslo ministro nustatyta tvarka.

4. Vadovo indėlis, tobulinant įstaigos administravimą.

Informacija, susijusi su mokyklos švietimo politikos vykdymu, mokykloje organizuojamas veiklas, mokinių pasiekimus, jų pokyčius, teikiama mokyklos internetinėje svetainėje, susirinkimų metu, individualių susitikimų su tėvais metu, kasmet paruošiamoje metų veiklos ataskaitoje. Tarpdalykiniai integracijos ryšiai, mokytojų bendradarbiavimas, partneriškų santykių kūrimas, jų plėtra tiek mokykloje, tiek socialinėje aplinkoje yra rūpesčio objektas. Mokykla yra sudariusi bendradarbiavimo sutartis su respublikos Vinco Kudirkos vardą turinčiomis visomis mokyklomis. Su ikimokyklinėmis įstaigomis „Žvaigždutė“ ir „Eglutė“, Šiaulių „Aušros“ muziejumi, VŠĮ Paramos vaikams centru. Pakankamai kryptingai kuriamas įvaizdis formuoja teigiamą visuomenės nuomonę apie mokyklą. Sukurtas ir panaudotas naujas mokyklos veiklos plano sudarymo modelis ir sustiprinta bendruomenės narių atsakomybė už priimamus sprendimus bei jų įgyvendinimą „Mokyklos išorės vertinimo metu nustatytų ir rekomenduojamų tobulinti veiklos aspektų koregavimo ir tobulinimo planas“. Įstaigoje diegiamos naujos IKT, padedančios efektyvinti mokyklos veiklą ir personalo valdymą. Žmogiškųjų, materialinių ir finansinių išteklių valdymas buvo vykdomos vadovaujantis mokyklos strateginiu planu bei metiniu mokyklos veiklos planu. 2% gyventojų pajamų mokesčių įnašų lėšos buvo panaudojamos materialinei bazei ir ugdymo procesui modernizuoti, mokyklos renginių finansavimui. Į jų paskirstymą ir panaudojimo kontrolę įtraukta Mokyklos taryba.

Tobulinant veiklą dar aktyviau į mokyklos valdymą įtrauktos metodinės grupės, metodinė, Mokinių ir Mokyklos tarybos. Svarbios buvo ir tinkamai panaudotos mokyklos bendruomenės iniciatyvos tvarkant mokyklos patalpas ir teritoriją, kuriant edukacines erdves. Išplėstiniuose administracijos pasitarimuose taikėme reflektyvų metodą nagrinėtiems klausimams aptarti.

5. Įstaigos veiklos kokybės įsivertinimas

2014 m. lapkričio mėnesį mokykloje buvo atliktas mokyklos veiklos kokybės platusis įsivertinimas. Platųjį įsivertinimą atlikome naudodamiesi IQESONLINE platformoje pateiktu ir mokykloms rekomenduojamu klausimynu. Atliekant platųjį mokyklos įsivertinimą apklausoje dalyvavo 80,7% mokytojų. Apklausos rezultatai rodo, kad stipriausiomis sritimis mokykloje yra išskiriamos:

1.1.2 Tradicijos ir ritualai (3,6 lygis)

1.1.5.Mokyklos atvirumas ir svetingumas (3,5 lygis)

1.3.1. Darbo tvarka ir taisyklės (3,4 lygis)

1.4.3. Mokyklos įvaizdis ir viešieji ryšiai (3,4 lygis)

5.4.1. Personalo komplektavimas (3,3 lygis).

Palyginus su išorės vertintojų išvadomis, galime teigti, kad išorės vertintojai išskyrė tas pačias stipriąsias mokyklos sritis, o aukščiausią vertę turinčių sričių įvertinimo lygis atitinka mokyklos plačiojo įsivertinimo lygį (3 lygis).

Žemiausios vertės sritimis mokykloje išskiriamos:

2.4.2. Mokėjimas mokytis (2,6 lygis)

5.3.2. Lyderystė mokykloje (2,7 lygis)

4.4.2. Pagalba renkantis mokyklą (2,7 lygis)

2.4.3. Mokymasis bendradarbiaujant (2,7 lygis)

5.3.1. Valdymo demokratiškumas (2,8 lygis)

2014 m. mokykloje vyko išorės vertinimas. Mokyklos tobulintos sritys, kurias išskyrė išorės vertintojai, skiriasi nuo mokyklos plačiojo įsivertinimo metu išskirtų sričių.

Kadangi mokykloje vyko išorės vertinimas, todėl giluminis įsivertinimas šiais metais mokykloje nebuvo organizuotas.

6. Problemos, susijusios su įstaigos veikla ir vadovų siūlomi problemų sprendimo būdai

Mokykloje 2014 m. lapkričio 3-7 dienomis atliktas mokyklos veiklos kokybės išorės vertinimas. Jo metu nustatyti šie tobulintini mokyklos veiklos aspektai:

1.	Konkretaus išmokimo pamokoje planavimas (2.2.1.)

2.	Mokymo nuostatai ir būdai (2.3.1.)

3.	Mokymosi veiklos diferencijavimas (2.5.2.)

4.	Vertinimas kaip ugdymas (2.6.2.)

5.	Įsivertinimas ir jų poveikis.

Šių veiklos aspektų tobulinimui paruoštas veiklos planas, numatytos konkrečios, pamatuojamos priemonės, jos bus integruojamos į mokyklos strateginį planą. Jomis vadovaujamasi rengiant mokyklos veiklos planus, ugdymo planus, metodinės tarybos, mokyklos tarybos bei ilgalaikius pamokų planus. Tarpiniai veiklos įsivertinimai ir palyginamosios su išorės vertinimui analizės bus atliekamos kasmet ir pateikiamos mokyklos bendruomenei.

Šiuolaikinių standartų neatitinka specializuoti mokomųjų dalykų kabinetai (tikybos, užsienio kalbos, informacinių technologijų). Juos numatome pertvarkyti mažėjant klasių komplektų skaičiui.

Didelis kasdienis mokykloje gaunamos įvairios dokumentacijos srautas, reikalaujantis labai skubaus jų paruošimo, užpildymo ir pateikimo.

Reikėtų pakeisti Aukštelkų ikimokyklinio ir pradinio ugdymo skyriaus trijų pradinių klasių langus. Įrengti žaidimų aukštelę ikimokyklinio ir priešmokyklinio ugdymo vaikams. Baigti likusios mokyklos pastato dalies išorės dažymą.

Direktorius	Vytautas Matuzas

PRITARTA

Radviliškio rajono savivaldybės

tarybos 2015 m. kovo 26 d.

sprendimu Nr. T-989

RADVILIŠKIO R. ALKSNIUPIŲ PAGRINDINĖS MOKYKLOS DIREKTORIAUS

2014 METŲ VEIKLOS ATASKAITA

1.	Įstaigos pristatymas.

1.1. Kontaktinė informacija: biudžetinė įstaiga Radviliškio r. Alksniupių pagrindinė mokykla, Algirdo g. 22, Alksniupiai, Pakalniškių seniūnija, Radviliškio rajonas. Tel./fax. 8-422-49-332, el.paštas alkniupiai@gmail.com, interneto svetainė www.alksniupiai.radviliskis.lm.lt.

1.2. Įstaigos vadovas: Zigmas Mozuraitis, vadybinis stažas – 17 metų, III vadybinė kvalifikacinė kategorija.

1.3.	Įstaigos darbuotojai:

Administracijos darbuotojai	Specialistai	Pagalbinis personalas
3	24	13

1.4. Įstaigos suteiktų paslaugų gavėjai:

Laikotarpis Paslaugų gavėjai	2014-01-01	2014-12-31
Mokinių skaičius	123	126
Iš jų 3-5 metų vaikai	10	12

1.5.	Finansavimo šaltiniai:

1.5. Finansavimo šaltiniai: 2014 m. (Lėšos tūkst.lt.) 1. Savivaldybės biudžetas 1365,5 1.1. Savivaldybės biudžeto lėšos 499,5 1.2. Valstybės biudžeto specialiosios tikslinės dotacijos lėšos 840,8 1.3. Biudžetinių įstaigų pajamos 25,2 2. Kiti šaltiniai 7,5 2.1. ES paramos lėšos 2.2. Valstybės biudžeto lėšos 2,8 2.3. Paskolos lėšos 2.4. Kitų finansavimo šaltinių lėšos (parama ir kt.) 2% LPF 4,7 1.6. Biudžeto išlaidos. Išlaidų ekonominės klasifikacijos kodas Išlaidų pavadinimas 1.1. Savivaldy -bės biudžeto lėšos (AL) 1.2. Valstybės biudžeto spe- cialiosios tik- slinės dota -cijos lėšos (MK) 1.2. Valstybės biudžeto specialiosios tikslinės do -tacijos lėšos (Dotacinės) 1.3. Biudžetinių įstaigų pajamos (SP) Iš viso: 2 1 Darbo užmokestis ir socialinis draudimas 282,9 774,8 1,2 1058,9 2 2 Prekių ir paslaugų naudojimas 214,3 25,7 0,0 22,7 262,7 2 2 1 1 1 1 Mityba 5,0 5,0 2 2 1 1 1 2 Medikamentai (ir darbuotojų sveikatos tikrinimas) 0,0 2 2 1 1 1 5 Ryšių paslaugos 3,6 0,5 4,1 2 2 1 1 1 6 Transporto išlaikymas 48,9 5 53,9 2 2 1 1 1 7 Apranga ir patalynė 0,0 2 2 1 1 1 8 Spaudiniai 0,3 5,0 0,1 5,4 2 2 1 1 1 10 Kitos prekės 14,5 15,3 13,1 42,9 2 2 1 1 1 11 Komandiruotės (trans -porto, apgyvendinimo, ryšio ir kitos koman -diruotės išlaidos) 0,0 2 2 1 1 1 15 Ilgalaikio materialiojo turto einamasis remontas 11,3 11,3 2 2 1 1 1 16 Kvalifikacijos kėlimas 0,6 1,6 2,2 2 2 1 1 1 20 Komunalinės paslaugos 114,1 114,1 2 2 1 1 1 30 Kitos paslaugos 16,0 3,8 4,0 23,8 2 7 Socialinės išmo -kos (pašalpos) 0,0 0,0 35,5 0,0 35,5 2 7 2 1 1 1 Socialinė parama pinigais 35,5 35,5 2 7 3 1 1 1 Darbdavių socialinė parama pinigais 2 8 Kitos išlaidos 0,0 0,0 0,0 0,0 0,0 2 8 1 1 1 2 Kitiems einamiesiems tikslams 0,0 3 1 Materialiojo ir nematerialiojo turto įsigijimo išlaidos 2,3 4,8 0,0 1,3 8,4 3 1 1 3 1 2 Kitos mašinos ir įrenginiai 2,3 4,8 1,3 8,4 Iš viso: 499,5 805,3 35,5 25,2 1365,5

2.	Įstaigos tikslai, veikla ir rezultatai.

2014 m. veiklos tikslas – šiuolaikinė pamoka ugdymo procese.

Veiklos uždaviniai:

Užtikrinti ugdymo proceso kokybę mokykloje, kad kiekvienas mokinys pagal savo gebėjimus ir poreikius įgytų esmines bendrąsias kompetencijas.

Vykdyti žalingų įpročių ir smurto prieš vaikus prevenciją, formuoti saugaus elgesio įgūdžius.

Tobulinti duomenų analizę ir įsivertinimu pagrįstą mokyklos kultūrą, kuri užtikrintų savivaldos, socialinės partnerystės ir vadovų lyderystės darną.

Priemonių įgyvendinimo rezultatai, pasiekimai:

Pagrindinis dėmesys buvo skirtas ugdymo proceso tobulinimui, kad įvairių gebėjimų mokiniai galėtų patirti sėkmę moksle, gerėtų jų mokymosi motyvacija. Skirtas dėmesys ugdymo turinio sąsajoms su gyvenimo praktika ir darbo pasauliu, naujų, šiuolaikinėje visuomenėje būtinų kompetencijų plėtojimui, visapusiškam mokinio asmenybės ugdymui. Mokytojų susirinkimų metu išanalizuoti bei aptarti klausimai „Mokinių dalyvavimas olimpiadose, konkursuose, projektuose ir kt.“ , „Ugdymo turinio diferencijavimas ir individualizavimas“, „Ugdymo proceso vykdymas netradicinėse aplinkose“, „Mokymosi pagalbos teikimas mokiniams“, pirmokų bei penktokų adaptacija. Vidinio audito metu išanalizuota sritis „Pasiekimai“. Jo rezultatai išanalizuoti ir aptarti Mokytojų tarybos posėdyje. Nustatyti privalumai ir tobulintini dalykai. Mokykla stengiasi užtikrinti, kad mokiniai gautų kokybišką išsilavinimą, kad visus dalykus dėstytų mokytojai savo dalyko specialistai, turintys aukštąjį pedagoginį išsilavinimą. Tačiau dėl didelio mokytojų, dirbančių nepagrindinėse pareigose ir atvykstančių iš kitų mokyklų skaičiaus, iškyla problema racionalaus pamokų tvarkaraščio sudarymui. Mokiniams atskiromis dienomis pamokų tvarkaraštis būna nepalankus. Tai iš dalies atsiliepia ugdymo kokybei. Mokykloje dirba pagalbos mokiniui specialistai: socialinė pedagogė, specialioji pedagogė, logopedė, psichologė, mokytoja padėjėja. Mokykloje veikia pailgintos dienos grupė, yra profesinis informavimo taškas, kur mokiniai gauna informaciją profesinio orientavimo klausimais. Organizuotas dešimtos klasės mokinių polinkių ir gebėjimų tyrimas. 5-6 klasės mokiniai dalyvavo keturių dienų „Išmaniosios mokyklos“ robotikos užsiėmimuose Šiauliuose. Veikia vaiko gerovės komisija, kuri nuolat analizuoja mokinių, turinčių specialiųjų ugdymosi poreikių, pasiekimus bei ugdymosi rezultatus, teikiamos švietimo pagalbos mokiniui veiksmingumą. Individualiai dirbama su gabiaisiais mokiniais, kurie atstovauja mokyklą ir gina jos garbę rajono bei respublikos renginiuose. Mokyklos mokiniai dalyvavo 17 olimpiadų bei konkursų, laimėtos 4 prizinės vietos. Matas Saliamoras dalyvavęs vaikų ir moksleivių konkurse „Dainų dainelė 2014“, buvo atrinktas ir dalyvavo respublikiniame ture (Lietuvos televizija). Lėlių teatras „ Pelėdžiukas“ dalyvavo Lietuvos teatrų konkurse „Molinuko teatras“ bei respublikiniame švietimo įstaigų teatrų festivalyje „Saulės zuikutis 2014“. Mes didžiuojamės, kad mūsų mokyklos lėlių teatras pateko į Lietuvos geriausių teatrų dešimtuką. Mokiniai per metus dalyvavo 9 sporto varžybose. Šešiose iš jų buvo laimėtos prizinės vietos. Mokiniai dalyvauja tarptautiniame konkurse „Kengūra“, respublikiniame vertėjų konkurse „Tavo žvilgsnis“ kur praėjusiais metas 4 mokiniai tapo laurėtais. Taip pat dalyvaujame tarptautiniame projekte „E-Cometition“ interneto realaus laiko režimu (online), respublikiniuose „ Kalbų kengūra“, „Gamtos kengūra“, „Istorijos kengūra“. Įsijungdami į Europos Mobilumo savaitės akciją organizavome masinį bėgimą, kuriame dalyvavo mokiniai ir bendruomenės nariai.

Antras uždavinys taip pat įgyvendintas sėkmingai. Buvo vykdoma žalingų įpročių ir smurto prieš vaikus prevencija, formuojami saugaus elgesio įgūdžiai. Mokytojai integravo atitinkamas temas į savo dalykų pamokas. Klasių auklėtojai bei socialinis pedagogas organizavo susitikimus su Radviliškio rajono Policijos komisariato Prevencijos poskyrio pareigūnu Raimondu Senuliu. Daug dėmesio skiriama mokinių sveikatai. Mokykloje ruošiami stendiniai pranešimai apie ligų profilaktiką, žalingų įpročių prevenciją. Mokinių sveikatinimo klausimais mokykloje rūpinasi Alksniupių ambulatorijos slaugytoja G. Reklienė. Mokiniams psichologinę pagalbą teikia psichologė.

Mokykloje birželio mėnesį buvo organizuota vaikų vasaros poilsio stovykla „Aitvaras“, kurią lankė 33 pirmų-ketvirtų klasių mokiniai iš socialiai remtinų šeimų, iš jų 7 vaikai auga socialinės rizikos šeimose. Vasaros poilsio mokinių programa finansuota, jai įgyvendinti gauta 1000 Lt. Dešimt 5-9 klasių mokinių, iš socialiai remtinų šeimų, dalyvavo vasaros stovykloje „Saulėgrąža“, kurią organizavo mūsų mokykla. Stovykloje dalyvavo 50 mokinių iš Pakalniškių, Pociūnėlių, Šaukoto ir Aukštelkų pagrindinių mokyklų Stovykla vyko birželio 9-13 dienomis. Šiai stovyklai finansuoti gauta 3800 litų iš savivaldybės. Mūsų mokykla birželio 12-13 dienomis organizavo Radviliškio rajono bendrojo ugdymo mokyklų ekologinę stovyklą. Joje dalyvavo 96 dalyviai iš 14 mokyklų. Stovyklai organizuoti savivaldybė skyrė 5000 litų. Bendruomenei organizuota sporto šventė „Mama, tėtė ir aš“. Pradinių klasių mokiniams žiemos sporto šventė. 2014 metais penki mokyklos mokiniai dėka europarlamentarės L. Andrikienės išvyko į pažintinę-pilietinę-patriotinę kelionę į Strasbūrą, Paryžių, Prachą, Kiolną bei Berlyną. Mokykloje organizuota prevencinių akcijų, kuriose aktyviai dalyvavo visų klasių mokiniai. „Savaitė be patyčių“, „Gegužė-mėnuo be smurto“, „Aš esu ypatingas“, „Darom mokykla 2014“, respublikinė akcija „Atmintis gyva, nes liūdija“, akcija apie saugų eismą ir elgesį kelyje „su Amsiu“. Pavasarį organizuojame jaunųjų dviratininkų varžybas „Saugus ratas“. Mokykloje veikia sporto būreliai. Organizuojamos sporto varžybos.

Trečias uždavinys buvo tobulinti duomenų analizę ir įsivertinimu pagrįstą mokyklos kultūrą, kuri užtikrintų savivaldos, socialinės partnerystės ir vadovų lyderystės darną. Plėtojame ryšius su penkiomis rajono kaimo pagrindinėmis mokyklomis: Alksniupių, Pakalniškių, Pociūnėlių, Šaukoto ir Aukštelkų. Pagrindinių mokyklų mokiniai bei mokytojai reguliariai dalyvavo susitikimuose ir dalijosi patirtimi. Susitikimu organizuoja minėtų mokyklų Mokinių taryba. Spalio mėnesį organizuotas susitikimas su Lietuvos rajonų mokyklomis: dalyvavo Panevėžio r. Smilgių, Raseinių r. Martyno Mažvydo, Šilalės r. Upynos gimnazijos, Jurbarko r. Vadžgirio, Šiaulių r. Naisių, Klaipėdos r. Gargždų „Kranto“ pagrindinės mokyklų mokiniai ir mokytojai. Bendraujame su Ukrainos Respublikos Kijevo miesto Pavlo Tychyno gimnazijos mokiniais.

Organizuojamos draugiškos varžybos su šalies ir rajono mokyklų mokiniais. Vyko sportinės varžybos su Pakalniškių, Aukštelkų, Pašušvio pagrindinėmis mokyklomis, Šeduvos ir Sidabravo bei Panevėžio rajono Smilgių gimnazijomis. Popamokinei veiklai vadovauja Andrius Jakavičius.

Bendradarbiaujame su socialiniais partneriais: Pakalniškių seniūnija, VTAT, Policijos komisariatu, Nepilnamečių reikalų inspekcija, socialinės paramos skyriumi. Informacija apie mokyklą pastoviai talpinama mokyklos internetinėje svetainėje, socialiniuose tinkluose bei rengiami straipsniai spaudai.

Bendradarbiaujame su mūsų mokyklos rėmėjais. Mus remia žemės ūkio bendrovė „Draugas“, Alksniupių krašto ūkininkai bei verslininkai, europarlamentarai L. Andrikienė ir B. Ropė, seimo narys V. Juozapaitis, p. Almos Adamkienės labdaros bei paramos fondas.

Numatyti tikslai ir uždaviniai įgyvendinti.

3.	Įstaigos teikiamos paslaugos.

Mokykloje vykdomos programos: ikimokyklinio ir priešmokyklinio ugdymo, pradinio ugdymo, pagrindinio ugdymo ir neformaliojo ugdymo.

4.	Vadovo indėlis tobulinant įstaigos administravimą.

Mokyklos bendruomenė vadovaujasi bendra vertybių sistema, ją tobulina ir puoselėja. Inicijavau mokyklos bendradarbiavimą su Gargždų „Kranto“, Jurbarko rajono Vadžgirio, Šiaulių rajono Naisių pagrindinėmis mokyklomis. Tęsiame bendradarbiavimą su Panevėžio r. Smilgių , Raseinių r. Nemakščių Martyno Mažvydo gimnazijomis, Šiaulių „Juventos“ progimnazija, Šilalės rajono Upynos vidurine mokykla. Palaikome aktyvius ryšius su kaimo bendruomene „Draugas“, Pakalniškių seniūnija, Vaiko teisių apsaugos skyriumi, policijos komisariatu, Radviliškio girininkija.

Mokytojai dalyvavo įvairaus lygmens projektuose, konferencijose, tobulino kvalifikaciją seminaruose bei kursuose. Europarlamentarės L. Andrikienės kvietimu, inicijavau pilietinę- patriotinę mokinių išvyką į Strasbūrą. Lankėmės Paryžiuje, Kiolne, Berlyne bei Prachoje. Užtikrinamos lygios galimybės ir saugumas visai mokyklos bendruomenei.

Stebiu, kaip vykdoma „Kretingos maistas“ teikiama nemokamo maitinimo paslauga bei programos „Pienas vaikams“, „Daržovės ir vaisiai vaikams“. Inicijavau aktyvią mokinių tarybos veiklą. Deleguoju mokytojus į valstybinių brandos egzaminų vykdytojų grupes, sudarau pagrindinio ugdymo pasiekimų patikrinimo komisiją. Birželio 5–9 d., organizavau penkių bendradarbiaujančių mokyklų (Alksniupių, Pakalniškių, Šaukoto, Pociūnėlių, Aukštelkų) mokinių vasaros poilsio stovykla ‚Saulėgrąža“ bei Radviliškio rajono bendrojo ugdymo mokyklų ekologinę stovyklą, kurioje dalyvavo 96 dalyviai. Vasaros metu organizuota 1-4 klasių mokinių vasaros poilsio stovykla „Aitvaras“.

Kartu su mokyklos bendruomene parengėme naujas mokyklos Darbo tvarkos taisykles. Tvarkoms, planams, priemonėms, mokyklos problemoms iškelti ir spręsti sudariau darbo grupes.

Daug dėmesio skiriu formuoti mokyklos įvaizdį. Apie mokyklos gyvenimą skelbiame spaudoje, mokyklos internetiniame puslapyje, socialiniuose tinkluose.

Stebiu ir analizuoju mokytojų pamokas. Kartu su darbo grupe parengiau metinę veiklos programą 2015 m.

Palankus psichologinis mokyklos mikroklimatas. Bendruomenės nariai žino savo teises, pareigas, jomis vadovaujasi, prisiima atsakomybę. Bendruomenė dalyvauja svarstant mokyklos biudžetą, padeda pritraukti papildomų lėšų.

5.	Įstaigos veiklos kokybės įsivertinimas.

Mokyklos veiklos kokybei įsivertinti sudariau darbo grupę. 2014 metais atliktas giluminis vidaus audito 3 srities „Pasiekimai“ rodiklio įsivertinimas. Nustatyti šie privalumai:

1. Sukurta ir veikia pradinių klasių mokinių asmeninės pažangos stebėjimo ir rezultatų fiksavimo sistema.

2. Sukurta ir veikia skatinimo sistema už dalyvavimą konkursuose, olimpiadose, sportiniuose renginiuose.

3. Mokykla teikia kokybišką išsilavinimą.

4. Beveik visų mokinių mokymosi rezultatai atitinka išsilavinimo standartus

5. Mokykla dalyvauja akcijose ir konkursuose.

6. Dauguma mokinių, baigusių pagrindinio ugdymo programą, sėkmingai mokosi gimnazijose ar profesinėse mokyklose.

Darbo grupė nustatė tobulintinas sritis:

1. Mokinių vertinimo ir įsivertinimo stoka.

2. Mažai panaudojama planavimui medžiaga apie mokinių pažangą.

3. Nemaža dalis mokinių socialinėje veikloje dalyvauja todėl, kad reikia.

Mokyklos bendruomenė, atsižvelgdama į šiuos siūlymus, parengė 2015 m. veiklos planą.

6.	Problemos, susijusios su įstaigos veikla, ir vadovų siūlomi problemų sprendimo būdai.

Brangiai kainuoja mokyklos šildymas. Reikia pakeisti sporto salės langus. Langams pakeisti apskaičiuota lokalinė sąmata ir pateikta Radviliškio rajono savivaldybės tarybai. Gauti pinigai ir problema bus išspręsta. Reikalingas sporto salės stogo remontas.

Labai brangiai kainuoja mokyklinio autobuso išlaikymas. Prašome, kad savavaldybė pritartų naujo mokyklinio autobuso įsigijimui.

Ugdymo proceso kokybei gerinti trūksta lėšų naujoms edukacinėms erdvėms sukurti bei informacinių technologijų bazei atnaujinti.

Aktyviai bendradarbiaujame su mokinių tėvais, tikėdamiesi pagerinti mokinių motyvaciją bei lankomumą.

Mokyklos direktorius	Zigmas Mozuraitis

PRITARTA

Radviliškio rajono

savivaldybės tarybos

2015 m. kovo 26 d.

sprendimu Nr. T-989

RADVILIŠKIO R. PAKALNIŠKIŲ PAGRINDINĖS MOKYKLOS DIREKTORIAUS PAVADUOTOJOS UGDYMUI, LAIKINAI EINANČIOS MOKYKLOS

DIREKTORIAUS PAREIGAS

2014 METŲ VEIKLOS ATASKAITA

1. Įstaigos pristatymas:

1.1. Kontaktinė informacija: biudžetinė įstaiga Radviliškio r. Pakalniškių pagrindinė mokykla, Ateities g. 2, Pakalniškių k., LT-82212 Radviliškio r. sav., telefonas (8 422 44 267), el. paštas pakalniskiai@gmail.com, interneto svetainė www.pakalniskiai.lt. Radviliškio rajono Pakalniškių pagrindinės mokyklos Pociūnų pradinio ugdymo skyrius, Ąžuolų g. 19, Pociūnų k., LT-82202 Radviliškio r. sav., telefonas (8 422) 47 125, el. paštas pakalniskiai@gmail.com, interneto svetainė www.pakalniskiai.lt

1.2. Įstaigos vadovas – Asta Varkulevičienė, vadybinio darbo stažas – 3,5 metų, kvalifikacinė kategorija – neturi.

1.3. Įstaigos darbuotojai:

Administracijos darbuotojai	Specialistai	Pagalbinis personalas
2	24	10

1.4. Įstaigos suteikų paslaugų gavėjai:

Laikotarpis Paslaugų gavėjai	2014-01-01	2014-12-31
Mokiniai	107	103
3-5 metų vaikai	12	16

1.5. Finansavimo šaltiniai:

Finansavimo šaltiniai (tūkst. Lt)	Lėšos (tūkst. Lt)
1. Savivaldybės biudžetas	1188,9
1.1. Savivaldybės biudžeto lėšos	394
1.2. Valstybės biudžeto specialiosios tikslinės dotacijos lėšos	790,7
1.3. Biudžetinių įstaigų pajamos	4,2
2. Kiti šaltiniai	96,0
2.1. ES paramos lėšos
2.2. Valstybės biudžeto lėšos
2.3. Paskolos lėšos
2.4. Kitų finansavimo šaltinių lėšos (parama ir kt.) 2% LPF	96,0

1.6. Biudžeto išlaidos.

Išlaidų ekonominės klasifikacijos kodas	Išlaidų pavadinimas	1.1. Savivaldybės biudžeto lėšos (AL)	1.2. Valstybės biudžeto specialiosios tikslinės dotacijos lėšos (MK)	1.2. Valstybės biudžeto specialiosios tikslinės dotacijos lėšos (Dotacinės)	1.3. Biudžetinių įstaigų pajamos (SP)	Iš viso:
2	1	Darbo užmokestis ir socialinis draudimas	207,6	688,6	896,2
2	2	Prekių ir paslaugų naudojimas	175,1	32,3	0,0	4,2	211,6
2	2	1	1	1	1	Mityba	7,4	7,4
2	2	1	1	1	2	Medikamentai (ir darbuotojų sveikatos tikrinimas)	0,0
2	2	1	1	1	5	Ryšių paslaugos	1,1	1,1
2	2	1	1	1	6	Transporto išlaikymas	22,2	1,8	24,0
2	2	1	1	1	7	Apranga ir patalynė	0,0
2	2	1	1	1	8	Spaudiniai	0,2	5,6	5,8
2	2	1	1	1	10	Kitos prekės	20,1	18,3	2,4	40,8
2	2	1	1	1	11	Komandiruotės (transporto, apgyvendinimo, ryšio ir kitos komandiruotės išlaidos)	0,0
2	2	1	1	1	15	Ilgalaikio materialiojo turto einamasis remontas	7,1	7,1
2	2	1	1	1	16	Kvalifikacijos kėlimas	1,7	2,6	4,3
2	2	1	1	1	20	Komunalinės paslaugos	94,3	94,3
2	2	1	1	1	30	Kitos paslaugos	21,0	5,8	26,8
2	7	Socialinės išmokos (pašalpos)	0,0	0,0	53,8	0,0	53,8
2	7	2	1	1	1	Socialinė parama pinigais	53,8	53,8
2	8	Kitos išlaidos	0,0	0,0	0,0	0,0	0,0
2	8	1	1	1	2	Kitiems einamiesiems tikslams	0,0
3	1	Materialiojo ir nematerialiojo turto įsigijimo išlaidos	11,3	16,0	0,0	0,0	27,3
3	1	1	3	1	2	Kitos mašinos ir įrenginiai	11,3	16,0	27,3
Iš viso:	394,0	736,9	53,8	4,2	1188,9

2. Įstaigos tikslai, veikla ir rezultatai:

2014 metų mokyklos tikslai:

1. Ugdyti mokinių domėjimąsi ateities profesija, skatinant mokymosi motyvaciją, praplečiant karjeros konsultavimo galimybes bei prieinamumą kiekvienam mokiniui.

2. Gerinti tėvų (globėjų, rūpintojų) pedagoginį švietimą, apimant švietimo politiką bei pagalbą mokantis.

3. Efektyvinti mokinių sveikos gyvensenos įgūdžius.

Uždaviniai:

1. Gerinti mokinių švietimą ir konsultacijas ateities karjeros klausimais.

2. Organizuoti tėvų (globėjų, rūpintojų) susitikimus su mokyklos administracija bei klasių auklėtojais, dalykų mokytojais.

3. Vykdyti prevencinę veiklą, užtikrinant mokinio psichinę, fizinę sveikatą.

Pirmam tikslui pasiekti mokykloje veikė aktyvi mokinių Taryba, kuri atstovavo mokinių interesams, sprendė mokiniams aktualius renginių organizavimo, budėjimo pertraukų metu, pamokų lankomumo klausimus. Vaiko gerovės komisijos (VGK) tikslai buvo įgyvendinami sistemingai, vykdant komisijos parengtą veiklos planą. Komisija organizavo dešimt posėdžių, kurių metu buvo nagrinėjamos karjeros konsultavimo galimybės ir prieinamumas, mokinių mokymosi motyvacijos, pagalbos mokantis didinimas. Kiekvienais mokslo metais vyresniųjų klasių mokiniai su savo darbais vyksta į Šiaulių profesinio rengimo centro organizuojamą konkursą „Mano svajonių profesija“. Mokiniai aplanko Šeduvos gimnaziją ir susipažįsta su mokymo sistema, mokomųjų dalykų lygiais. Kasmet atvyksta Radviliškio, Kelmės profesinio rengimo centrų atstovai ir pristato savo ugdymo įstaigą ir karjeros galimybes. Kiekvienais metais organizuojamos 2–3 pažintinės ekskursijos į įmones ar įstaigas, susipažįstama su jų veikla. Šiais metais mokiniai buvo išvykę į VĮ Pakruojo miškų urėdiją, UAB „Linksmučių granitas“, AB „Klovainių skalda“. Skatiname mokinių verslumą mokykloje organizuodami tradicinę Kaziuko mugę. Mokyklą aplankė ir paskaitą „Mes – iš robotų šalies“ skaitė Aukštelkų robotų konstravimo mokyklos konsultantai. Panevėžio Juozo Miltinio gimnazijos gimnazistės Paulina Atstupėnaitė ir Raminta Penikaitė mūsų mokiniams pristatė savo gimnaziją su menine pakraipa. Vyresniųjų klasių mokiniai dalyvavo regioniniame fotografijų konkurse „Profesijos“, rajono mokinių pažintinėje-praktinėje konferencijoje „Profesijos seniau ir dabar“. Mokyklos ugdymo karjerai konsultantė, mokytoja Vigita Penikienė, nuolat bendrauja su mokiniais, supažindindama su karjeros galimybėmis ir naujovėmis. Pasiekti rodikliai leidžia daryti išvadą, kad pirmasis tikslas įgyvendintas gerai.

Antrajam tikslui pasiekti mokytojai tobulino profesinę kompetenciją dalyvaudami kvalifikacijos tobulinimo seminaruose, konferencijose, dalinosi patirtimi su rajono ir respublikos pedagogais. Buvo organizuota atvirų durų savaitė, kurios metu tėvai (globėjai, rūpintojai) turėjo galimybę dalyvauti atvirose pamokose, diskusijose. Ištisus metus, pagal poreikį, vyko individualūs pokalbiai ir konsultacijos su mokytojais, tėvais (globėjais, rūpintojais) ir mokiniais. Mokykla sulaukė daug teigiamų atsiliepimų apie ikimokyklinio ugdymo grupę. Buvo organizuoti du visuotiniai ir keturi klasių tėvų susirinkimai, kurių metu skaitė paskaitas tėvams ir mokytojams Radviliškio Pedagoginės psichologinės tarnybos (PPT) psichologė, visuomenės sveikatos priežiūros specialistė, Radviliškio rajono Policijos komisariato viešosios tvarkos skyriaus prevencijos poskyrio darbuotojai. Mokyklos logopedė rengė atviras logopedines pratybas ikimokyklinio amžiaus vaikų tėvams. Apibendrinant galima daryti išvadą, kad antrasis tikslas pasiektas gerai.

Trečiajam tikslui pasiekti mokykloje organizuotos rajono individualios ir komandinės stalo teniso varžybos, kurių metu laimėta pirma vieta. Vyko keturios draugiškos futbolo varžybos su Alksniupių pagrindinės mokyklos komanda. Mokyklos futbolininkai dalyvavo varžybose „Ežio golas“ Šeduvos gimnazijoje, salės futbolo draugiškame turnyre Alksniupiuose. Mokykloje organizuota vasaros futbolo sezono atidarymo šventė, kurioje dalyvavo komandos iš Pašušvio, Šeduvos, Alksniupių mokyklų. Organizuotos rajono šaudymo iš pneumatinio ginklo varžybos, kuriose mokyklos komanda laimėjo pirmą vietą. Sudarytas mokinių pavėžėjimo grafikas, suderintas su pamokų ir neformaliojo ugdymo užsiėmimų tvarkaraščiu. 5-7 klasių mokiniai dalyvavo saugaus eismo dienoje Šeduvoje. Pradinių klasių mokiniai tapo rajono konkurso „Sveikos akys“ prizininkai, dalyvavo Tarptautiniame solidarumo bėgime „Gelbėkit vaikus“. Mokiniai aktyviai dalyvavo tradicinėse vasaros poilsio stovyklose „Saulėgrąža“, „Kūrybos ratas“. Vasaros poilsio metu mokiniai turėjo galimybę žaisti mokyklos sporto aikštyne. Atsižvelgiant į veiklą ir pasiektus rezultatus, trečias tikslas įgyvendintas.

3. Įstaigos teikiamos paslaugos:

Mokykla vykdo šias programas: ikimokyklinio, priešmokyklinio, pradinio, pagrindinio ugdymo, socialinių įgūdžių ugdymo bei neformaliojo švietimo programas.

4. Vadovo indėlis, tobulinant įstaigos administravimą:

Organizuodama mokyklos veiklą, rėmiausi tarpusavio santykiais, savitarpio supratimu, pagalba vienas kitam. Siekiau racionalaus ir aiškaus funkcijų pasiskirstymo. Tėvų susirinkimuose inicijavau pedagoginį tėvų švietimą ir informacijos teikimą ugdymo(si) klausimais. Bendradarbiavau su Pakalniškių seniūnija ir kaimo bendruomene, aptariant organizuojamus renginius, dirbant su socialinės rizikos šeimomis.

5. Įstaigos veiklos kokybės įsivertinimas:

Mokyklos veiklos kokybės įsivertinimas atliekamas vadovaujantis Bendrojo lavinimo mokyklos veiklos kokybės įsivertinimo rekomendacijomis, patvirtintomis LR Švietimo ir mokslo ministro 2009 m. kovo 30 d. įsakymu Nr. ISAK-607. Įsivertinant mokyklos veiklos kokybę naudojami įvairūs tyrimo metodai: anketavimas, pokalbiai, stebėjimas. Nustatomos mokyklos stipriausios ir silpniausios pusės, atrenkant įsivertinimui aktualius veiklos rodiklius. Stipriosios pusės: visiems mokiniams sudaromos vienodos ugdymo(si) galimybės bei saugios ugdymo(si) sąlygos, užimtumas vasaros atostogų metu, palankios sąlygos mokinių užklasinei veiklai. Galimybės: projektų rašymas, struktūrinių fondų lėšų pritaikymas. Grėsmės: gabių vyresniųjų klasių mokinių perėjimas mokytis į kitas mokymosi įstaigas, mažas mokinių skaičius pradinėse klasėse.

6. Problemos, susijusios su įstaigos veikla ir vadovų siūlomi problemų sprendimo būdai:

Problemos: 1. Mažas mokinių skaičius pradinėse klasėse. 2. Daugėja rizikos šeimų, silpnėja vaikų priežiūra ir kontrolė.

Mokyklai būtų reikalinga pailgintos dienos grupė.

Direktoriaus pavaduotoja ugdymui,

laikinai einanti mokyklos direktoriaus pareigas Asta Varkulevičienė

PRITARTA
Radviliškio rajono savivaldybės tarybos
2015 m. kovo 26 d.
sprendimu Nr. T-989

RADVILIŠKIO R. PAŠUŠVIO PAGRINDINĖS MOKYKLOS DIREKTORIAUS

2014 METŲ VEIKLOS ATASKAITA

1. Įstaigos pristatymas:

1.1. Mokyklos oficialusis pavadinimas – Radviliškio r. Pašušvio pagrindinė mokykla, trumpasis pavadinimas – Pašušvio pagrindinė mokykla. Mokykla įregistruota Juridinių asmenų registre, kodas 190676374.

Mokyklos adresas – Mokyklos g. 2, LT-82123 Pašušvio mstl., Grinkiškio seniūnija, Radviliškio rajono savivaldybė.

Telefonas: 8 422 47491, mobilusis 8 612 45673.

Elektroninis paštas: pasusviopm@gmail.com

Interneto svetainė: www.pasusvys.radviliskis.lm.lt

1.2. Įstaigos vadovas Romalda Šiurnienė, vadybinio darbo stažas 32 metai, II vadybinė kategorija.

1.3. Įstaigos darbuotojai:

Administracijos darbuotojai	Specialistai	Pagalbinis personalas
2	24	13

1.4. Įstaigos suteiktų paslaugų gavėjai:

Laikotarpis Paslaugų gavėjai	2014-01-01	2014-12-31
Mokiniai	103	108

1.5. Finansavimo šaltiniai:

Finansavimo šaltiniai (tūkst. Lt)	Lėšos (tūkst. Lt)
1. Savivaldybės biudžetas	1084,3
1.1. Savivaldybės biudžeto lėšos	367,7
1.2. Valstybės biudžeto specialiosios tikslinės dotacijos lėšos	708,7
1.3. Biudžetinių įstaigų pajamos	7,9
2. Kiti šaltiniai	4,9
2.1. ES paramos lėšos
2.2. Valstybės biudžeto lėšos
2.3. Paskolos lėšos
2.4. Kitų finansavimo šaltinių lėšos (parama ir kt.)	4,9
1.6. Biudžeto išlaidos.

Išlaidų pavadinimas	1.1. Savivaldybės biudžeto lėšos (AL)	1.2. Valstybės biudžeto specialiosios tikslinės dotacijos lėšos (MK)	1.2. Valstybės biudžeto specialiosios tikslinės dotacijos lėšos (Dotacinės)	1.3. Biudžetinių įstaigų pajamos (SP)	Iš viso:
Darbo užmokestis ir socialinis draudimas	211,30	641,30	852,60
Prekių ir paslaugų naudojimas	156,40	14,90	52,50	7,90	231,70
Mityba	7	7,00
Medikamentai (ir darbuotojų sveikatos tikrinimas)	0,1	0,10
Ryšių paslaugos	1,2	1,20
Transporto išlaikymas	10,5	10,50
Apranga ir patalynė	0,00
Spaudiniai	0,20	3,00	3,20
Kitos prekės	20,20	5,80	7,40	33,40
Komandiruotės (transporto, apgyvendinimo, ryšio ir kitos komandiruotės išlaidos)	0,8	0,80
Ilgalaikio materialiojo turto einamasis remontas	33,6	33,60
Kvalifikacijos kėlimas	1,20	1,20
Komunalinės paslaugos	52,2	52,20
Kitos paslaugos	30,60	4,90	0,50	36,00
Socialinė parama pinigais	52,5	52,50
Kitiems einamiesiems tikslams	0,00
Materialiojo ir nematerialiojo turto įsigijimo išlaidos	0,00	0,00	0,00	0,00	0,00
Kitos mašinos ir įrenginiai	0,00	0,00
Iš viso:	367,70	656,20	52,50	7,90	1084,30

2. Įstaigos tikslai, veikla ir rezultatai.

2014 metais mokyklos veiklos plane buvo numatyti 4 tikslai: 1. Tobulinti mokymo(si) kokybę. 2. Ugdyti mokinių pilietiškumą, kultūringumą. 3. Bendravimo su mokinių tėvais tobulinimas. 4. Mokyklos etoso stiprinimas.

Pirmajam tikslui įgyvendinti buvo numatyti 3 uždaviniai: ugdyti mokinių mokėjimo mokytis kompetenciją, stiprinti mokinių mokymosi motyvaciją, gerinant pamokų kokybę, kurti palankų mokymuisi mikroklimatą klasėse. Ugdant mokinių mokėjimo mokytis kompetenciją buvo siekiama, kad mokiniai ugdytųsi poreikį mokytis ir atkakliai siektų užsibrėžto tikslo, jaustų atsakomybę už savo mokymąsi, gebėtų planuoti ir apmąstyti mokymosi procesą ir rezultatus, išsikeltų pamatuotus tolesnius uždavinius, pasirinktų mokymosi būdus, žinotų savo stiprybes ir trūkumus. Mokykla tęsė dalyvavimą Lietuvos mokinių neformaliojo švietimo centro projekte „Ugdymo karjerai ir stebėsenos modelių sukūrimas ir plėtra bendrajame lavinime ir profesiniame mokyme“. Gerai dirbo karjeros koordinacinė grupė ir jos veikla prisidėjo prie šios kompetencijos ugdymo. Mokėjimo mokytis kompetenciją ugdyti padėjo 4 ir 8 klasių mokinių atlikti standartizuoti testai, 10 klasėje – anglų ir rusų kalbų klausymo, skaitymo ir rašymo testų bei PUP testų organizavimas ir vykdymas. Ruošdamiesi bei dalyvaudami respublikiniuose vertimų ir iliustracijų „Tavo žvilgsnis“, kalbų, gamtos, matematikos kengūrų konkursuose 69 mokiniai, 32 mokiniai Online konkurse Olympis 2014 įsivertino savo žinių, gebėjimų lygį bei padarytą individualią pažangą. Mokymosi motyvacijos skatinimui pasitarnavo konkursų organizatorių įteikti 7 auksinės, 5 oranžinės kengūros diplomai, padėkos raštai bei asmeninės dovanėlės. Respublikiniame lietuvių kalbos internetiniame konkurse „Švari kalba – švari galva“ dalyvavo 38 mokiniai, iš jų 6 mokinės pateko į II konkurso etapą. Ugdomosios veiklos, orientuotos į mokinių mokėjimo mokytis kompetenciją temomis organizuoti: 6 mokytojų tarybos, 4 metodinės tarybos, 6 metodinių grupių, 2 mokyklos tarybos posėdžiai, kuriuose įvertinta ugdomoji aplinka, įvertinti pasiekimai ir pažanga, identifikuoti mokinių mokymosi stiliai, numatyti veiklos tobulinimo prioritetai.

Įgyvendinant antrąjį uždavinį „Stiprinti mokinių mokymosi motyvaciją, gerinant pamokų kokybę”, pedagogai didesnį dėmesį skyrė efektyvių mokymosi metodų taikymui pamokoje, atsižvelgiant į individualius gebėjimus. Vestos pamokos netradicinėje erdvėje, stiprinta edukacinė aplinka, organizuotos 7 edukacinės išvykos, organizuotos 3 integruoto ugdymo dienos „Rudens pintinėse sudėta“, „Einam Kalėdų ieškoti“, 5-10 klasių mokiniams organizuotas renginys „Dienos kitaip 2014".

Pedagoginės priežiūros vykdymo metu atkreiptas dėmesys į ugdymo turinio individualizavimą ir diferencijavimą, bendrųjų esminių ir dalykinių kompetencijų ugdymą. Atlikta ugdymo proceso kiekybinė ir kokybinė analizė.

4 metodinės tarybos posėdžiuose, BMT tinkliuko renginiuose buvo dalijamasi gerąja darbo patirtimi, dalyvavusieji seminaruose perteikė esminę seminarų medžiagą kolegoms.

Kuriant palankų mokymuisi mikroklimatą klasėse buvo siekiama, kad mokykloje mokiniai jaustųsi saugiai ir patogiai. Klasių auklėtojai vykdė tyrimus apie jų auklėtinių savijautą klasės kolektyve, atlikta 7–10 klasių mokinių apklausa „Mokymąsi skatinanti aplinka“, mokytojų tarybos posėdyje svarstytas klausimas „Ugdomosios aplinkos palankumas mokymuisi, bendrųjų ir dalykinių kompetencijų ugdymui(si), kur pabrėžta mokinių komandinio darbo, mokinių lyderystės įgūdžių ugdymo svarba, nustatytos mokinių adaptacijos stiprybės, silpnybės ir galimybė.

Įgyvendindami antrojo tikslo „Ugdyti mokinių pilietiškumą, kultūringumą“ uždavinius, organizavome mokykloje ir skatinome mokinius dalyvauti rajono, respublikos organizuojamuose renginiuose. Organizuoti tradiciniai mokyklos renginiai: Rugsėjo 1–osios šventė, Mokytojų diena, Kalėdinės eglutės šventė, Užgavėnės, Šimtadienis, Motinos diena ir kt. Paminėtos valstybinės ir kalendorinės šventės. Mokyklos mokinių tarybos iniciatyva 2014 metais organizuota įvairių temų karaokės popietės, „Valentino dienos paštas“. Mokinių tarybos nariai prisijungė ir dalyvavo labdaros akcijoje Maltos ordinui paremti, kurios metu surinktos lėšos buvo pervestos į Maltos ordino fondą. Užmegztas bendradarbiavimas su Alksniupių, Šaukoto, Pociūnėlių ir Pakalniškių pagrindinių mokyklų mokiniais. Drauge su VU, ŠU, KU, Vilniaus edukologijos akademinio jaunimo stovyklos Pašušvyje dalyviais dalyvauta projektiniuose renginiuose: žvalgymų ir žygio dienose, praktiniuose užsiėmimuose, klausytasi paskaitų, pasakojimų 2014 m. rugpjūčio 19-24 d.

Sporto ir kūno kultūros renginiuose dalyvavo 100 proc. ugdytinių. Neformaliajame sportiniame ugdyme dalyvavo 70 proc. mokinių. Mokykloje surengti 25 olimpinės tematikos renginiai, 20 kartų dalyvauta šalies ir tarptautiniuose sveikatinimo renginiuose, sporto šventėse, varžybose, akcijose. Lietuvos mokinių olimpiniame festivalyje pasiekta gerų rezultatų: rajono bendrojo ugdymo mokyklų, kaimo vietovių mokinių olimpinio festivalio virvės traukimo varžybose – 3 vieta, 2014-04-25, 5–6 klasių mokinių futbolo varžybose – 2 vieta, kaimo vietovių „Drąsūs, stiprūs, vikrūs“ varžybose – 4 vieta 2014-02-27, „Ežiogolas“ – Lietuvos seniūnijų mokyklų (1998-2000 m. bei 2001 ir jaunesnių m. gimimo mokinių) futbolo žaidynių „Golas“ (1988-2000 m gimimo) varžybos – 4 vieta, 2014-05-20 , „Ežiogolas“ - Lietuvos seniūnijų mokyklų (1998-2000 m. bei 2001 ir jaunesnių m. gimimo mokinių) futbolo žaidynių „Golas“ (2001 m. ir jaunesnių gimimo) rajoninės varžybos – 3 vieta, 2014-05-21, lengvosios atletikos pavasario estafečių varžybose, 1 vieta pagrindinių mokyklų grupėje, 2014-04-30. LMOF zoninėse berniukų mažojo futbolo 5x5 varžybose (Šiaulių r. Verbūnų pagrindinėje mokykloje) 2014-01-18, 7 mokiniai iškovojo 4 vietą, Šiaulių apskrities moksleivių futbolo lygos varžybose 2014-03-06 užimta 3 vieta. Šiaulių apskrities vyriausiojo policijos komisariato Radviliškio rajono policijos komisariato organizuotame rajono kaimo pagrindinių mokyklų moksleivių krepšinio turnyre „Betmenas – 2014“ 1 vietą iškovojo mergaičių ir berniukų komandos.

Vyko tradiciniai mokyklos sporto renginiai: kroso, kvadrato, futbolo, krepšinio varžybos, rengtos draugiškos varžybos su kitų mokyklų sportininkais.

Dalyvauta įvairiose olimpiadose, konkursuose, akcijose, projektuose. Ryškesni pasiekimai: rajono geografijos olimpiadoje dalyvavo 3 mokiniai, užimta 3 vieta (M. Nikšaitė, 8 kl.), 4 mokinės pateko į Šiaurės Lietuvos 5-8 klasių mokinių gamtos mokslų – biologijos olimpiados II etapą, rajono 5–6 klasių mokinių matematinėse varžytuvėse „Skaičių šalis“ laimėta 3 vieta (6 mok.), fotografijų konkurse „Paukščiai grįžta namo“, kurį organizavo generalinė miškų urėdija, laureate tapo 8 klasės mokinė Rimantė Nikšaitė, meninio skaitymo konkurse „Vėl saulelė atkopdama...“ 4 klasės mokinys Mantas Špokas iškovojo 2 vietą, nacionalinio matematinio ir gamtamokslinio raštingumo konkurse dalyvavo 7 mokiniai, 3 iš jų gavo diplomus už geriausiai atliktas užduotis; dalyvauta Švietimo ir mokslo ministerijos organizuotame konkurse „Euro lyga“, dvi mokinių komandos pateko į II etapą Šiaulių apskrityje, kur 5-8 klasių komanda iškovojo 3 vietą.

Organizuotos priemonės formavo mokinių istorinę atmintį, ugdė patriotiškumą, pilietiškumą, tautiškumą, kultūringumą, turėjo teigiamos įtakos mokymosi motyvacijai, bendrųjų ir dalykinių kompetencijų ugdymui.

Įgyvendinant 2 tikslo 2 uždavinį „Stiprinti atsparumą neigiamiems socialinės aplinkos reiškiniams” įvairiomis priemonėmis ir metodais siekta apsaugoti mokinius nuo neigiamų socialinių reiškinių. Didelis dėmesys skirtas mokinių sveikos gyvensenos įgūdžių ugdymui. Dalyvauta respublikinėje žalingų įpročių prevencinėje programoje „Gyvai“ (12 užsiėmimų 6, 7 klasių mokiniams), respublikiniame projekte „Sveikatiada“, tarptautinio konkurso „Sveikuolių sveikuoliai“ I etape, respublikinio projekto „Sveikatiada“ konkurse „Sveikuoliai - šaunuoliai“ (4 kl. mok.), organizuota akcija „Sveikatinimo pertraukų savaitė“, atlikti tyrimai „Kiek mes geriame vandens“, „Mokinio pusryčiai - sveiki ir naudingi“. Mokykloje organizuota vaikų vasaros ir poilsio stovykla „Sveikoje aplinkoje – sveikas žmogus“. 30 mokyklos 5, 7, 9 klasių mokinių dalyvavo tarptautinėje mokyklinio amžiaus vaikų (mokinių) gyvensenos ir sveikatos apklausoje, kurios rezultatai aptarti su mokiniais ir jų tėvais. Organizuota integruota veikla pagal programą „Antras žingsnis“ pradinėse klasėse.

Pradinėse klasėse vyko kūrybinių darbų ir piešinių parodos „Mano augintinis“, „Adventinis vainikas“, dalyvauta vaikų piešinių konkursuose „Pašto ženklas - pasaulio veidrodis“, „Mano spalvotas pasaulis“, organizuota viktorina „Gatvėj būki atsargus, šito mokyk ir draugus“, vyko sportinės varžybos „Mažųjų vaikų spartakiada“, „Drąsūs, stiprūs, vikrūs“ ir kt. 5–10 klasių mokiniai dalyvavo Lietuvos žydų genocido aukų atminimo dienai paminėti skirtoje pilietinėje iniciatyvoje „Atminties kelias“. Vyko tradiciniai renginiai: akcija tarptautinei Tolerancijos dienai paminėti, veiksmo SAVAITĖ BE PATYČIŲ 2014.

Prie šio uždavinio įgyvendinimo prisidėjo Vaiko gerovės komisijos vykdoma veikla. Per 2014 metus įvyko 15 vaiko gerovės komisijos posėdžių: 9 - specialiojo ugdymo klausimais, 6 – prevenciniais. Su prevencine veikla susijusiuose posėdžiuose buvo svarstomos konkrečių mokinių mokymosi motyvacijos stokos, patyčių, pamokų praleidinėjimo situacijos ir ieškoma priemonių padėčiai pagerinti. Vaiko gerovės komisija operatyviai reagavo į klasės auklėtojų ir mokytojų prašymus surengti vaiko gerovės komisijos posėdžius dėl mokinių netinkamo elgesio konkrečiose situacijose, darbo tvarkos taisyklių pažeidimų. Priimti nutarimai, numatyta tikslinė pagalba mokiniui, kas ir kaip ją suteiks, ką turi padaryti pats mokinys.

Trečiajam tikslui „Bendravimo su mokinių tėvais tobulinimas” pasiekti numatyti ir iš dalies įgyvendinti du uždaviniai: aktyvinti mokinių tėvų komitetų darbą, stiprinti mokinių tėvų įtraukimą į mokyklos bendruomenės veiklą. Tėvų susirinkimuose, metodinių grupių posėdžiuose buvo nagrinėjami mokinio ir mokytojo bendravimo pamokoje klausimai, aptartos mokinių, mokytojų ir tėvų tarpusavio santykių problemos. Švietimo pagalbos mokiniui teikimo specialistai pravedė paskaitas mokiniams ir jų tėvams „Efektyvaus bendravimo pagrindai“, „Dažniausios tėvų ir vaikų bendravimo klaidos“. Klasių valandėlėse vyko diskusijos apie mokinių bendravimą, jų elgesį su bendraamžiais ir vyresniaisiais. Tėvai buvo kviečiami individualiems pokalbiams, į vaiko gerovės komisijos posėdžius, kur buvo informuojami apie jų vaikų pažangą ir pasiekimus, problemas. Bendravimas su tėvais vyko elektroniniu paštu, SMS, telefonu. Tėvai įtraukti į mokyklos veiklos programos kūrimą ir veiklos proceso bei rezultatų vertinimą, tirta tėvų nuomonė ir į ją atsižvelgta planavimo procesuose. Tėvai įtraukti į mokyklos į(si)vertinimo procedūras. Jie dalyvavo mokyklos veiklos kokybės į(si)vertinime pagal srities „Ugdymas ir mokymasis“ rodiklius „Mokėjimas mokytis“, „Tėvų pagalba mokantis“, „Mokymosi motyvacija“, Nacionalinės mokyklų vertinimo agentūros parengtoje mokyklų pažangos stebėjimo anketinėje apklausoje. Bendradarbiaujant su mokyklos mokinių tėvais ir jiems pritariant mokykloje 2014 m. įvestos mokinių uniformos. Tėvai buvo kviečiami dalyvauti mokyklos renginiuose, akcijose, išvykose. Dalyvaudami anketinėse apklausose jie palankiai vertina mokyklos veiklą. 100 % tėvų yra patenkinti, kad jų vaikai mokosi būtent šioje mokykloje. 99% apklaustųjų teigia, kad mokyklos personalas yra geranoriškas bendraudamas su tėvais, jiems yra aišku, į ką, kilus klausimams, galima kreiptis. Tiek pat tėvų pasitiki mokyklos mokytojais kaip dalyko specialistais, bendradarbiauja vaiko ugdymo klausimais, aptaria vaiko mokymosi pažangą, pasiekimus bei spragas.

2014 metais dar nepavyko pasiekti norimos aktyvesnės mokinių tėvų komitetų veiklos. Vykdytos apklausos parodė, kad didžioji dauguma tėvų nežino, kas skatina jų vaikus mokytis. Net 93% apklaustų tėvų mano, kad didžiausią įtaką mokymosi motyvacijos sumažėjimui daro pažymys, problemos šeimoje (85%) ir net 76% mano, jog jų vaikai visada atlieka namų darbus. Įsivertinimo procedūrose 49 % mokinių nurodė, kad jų tėvai mokykloje aktyvūs, 66% apklaustųjų teigė, kad jų tėvai noriai dalyvauja mokyklos renginiuose.

Ketvirtajam tikslui įgyvendinti pasirinkti keturi uždaviniai: siekti aktyvios mokyklos, vietos bendruomenės ir socialinių partnerių veiklos, sutelkti mokyklos bendruomenę savianalizei ir saviugdai, diegti naujoves, inicijuojant projektinę veiklą ir užtikrinant žmogiškųjų ir finansinių išteklių naudojimą bei medžiagos apie mokyklos veiklą sklaida įvairiuose informacijos šaltiniuose.

Siekiant aktyvios mokyklos, vietos bendruomenės ir socialinių partnerių veiklos 2014 m. tradiciškai buvo palaikomas bendradarbiavimas su tradiciniais partneriais – Grinkiškio seniūnija, Policijos komisariatu, Vaiko teisių apsaugos tarnyba, Radviliškio rajono švietimo ir kultūros įstaigomis, Radviliškio Visuomenės sveikatos biuru ir centru, kraštiečiais, buvusiais mokiniais, vietos bendruomene bei tėvais. Drauge su Grinkiškio seniūnija, Pašušvio kultūros namų, bibliotekos darbuotojais, rajono kultūros įstaigomis 2014-05-31 organizuotas tarptautinis festivalis „Poezijos pavasaris 2014“, Užgavėnės, Kaziuko mugė, kalėdiniai renginiai, susitikimai su įvairių institucijų atstovais. Radviliškio miškų urėdija rėmė JMBB „Ąžuoliukas“ edukacines išvykas į Druskininkus, Girionis. Vidmantas Nikša padovanojo edukacinę išvyką pedagogams į Pakruojo dvarą, skyrė medienos suoleliams, iškaboms, technologijų pamokoms. ŽŪB „Artumė“ vadovas Viktoras Krutoguzenko padengė kelionės išlaidas mokyklos pakviestam Lizdeikos gimnazijos miuziklo kolektyvui atvežti, nupirko kalėdines dovanėles mokiniams. Vanda ir Metodijus Šurkai parėmė Vaikų gynimo dienos renginį. Drauge su Pašušvio bendruomene 2014-07-06 organizavome sutikimą su dviračių žygio „Radviliškio rajono piliakalnių kelias”, skirto valstybės dienai paminėti dalyviais (vadovas V. Simelis) Žadikės slėnyje. 2014 m. mokykla buvo VU, ŠU, KU, Vilniaus edukologijos akademinio jaunimo stovyklos vykdomo projekto Pašušvyje renginių partnerė. Įgyvendinta BMT tinkliuko veikla su Grinkiškio J.Poderio vidurine ir Tyrulių pagrindine mokyklomis. Sudaryta jungtinė bendradarbiavimo sutartis su Radviliškio viešąja biblioteka.

Visi organizuoti renginiai, veiklos stiprino tarpusavio bendravimą, bendradarbiavimą, įnešė pozityvumo į mokyklos ir vietos bendromenės veiklą, formavo patrauklios ir veiklios mokyklos įvaizdį.

Telkiant mokyklos bendruomenę savianalizei ir saviugdai buvo taikomos šios į(si)vertinimo procedūros: savianalizė, tyrimai, pokalbiai, anketinės apklausos, ugdymo proceso priežiūra. Įgyvendinta ugdomosios veiklos stebėjimo programa, apibendrinti 4 bei 8 klasių standartizuotų testų, 2013-2014 m.m. ugdymosi, neformalaus švietimo, PUP rezultatai ir įvertinta mokinių pasiekimų pažanga, siekiant užtikrinti geresnį ugdymo proceso grįžtamąjį ryšį ir tiksliau įvertinti mokytojo ir mokyklos darbo efektyvumą. Nustatytos stipriosios ir silpnosios mokyklos veiklos pusės, susijusios su ugdymo(si) kokybės užtikrinimu, stebėsenos sistemos bei ryšių tarp mokinių, mokytojų, tėvų vidiniu vertinimu, pagalbos mokiniui stiprinimu, ugdymo turinio tobulinimu, mokytojo ir mokyklos darbo efektyvinimu, mokinių mokymosi motyvacijos, prevencijos stiprinimu.

Mokytojų tarybai pristatyti savianalizės ir apklausų duomenys dėl ikimokyklinio, priešmokyklinio ugdymo grupės vaikų, 1 ir 5 klasės mokinių adaptacijos, bendrųjų gebėjimų ir vertybinių nuostatų ugdymo. Išryškėjo būtinybė stiprinti patyčių prevencijos veiklą siekiant, kad kuo mažiau būtų galimybių vykti patyčioms mokyklos koridoriuose, kieme, klasėje ir kitose mokyklos vietose. Numatytos priemonės, kurios padėtų koreguoti mokinių draugiškumo, tolerancijos ir pagarbos, efektyvaus bendravimo galimybių sampratą.

Nacionalinei vertinimo agentūrai pateikta ataskaita apie mokyklos padarytą pažangą 2014 metais.

Diegiant naujoves, įgyvendinti 2 respublikiniai projektai: „Sveikatiada“, „Mes rūšiuojam“ ir 2 rajono savivaldybės finansuojami: visuomenės aplinkosauginio švietimo „Švarus vanduo – sveika vaiko ateitis“ ir Vaikų vasaros poilsio stovyklos programos „Sveikoje aplinkoje – sveikas žmogus“ projektas. Pritraukta lėšų iš projektų, konkursų 2650 Lt.

Vykdant 4 tikslo 4 uždavinį apie mokykloje organizuojamus renginius skelbta mokyklos internetinėje svetainėje, mokyklos laikraštyje „Mūsų dienos“, LUTUČIUKŲ klubo svetainėje, Sveikatiados svetainėje, Radviliškio rajono laikraštyje „Radviliškio naujienos“. Apie mokyklos veiklą paskelbti straipsniai: „Aktorės Doloresos Kazragytės viešnagė Pašušvyje“ („Mūsų kraštas“, 2014 m. kovo 19 d.), „Diena kitaip 2014“ Pašušvio pagrindinėje mokykloje“ („Radviliškio naujienos“, 2014 m. balandžio 18 d.), Radviliškio rajono savivaldybės internetiniame puslapyje radviliskis.lt paskelbti 2 straipsniai. Knygoje „Rūta Staliliūnaitė: Aš esu Barbora“ (sudarytojas Svajūnas Sabaliauskas, išleido „Obuolys“, 2014) išspausdinti mokyklos direktorės Romaldos Šiurnienės ir lietuvių kalbos mokytojos Kristinos Diržinauskaitės parengti straipsniai. Dalyvauta Mokyklų tobulinimo centro organizuotame konkurse „Bendruomeniškiausias mūsų mokyklos renginys“, kur socialiniame tinkle „Facebook“ patalpinta informacija apie mūsų mokyklos renginį. Mokyklos interneto svetainėje 2014 m. apie mokyklos veiklą paskelbtas 61 straipsnis.

Mokytojos Rasos Grakulskienės vadovaujami būrelio „Jaunieji korespondentai“ nariai kiekvieną mėnesį išleido mokyklos laikraštį „Mūsų dienos“. Jame pateikė informaciją apie mokykloje įvykusius renginius, mokinių pasiekimus rajono bei respublikos konkursuose, kitą aktualią medžiagą. Laikraščio straipsniai bei nuotraukos eksponuojamos mokyklos interneto svetainėje. Išleisti 9 laikraščio numeriai. Jie patalpinti mokyklos internetinėje svetainėje ir mokyklos bendruomenės stende.

3. Įstaigos teikiamos paslaugos.

Mokykla vykdė ikimokyklinio (4 val. režimu), priešmokyklinio, pradinio ir pagrindinio ugdymo programas.

Paslaugas mokiniams teikė specialistai: logopedas 0,5 et., specialusis pedagogas 0,5 et., mokytojo padėjėjas 1 et., 1 visuomenės sveikatos priežiūros specialistė, 24 mokytojai, 2 mokyklos vadovai, 1 sekretorė, bibliotekininkė (0,25 et), aptarnaujančio personalo darbuotojai.

2014 metais specialioji pedagoginė pagalba pagal PPT rekomedacijas teikta 12 mokinių, iš jų 5 mokėsi pagal individualizuotas programas, 6 pagal pritaikytas ir 1 pagal bendrąsias programas. Logopedė teikė pagalbą 25 mokiniams, turintiems kalbėjimo ir kalbos sutrikimų.

Mokykloje buvo organizuojama vaikų amžių, gebėjimus, poreikius atitinkanti neformaliojo ugdymo veikla: veikė 14 būrelių. Šia paslauga sistemingai pasinaudojo 98,8 % mokinių.

Į mokyklą ir iš jos buvo pavežami 52 mokiniai, gyvenantys toliau negu 3 km nuo mokyklos. Maršrutiniu autobusu atvežami 46 mokiniai, parvežami 34 mokiniai, mokykliniu autobusu ryte atvežami 6 mokiniai, po pamokų parvežama 18 mokinių. Užtikrintas mokamo ir nemokamo maitinimo organizavimas. Nemokamus pietus mokykloje valgė 72 socialiai remtinų šeimų vaikai (72 proc.). 47 priešmokyklinės grupės vaikai ir pradinio ugdymo klasių mokiniai gavo nemokamai pieno produktus, vaisius ir daržoves pagal ES programas „Pienas vaikams“ ir „Vaisių vartojimo skatinimas mokyklose“.

Mokykloje yra sporto salė, sporto aikštynas, kuriais laisvalaikiu, savaitgaliais, po pamokų bei atostogų metu nemokamai naudojosi mokiniai, studentai, tėvai.

Bibliotekos paslaugomis naudojasi mokiniai, tėvai, darbuotojai, Pašušvio miestelio ir aplinkinių kaimų gyventojai. 2014 metais bibliotekos paslaugomis naudojosi 53 mokiniai (59,55 proc.). Mokiniai perskaitė 510 knygų, esančių mokyklos bibliotekoje. Vienam skaitytojui tenka 9,6 knygos. Organizuota 14 renginių mokyklos bendruomenei.

4. Vadovo indėlis, tobulinant įstaigos administravimą.

Mokykloje sudarytos sąlygos lyderystės saviraiškai, vyrauja demokratinis valdymas. Vadovo administravimo veiklos rezultatus atspindi į(si)vertinimo ir tyrimų rezultatai.

Mokyklos vidinės valdymo struktūros veiklos tobulinimas, naujų mokyklos edukacinių erdvių kūrimas bei išorinės aplinkos stiprinimas, aplinkos modernizavimas, vadovo indėlis į ugdomosios veiklos kaitą, įtraukiant mokyklos ir vietos bendruomenes narius, socialinius partnerius išryškėjo per įvairiapusę mokyklos veiklą: žmogiškųjų išteklių valdymą, projektinę veiklą, savivaldos institucijų plėtojimą ir jų įtraukimas į įstaigos valdymą, įstaigos planavimo sistemos koregavimą ir tobulinimą, sėkmingą planuotų priemonių įgyvendinimą, veiklos kokybės įsivertinimą, ugdomosios veiklos priežiūrą, organizuotą gerosios darbo patirties sklaidos ir savianalizės procesą, efektyvų finansinių materialinių išteklių panaudojimą, partneriškų santykių kūrimą ir plėtrą tiek mokykloje, tiek socialinėje aplinkoje.

Įgyvendintos priemonės, numatytos 2013–2015 m. mokyklos strateginiame plane.

Teikta pagalba, įgyvendinant ŠU, VU, VD, KU akademinio jaunimo stovyklos programą „Laisvės kovų atmintis“ (2014 m. rugpjūčio 17-24 d).

Sudarytos darbo grupės projektų, akcijų, dokumentų, programų rengimui ir įgyvendinimui. Palaikytos iniciatyvos, skatinančios mokyklos bendruomenės dalyvavimą mokyklos ir už jos ribų veiklose.

Skatinau pedagogus ir pati dalinausi darbo patirtimi BMT tinkliuko organizuotuose seminaruose, 2014-05-13 skaičiau pranešimą „Mokyklos edukacinės aplinkos“ Raseinių r. mokyklų bibliotekininkams.

Tobulintos ugdymo(si) ir darbo sąlygos. Finansiniai ištekliai mokykloje valdomi taupiai ir racionaliai. 2014 m. skirta lėšų iš MK – 656 200,00 Lt , AL– 385 050,00 Lt.

2014 metais iš esmės buvo baigtas klasių ir kabinetų modernizavimas – visuose įvestas internetas, visi aprūpinti kompiuteriais ir įrengti stacionarūs projektoriai (multimedijos). Atsirado galimybė tikslingiau pasinaudoti IT vedant pamokas, organizuojant klasės valandėles, popietes, tėvų susirinkimus. Klasių ir kabinetų modernizavimui, IKT plėtrai panaudota 16 950 Lt. Įsigyti 7 kompiuteriai, 7 lubiniai laikikliai, 9 ekranai, 8 projektoriai. 2014 m. lapkričio 26 d. 1 nešiojamas kompiuteris, kurio vertė 2265,12 Lt gautas iš Lietuvos neformaliojo švietimo centro projekto „Ugdymo karjerai infrastruktūros ben drajame lavinime ir profesiniame mokyme sukūrimas ir plėtra“.

2014 m. liepos–rugpjūčio mėnesiais atliktas sporto salės fasadinės pusės išorės (15 986,85 Lt), galinės sienos išorės (10 627,7 Lt), fasadinės sienos virš įėjimo (7 000 Lt) remonto darbai (šildymas, dažymas). Iš viso 33 614,55 Lt.

Pagerinta ikimokyklinės grupės ugdymo(si) aplinka. Nupirkta baldų ir mokymo priemonių už 2995 Lt: sekcija „Saulėlydis”, 2 šešiakampiai stalai (1469,00 Lt), 4 durų spalvota drabužinė su suoliuku ir aplikacijomis (1347,00 Lt), čiuožykla (179,00 Lt), pakeista grindų danga už 2200 Lt.

Rūpintasi, kad mokyklos teritorijoje būtų švaru, žydėtų gėlės. Įrengta nauja smėlio dėžė, apkarpyti medeliai, pastoviai pjaunamos vejos, valomi takai, įrengti poilsio suoleliai, prie pastatų pakabintos pačių darbuotojų pagamintos iškabos. Užimta 3 vieta Radviliškio rajono savivaldybės švietimo, kultūros įstaigų aplinkos apžiūroje–konkurse (500 Lt). Inicijuotas lėšų pritraukimas iš projektų, konkursų. Gauta 2650 Lt.

Sudarytos sąlygos mokiniams pasirengti ir 59 kartus išvykti į rajoninius, zoninius arba respublikinius renginius, 7 edukacines programas, 3 kultūrines–pažintines išvykas. Kultūrinei pažintinei veikla, profesiniam orientavimui panaudota 4430 Lt.

Patenkintas pageidautų mokymo priemonių, vadovėlių, metodinės literatūros poreikis. Organizuota 12 mokytojų tarybos, 6 mokyklos tarybos posėdžiai.

5. Įstaigos veiklos kokybės įsivertinimas.

Atliktas metinės veiklos programos, ugdymo bei strateginių planų įgyvendinimo į(si)vertinimas. Atliktas giluminis mokyklos veiklos kokybės įsivertinimas pagal srities „Ugdymas ir mokymasis“ , 2.4. temos „Mokymosi kokybė: 2.4.1.„Mokymosi motyvacija“, 2.4.2. „Mokėjimas mokytis ir 2.4.3 veiklos rodiklius. Veikla įvertinta 3 lygiu. Tėvų, mokinių ir mokytojų apklausos rezultatai apdoroti naudojantis IQES online.lt sistema.

Įsivertinta mokyklos veiklos pažanga pagal parengtą Nacionalinės mokyklų vertinimo agentūros klausimyne struktūrizuotus klausimus ir uždavinį: solidarumas, veiklumas ir mokymasis Įsivertinimo rezultatai apibendrinti, pristatyti mokyklos bendruomenei, panaudoti rengiant 2014-2015 m.m. ugdymo planą, 2015 m. metinį veiklos planą.

6. Problemos, susijusios su įstaigos veikla, ir vadovų siūlomi problemų sprendimo būdai.

Pagrindinės mokyklos problemos yra ne nuo mokyklos priklausančios problemos – vaikų skaičiaus mažėjimas, didėjanti migracija, MK lėšų trūkumas. 2014 metai baigti be skolų.

Kitos problemos–mokinių mokymosi motyvacijos mažėjimas, nepalanki socialinė aplinka.

Direktorė Romalda Šiurnienė

PRITARTA

Radviliškio rajono savivaldybės tarybos

2015 m. kovo 26 d.

sprendimu Nr. T-989

RADVILIŠKIO RAJONO POCIŪNĖLIŲ PAGRINDINĖS MOKYKLOS DIREKTORIAUS

2014 METŲ VEIKLOS ATASKAITA

1.	Įstaigos pristatymas:

1.1.	Radviliškio rajono Pociūnėlių pagrindinė mokykla yra savivaldybės biudžetinė įstaiga. Mokykla filialų ar skyrių neturi. Adresas - Dotnuvos g.1, Pociūnėliai, LT- 82032, Radviliškio rajonas. Telefonas 8-422-46736, Elektroninis paštas pociuneliu.p.m@takas.lt, Mokyklos internetinė svetainė www.pociuneliai.radviliskis.lm.lt.

1.2.	Mokyklos direktorius Anatolijus Gailiūnas, vadybinio darbo stažas - 36 metai, vadybinė kvalifikacinė kategorija – III.

1.3.	Įstaigos darbuotojai:

Administracijos darbuotojai	Specialistai	Pagalbinis personalas
(vnt.)	(vnt.)	(vnt.)
2	21	12

1.4. Įstaigos suteiktų paslaugų gavėjai:

Įstaigos suteiktų paslaugų gavėjai	2014 m. sausio 1 d.	2014 m. gruodžio 31 d.
Mokiniai	116	114

1.5.	Finansavimo šaltiniai:

Finansavimo šaltiniai (tūkst. Lt)	Lėšos (tūkst. Lt)
1. Savivaldybės biudžetas	1248,3
1.1.Savivaldybės biudžeto lėšos	444,9
1.2. Valstybės biudžeto specialiosios tikslinės dotacijos lėšos	798.8
1.3. Biudžetinių įstaigų pajamos	4,6
2. Kiti šaltiniai	9,9
2.1. ES paramos lėšos	5,6
2.2. Valstybės biudžeto lėšos
2.3. Paskolos lėšos
2.4. Kitų finansavimo šaltinių lėšos (parama ir kt.)	4,3

1.6. Biudžeto išlaidos ( tūkst. Lt. )

Išlaidų pavadinimas	Savivaldybės biudžeto lėšos (AL)	Valstybės biudžeto specialiosios tikslinės dotacijos lėšos (MK)	Valstybės biudžeto specialiosios tikslinės dotacijos lėšos	Biudžetinių įstaigų pajamos (SP)	Iš viso:
Darbo užmokestis ir socialinis draudimas	206,0	709,7	915,7
Prekių ir paslaugų naudojimas	238,9	21,5	4,6	265,0
Mityba	8,2	8,2
Medikamentai (ir darbuotojų sveikatos tikrinimas)	0,1	0,1
Ryšių paslaugos	2,0	2,0
Transporto išlaikymas	25,8	1,5	27,3
Apranga ir patalynė
Spaudiniai	5,3	5,3
Kitos prekės	21,1	10,5	2,6	34,2
Komandiruotės (transporto, apgyvendinimo, ryšio ir kitos komandiruotės išlaidos)	1,0	1,0
Ilgalaikio materialiojo turto einamasis remontas	104,2	104,2
Kvalifikacijos kėlimas	1,9	0,5	2,4
Komunalinės paslaugos	65,0	65,0
Kitos paslaugos	11,5	3,8	15,3
Socialinė parama pinigais	61,3	61,3
Kitiems einamiesiems tikslams	2,6	2,6
Materialiojo ir nematerialiojo turto įsigijimo išlaidos
Kitos mašinos ir įrenginiai	3,7	3,7
Iš viso:	444,9	734,9	63,9	4,6	1248,3

2014 metais iš aplinkos lėšų 2014 m. mokyklos sporto salės kapitaliniam remontui Radviliškio rajono savivaldybė skyrė 95 tūkst. Lt, pagal sudarytą darbų sąmatą remontas turėjo kainuoti 98,8 tūkst. Lt, skirtumą 3,8 tūkst. Lt sumokėjome iš mokyklai skirtų lėšų ilgalaikio materialiojo turto einamajam remontui. Pradėjus vykdyti kapitalinio remonto darbus paaiškėjo, jog yra sąmatoje nenumatytų darbų: reikėjo išbetonuoti 5 cm storesnę grindų dangą, už kurią papildomai sumokėjome 3 tūkst. Lt iš ilgalaikio materialiojo turto einamojo remonto lėšų. Sporto salės kapitalinis remontas iš viso kainavo 101,8 tūkst. Lt.

Mokinių vasaros atostogų metu pakeista pavėsinės stogo buvusi šiferio danga, uždengtas skardinis stogas, kuris kainavo 700 Lt.

Pakeisti trūkę šildymo sistemos vamzdžiai, kurie kainavo 500 Lt.

Suremontuotas stogas prie paradinių durų bei uždėti lietvamzdžiai, kurie kainavo 830 Lt.

Išdažytas lietuvių kalbos kabinetas ir I aukšto seno pastato koridorius bei 4 klasių grindys, panaudotos medžiagos kainavo 1,6 tūkst. Lt.

Iš sutaupytų aplinkos lėšų (3,63 tūkst. lt), skirtų transporto išlaikymui, suremontuotos ir apsiūtos mokyklinio autobuso sėdynės, mokyklos skaityklai nupirkti 8 rašomieji stalai ir 12 kėdžių, kurie kainavo 2,2 tūkst. Lt.

Klasių langams nupirktos 8 žaliuzės už 1,3 tūkstančio litų, 9 šviestuvai seno pastato koridoriams už 640 Lt, 92 m2 linoleumo seno pastato II aukšto koridoriui už 1,5 tūkstančio litų, 124,32 m2 grindims laminato už 2,5 tūkst. Lt. Nupirktas kompiuteris, monitorius 2 spausdintuvai už 2 tūkst. Lt. Nupirkti dažai II aukšto koridoriaus remontui už 1,5 tūkst. Lt.

Įsigijome sanitarinių ir higienos priemonių, įrankių mokyklos darbininkams (perforatorių, frezų komplektą, prietaisą dažymo darbams) už 1,2 tūkst. Lt.

2.	Įstaigos tikslai, veikla ir rezultatai.

2014 metais mokyklos veiklos plane buvo numatyti du tikslai:1. Didinti mokinių mokymosi motyvaciją gerinant pamokos kokybę. 2. Ugdyti mokinių atsakomybę, savarankiškumą, kūrybiškumą, pilietiškumą – šiandienos mokiniui reikalingas kompetencijas ir gebėjimus.

Pirmajam tikslui įgyvendinti numatyti du uždaviniai:

1. Gerinti pamokos kokybę.

2. Didinti gabių, mokymosi sunkumų turinčių ir pagal individualizuotas bei pritaikytas programas besimokančių mokinių poreikių tenkinimo galimybes.

Įgyvendinant pirmąjį uždavinį mokykloje prioritetinis dėmesys buvo skiriamas pamokos kokybei, tolesniam mokinių mokymosi motyvacijos didinimui, skatinant mokinių norą mokytis. Dauguma mokytojų konsultuoja mokinius jiems patogiu metu: per pamokas, pertraukas, laisvas pamokas, po pamokų. Mokytojai organizuoja konsultacijas mokiniams, turintiems spragų moksle. Bendravimo ir bendradarbiavimo problemos aptariamos klasių auklėtojų metodinėje grupėje, Vaiko gerovės komisijoje.

Pradinio ugdymo etape labai svarbu padėti tvirtus pagrindus tolesniam ugdymui. III –IV klasių mokytojos dirba pagal naują „Antro žingsnio programą“, integruotą į mokomuosius dalykus ir klasės valandėles. Buvo vykdyta mokytojų priežiūra ir aptariama individuliai su mokytojais pagal metinį ugdymo priežiūros planą. Vyko pradinių klasių mokinių tėvų konferencija. Mokytojams buvo sudarytos sąlygos tobulinti savo kompetencijas kitose institucijose organizuotuose seminaruose, kursuose. Mokytojai pakankamai atsakingai ir tikslingai renkasi kvalifikacijos tobulinimo renginius ir įgyja naujų kompetencijų, reikalingų pedagoginiam darbui. 65 % mokytojų dalyvavo įvairiuose konkursuose, varžybose ir kituose renginiuose Mokytojų gerosios patirties sklaida vyko metodinėje taryboje ir metodinėse grupėse. Buvo stebėta, kaip adaptuojasi pirmokai bei penktokai, kaip organizuojamas mokinių mokymas, vedamos įvairių dalykų atviros pamokos. Mokytojai vedė atviras pamokas kolegoms, nors tai padaryti dėl pamokų tvarkaraščio ypatumo nėra lengva. Socialinė pedagogė stebėjo hiperaktyvių mokinių darbą pamokose.

Mokytojų tarybos posėdyje buvo nuspręsta sudaryti darbo su nepažangiais mokiniais priemonių planą atsilikimui moksle šalinti ir su planu pasirašytinai supažindinti mokinius bei jų tėvus. Gerinant ugdymo aplinką susisteminti ir sudaryti naudojamų priemonių sąrašus pagal veiklą. Mokytojų tarybos posėdyje buvo aptartas elektroninio dienyno mokykloje įdiegimas, kuris padėtų, bendradarbiaujant su mokinių tėvais, kelti vaikų mokymosi motyvaciją.

Įgyvendinant antrąjį uždavinį numatyta didinti gabių, mokymosi sunkumų turinčių ir pagal individualizuotas bei pritaikytas programas besimokančių mokinių poreikių tenkinimo galimybes.

Buvo nuolat ir sistemingai prižiūrimas ugdymo procesas, įgalinantis siekti geresnių rezultatų. Efektyvintas darbas su gabiais ir sunkumų turinčiais mokiniais. Mokiniai buvo ruošiami konkursams, varžyboms, projektams, tačiau sunkiau sekėsi su olimpiadomis, nes dalykų mokytojams nelengva rasti gabių ir motyvuotų mokinių.

Specialiųjų poreikių mokiniams, integruojamiems į mokomuosius dalykus, mokytojai ruošia individualizuotas ir pritaikytas bendrąsias programas. Speciolioji pedagogė teikia specialiąją ugdymosi pagalbą mokiniams ir konsultuoja mokytojus bei tėvelius.

Pagal individualizuotas ir pritaikytas programas ugdoma 10 mokinių, pagal bendrąsias - 6 mokiniai. Logopedinė pagalba teikiama 23 mokiniams, turintiems kalbos ir komunikacijos sutrikimų. Logopedė siekia pašalinti skaitymo ir rašymo sutrikimus. Pagalbos teikimas mokiniams aptartas Mokytojų tarybos posėdyje ir nuolat analizuojamas mokyklos Vaiko gerovės komisijos posėdžiuose. Mokytojams pastebėjus mokinių atsilikimą moksle, per mokslo metus nuolat siūloma Vaiko gerovės komisijoje aptarti ir priimti sprendimą dėl tolimesnio jų ugdymo.

Mokytojų tarybos posėdyje atkreiptas dėmesys į tai, kad mokytojai dalykininkai didesnį dėmesį skirtų mokinių pasiruošimui olimpiadoms, konkursams, kurie padėtų ugdyti mokinių atsakomybę, savarankiškumą, pilietiškumą – šiandienos mokiniui reikalingas kompetencijas ir gebėjimus.

Įgyvendinant antrojo tikslo uždavinį būtina ugdyti mokinių gebėjimą priimti pagrįstus sprendimus, praktiškai taikyti įgytas žinias, vadovautis dorinėmis, teisinėmis normomis savo veikloje. Sausio– gruodžio mėnesiais buvo vestos integruotos mokomųjų dalykų ir ugdymo karjerai pamokos, klasių valandėlės. Mokiniai, ruošiami ateičiai, gavo tikslingų žinių, padedančių rinktis tolimesnę mokymosi veiklos kryptį. Siekiant didinti mokinių motyvaciją per karjeros ugdymą buvo organizuojami pavieniai profesinio orientavimo renginiai, suorganizuotos išvykos į profesinio rengimo centrus Šiauliuose ir Vilniuje. Mokiniai įgijo naujų kompetencijų susitikdami su įvairių profesijų atstovais. 2014 m. spalio mėnesį vyko mokinių veiklinimas karjerai Šiaulių profesinio rengimo centre, Šiaulių teritorinės darbo Radviliškio skyriuje, UAB „Frinab Nmf“. Lankydamiesi Mykolo Riomerio universitete mokiniai sužinojo studijų sąlygas Lietuvoje ir užsienyje. Vykdyta 5-10 klasių mokinių apklausa „Savęs pažinimas“. Mokinių rengimas karjerai vyko organizuojant socialinę veiklą.

2013-2014 m. m. ugdymo plano įgyvendinimo įsivertinimas.

Metiniai pažangumo rezultatai. Mokykloje mokslo metų pabaigoje buvo 123 mokiniai. 1-4 klasėse mokėsi 40 mokinių. Iš jų mokslo metus aukštesniuoju lygiu baigė 2,5% (praėjusiais mokslo metais 2,2%), pagrindiniu lygiu – 72,5% (71,5%), patenkinamu lygiu – 25,0% (26,3%), nepatenkinamu lygiu – 0% (0%) mokinių. 5-10 klasėse mokėsi 66 mokiniai. Mokslo metus 10-9 balais baigė 1,5% mokinių (praėjusiais mokslo metais 1,8%), 10-7 balais – 13,6% (16,7%), 10-4 balais – 84,9% (78,5%) mokinių.

( 3,0%) mokinių.10 mokinių dalyvavo anglų kalbos pasiekimų lygio nustatyme, 4 mokiniai pasiekė-B1.1 lygį, 4-A2 lygį ir 2-B1 lygį.

Mokykla jau eilę metų prisijungia prie tradicinių sveikatingumo akcijų – respublikinių „Gruodžio 1-oji – Pasaulinė AIDS diena“. Radviliškio rajono Visuomenės Sveikatos Biuro organizuojamų akcijų „Gegužės 31- oji – Pasaulinė diena be tabako“, „Valgyk sveikai –

gyvenk linksmai“, „Sveikatingumo pertraukų savaitė“, „Vasaris-sveikatingumo mėnuo“, „Kas kuprinėje gyvena?“, „Diena be automobilio“. Prisijungta prie naujų, respublikinių akcijų - Lietuvos mokinių neformaliojo ugdymo centro inicijuotos akcijos „Tylos stebuklinga versmė“, Lietuvos tautinio olimpinio komiteto organizuotoje „ Europos judėjimo savaitė 2014“, už dalyvavimą mokykla apdovanota Lietuvos tautinio olimpinio komiteto prezidentės padėka, o „šimtakojų“ bėgimo dalyviai - apyrankėmis. Sveikatingumo akcijų metu mokiniai įgijo sveikos gyvensenos įgūdžių, praplėtė savo suvokimą ir žinias apie sveikatos stiprinimą, pasidalijo gerąja patirtimi, stiprino savo sveikatą. Mokykloje vyksta ir tradicinės prevencinės akcijos – „Savaitė be patyčių“, kurią inicijuoja ir organizuoja Respublikinė „Vaikų linija“, „Gegužė – mėnuo be smurto“, organizuojama Socialinės apsaugos ministerijos. Mokiniai mokėsi gyventi be smurto ir patyčių, sumažėjo patyčių ir smurto atvejų. Dalyvavome kasmetinėse respublikinėse akcijose “Iškelk inkilą sparnuočiams“, aplinkos tvarkymo akcijoje „Darom“. Ugdomi mokinių socialiniai ir pilietiškumo įgūdžiai, skiepijama meilė gamtai ir savo kraštui.

Mokykloje vyksta kasmetinės šaudymo, šaškių, kvadrato, krepšinio varžybos. Mokiniai ne tik aktyviai dalyvauja mokyklos, bet džiugina vis didesniais savo sportiniais pasiekimais rajono ir regiono mastu: 5-6 klasių mergaičių komanda rajoninėse kvadrato varžybose – III vieta (mokytojas D. Kilys);3-4 klasių mokiniai rajoninėse kvadrato varžybose – II vieta (mokytojos D. Kavaliauskienė ir A. Macijauskienė); 4 klasės mokiniai rajoninėse šaškių varžybose užėmė I vietą (mokytoja D. Kavaliauskienė); Ši komanda dalyvavo zoninėse varžybose.

Mokyklos mokinių akademiniai pasiekimai: edukaciniuose konkursuose „Olimpis“ – anglų kalba:1– I vieta, 1– II vieta, 1– III vieta, 4 – padėkos raštai (mokytoja O. Gailiūnienė), matematika: 1– III vieta, 9 – padėkos raštai (mokytoja R. Daukšaitė), lietuvių kalba: 1– I vieta, 1– II vieta, 3 – III vietos, 10 –padėkos raštų (mokytoja R. Buivydienė), istorija – 1 padėkos raštas; Vaikų kūrybinės iniciatyvos fondo vertimų ir iliustracijų projekto vertėjų konkurse „Tavo žvilgsnis – 2014“ 3 mokiniai apdovanoti nugalėtojų diplomais (mokytoja O. Gailiūnienė); rajoniniame plakatų konkurse „Aš žinau - sužinok ir tu“ 5 ir 8 klasių mokiniai tapo nugalėtojais (mokytojai D.Kilys ir R.Buivydienė); 6 mokiniai apdovanoti padėkomis ir Visuomenės Sveikatos Biuro įsteigtomis dovanomis; rajoniniame lankstinukų konkurse „Kartu mes galime to išvengti“ 10 klasė laimėjo 2 prizinę vietą (mokytoja O.Gailiūnienė); Jiems įteikta padėka ir Visuomenės Sveikatos Biuro įsteigti prizai; Radviliškio rajono savivaldybės organizuotame piešinių konkurse „ Ateities profesija“ 7kl. mokinys laimėjo trečią vietą; 2014 m. Nacionaliniame matematinio ir gamtamokslinio raštingumo konkurse 3 mokiniai apdovanoti Švietimo ir mokslo ministerijos diplomais (mokytoja R. Daukšaitė); mokiniai dalyvavo IKT konkurse „Bebras“, tarptautiniuose projektuose „Gamtos Kengūra“, „Kalbų Kengūra“, „Matematikos Kengūra“ – apdovanoti auksiniais, sidabriniais ir oranžiniais diplomais bei padėkos raštais; 9-10 klasių mokiniai dalyvavo respublikiniame konkurse „Protmūšis-AIDS geriau žinoti“, 5-10 klasių mokiniai dalyvavo rajoniniame konkurse „Man vanduo svarbus“, muzikiniame respublikiniame projekte „Kuriame Lietuvos ateitį“, žiūrėjo „EKOperą“.

Pagrindinio ugdymo pasiekimų patikrinimo rezultatai. Pagrindinio ugdymo pasiekimų patikrinime dalyvavo dešimt 10 klasės mokinių iš 13 (2 mokiniai mokėsi pagal individualizuotą programą, 1 buvo atleistas direktoriaus įsakymu, nes iki 2011 m. liepos 1 d. buvo ugdytas pagal adaptuotą pagrindinio ugdymo programą).

Lietuvių kalbos (gimtosios) patikrinimo rezultatai (žodžiu ir raštu): „8“- 0, „7“- 1, „6“-3, „5“- 0, „4“- 6. Įvertinimų vidurkis 4,9. Aukštesnysis lygis – 0%, pagrindinis lygis – 10,0%, patenkinamas lygis – 90,0%, nepatenkinamas lygis – 0%.

Matematikos patikrinimo rezultatai žemi. Žemus 10 klasės mokinių pasiekimų patikrinimo rezultatus lemia tai, kad baigę 8 klases kai kurie gabūs mokiniai išvyksta į gimnazijas, lieka silpnesni, mažiau motyvuoti vaikai. Turėtume didesnį dėmesį skirti mokinių mokymosi motyvacijos kėlimui, nuolat analizuoti mokymosi rezultatus bendradarbiaudami su klasės auklėtoju ir mokinių tėvais, organizuoti papildomą darbą, konsultacijas. Mokyklos strateginiame plane 2015-2017 metams numatytas tikslas, uždaviniai ir priemonės pagalbos teikimo mokiniams, stokojantiems mokymosi motyvacijos.

Dalyvavome vaikų vasaros ir poilsio tęstinėje socializacijos stovykloje – „Saulėgrąža“, kuri vyko Alksniupių pagrindinėje mokykloje. Projekte dalyvavo penkių Radviliškio rajono kaimo pagrindinių mokyklų vaikai. Stovykloje mokiniai įgavo bendradarbiavimo ir bendravimo, kūrybiškumo, sveikos gyvensenos įgūdžių.

Mokiniai nuolat dalyvauja tradicinėje rajono ekologinėje stovykloje, kurią organizavo Alksniupių pagrindinė mokykla. Mokiniai aplankė Viešvilės rezervatą, susipažino su rezervate augančių augalų rūšimis, gyvenančiais gyvūnais. Stebėtas Laukesos durpynas, augalija ir gyvūnija ir durpių išgavimo technologija.

Dalyvavome Labdaros ir paramos fondo „Jauniems" rengiamame jaunimo pilietiškumo ir patriotiškumo ugdymo projekte „Misija Sibiras“. Misijos dalyviai aplankė mokyklą, pasidalijo savo įspūdžiais iš 2014 metų ekspedicijos po Tiumenės kraštą, apsilankymų pas ten gyvenančius lietuvius. Šia programa siekiama ugdyti vaikų pilietiškumą, tautiškumą, pagarbą savo gimtinei, gimtajai kalbai ir tradicijoms net ir ekstremaliomis aplinkybėmis (tremtyje). Bendradarbiavimas bus tęsiamas.

Laimėjome Radviliškio rajono savivaldybės vaikų vasaros poilsio programų rėmimo konkursą ir dalyvavome įgyvendindami socializacijos programą „Gerumo spindulėlis“. Jos rėmimui buvo skirta 1500 litų. Pagerėjo žinios apie kvaišalų poveikį žmogaus organizmui, formavosi sveikos gyvensenos ir socialiniai įgūdžiai, buvo ugdoma savitvarda ir savigarba.

Gavus pasiūlymą dalyvauti Nacionalinėje smurto prieš vaikus prevencijos programoje „OLWEUS“ ir mokyklos bendruomenei pritarus buvome atrinkti dalyvauti projekte. Mokyklos bendruomenė, dalyvaudama projekte, susipažino su patyčių įvairove ir prevencija, gebėjo atpažinti patyčias ir jas kontroliuoti. Buvo sudarytos galimybės tobulinti mokyklos mikroklimatą ir saugumą. Patyčios sumažėjo 15 %. Gauta ir naudojama metodinė literatūra, vaizdinė medžiaga, kuria gali naudotis visa mokyklos bendruomenė.

Dalyvavome projekte „Ugdymo karjerai ir stebėsenos modelio sukūrimas ir plėtra bendrajame lavinime ir profesiniame mokyme“, kurį organizavo Lietuvos mokinių neformaliojo švietimo centras. Nuo 2014 m. vasario 10 d. iki balandžio 30 d. mokinių karjeros konsultavimui ir veiklinimui skirtas nešiojamas kompiuteris, mokiniai vyko į įstaigas, įmones „pasimatuoti“ profesijas, aplankė Šiaulių teritorinės darbo biržos Radviliškio skyrių, Šiaulių profesinio rengimo centrą, Vilniaus Mykolo Riomerio universitetą.

3.Įstaigos teikiamos paslaugos.

Mokykloje vykdomos ikimokyklinio ugdymo, priešmokyklinio, pradinio ugdymo, pagrindinio ugdymo, pagrindinio ugdymo individualizuota, pagrindinio ugdymo pritaikyta, neformaliojo ugdymo programos. Mokiniams pagalbą teikia socialinis pedagogas, specialusis pedagogas-logopedas, sveikatos specialistas ir bibliotekininkė.

Mokykloje teikiamos nemokamos paslaugos: mokinių pavėžėjimas į mokyklą ir iš mokyklos bei į įvairius renginius, konkursus, olimpiadas ir t.t., vadovaujantis Radviliškio rajono savivaldybės tarybos sprendimu, mokinių maitinimas, naudojimasis sporto sale vietos bendruomenės nariams.

Mokykloje teikiamos šios mokamos paslaugos: valgyklos salės bei sporto salės nuoma, kopijavimas, spausdinimas, laminavimas, faksas, kompiuterių su interneto prieiga nuoma.

Nuo 2013 metų rugsėjo 30 d., vadovaudamiesi sutartimi ir nustatytais Radviliškio r. savivaldybės tarybos įkainiais mokinių maitinimui, nuomojame valgyklos patalpas ir įrengimus VŠĮ „Kretingos maistas“.

4.Vadovo indėlis tobulinant įstaigos administravimą.

Stengiausi laikytis LR vyriausybės teisės aktų, Rajono savivaldybės nutarimų, mokyklos nuostatų, mokyklos darbo tvarkos taisyklių reikalavimų, dvišalės sutarties su mokyklos profsąjunga įsipareigojimų. Rengiant įvairius dokumentus, susijusius su mokyklos veikla, sudariau darbo grupes. Vadovavau darbo grupėms, rengiant 2014-2015 m. m. mokyklos pradinio ir pagrindinio ugdymo planą, 2015-2017 mokyklos strateginį planą, 2015 m. mokyklos metinį veiklos planą. Šių planų projektai suderinti su mokyklos bendruomene ir patvirtinti. Mokyklos tėvų komitete aptartas ir patvirtintas metinis mokyklos tėvų komiteto planas. Kartu su mokyklos taryba parengėme 2015 m. mokyklos tarybos veiklos planą.

Atnaujinau ir patvirtinau darbo tvarkos taisykles, kurios buvo aptartos mokyklos bendruomenėje, suderintos su mokyklos profesine sąjunga ir mokyklos taryba. Gautas ikimokyklinei grupei leidimas – higienos pasas.

Visiems bendruomenės nariams stengiuosi sudaryti sąlygas pagal mokyklos tikslus ir uždavinius kelti kvalifikaciją. Apie mokyklos veiklą ir pasiekimus bendruomenė nuolat informuojama visuotinių tėvų susirinkimų metu, mokykloje veikiančių savivaldų pasitarimuose, seniūnijos ataskaitinėse konferencijose ir mokyklos internetinėje svetainėje.

Daug dėmesio skyriau savivaldybės biudžeto ir mokinio krepšelio lėšų taupymui, mokymo ir mokymosi sąlygų gerinimui, mokymo aplinkos tobulinimui. Mokyklos bendruomenė supažindinama su mokinio krepšelio ir aplinkos lėšomis, aptariami lėšų taupymo planai, kartu paskirstomos mokinio krepšelio aplinkos lėšos. 2014 metais neviršijome lėšų, skirtų mokytojų ir kitų pedagoginių darbuotojų atlyginimams išmokėti. Mano iniciatyva visos klasės ir kabinetai kompiuterizuoti, yra prieiga prie interneto, 5-iuose kabinetuose įrengtos multimedijos, mokytojams sudarytos visos sąlygos naudoti informacines technologijas pamokose, kelti mokinių mokymosi motyvaciją. Palaipsniui kabinetuose ir kitose patalpose atliekami einamieji remontai, aprūpinama mokymo priemonėmis.

Nuolat domiuosi tėvų keliamais lūkesčiais, padedu juos įgyvendinti, spręsti iškilusias problemas. Aktyviai dalyvauju miestelio bendruomenės, seniūnijos organizuojamuose renginiuose.

5.	Įstaigos veiklos kokybės įsivertinimas.

Mokyklos direktoriaus sudaryta ir įsakymu patvirtinta darbo grupė atliko mokyklos veiklos kokybės įsivertinimą. Buvo analizuojama sritis „Pagalba moksleiviams“. Grupė išanalizavo surinktą medžiagą ir padarė išvadas pagal šias sritis:

1.	Socialinė ir psichologinė pagalba.

2.	Mokytojų ir mokinių santykiai.

3.	Specialiųjų poreikių mokinių ugdymas.

4.	Moksleivių pažanga ir pasiekimai.

5.	Moksleivių orientavimo kokybė.

Stipriosios pusės: efektyvi pedagoginė pagalba, mokytojai visuomet padeda, paaiškina, aiški vertinimo, atsiskaitymo tvarka, geras mokyklos informavimo apie mokinių socialines problemas lygis, gerai organizuota socialinė pagalba, specialiųjų poreikių mokiniai integruoti į pamokas, mokytojų individualios programos tenkina mokinių poreikius, draugiški mokinių ir mokytojų santykiai pamokų metu, teikiama sėkminga socialinė pedagoginė pagalba mokiniams, geras mokytojų ir pagalbos teikimo specialistų bendravimas tarpusavyje.

Silpnosios pusės: profesinis mokinių informavimas, pagalbos teikimas specialiųjų poreikių mokinių tėvams dėl vaikų mokymosi, ypač gabių vaikų ugdymas jiems reikalingu lygiu. Šie klausimai buvo aptarti Mokytojų tarybos posėdyje, numatytos tobulinimo gairės siekiant geresnių rezultatų, sistemingai informuoti tėveliai apie vaikų daromą pažangą, individualizuotas darbas su gabiais mokiniais.

Atlikus mokinių apklausą nustatyta, kad mokykloje organizuojama įvairi popamokinė veikla, geri mokinių ir mokytojų tarpusavio santykiai, mokytojai visuomet padeda ir paaiškina mokiniams, kuriems sunkiau sekasi, vaikai retai patiria patyčias, elgiasi drausmingai net ir tada, kai nemato mokytojas.

Iš tėvų anketų analizės nustatyta, kad mokinių pasiekimai ir laimėjimai yra įvertinami, mokyklos personalas yra geranoriškas bendraudamas su mokinių tėvais, suteikiamos galimybės tėvams dalyvauti mokyklos veikloje, vaikas mokykloje jaučiasi saugus.

6.	Problemos, susijusios su įstaigos veikla, ir vadovų siūlomi problemų sprendimo būdai.

Mokyklos strateginiame plane 2015-2017 metams iškeltas tikslas – kurti šiuolaikinius reikalavimus atitinkančią ugdomąją aplinką ir numatytos priemonės jam įgyvendinti.

Mokyklai reikalinga dalinė sporto aikštyno rekonstrukcija. Nesaugi bėgimo takų ir krepšinio aikštelių danga. Tam reikalinga savivaldybės parama, nes mokykla lėšų neturi. 2014 m. parengtas Skėmių seniūnijos projektas, pagal kurį numatyta stadiono renovacija. Reikalingas seno mokyklos pastato fasado dalinis remontas: reikalinga pakeisti susidėvėjusią mokyklos seno pastato ir naujo priestato asbestinio šiferio stogo dangą ir lietaus nutekamuosius vamzdžius. Tam pagal paruoštą sąmatą reikėtų 70,700 tūkst. eurų.

Įstaigos vadovas	Anatolijus Gailiūnas

PRITARTA
Radviliškio rajono savivaldybės tarybos
2015 m. kovo 26 d.
sprendimu Nr. T-989

RADVILIŠKIO R. ŠAUKOTO PAGRINDINĖS MOKYKLOS DIREKTORIAUS 2014 METŲ VEIKLOS ATASKAITA

1. Įstaigos pristatymas:

1.1. Kontaktinė informacija:

Radviliškio r. Šaukoto pagrindinė mokykla yra Radviliškio rajono savivaldybės biudžetinė įstaiga, juridinio asmens kodas 190674170. Adresas: Radviliškio rajonas, Šaukoto mstl., Gomertos g. 1, tel. (8 422) 46875, el. paštas: saukotopm@gmail.com, internetinis puslapis: www.saukotas.lt .

1.2. Įstaigos vadovas:

Rimas Špakauskas, direktorius pavaduotojas ugdymui, laikinai einantis direktoriaus pareigas, 4 metai, 5 mėnesiai.

1.3. Įstaigos darbuotojai:

Administracijos darbuotojai	Specialistai	Pagalbinis personalas
(vnt.)	(vnt.)	(vnt.)
1	18	13

1.4. Įstaigos suteiktų paslaugų gavėjai:

Laikotarpis Paslaugų gavėjai	2014-01-01	2014-12-31
Mokiniai	79	85

1.5. Finansavimo šaltiniai:

Finansavimo šaltiniai (tūkst. Lt)	Lėšos (tūkst. Lt)
1. Savivaldybės biudžetas	1060,4
1.1. Savivaldybės biudžeto lėšos	398,3
1.2. Valstybės biudžeto specialiosios tikslinės dotacijos lėšos	653,4
1.3. Biudžetinių įstaigų pajamos	8,7
2. Kiti šaltiniai	4,3
2.1. ES paramos lėšos
2.2. Valstybės biudžeto lėšos
2.3. Paskolos lėšos
2.4. Kitų finansavimo šaltinių lėšos (parama ir kt.)	4,3

1.6. Biudžeto išlaidos.

Išlaidų pavadinimas	1.1. Savivaldybės biudžeto lėšos (AL)	1.2. Valstybės biudžeto specialiosios tikslinės dotacijos lėšos (MK)	1.2. Valstybės biudžeto specialiosios tikslinės dotacijos lėšos (Dotacinės)	1.3. Biudžetinių įstaigų pajamos (SP)	Iš viso:
Darbo užmokestis ir socialinis draudimas	233,40	600,40	833,80
Prekių ir paslaugų naudojimas	164,90	14,00	39,00	8,70	226,60
Mityba	4,4	4,40
Medikamentai (ir darbuotojų sveikatos tikrinimas)	0,00
Ryšių paslaugos	0,9	0,90
Transporto išlaikymas	17,4	1,1	18,50
Apranga ir patalynė	0,00
Spaudiniai	0,70	3,30	4,00
Kitos prekės	5,40	5,30	6,60	17,30
Komandiruotės (transporto, apgyvendinimo, ryšio ir kitos komandiruotės išlaidos)	0,1	0,10
Ilgalaikio materialiojo turto einamasis remontas	39,9	39,90
Kvalifikacijos kėlimas	0,50	0,90	1,40
Komunalinės paslaugos	82,6	82,60
Kitos paslaugos	13,00	4,50	1,00	18,50
Socialinė parama pinigais	36,4	36,40
Kitiems einamiesiems tikslams	2,6	2,60
Materialiojo ir nematerialiojo turto įsigijimo išlaidos	0,00	0,00	0,00	0,00	0,00
Kitos mašinos ir įrenginiai	0,00
Iš viso:	398,30	614,40	39,00	8,70	1060,40

Mokykloje suremontuota pirmojo mokyklos aukšto grindų danga, įrengta ikimokyklinio ugdymo grupės klasė, suremontuoti technologijų ir geografijos kabinetai.

2. Įstaigos tikslai, veikla ir rezultatai.

2014 metams buvo numatyti šie mokyklos veiklos tikslai:

1.	Tobulinti mokymo ir mokymosi kokybę;

2.	Ugdyti mokinių domėjimąsi ateities profesija, praplečiant karjeros konsultavimo galimybes bei prieinamumą kiekvienam mokiniui;

3.	Tobulinti bendravimą su mokinių tėvais.

Išanalizavus 2014 m. mokyklos veiklos programos sėkmės kriterijus pagal suplanuotų priemonių įgyvendinimo rodiklius, galime teigti, kad kelti tikslai ir uždaviniai iš esmės įgyvendinti.

Pirmajam tikslui įgyvendinti buvo numatyti 3 uždaviniai: stiprinti mokinių mokymosi motyvaciją, gerinant pamokų kokybę, kurti palankų mokymuisi mikroklimatą klasėse, ugdyti mokinių mokėjimo mokytis kompetenciją.

Įgyvendinant pirmąjį uždavinį „Stiprinti mokinių mokymosi motyvaciją, gerinant pamokų kokybę“, mokytojai didesnį dėmesį skyrė efektyvių mokymosi metodų taikymui pamokoje, atsižvelgiant į individualius mokinių gebėjimus. Pedagogai vedė pamokas netradicinėje aplinkoje, organizuotos 5 edukacinės išvykos, dalyvauta tarprajoninėse matematikos varžytuvėse „Protų mūšis“, organizuotos integruoto ugdymo dienos – verslumą ir kūrybiškumą skatinanti „Kaziuko mugė“, lietuviškas tradicijas ir etnokultūrą puoselėjantis renginys „Pabūkime kartu“, Kalėdinės eglutės šventė.

Pedagoginės priežiūros metu didelis dėmesys buvo skiriamas ugdymo turinio individualizavimui ir diferencijavimui, bendrųjų ir dalykinių kompetencijų ugdymui.

Metodinės tarybos posėdžiuose buvo dalijamasi gerąja darbo patirtimi, pedagogai pateikė esminę seminarų medžiagą savo kolegoms.

Įgyvendinant antrąjį uždavinį buvo siekiama, kad mokinių ugdymo(si) aplinka būtų jauki, patogi ir saugi. Klasių auklėtojai vykdė klasių kolektyvų savijautos tyrimus, atlikta 5-10 klasių apklausa „Kokioje aplinkoje man patinka mokintis“, aptarta kasmetinė pirmokų ir penktokų adaptacija, pirmą kartą aptarta ikimokyklinės ugdymo grupės vaikų adaptacija, kadangi grupė veikia nuo 2014 metų rugsėjo.

Įgyvendinant pirmojo tikslo trečiąjį uždavinį „Ugdyti mokinių mokėjimo mokytis kompetenciją“, buvo siekiama, kad mokiniai ugdytųsi poreikį mokytis ir siekti savo užsibrėžtų tikslų, jaustų atsakomybę už savo mokymąsi, gebėtų planuoti savo mokymosi procesą, sugebėtų išsikelti tolimesnius uždavinius, pasirinkti mokymosi būdus, žinotų savo stiprybes ir trūkumus.

Dalyvauta įvairiuose projektuose, konkursuose, olimpiadose. Reikšmingesni iš jų: mokiniai dalyvavo tarptautiniame pradinių klasių piešinių ir dailyraščio konkurse „Skaitau lietuvišką pasaką“, rajoniniame piešinių konkurse „Lietuviškų skaičiuočių pynė“ dalyvavo 7 mokiniai ir mūsų mokyklos mokinė Ema Nemaniūtė iškovojo 1 vietą, Faustina Jocaitė 2 vietą ir dar du mokiniai gavo nominacijas. Du mokiniai dalyvavo respublikiniame filmų konkurse „Ką man reiškia lietuvių kalba?“, vykdytas mokyklinis 5-10 klasių projektas, skirtas Donelaičio metams, 4 mokiniai dalyvavo respublikiniame konkurse „Kaip delfinai ir banginiai gyvena laisvėje?“, 6 mokiniai dalyvavo respublikiniame projekte „Naisių gandrai“, tarpmokykliniame skaitovų konkursas Šiaulėnuose, kuriame Faustina Jocaitė užėmė 2 vietą, vykdytas 9-10 klasių mokyklinis projektas „Šaukoto miestelio erdvių vizualizacija“, respublikiniame kūrybos darbų konkurse „Atliekos naujai“ laimėta I vieta, du mokiniai dalyvavo respublikiniame kūrinių darbų konkurse „Angelo žinia“. Vienas mokinys dalyvavo respublikiniame konkurse "Fizikos bandymai aplink mus 2014", rajoninėje anglų kalbos olimpiadoje dalyvavo 5 mokiniai iš kurių vienas mokinys užėmė II vietą, meninio skaitymo konkurse 5 klasės mokinė Elada Juškytė laimėjo II vietą.

Daug dėmesio skyrėme sportui ir sveikai gyvensenai: mokykloje vyko „Europos judėjimo savaitė“ (dalyvavo 50 mokinių), pirmą kartą organizuotas Lietuvoje „Solidarumo bėgimas“ (dalyvavo 59 mūsų mokyklos mokinių ir svečiai iš Šiaulėnų M. Šikšnio vidurinės mokyklos), prevencinės rajoninės krepšinio varžybos „Betmenas – 2014“, kuriame mūsų mokyklos mergaitės laimėjo II-ą, o berniukai – III-ią vietas, taip pat vyko pavasario kroso varžybos, 3x3 krepšinio varžybos. Mokyklos sportininkai dalyvavo rajoninėje „Švediškoje estafetėje“ ir iškovojo III vietą, 5-6 klasių mokiniai rajoninėse kvadrato varžybose iškovojo IV vietą. Mokykloje vykdytas „Sveikatiados“ projektas.

Įgyvendinant antrojo tikslo „Ugdyti mokinių domėjimąsi ateities profesija, praplečiant karjeros konsultavimo galimybes bei prieinamumą kiekvienam mokiniui“ uždavinius, mokykloje buvo skiriamas ypatingas dėmesys profesiniam orientavimui.

Ikimokyklinio ugdymo grupėje per profesinio orientavimo užsiėmimus kalbėjo apie savo tėvelių (globėjų) profesijas, veiklas. Taip pat išsakė savo svajones „Kuo aš būsiu užaugęs“. Priešmokyklinio amžiaus vaikai per užsiėmimus, skirtus profesiniam orientavimui piešė įvairių profesijų atstovus.

1-8 klasių mokinių profesinis orientavimas vyko pamokų ir klasių valandėlių metu, taip pat per neformaliajam ugdymui skirtus užsiėmimus.

9-10 klasių mokinių profesinis orientavimas taip pat vyko pamokų, neformaliojo ugdymo užsiėmimų metu, klasių valandėlių metu. 9-10 klasės profesinio orientavimo tikslu vyko į Šiaulių teritorinės darbo biržos Radviliškio skyrių, ten sprendė profesinį tinkamumo testą, mokykloje mokiniams buvo pravesta netradicinė profesinio orientavimo pamoką.

Mokyklos mokiniai ir mokytojai aktyviai dalyvavo pilietinėse akcijose: „Nepalikime nei vieno apleisto kapo“, „Darom – 2014“, „Atmintis gyva, nes liudija“.

Kartu su Šaukoto kaimo bendruomene organizuotos Užgavėnės, paminėtos valstybinės šventės (vasario -16 – oji, kovo 11 –oji).

Kovo mėnesį mokykloje vyko Kaziuko mugė. Šio renginio metu išryškėjo mokinių kūrybiniai gebėjimai, buvo skatinamas verslumas, profesinis orientavimas.

Kaip ir praėjusiais metais didelį dėmesį skyrėme mokinių etnokultūriniam ugdymui, jį integruojant į lietuvių k. geografijos, istorijos, dailės, technologijų, gamtos pamokas. Etnokultūrinio ugdymo integravimas aptartas dalykų mokytojų metodinėje grupėje, pasidalyta gerąja patirtimi.

Įgyvendinant trečiojo tikslo „Tobulinti bendravimą su mokinių tėvais“ uždavinį – stiprinti mokinių tėvų įtraukimą į mokyklos bendruomenės veiklą, tėvų susirinkimai ikimokyklinio ugdymo grupėje rugsėjo – gruodžio mėnesius buvo organizuoti tris kartus, jų metu tėveliai buvo įtraukti į advento popietės, kalėdinės eglutės renginius.

1-4 klasių tėvų susirinkimai vyko 2014 metų gegužės ir lapkričio mėnesį.

Ikimokyklinio ugdymo grupės ir 1-4 klasių mokinių tėvų dalyvavimas susirinkimuose siekė apie 85 procentus.

5 - 10 klasių tėvų susirinkimuose dalyvavusių tėvų (globėjų) skaičius siekė apie 65 procentus.

Klasių vadovai su tėvais dažnai bendravo individualiai, tėvai, būtinybei esant, buvo kviečiami į mokyklos vaiko gerovės komisiją iškilusioms problemoms spręsti.

Pokalbių su tėvais metu ir tėvų susirinkimų metu tėvai buvo informuojami aktualiais ir rūpimais klausimais.

2014 metais dešimtą klasę baigė 7 mokiniai. Pagrindinio ugdymo pasiekimų patikrinimo bendras mokinių įvertinimų vidurkis – 7,4 balo. Užsienio kalbos (anglų) žinių patikrinimo metu nustatyti šie mokėjimo lygiai: 3 mokiniai - B1.1, vienas mokinys - B1, trys mokiniai - A2.

Du mokiniai, baigę dešimtą klasę, toliau tęsia studijas profesinėse mokyklose, kiti mokiniai tęsia mokslus gimnazijose.

3. Įstaigos teikiamos paslaugos.

Mokykla vykdo ikimokyklinio, priešmokyklinio, pradinio, pagrindinio ugdymo pirmos ir antros pakopos, neformaliojo ugdymo paslaugas. Teikia socialinio pedagogo, logopedo, specialiojo. pedagogo, visuomenės sveikatos specialisto, bibliotekininko paslaugas.

Teikiamos paslaugos: ugdymo, mokinių maitinimo, mokinių pavėžėjimo, patalpų nuomos.

4. Vadovo indėlis, tobulinant įstaigos administravimą.

Esu paskirtas laikinai eiti mokyklos vadovo pareigas nuo 2014 metų rugsėjo mėnesio.

Mokykloje veikia Mokytojų taryba, Mokinių taryba. Šios institucijos teikia siūlymus aktualiais klausimais, skatinu jų iniciatyvą, reikalui esant sudarau darbo grupes.

Mokyklos ir papildomai savivaldybės skirtomis lėšomis suremontuota pirmojo mokyklos aukšto grindų danga, įrengta erdvi ikimokyklinio ugdymo grupės patalpa, suremontuotas technologijų, geografijos kabinetas, nuo rugsėjo pirmosios mokykloje atidaryta ikimokyklinio ugdymo grupė. Panaudojus dviejų procentų surinktas lėšas įrengta vaikų erdvė: nupirkti du futbolo stalo žaidimai, oro rutulio stalo žaidimas, biliardo stalas.

Išplėsta IKT bazė: pabaigta tiesti interneto linijos laidinę prieigą į visus ugdymui ir administracijai skirtus kabinetus, įdiegti 4 bevielio interneto ryšio taškai (WiFi), kurie aprėpia apie 75% ugdymui skirtų patalpų (tai leidžia ugdymo proceso metu naudotis išmaniaisiais įrenginiais).

Parengti nauji ir koreguoti ankstesnių metų pagrindiniai vidaus administravimą reglamentuojantys dokumentai: viešųjų pirkimų komisijos darbo reglamentas, mokinių tarybos nuostatai, mokytojų tarybos nuostatai, mokyklos pedagoginių, nepedagoginių ir techninio personalo pareigybių aprašymai, mokinių elgesio mokykloje tvarkos aprašas.

Atlikti didelės apimties mokyklos aplinkos tvarkymo darbai (panaikinta neestetiškai atrodžiusi gyvatvorė), sutvarkytas sporto aikštelės gerbūvis, smulkūs elektros instaliacijos, vandens nuotėkų sistemos darbai.

Veikia mokyklos interneto svetainė, facebook paskyra. Veiklos kokybei įsivertinti ir tobulinti naudojama IQES online instrumentas, finansiniam administravimui naudojama „my LOBster“ programa, taip pat naudojamasi NEC sistema KELTAS, švietimo valdymo sistema ŠVIS, mokinių ir mokytojų registro bazėmis, socialinės paramos šeimai informacine sistema SPIS.

5. Įstaigos veiklos kokybės įsivertinimas.

Mokykla 2014 m. atliko mokyklos veiklos kokybės įsivertinimą pagal Bendrojo lavinimo veiklos kokybės įsivertinimo rekomendacijas (LR švietimo ir mokslo ministro 2009 m. kovo 30 d. įsakymas Nr. ISAK-607).

Atliekant veiklos kokybės įsivertinimą, buvo naudotasi IQES online instrumentais.

Atliktas srities „Mokyklos kultūra“ vertinimas.

Didžiausi mokyklos privalumai

	Mokyklos mokinių pasiekimai ir laimėjimai įvertinami (paskatinimais, geru žodžiu ir kt.);

	Mokyklos aplinka yra tvarkinga;

	Geri santykiai tarp mokytojų;

	Mokyklos bendruomenei patinka mokykloje organizuojami renginiai;

Didžiausi mokyklos trūkumai

	Informacijos sklaidos trūkumas;

	Mokiniai ne visada laikosi mokyklos vidaus taisyklių;

6. Problemos, susijusios su įstaigos veikla ir vadovų siūlomi problemų sprendimo būdai.

Dailės, anglų, rusų k. kabinetų, valgyklos holo grindų danga yra nesaugi, laiptinių turėklai nesiekia 120 cm aukščio, todėl mokykla negali gauti higienos paso, tačiau gavę finansavimą šiuos trūkumus nedelsiant šalinsime.

L.e.p. direktorius	Rimas Špakauskas

PRITARTA

Radviliškio rajono savivaldybės tarybos

2015 m. kovo 26 d. sprendimu Nr.T-989

RADVILIŠKIO R. TYRULIŲ PAGRINDINĖS MOKYKLOS DIREKTORIAUS

2014 METŲ VEIKLOS ATASKAITA

1. Įstaigos pristatymas:

1.1. Radviliškio r. Tyrulių pagrindinė mokykla, trumpasis pavadinimas – Tyrulių pagrindinė mokykla, įregistruota Juridinių asmenų registre, kodas 190671975. Mokyklos teisinė forma – biudžetinė įstaiga, priklausomybė – savivaldybės mokykla. Mokyklos savininkas – Radviliškio rajono savivaldybė.

Mokyklos buveinė – Ligoninės g. 1 ir Liepų g. 11, 82466 Tyrulių mstl., Tyrulių sen., Radviliškio rajono savivaldybė.

Telefonas – 8(422) 44328, elektroninis adresas – tyruliai@yahoo.com, interneto tinklapis – www.tyruliai.radviliskis.lm.lt

1.2. Įstaigos vadovas (Vardas, pavardė, vadybinio darbo stažas, vadybinė kvalifikacinė kategorija).

Mokyklos direktorė – Erika Burneckienė. Vadybinio darbo stažas – 21 metai, III vadybinė kvalifikacinė kategorija.

1.3. Įstaigos darbuotojai:

Administracijos darbuotojai	Specialistai	Pagalbinis personalas
2	21	15 (9,5 et.)

1.4. Įstaigos suteiktų paslaugų gavėjai:

Laikotarpis Paslaugų gavėjai	2014 m. sausio 1 d.	2014m. gruodžio 31 d.
Mokiniai	71	69

1.5. Finansavimo šaltiniai:

Finansavimo šaltiniai (tūkst. Lt)	Lėšos (tūkst. Lt)
1. Savivaldybės biudžetas	930,5
1.1. Savivaldybės biudžeto lėšos	357,7
1.2. Valstybės biudžeto specialiosios tikslinės dotacijos lėšos	566,6
1.3. Biudžetinių įstaigų pajamos	6,2
2. Kiti šaltiniai	0,9
2.1. ES paramos lėšos
2.2. Valstybės biudžeto lėšos
2.3. Paskolos lėšos
2.4. Kitų finansavimo šaltinių lėšos (parama ir kt.)	0,9

1.6. Biudžeto išlaidos.

Eil. Nr.	Išlaidų pavadinimas	Savival- dybės biudžeto lėšos (AL)	Valstybės biudžeto specialio- sios tikslinės dotacijos lėšos (MK)	Valstybės biudžeto specialiosios tikslinės dotacijos lėšos (Dotacinės)	Biudžetinių įstaigų pajamos (Spec. progr.)	Iš viso
1.	Darbo užmokestis ir socialinis draudimas	174,9	527,0	0,7	702,6
2.	Prekių ir paslaugų naudojimas:	166,1	9,8	5,5	181,4
2.1	Mityba	4,2	4,2
2.2	Ryšių paslaugos	1,6	1,6
2.3	Transporto išlaikymas	11,3	2,6	13,9
2.4	Spaudiniai	0,2	3,6	3,8
2.5	Kitos prekės	2,8	0,4	0,4	3,6
2.6	Komandiruotės (transporto, apgyvendinimo, ryšio ir kitos komandiruotės išlaidos)	0,1	0,1
2.7	Ilgalaikio materialiojo turto einamasis remontas	32,3	32,3
2.8	Kvalifikacijos kėlimas	0,1	4,5	0,2	4,8
2.9	Komunalinės paslaugos	93,8	0,2	94,0
2.10	Kitos paslaugos	19,7	1,3	2,1	23,1
2.11	Socialinė parama pinigais	29,8	29,8
3.	Materialiojo ir nematerialiojo turto įsigijimo išlaidos:	16,7	16,7
3.1	Kitos mašinos ir įrenginiai	16,7	16,7
Iš viso:	357,7	536,8	29,8	6,2	930,5

Iš biudžeto lėšų už 15000 Lt buvo nupirkta dešimt kompiuterių ir už 1700 Lt buvo nupirkta benzininė žoliapjovė. Už 32300 Lt buvo atliktas valgyklos salės remontas bei įvesta vandentiekio sistema technologijų ir dailės kabinetui.

2. Įstaigos tikslai, veikla ir rezultatai.

Vienas iš mokyklos uždavinių buvo gerinti mokytojų dalykines kompetencijas organizuojant ugdomąją veiklą. Visi mokytojai dalyvavo seminare „Sėkminga pamoka“, vyko į seminarus, vedė ar stebėjo atviras pamokas, turėdami galimybę patobulinti savo dalykines kompetencijas. Mokytojams buvo suorganizuoti mokymai „Ugdymo turinio planavimas”. Mokytojai, vadovaudamiesi mokymo metu gautomis žiniomis bei ugdymą reglamentuojančiais dokumentais, rengė mokymo programas bei ilgalaikius planus, padėsiančius gerinti ugdymo kokybę.

Metodinė taryba parengė apklausos lapus bei atliko mokyklos mokinių individualios pažangos ir pasiekimų tyrimą. Individualiai su mokiniu ir jo tėvais buvo aptarti mokinių pasiekimai ir pažanga bei mokytojų lūkesčiai.

Mokytojų tarybos posėdyje buvo aptarta 2013 – 2014 m.m. I pusmečio, II pusmečio, Metinio ir Vaikų individualių pasiekimų (VIP) lapų suvestinės. Palyginus metinių rezultatų vidurkį ir mokytojų lūkesčių vidurkį, bendras mokinių vidurkis galėtų pakilti 0,57 balo. Mokytojų lūkesčius geriausiai patenkino 6 klasės mokiniai, labiausiai nuvylė 8 klasės mokiniai.

Vienas iš svarbių uždavinių buvo telkti mokyklos bendruomenę bendrai veiklai, kuriant sveiką, saugią, jaukią, kultūringą bei savitas mokyklos tradicijas atspindinčią aplinką.

Siekiant turtinti ir gražinti mokyklos edukacinę aplinką, buvo organizuota kabinetų apžiūra „Ugdomosios aplinkos palankumas mokymuisi“. Komisija vertino kabinetų estetinį vaizdą, saugią ir sveiką aplinką, mokytojų parengtas mokymo priemones bei mokinių darbų panaudojimą. Geriausiai įvertinti: pradinių klasių kabinetas (pradinių klasių mokytoja metodininkė Daiva Babičienė), lietuvių kalbos kabinetas (lietuvių kalbos mokytoja metodininkė Kristina Masiulienė) ir profesinio švietimo-geografijos kabinetas (geografijos mokytoja Virgilija Gustienė).

2014 m. vasario – lapkričio mėn. mokykla įgyvendino Radviliškio rajono savivaldybės administracijos finansuojamą projektą „Atliekos – grėsmė aplinkai ir naudinga žaliava. Rūšiuok“ (vadovė – geografijos mokytoja Virgilija Gustienė). Mokyklos bendruomenė, bendradarbiaudama su socialiniais partneriais (Tyrulių seniūnija, Tyrulių ir Polekėlės bendruomenės, UAB „Didysis Tyrulis), suorganizavo Žemės dienos šventę, atliko atliekų rūšiavimo svarbos tyrimą, vyko į pažintines ekskursijas (Grigiškių popieriaus fabrikas, meninio stiklo studija „Glasremis“, UAB „Putokšnis“, UAB „Metaloidas“). Mokiniai, padedami technologijų vyresniosios mokytojos Genės Stugienės, iš surinktų kamštelių kūrė paveikslus ir jais papuošė mokyklą. Mokiniai, padedami technologijų vyresniąjam mokytojui Nagliui Vilbikui ir bendradarbiaudami su UAB „Didysis Tyrulis“ darbuotojais, panaudodami surinktus plastikinius butelius, mokyklos teritorijoje pastatė pavėsinę. Mokyklą papuošė fotonuotraukų paroda „Žvelgiu į tave, pasauli ...“.

Siekiant kurti palankų mokymuisi emocinį klimatą, buvo atlikta apklausa „Mokinių santykiai ir savijauta mokykloje“. Mokykloje labai gerai ir gerai jaučiasi: pamokų metu 100% apklaustų 2-4 klasių mokinių bei 71,8% 5-10 klasių mokinių; pertraukų metu 100% 2-4 klasių mokinių ir 75,1% 5-10 klasių mokinių; po pamokų 86,7% 2-4 klasių mokinių ir 87,6% 5-10 klasių mokinių. Patenkinamai jaučiasi: pamokų metu 21,9% 5-10 klasių mokinių ir 12,5% 5-10 klasių mokinių; po pamokų 13,3% 2-4 klasių mokinių. Nepatenkinamai jaučiasi: pamokų metu 6,3% 5-10 klasių mokinių, pertraukų metu ir po pamokų 9,4% 5-10 klasių mokinių. Po pamokų su savo klasės draugais dažnai bendrauja 53,3% 2-4 klasių mokinių bei 34,4% 5-10 klasių mokinių, o retokai 26,7% 2-4 klasių mokinių bei 31,1% 5-10 klasių mokinių. Bendravimui po pamokų trūksta laiko (nurodo 53,3% 2-4 klasių mokinių, 31,3% 5-10 klasių mokinių). Santykius tarp mokytojų ir mokinių įvardija šiltais, draugiškais, pakankamai gerais 80% 2-4 klasių mokinių bei 37,6% 5-10 klasių mokinių. 20% 2-4 klasių mokinių ir 62,4% 5-10 klasių mokinių nurodo, kad būna visko: ir gero ir blogo.

Formuojant teigiamas vertybines nuostatas, vyko “Spindulėlio” rinkimai 1 – 4 klasėse ir tolerantiškiausių 1-10 klasių mokinių rinkimai. Už labai gerą elgesį “Spindulėliu” išrinkta 2 klasės mokinė Skaistė Mockutė, tolerantiškiausiais mokiniais išrinkti: 1 klasės mokinys Denas Savickas, 8 klasės mokinė Kornelija Barakauskaitė ir 9 klasės mokinė Simona Labinaitė.

Gegužės mėnesio pabaigoje organizuotoje Padėkos dienos šventėje buvo aptarti mokyklos bendruomenės veiklos rezultatai, pasidžiaugta pasiekimais ir apdovanoti geriausi mokyklos bendruomenės nariai bei rėmėjai.

3. Įstaigos teikiamos paslaugos.

Mokykloje teikiamos šios su švietimu susijusios paslaugos: ikimokyklinis ugdymas, priešmokyklinis ugdymas, pradinis ugdymas, pagrindinis ugdymas, neformalusis švietimas.

Mokykloje teikiamos šios su švietimu nesusijusios paslaugos: mokinių maitinimas, kopijavimo paslaugos, mokyklinio autobuso nuoma ir mokinių priežiūra pailgintos darbo dienos grupėje.

4. Vadovo indėlis, tobulinant įstaigos administravimą.

Siekiant tobulinti mokyklos administravimą, dalyvavau šiuose seminaruose: „Sėkminga pamoka”, „Kūrybiškumo ugdymas ir vertinimas”, „Geros mokyklos koncepcija”, „Kur keliauja atliekos? Sužinok ir papasakok”, „Aplinkos panaudojimas ugdymo procese”. Patirties įgijau dalyvaudama Radviliškio rajono švietimo, kultūros ir sporto skyriaus organizuojamuose pasitarimuose, bendraudama su mūsų rajono švietimo įstaigų vadovais bei užsiimdama savišvieta.

Organizuojant mokyklos veiklą, rengiant mokyklos veiklą reglamentuojančius dokumentus, įvairių renginių nuostatus, tvarkas, metinę turto inventorizaciją, mokyklos veiklos įsivertinimą, ugdymo planą, buvo sudaromos darbo grupės, paskiriami atsakingi asmenys, tariamasi su savivaldos institucijomis. Šios darbo grupės padėjo veiksmingai spręsti ugdymo proceso, kultūros puoselėjimo, bendradarbiavimo su socialiniais partneriais, pagalbos mokiniams ir kitus, kaip besimokančios organizacijos, veiklos klausimus.

Mokyklos veiklos kokybės įsivertinime dalyvavo visi mokytojai, kurių veiklą koordinavo sudaryta darbo grupė. Gauti rezultatai panaudojami mokyklos veiklai tobulinti.

Visiems darbuotojams buvo sudarytos palankios sąlygos kvalifikacijai tobulinti, dalintis gerąja patirtimi.

Mokykla bendrauja su Vaiko teisių apsaugos tarnyba, policijos komisariatu, sprendžiamos problemos, susijusios su nepilnamečių teisės pažeidimais, vykdomas prevencinis darbas.

Mokykla palaiko ryšius su rajono mokyklomis: kartu vykdomos pedagogų kvalifikacinės programos, projektai, mokinių draugiškos sportinės varžybos, konkursai, dalijamasi gerąja darbo patirtimi.

Mokykla bendradarbiauja su Šiaulių PRC, Kelmės r. PRC Tytuvėnų skyriumi, mokiniai supažindinami su įvairiomis profesijomis, vyksta konsultacijos bei bendri renginiai, susitikimai.

Bendradarbiaujame su Tyrulių seniūnija, ambulatorija, Tyrulių ir Polekėlės bendruomene. Mokykla yra kaimo švietimo ir kultūros židinys. Vykdomi bendri renginiai ir projektai, švenčiamos įvairios šventės, sprendžiamos iškilusios problemos.

Informacija apie mokykloje organizuojamus renginius ir mokinių pasiekimus teikiama mokyklos internetinėje svetainėje www.tyruliai.radviliskis.lm.lt., tėvų susirinkimuose, įvairių švenčių metu bei mokinių pasiekimų knygelėse.

5. Įstaigos veiklos kokybės įsivertinimas.

Mokyklos veiklos kokybės įsivertinimo grupė 2014 m. sausio – rugpjūčio mėnesiais atliko giluminį auditą, 2014 m. lapkričio mėnesį atliko platųjį auditą.

Tėvų apklausa rodo, kad tėvai džiaugiasi pagarbiais ir geranoriškais mokytojų ir mokinių santykiais, patenkinti organizuojama popamokine veikla, džiaugiasi, kad jų vaikų pasiekimai ir laimėjimai yra pastebimi ir vertinami.

Mokinių apklausa rodo, kad mokiniai teigiamai vertina mokytojų ir mokinių bei bendraklasių tarpusavio santykius. Mokiniai džiaugiasi mokykloje organizuojama įvairia veikla ir galimybe organizuoti renginius bei šventes.

Auditų išvados pristatytos mokyklos ir mokytojų tarybų posėdžiuose, priimti nutarimai dėl mokyklos veiklos tobulinimo 2015 metais.

2015 metais bus įgyvendinami šie uždaviniai:

1. sudaryti sąlygas kiekvienam mokiniui mokytis pagal prigimtines galias;

2. įtraukti tėvus į mokyklos bendruomenės veiklą, formuojant patrauklios mokyklos, gebančios suteikti kokybišką išsilavinimą, įvaizdį.

Siekdami uždavinių įgyvendinimo, didinsime mokymosi galimybes mokiniams individualizuojant ir diferencijuojant ugdymą, gerinsime mokymo(si) bazę, gerinsime pedagoginį tėvų švietimą, sieksime aktyvesnio tėvų dalyvavimo mokyklos gyvenime.

6. Problemos, susijusios su įstaigos veikla ir vadovų siūlomi problemų sprendimo būdai.

Reikalingas ikimokyklinės grupės remontas. Dėl demografinių pokyčių sumažėjus mokinių skaičiui pagal dabartinę mokyklos MK finansavimo metodiką, kasmet mokyklai neužtenka lėšų. Mokyklos taryboje aptartas lėšų taupymo planas: taikomi mažiausi koeficientai, nemokami priedai už papildomus darbus, taupomos lėšos, skirtos spaudiniams, mokymo priemonėms, kvalifikacijai ir kitoms paslaugoms.

Direktorė	Erika Burneckienė

PRITARTA

Radviliškio rajono savivaldybės tarybos

2015 m. kovo 26 d.

sprendimu Nr. T-989

RADVILIŠKIO VAIŽGANTO PROGIMNAZIJOS DIREKTORIAUS 2014 METŲ VEIKLOS ATASKAITA

1. Įstaigos pristatymas:

Radviliškio Vaižganto progimnazija yra savivaldybės biudžetinė įstaiga. Adresas – Vaižganto 29, 82148 Radviliškis. Telefonas (8 422) 50 212. Elektroninis paštas vaizgantopagr@gmail.com. Mokyklos interneto svetainė http://www.vaizgantopagr.lt/.

1.1. Mokyklos direktorė Nijolė Krušienė, vadybinio darbo stažas 20 metų, III vadybinė kvalifikacinė kategorija.

1.2. Įstaigos darbuotojai:

Administracijos darbuotojai	Specialistai	Pagalbinis personalas
4	49	4

1.3. Įstaigos suteiktų paslaugų gavėjai:

Laikotarpis Paslaugų gavėjai	2014-01-01	2014-12-31
PUG, 1-8 klasių mokiniai PUG 1-4 kl. 5-8 kl.	469 mokiniai 11 mokinių 242 mokiniai 216 mokinių	457 mokiniai 9 mokiniai 228 mokiniai 220 mokinių

1.4. Finansavimo šaltiniai:	2014 m. (Lėšos tūkst.lt.)
1. Savivaldybės biudžetas	1930,2
1.1. Savivaldybės biudžeto lėšos	190,1
1.2. Valstybės biudžeto specialiosios tikslinės dotacijos lėšos	1740,1
1.3. Biudžetinių įstaigų pajamos
2. Kiti šaltiniai	0,6
2.1. ES paramos lėšos
2.2. Valstybės biudžeto lėšos
2.3. Paskolos lėšos
2.4. Kitų finansavimo šaltinių lėšos (parama ir kt.) 2% LPF	0,6
1.5. Biudžeto išlaidos.
Išlaidų ekonominės klasifikacijos kodas	Išlaidų pavadinimas	1.1. Savivaldybės biudžeto lėšos (AL)	1.2. Valstybės biudžeto spe- cialiosios tikslinės dotacijos lėšos (MK)	1.2. Valstybės biudžeto specialiosios tikslinės do -tacijos lėšos (Dotacinės)	1.3. Biudžetinių įstaigų pajamos (SP)	Iš viso:
2	1	Darbo užmokestis ir socialinis draudimas	63,8	1594,4	1658,2
2	2	Prekių ir paslaugų naudojimas	126,3	50,0	0,0	0,0	176,3
2	2	1	1	1	1	Mityba	11,6	11,6
2	2	1	1	1	2	Medikamentai (ir darbuotojų sveikatos tikrinimas)	0,1	0,1
2	2	1	1	1	5	Ryšių paslaugos	0,8	0,8
2	2	1	1	1	6	Transporto išlaikymas	0,0
2	2	1	1	1	7	Apranga ir patalynė	0,0
2	2	1	1	1	8	Spaudiniai	24,6	24,6
2	2	1	1	1	10	Kitos prekės	20,5	14,8	35,3
2	2	1	1	1	11	Komandiruotės (transporto, apgyvendinimo, ryšio ir kitos komandiruotės išlaidos)	0,0
2	2	1	1	1	15	Ilgalaikio materialiojo turto einamasis remontas	32,6	32,6
2	2	1	1	1	16	Kvalifikacijos kėlimas	1,8	1,8
2	2	1	1	1	20	Komunalinės paslaugos	0,0
2	2	1	1	1	30	Kitos paslaugos	60,7	8,8	69,5
2	7	Socialinės išmo -kos (pašalpos)	0,0	0,0	83,2	0,0	83,2
2	7	2	1	1	1	Socialinė parama pinigais	83,2	83,2
2	8	Kitos išlaidos	0,0	0,0	0,0	0,0	0,0
2	8	1	1	1	2	Kitiems einamiesiems tikslams	0,0
3	1	Materialiojo ir nematerialiojo turto įsigijimo išlaidos	0,0	12,5	0,0	0,0	12,5
3	1	1	3	1	2	Kitos mašinos ir įrenginiai	12,5	12,5
Iš viso:	190,1	1656,9	83,2	0,0	1930,2

2. Įstaigos tikslai, veikla ir rezultatai.

Progimnazijos veiklos tikslai siejami su bendruoju ugdymu – suteikti asmeniui dorinės ir pilietinės brandos pagrindus, ugdyti bendrąjį raštingumą ir technologinio raštingumo pradmenis, ugdyti gebėjimą apsispręsti, pasirinkti ir toliau mokytis.

Progimnazijos veiklos uždaviniai: teikti kokybišką priešmokyklinio amžiaus vaikų ugdymą, pradinį išsilavinimą ir pagrindinį išsilavinimą pagal pagrindinio ugdymo programos pirmąją dalį, taikyti ugdymo turinį orientuotą į mokinio individualius gebėjimus, diferencijuoti, integruoti, pritaikyti jį mokinių ugdymosi, pažinimo, saviraiškos poreikiams pagal formalųjį švietimą papildančias programas, vykdyti prevencines programas.

Progimnazijos veikla organizuota vadovaujantis Radviliškio Vaižganto progimnazijos 2014 metų veiklos programa, 2013-2014 mokslo metų ir 2014-2015 mokslo metų ugdymo planais. 2014 metais progimnazijoje vykdytos švietimo programos: priešmokyklinio ugdymo, pradinio ugdymo individualizuota, pradinio ugdymo, pagrindinio ugdymo programos pirmoji dalis. 2014 metai 1-3 ir 5-7 klasių mokiniams, deja, sėkmingi buvo ne visiems. Programos minimumo neįsisavino ir po papildomų vasaros darbų liko kartoti tos pačios programos kursą 1 antrosios klasės mokinys, 1 septintosios klasės mokinė. 2014 metais pradinio ugdymo programą baigė 70 ketvirtųjų klasių mokinių, jiems išduoti pradinio ugdymo pažymėjimai; pagrindinio ugdymo programos pirmąją dalį baigė 59 aštuntųjų klasių mokiniai, jiems išduoti pažymėjimai. Į pirmąsias klases 2014 m. rugsėjo mėnesį atvyko 56 mokiniai. 2014 metais progimnazijos klasių komplektų skaičius – 21. Pradinio ugdymo programų įgyvendinimui skirta 295 valandos, pagrindinio ugdymo pirmos dalies programų įgyvendinimui skirta 358 valandos. Su mokiniais turinčiais specialiųjų ugdymosi poreikių dirbo pedagoginiai darbuotojai: logopedė (1 etatas), specialiosios pedagogės (1-4 klasėse - 0,5 etato, 5-8 klasėse – 0,25 etato). Progimnazijoje, įgyvendinant neformaliojo švietimo programas, panaudotos visos 38 valandos, kurias buvo galima skirti pagal ugdymo planą. Jose dalyvavo 87,4% progimnazijos mokinių. Patraukliausios ir mokinių itin vertinamos neformaliojo švietimo programos išliko kaip ir 2013 metais: Tolerancijos mokykla, Jaunieji maironiečiai, Savivaldos klubas, Pop-choras, Mažieji lutučiukai.

2014 metų progimnazijos veiklos programoje buvo numatyti veiklos tikslai:

1. Gerinti mokinių ugdymo kokybę.

2. Puoselėti progimnazijos kultūrą.

3. Tobulinti edukacines aplinkas.

Gerinant mokinių ugdymo kokybę, buvo susitelkta į pamoką, nes pamokoje mokosi skirtingų gebėjimų ir poreikių mokiniai. Daliai mokinių, siekiant jų ugdymo(si) sėkmės, parengta 61 pritaikyta ir individualizuota programa, parinktas mokinių ugdymosi poreikius atitinkantis ugdymo(si) turinys. Mokiniams teikta švietimo specialistų pagalba: logopedo – 60 mokinių, specialiojo pedagogo – 21 mokiniui. Du mokytojų padėjėjai 14 mokinių, turinčių negalią ir sutrikimus, teikė individualią pagalbą. 18 progimnazijos mokinių skirta parengiamosios kūno kultūros grupės programa, 3 mokiniams specialiosios fizinio parengimo grupės programa. Pamokų organizavimo klausimais mokytojai dalinosi 7 atvirose pamokose, kryptingai kėlė kvalifikaciją seminaruose, iš viso išklausė 918 valandų, parengė 11 metodinės veiklos pranešimų, juos skaitė mokyklos, rajono, respublikos mokytojams.

Puoselėjant progimnazijos kultūrą, bendruomenė skatinta aktyviai bendradarbiauti. Organizuotas klasių bendruomenių laisvalaikis, „Protų mūšis“: mokinių – mokiniams, mokinių – mokytojams, mokinių – tėvams, tradicinės ir kalendorinės šventės, renginiai, bendradarbiaujant su socialiniais partneriais, Lietuvos „Sakaliukų“ sąjunga, Lietuvos Maironiečių draugija, klasių prisistatymai „Tėvų dienoje“, Kalėdų karnavale. Dalyvauta projekte „Jaunimas prieš skurdą“. Specialiųjų ugdymosi poreikių mokiniai dalyvavo koncerte Šeduvoje „Gerumo sparnai“, vyko į susitikimą su Naisių vasaros teatro aktoriais Šiauliuose. Organizuotos 66 pažintinės išvykos mokiniams – į Šiaulius, Kėdainius, Vilnių, Jonavos rajoną, Rygą, Venspilį, Panemunę, Molėtus, Kauną, keliauta po Radviliškio rajoną. Mokinių ir mokyklos tarybos nariams organizuoti edukaciniai užsiėmimai Lietuvos Respublikos Seime, Lietuvos nacionalinėje Martyno Mažvydo bibliotekoje, Vilniaus Bernardinų bažnyčioje. Aktyviai dalyvauta tolerancijos renginiuose skirtuose Tarptautinei Holokausto aukų dienai paminėti, 2014 m. Europos judėjimo savaitėje.

Organizuotos bendruomenės narių apklausos apie tapatumo jausmą ir kultūros puoselėjimą, padėjo nustatyti kaip vertinama progimnazijos aplinka, vertybės, kiekvieno nario indėlis į įstaigos kultūros kūrimą, puoselėjimą. 88% apklaustųjų vertina mokyklą, ja didžiuojasi. 87% tėvų pareiškė nuomonę, jog vaikams patinka mokytis šioje švietimo įstaigoje. Mokyklos simboliais didžiuojasi 90% apklaustųjų ir kt. Progimnazijos kultūra yra neatsiejama nuo tolerantiškų, draugiškų tarpusavio santykių. 2014 metais buvo įgyvendinama Olweus patyčių prevencinė programa, kuria aktyviai siekėme pažinti patyčių ir kitokio asocialaus elgesio apraiškas mokykloje. Visi mokyklos darbuotojai mokėsi pastebėti patyčias ir tinkamai į jas reaguoti. Klasių auklėtojai, kiekvieną savaitę, organizavo tikslines valandėles mokiniams. Po metų veiklos, atlikta mokinių apklausa parodė, jog patyčių atvejų progimnazijoje sumažėjo nuo 23,7 iki 12,5 procentų. Nuosekliai vykdydama šią programą mokyklos bendruomenė įgijo naujų žinių ir kompetencijų.

2014 m. birželio 2-11 dienomis, organizuotoje vaikų vasaros poilsio stovykloje „Kartu linksmiau“, II – V klasių, socialiai remtinų šeimų 51 mokinys, turiningai atostogavo, bendravo su įvairių profesijų atstovais, lankėsi jų darbo vietose, keliavo į Pasvalio Bernardo Brazdžionio muziejų, dalyvavo edukaciniuose renginiuose. I-VIII klasių veikla progimnazijoje apibendrinta išleistuose stendiniuose pranešimuose. Mokinių ir mokytojų kūrybiniai darbai pristatyti Lietuvos Respublikos Seime vykusiose Tarptautinėse kultūros dienose, mokinių tautinių šokių kolektyvas „Vaižgantukai“ garsino Radviliškio ir progimnazijos vardą Vilniuje, vykusioje 2014 metų Lietuvos dainų šventėje. Mokyklos bendruomenė kryptingai ir aktyviai puoselėjo progimnazijos kultūrą, aktyviai dalyvavo kultūrinėje veikloje, mokiniams ugdė kultūrinę kompetenciją, kultūrą ir tradicijas puoselėjantį pilietį.

Kuriant edukacines aplinkas, didžiausias dėmesys buvo sutelktas I aukšto fojė kapitaliniam remontui. Iš viso darbų atlikta už 32577,41 Lt. (su PVM). Lėšas remontui skyrė Radviliškio rajono savivaldybė. Darbus atliko UAB „Žėrutis“. Atnaujintos lubos, sienos, grindų danga, pakeistos kabinetų durys. Taip pat atnaujinti du progimnazijos kabinetai,priešmokyklinio ugdymo grupės vaikams pritaikytas sanitarinis mazgas.

2014 m. įsigyti 862 vadovėliai už 24476,73 Lt. Siekiant modernizuoti ugdymą, įsigytas multifunkcinis spausdintuvas, 8 vaizdo projektoriai, 3 stacionarūs kompiuteriai, 2 televizoriai (atliekantys vaizdo projektoriaus funkcijas) iš viso už 17945,00 Lt., įsigyti nauji mokykliniai suolai matematikos kabinetui, langų žaliuzės muzikos kabinetui, atsižvelgus į progimnazijos mokytojų metodinių grupių prašymus atnaujintos mokymo priemonės kūno kultūros, technologijų pamokoms, specialiųjų poreikių mokinių poreikiams.

Numatyti veiklos programos edukacinių aplinkų tobulinimo uždaviniai įgyvendinti, technine įranga modernizuotas ugdymo procesas.

3. Įstaigos teikiamos paslaugos.

Progimnazijoje vykdytos švietimo programos: priešmokyklinio ugdymo, pradinio ugdymo individualizuota, pradinio ugdymo, pagrindinio ugdymo individualizuota, pagrindinio ugdymo programos pirmoji dalis. Radviliškio Vaižganto progimnazijos socialiai remtiniems mokiniams organizuojamas nemokamas maitinimas. 2014 m. sausio mėnesį nemokamą maitinimą gavo 147 mokiniai (t.y. ≈ 31,3%), gruodžio mėnesį nemokamą maitinimą gavo 100 mokinių (t.y. ≈ 26%). 65 mokiniams (t.y. ≈ 14%), gyvenantiems Radviliškio rajono Šniūraičių, Birjočių, Voskonių, Žironų, Mankiškių, Liutkiškių, Kutiškių gyvenvietėse, organizuotas vežimas į mokyklą ir į namus.

Priešmokyklinio ugdymo grupės ir 1-4 klasių mokiniai dalyvauja ES programose „ Pienas vaikams“, „Vaisių vartojimo skatinimas mokyklose“.

2014 metais 51 socialiai remtinam mokiniui organizuotas vasaros poilsis stovykloje „Kartu linksmiau“. Šios stovyklos veikla finansuota iš Radviliškio rajono savivaldybės skirtų lėšų.

4. Vadovo indėlis, tobulinant įstaigos administravimą.

Siekiant planingai ir aktyviai organizuoti progimnazijos veiklą, parengtas 2014 metų progimnazijos veiklos planas, parengti ir patvirtinti 2013-2014 mokslo metų ugdymo planai, patvirtinti visų darbuotojų darbo ir veiklos grafikai, organizuoti Mokyklos tarybos, Mokytojų tarybos, Vaiko gerovės komisijos posėdžiai, sudarytos darbo grupės aktualiems progimnazijos veiklos klausimams spręsti, projektams parengti. Organizuotas mokyklos veiklos kokybės įsivertinimas, bendruomenės narių apklausos, ketvirtųjų ir aštuntųjų klasių mokinių ugdymo pasiekimų diagnostiniai testai. Parengta ir patvirtinta neformaliojo švietimo ir popamokinės veiklos organizavimo progimnazijoje tvarka. Progimnazijoje organizuota pedagoginės – metodinės patirties sklaida – 14 atvirų – integruotų pamokų „Kolega – kolegai“. Metodinėse grupėse, Mokytojų tarybos posėdžiuose svarstyti aktualūs mokinių adaptacijos, ugdymo veiklos klausimai. 2014 metais vykdyta patyčių prevencijos programa Olweus, paskatino visą progimnazijos bendruomenę aktyviai dalyvauti programos veikloje. Metų pabaigoje atlikti tyrimai parodė, jog patyčių atvejų progimnazijoje ženkliai sumažėjo – 11,2%, tuo pasidžiaugė progimnazijai paskirta, Vilniaus Specialiosios pedagogikos ir psichologijos centro, programos Olweus koordinatorė, tuo džiaugiasi bendruomenės nariai.

Puoselėjant ir kuriant progimnazijos kultūrą buvo atsižvelgta į Mokinių tarybos siūlymą dėl uniformų. Nagrinėjant šį siūlymą organizuoti visų klasių bendruomenių atstovų pasitarimai, aptarti galimi variantai, priimtas Mokyklos tarybos sprendimas nuo 2014 m. rugsėjo 1d. progimnazijoje patvirtinti vieną uniformos dalį – trikotažinį, tamsiai mėlynos spalvos žaketą arba džemperį su progimnazijos emblema.

Mokiniai, dalyvaujantys Mokinių tarybos ir Mokyklos tarybos veikloje, lankėsi pilietiškumo ugdymo pamokoje LR Seime. Džiaugiamės, jog progimnazijos mokinių ir mokytojų kūrybiniai darbai eksponuoti LR Seime vykusiose Tarptautinėse kultūros dienose. Itin svarus progimnazijos mokinių kultūros ugdymo ir kompetencijų pasiekimas – šokių kolektyvo „Vaižgantukai“ dalyvavimas 2014 m Lietuvos dainų šventėje „Čia – mūsų namai“, tai kelerių metų kryptingos veiklos pasiekimas. Progimnazija palaiko partneriškus ryšius su socialiniais partneriais: Tarptautine istorinio teisingumo komisija, Radviliškio vaikų globos namais, miesto neformaliojo ugdymo įstaigomis, lopšeliu – darželiu „Kregždutė“, Kutiškių daugiafunkciu centru, sudaromos sąlygos ŠU studentams atlikti pedagoginę praktiką. Organizuojant mokinių tėvų švietimą kviečiami psichologai, visuomenės sveikatos priežiūros specialistai, socialiniai pedagogai ir kt. Bendradarbiaujant su mokinių tėvais, mokiniams sudarytos sąlygos gilinti kompetencijas gyvenimo ir karjeros klausimais. Visiems mokiniams užtikrinamos lygios galimybės ugdytis pagal savo gebėjimus bei fizines galias.

2014 metais mokiniai dalyvavo konkursuose, varžybose, olimpiadose. Mokinių pasiekimai ir laimėjimai įvertinti padėkos raštais – Šiaulių rajono savivaldybės švietimo centro direktorės, Šiaulių profesinio rengimo centro direktoriaus, Radviliškio rajono savivaldybės švietimo ir sporto paslaugų centro direktoriaus, Radviliškio rajono suaugusiųjų ir jaunimo neformaliojo ugdymo skyriaus vedėjos, Lietuvos Respublikos Seimo nario profesoriaus Vytauto Juozapaičio, Radviliškio Gražinos pagrindinės mokyklos direktoriaus, Radviliškio miesto centrinės bibliotekos direktorės, Lietuvos tautinio olimpinio komiteto prezidentės Dainos Gudzinevičiūtės, Šiaulių apskrities vyriausiojo policijos komisariato Radviliškio rajono policijos komisariato viršininko Sauliaus Baltakio ir kt.

Progimnazijoje sudarytos sąlygos darbuotojų karjerai, parengtas ir patvirtintas perspektyvinis trejų metų mokytojų ir pagalbos mokiniui specialistų atestacijos planas. 2014 m. atestuota šokio mokytoja įgijo metodininko kvalifikacinę kategoriją. Darbuotojai kėlė kvalifikaciją 918 valandų. Bendradarbiaujant su Kutiškių daugiafunkciniu centru, organizuotas Mokytojo dienos minėjimas, kuriame koncertavo Nerijus Šukutis, Kutiškių daugiafunkcinio centro kultūros darbuotoja Rima Godelienė, organizuota bendra vakaronė. Palydint 2014 metus, progimnazijos metodinės grupės parengė menines programas, įvertinus metų veiklą, mokytojams ir darbuotojams įteikta per 20 įvairių nominacijų.

2014 metais renovuotas pirmojo aukšto koridorius, atliktas kapitalinis, lubų, sienų, grindų remontas, pakeistos kabinetų durys. Daug dėmesio skirta ugdymo proceso modernizavimui: daugeliui kabinetų įsigyti vaizdo projektoriai, 3 nauji stacionarūs kompiuteriai, įsigyti reikalingi vadovėliai ir mokymo priemonės, matematikos kabinetui – nauji mokykliniai suolai.

2014 metų progimnazijos veikla organizuota planingai, aktyviai, bendraujant ir bendradarbiaujant bendruomenės nariams.

5. Įstaigos veiklos kokybės įsivertinimas

2014 metais progimnazija įsivertino šias veiklos sritis: vertybės, elgesio normos, principai (1.1.1), klasių mikroklimatas (1.1.6) ir tėvų ( globėjų, rūpintojų) pagalba mokantis (4.5.1). nustatė stipriąsias ir silpnąsias veiklos sritis. Išvadas, siūlymus ir rekomendacijas pristatė Mokytojų tarybos posėdyje, panaudojo planuojant kitų metų veiklą.

6. Problemos, susijusios su įstaigos veikla ir vadovų siūlomi problemų sprendimo būdai

Progimnazijos 81 kabinete mokosi dideli srautai mokinių, kabineto estetinis vaizdas dėl seniai daryto remonto atrodo nepatrauklus, neestetiškas. Šiam kabinetui būtinas kapitalinis remontas, papildomos biudžeto lėšos.

Direktorė	Nijolė Krušienė

PRITARTA

Radviliškio rajono savivaldybės tarybos 2015 m. kovo 26 d.

sprendimu Nr. T-989

RADVILIŠKIO JAUNIMO MOKYKLOS DIREKTORIAUS 2014 METŲ VEIKLOS ATASKAITA

1. Įstaigos pristatymas:

1.1. Kontaktinė informacija: biudžetinė įstaiga, Radviliškio jaunimo mokykla, kodas 191817187,

S. Dariaus ir S. Girėno g. 27, LT 82001 Radviliškis, el. paštas radjaunimo@gmail.com, interneto svetainė www.jaunimas.radviliskis.lt., tel.: (8 422) 60 203, Radviliškio jaunimo mokyklos automobilizmo klasės, Ežero g. 6, LT 82183, Karčemų km., Radviliškio raj..

1.2. Įstaigos vadovas: Juozas Budrys, 21 metai vadybinis stažas, III vadybinė kvalifikacinė kategorija.

1.3. Įstaigos darbuotojai:

Administracijos darbuotojai	Specialistai	Pagalbinis personalas
2	25	11

1.4. Įstaigos suteiktų paslaugų gavėjai:

Laikotarpis Paslaugų gavėjai	2014-01-01	2014-12-31
Mokinių skaičius	97	99
Klasių skaičius	9	9

1.5. Finansavimo šaltiniai:

Finansavimo šaltiniai (tūkst. Lt)	Lėšos (tūkst. Lt)
1. Savivaldybės biudžetas	1488,2
1.1. Savivaldybės biudžeto lėšos	552,0
1.2. Valstybės biudžeto specialiosios tikslinės dotacijos lėšos (Mokinio krepšelio lėšos ir lėšos skirtos spec. poreikių mokiniams)	890,7
1.3. Biudžetinių įstaigų pajamos (teikiamų mokamų paslaugų lėšos)	45,5
2. Kiti šaltiniai	80,4
2.1. ES paramos lėšos
2.2. Valstybės biudžeto lėšos
2.3. Paskolos lėšos
2.4. Kitų finansavimo šaltinių lėšos (parama ir kt.) 2% LPF	80,4

1.6. Biudžeto išlaidos:

Išlaidų ekonominės klasifikacijos kodas	Išlaidų pavadinimas	1.1. Savivaldybės biudžeto lėšos (AL)	1.2. Valstybės biudžeto specialiosios tikslinės dotacijos lėšos (MK)	1.2. Valstybės biudžeto specialiosios tikslinės dotacijos lėšos (Dotacinės)	1.3. Biudžetinių įstaigų pajamos (Spec. progr.)	Iš viso:
2	1	Darbo užmokestis ir socialinis draudimas	291,5	804,3	1095,8
2	2	Prekių ir paslaugų naudojimas	252,4	36,9	0,0	45,5	334,8
2	2	1	1	1	1	Mityba	6,2	6,2
2	2	1	1	1	2	Medikamentai (ir darbuotojų sveikatos tikrinimas)	0,1	0,1
2	2	1	1	1	5	Ryšių paslaugos	0,6	0,6
2	2	1	1	1	6	Transporto išlaikymas	39,3	36	75,3
2	2	1	1	1	7	Apranga ir patalynė	0,0
2	2	1	1	1	8	Spaudiniai	0,7	4,2	4,9
2	2	1	1	1	10	Kitos prekės	8,1	26,8	2,8	37,7
2	2	1	1	1	11	Komandiruotės (transporto, apgyvendinimo, ryšio ir kitos komandiruotės išlaidos)	0,4	0,4
2	2	1	1	1	15	Ilgalaikio materialiojo turto einamasis remontas	41,7	41,7
2	2	1	1	1	16	Kvalifikacijos kėlimas	0,8	3,3	4,1
2	2	1	1	1	20	Komunalinės paslaugos	92,6	92,6
2	2	1	1	1	30	Kitos paslaugos	61,9	2,6	6,7	71,2
2	7	Socialinės išmokos (pašalpos)	0,0	0,0	47,8	47,8
2	7	2	1	1	1	Socialinė parama pinigais	47,8	47,8
2	8	Kitos išlaidos	0,0	0,0	0,0	0,0	0,0
2	8	1	1	1	2	Kitiems einamiesiems tikslams	0,0
3	1	Materialiojo ir nematerialiojo turto įsigijimo išlaidos	8,1	1,7	0,0	0,0	9,8
3	1	1	3	1	2	Kitos mašinos ir įrenginiai	8,1	1,7	9,8
Iš viso:	552,0	842,9	47,8	45,5	1488,2

2. Įstaigos tikslai, veikla ir rezultatai.

2014 m. mokyklos veiklos tikslai:

1.Sudaryti palankias ugdymo(si) sąlygas mokiniams.

2.Užtikrinti saugią ir sveiką aplinką mokykloje.

Uždaviniai:

1.1. Tobulinti ugdymo organizavimą ir diferencijavimą.

1.2. Tobulinti ugdymo ir lankomumo rezultatų kontrolės ir analizės sistemą.

2.1. Plėtoti bendradarbiavimą su socialiniais partneriais ir mokinių tėvais (globėjais, rūpintojais).

2.2. Tobulinti neformaliojo mokinių švietimo organizavimą (bei popamokinės veiklos integravimo į ugdymo procesą galimybes).

Pirmajam tikslui pasiekti buvo organizuoti Mokyklos tarybos, išplėstiniai administracijos, dalykų metodinių grupių posėdžiai, parengti ir aprobuoti dalykų ilgalaikiai planai, individualios programos. Mokytojai patobulino dalykines kompetencijas kvalifikacijos kėlimo renginiuose, parengtas mokyklos „Neformaliojo vaikų švietimo organizavimo tvarkos aprašas“, „ Lankomumo rezultatų kontrolės bei analizės tvarkos aprašas“, atliktas tyrimas „Specialiųjų ugdymosi poreikių mokinių savijauta klasėje ir mokykloje“.

Kūrybiniam mąstymui ugdyti svarbi ir fizinės aplinkos, mokymosi priemonių kokybė ir įvairovė. Svarbu, kad tikslingai išnaudojamos integruotos mokymosi erdvės (biblioteka, informaciniai centrai ir kt.). Lietuvių ir istorijos pamokos vyko Radviliškio rajono istorinėse vietose (prie geležinkelio stoties, Tremtinių vagonėlio, Daugyvenės kultūriniame istoriniame muziejuje, partizanų bunkeryje Mėnaičiuose). Kūno kultūros užsiėmimai organizuojami ne tik mokyklos teritorijoje, bet ir kitose miesto erdvėse (miesto parke, gamtoje). Mokykla dalyvavo projekte „Užteks sėdėti – metas judėti“, kurio tikslas – supažindinti mokinius su fizinio pasyvumo ir ne judrumo keliamomis problemomis, populiarinant šokį, kaip naudingą ir sveiką gyvenimo būdą. Mokytojai diferencijuoja klasės ir namų užduotis, veda integruotas pamokas, taiko netradicinius mokymo metodus, atskleidžia tarpdalykinius ryšius (naudoja ir informacines technologijas), sąsajas su socialine aplinka. Buvo organizuota integruota matematikos ir geografijos pamoka „Valstybės ir geometrinės figūros“. Mokytojai atskleidė tarpdalykinius ryšius (naudojo ir informacines technologijas), sąsajas su socialine aplinka, įtikinamai akcentavo praktinę temos žinojimo naudą.

2014 metais siekta gerinti mokyklos įvaizdį. Vyko įvairūs renginiai, kuriuose dalyvavo socialiniai partneriai. Organizuota atvirų durų savaitė, vyko Mokyklos tarybos bei dalykų metodinių grupių posėdžiai. Mokyklos strateginio plano rengimo grupė įvertino mokyklos stipriąsias ir silpnąsias puses, galimybes ir grėsmes. Mokiniams ir jų šeimoms buvo organizuotos labdaros akcijos. Rugsėjo mėnesį buvo atnaujinta mokyklos internetinė svetainė, kurioje talpinama informacija apie vykusius renginius. Į Radviliškio rajono savivaldybės internetinį puslapį buvo patalpinti renginių aprašymai: mokinių ir mokytojų rankdarbių paroda, Žiemos sporto šventė, Kovo 11-osios minėjimas, Pavasarinė mugė, Pilietiškumo diena, renginys prieš AIDS. Laikraščiuose „Šiaulių krašte“, ,‚Radviliškio naujienose“ buvo aprašyta: Pavasarinė mugė, „Savaitė be patyčių“, išvyka į Kauno zoologijos sodą, išvyka į Šiaulių profesinio rengimo centrą, Tolerancijos savaitė.

Viešųjų ryšių bei savireklamos sistemos stiprinimas – tobulintina sritis ateinančiais metais, kad gerėtų mokyklos įvaizdis. Pasinaudojant žiniasklaidos priemonėmis, reikia skleisti informaciją ne tik apie mokykloje organizuojamus renginius, bet ir apie tarpmokyklinį bendravimą ir bendradarbiavimą su kitomis institucijomis.

Bendradarbiavome su socialiniais partneriais: Radviliškio jaunimo mokyklos VSPS darbuotoja Birute Jučiene. Ji mokiniams skaitė paskaitas švaros ir higienos, lytiškumo, alkoholio, ŽIV temomis. Mokyklos vaiko gerovės komisijos posėdžiuose, kuriuose svarstomos mokinių lankomumo, elgesio ir drausmės problemos, pagal galimybes dalyvauja Radviliškio Policijos Komisariato Prevencinio poskyrio specialistė J. Tenzagolskienė. Mokyklos mokiniai vyko į Radviliškio Policijos Komisariatą. Vizito metu susitiko su Radviliškio PK Prevencinio poskyrio specialiste J. Tenzagolskiene, kuri inicijavo diskusiją „Kaip sumažinti smurtą jaunimo tarpe“. Mokiniai aplankė Radviliškio parapijos bendruomenės socialinių paslaugų centrą.

Didelis dėmesys jaunimo mokykloje skiriamas prevencinei veiklai. Prevencinis darbas 2014 metais organizuotas per Mokyklos vaiko gerovės komisijos veiklą, prevencinį ugdymą integruojant į neformalųjį mokinių švietimą, į klasės vadovų darbą, į mokamųjų dalykų pamokas.

Bendradarbiavome su rajono ir šalies mokyklomis: Pakalniškių pagrindine mokykla, Tytuvėnų, Kaišiadorių, Kauno T. Masiulio, Šiaulių, Jonavos, Kėdainių jaunimo mokyklomis, su kuriomis buvo organizuojama įvairi veikla – sportinės varžybos, konkursai, Pavasarinė mugė. Dalyvavome rajono renginiuose, konkursuose.

Mokyklos bendruomenei stengiamasi organizuoti kuo daugiau renginių ir pateikti kuo įvairesnės informacijos prevencijos temomis: nuolat atnaujinamas šiai veiklos sričiai skirtas stendas, platinami mokyklos ar kitų institucijų paruošti bukletai, lankstinukai, skrajutės.

Nuo 1995 metų mokykloje buvo rengiamos mokinių socializacijos ir prevencijos programos, pilietinio ir tautinio ugdymo projektai, skirti atitolinti mokinius nuo psichoaktyviųjų medžiagų vartojimo, kitokių neigiamų aplinkos veiksnių. 2014 metais mokykla dalyvavo mokinių vasaros poilsio programų rėmimo konkurse. Programai „Su saulės spinduliu“ įgyvendinti skirta 1700 Lt. Birželio 9-13 d. vaikai vyko į Kuršių Neriją, Vilnių, į Antaniškių parką, svečiavosi „Jaunimo Erdvėse“.

Mokykloje organizuojama daug renginių, neatsiejamų nuo psichoaktyvių medžiagų vartojimo, teisės pažeidimų, smurto, prekybos žmonėmis, ŽIV/AIDS, nusikalstamumo prevencijos: ekskursijos, akcijos, konkursai, parodos, sporto varžybos, paskaitos ir kt. Vizitine mokyklos kortele tampa tokie renginiai kaip: Atvirų durų savaitė, „Savaitė be patyčių“, „Gegužė – mėnuo be smurto“, Tolerancijos savaitė, Prevencijos diena, Pilietiškumo diena. Į renginius kviečiami Radviliškio Policijos komisariato, Pataisos inspekcijos, Pedagoginės psichologinės tarnybos, Psichikos sveikatos centro, Visuomenės sveikatos biuro darbuotojai, kurie skaito paskaitas, diskutuoja aktualiais jaunimui klausimais.

2014 metais mokykloje buvo organizuojami prevenciniai renginiai. Gruodžio 1 d. minėta pasaulinė kovos su AIDS diena. Sveikatos priežiūros specialistė B. Jučienė skaitė paskaitą „Informacija apie ŽIV/AIDS“, organizavo antireklamos piešinio konkursą. Tradicinių akcijų „Savaitė be patyčių“ bei „Gegužė – mėnuo be smurto“ skirti renginiai vyko žemesniųjų ir aukštesniųjų klasių mokiniams. Daugelis sportinių renginių, kurių tikslas propaguoti sveikos gyvensenos principus, buvo diferencijuoti pagal mokinių amžių, rungtys organizuotos atskirai klasėms („Galiūnų varžybos“).

Siekiama, kad į organizuojamus renginius atvyktų mokinių tėvai, tačiau jie renginiuose – reti dalyviai. Keletas tėvų apsilankė Rugsėjo 1 –osios, Paskutinio skambučio, Kalėdinėje šventėje. 2014 metais plėtosime leidybinę informaciją tėvams (globėjams, rūpintojams): lankstinukus įvairiomis temomis, kvietimus į renginius, kad kuo daugiau tėvų lankytųsi mokykloje.

3. Įstaigos teikiamos paslaugos: pagrindinis mokymas, neformalusis švietimas, vairavimo mokyklų veikla, maitinimo paslaugos, kopijavimo paslaugos, sporto salės nuoma, autobuso nuoma, patalpų Karčemų km. nuoma (dalis patalpų išnuomota Karčemų km. bendruomenei „Kaimynai“ ir Radviliškio r. pirminės sveikatos priežiūros centrui).

4. Vadovo indėlis, tobulinant įstaigos administravimą.

Organizuoju ir vykdau nuolatinę mokyklos veiklos priežiūrą. Kiekvienų metų gruodžio mėnesį Mokyklos tarybai pateikiu ataskaitas apie mokyklos metinių veiklos planų įgyvendinimą, rugpjūčio mėnesį – Mokytojų tarybai apie mokslo metų tikslų ir uždavinių įgyvendinimą. Sudarau darbo grupes metinių veiklos planų bei ugdymo planų parengimui.

Vertinu darbuotojų darbo rezultatus, skatinu atestuotis pedagogus, kelti kvalifikaciją. Visi mokytojai pagal poreikius bei atsižvelgiant į mokyklos tikslus 2014 metais dalyvavo kvalifikacijos kėlimo renginiuose.

Inicijuoju mokyklos savivaldos institucijų (Mokyklos tarybos, Mokytojų tarybos, seniūnų tarybos) veiklą. Išklausau ir analizuoju savivaldos institucijų, bendruomenės narių ar jų grupių pasiūlymus, pageidavimus.

Didelį dėmesį skiriu saugios ugdymosi aplinkos kūrimui. 2014 m. liepos-rugpjūčio mėnesį mokykloje atliktas chemijos-biologijos kabineto ir mokytojų kambario remontas, gruodžio mėnesį pradėtas lietuvių kalbos kabineto remontas. Užtikrinant mokyklos išorės apsaugą, mokyklos kieme gruodžio mėnesį buvo įrengtos 6 stebėjimo kameros.

Iš sutaupytų lėšų mokykla įsigijo baldų, IKT priemonių, sportinio inventoriaus, pamokoms padalomosios medžiagos, ūkinio – sanitarinio inventoriaus. Mokyklos biblioteka aprūpinta ne tik mokymo vadovėliais, kompiuteriais, bet įsigyta ir grožinės literatūros. Čia mokytojai ir mokiniai turi galimybę susipažinti su naujausia pedagogine literatūra, papildyti žinias.

Mokykloje mokosi apie 60 proc. socialiai remtinų mokinių. 2014 m. organizavau 4 labdaras mokyklos mokiniams ir jų tėvams (globėjams, rūpintojams). Mokinių šeimos yra aprūpinamos rūbais, indais, patalyne ir kt.

Atnaujinti mokyklos veiklą reglamentuojantys dokumentai, kuriuose apibrėžtos darbuotojų teisės ir pareigos, funkcijos ir atsakomybė. Atnaujintos Mokyklos vidaus darbo tvarkos taisyklės, lankomumo apskaitos ir nelankymo prevencijos tvarkos aprašas.

Esu Respublikos jaunimo mokyklų tarybos pirmininkas, Respublikos pagrindinių mokyklų asociacijos narys, Radviliškio rajono mokyklų direktorių tarybos pirmininkas. Dalyvauju sprendžiant klausimus, susijusius su pagrindinių bei jaunimo mokyklų ugdymo organizavimu, mokyklų finansavimo tobulinimu ir kt. Nuolatinis bendravimas ir bendradarbiavimas su mokyklų vadovais ir tarybos nariais padeda tobulinti mokyklos ugdymo procesą, suartina mokymo įstaigas, sprendžiant įvairias iškilusias problemas.

5. Įstaigos veiklos kokybės įsivertinimas.

Mokyklos veiklos kokybės įsivertinimo darbo grupė nusprendė 2014 metais gilintis ir nagrinėti mokykloje taikomos mokinių mokymosi motyvacijos skatinimo sistemos efektyvumą.

Mokyklos veiklos kokybės įsivertinimo darbo grupė pasirinko vertinti mokyklos veiklos sritį „Ugdymas ir mokymasis“. Nagrinėjome temas: „Mokymosi kokybė“, „Vertinimas ugdant“. Kita sritis – „Mokyklos kultūra“. Nagrinėjome temą „Mokymosi pasiekimų lūkesčiai“.

Buvo nuspręsta giluminiam nagrinėjimui ir įsivertinimui 2014 metais analizuoti problemą ”Mokyklos vertinimo ir skatinimo sistema mokinių motyvacijai didinti”.

Apklausa parodė, kad dauguma mokinių mokosi noriai, tačiau nemažai daliai mokinių trūksta aktyvumo dalyvaujant pamokose ir mokyklos renginiuose. Nemaža dalis mokinių įvardina, kad jiems stinga kūrybingumo ir fantazijos. Nors mokykloje sudarytos visos sąlygos ugdyti kūrybinius gebėjimus.

Mokytojų diskusijos metu išryškėjo pati pagrindinė mokinių mokymosi problema. Pedagogai įvardina, kad dalis mokinių nesilaiko mokinio taisyklių: linkę bėgioti iš pamokų, kelia elgesio problemų. Mokytojai tvirtina, jog pasigenda iš tėvų (globėjų, rūpintojų) pagalbos sprendžiant mokyklos problemas: namų darbų kontrolės, aktyvesnio dalyvavimo renginiuose, įtakos vaikų elgesiui ir lankomumui.

Pedagogų manymu, reikia sukurti efektyvesnę mokinių mokymosi motyvacijos skatinimo sistemą.

Rekomendacijos: tobulinti mokinių mokymosi motyvacijos sistemą, mokymo procese plačiau taikyti informacines komunikacines technologijas, skatinti tėvus (globėjus, rūpintojus) aktyviau įsitraukti į mokyklos gyvenimą, taikyti įvairesnius formalaus vertinimo metodus, kuo dažniau ir įvairesniais būdais akcentuoti mokinių sėkmes ir pasiekimus.

Galimybės: tobulinti mokinių karjeros kompetencijų ugdymą mokykloje.

6. Problemos, susijusios su įstaigos veikla ir vadovų siūlomi problemų sprendimo būdai.

Klasių komplektavimo problema. Pagal Jaunimo mokyklų koncepciją, jaunimo mokykloje gali mokytis 12-16 metų mokiniai, turintys mokymosi sunkumų, bei 16-18 metų mokiniai, dėl socialinių-ekonominių priežasčių negalintys lankyti bendrojo lavinimo mokyklos. Didžiausias mokinių skaičius yra šeštoje ir aštuntose klasėse, t. y. dauguma vaikų į jaunimo mokyklą ateina būdami 13-15 metų. Jie turi didelių mokymosi, mokyklos nelankymo problemų: dalis jų buvo likę kartoti kurso, turėjo reikalų su teisėsaugos institucijomis, turintys žalingų įpročių. Sprendimas – tarpusavio bendravimo ir bendradarbiavimo mokyklos klasės vadovo su dalykų mokytojais, mokinių tėvais (globėjais, rūpintojais).

Ugdymo įstaigos materialinė bazė ne visiškai atitinka šiuolaikinius reikalavimus. Daliai mokomųjų kabinetų, pirmojo ir antrojo aukšto koridoriams, bibliotekai reikalingas remontas. Sprendimas – didesnis finansavimas iš Radviliškio rajono savivaldybės biudžeto.

Direktorius	Juozas Budrys

PRITARTA Radviliškio rajono savivaldybės tarybos 2015 m. kovo 26 d. sprendimu Nr. T-989

RADVILIŠKIO RAJONO BAISOGALOS MOKYKLOS-DARŽELIO DIREKTORIAUS 2014 METŲ VEIKLOS ATASKAITA

1. Įstaigos pristatymas:

1.1.	Kontaktinė informacija.

Radviliškio rajono Baisogalos mokykla-darželis – Radviliškio rajono savivaldybės biudžetinė įstaiga. Adresas – Grinkiškio g. 18, 82319 Baisogalos mstl., Baisogalos sen., Radviliškio r. sav. Telefonas – 8-422 65 332; el. paštas: baisogalosmd@gmail.com; interneto svetainė: www.baisogalosmd.radviliskis.lm.lt

Skėmių pradinio ugdymo skyriaus adresas – Beržų g. 6, 82350 Skėmių k., Skėmių sen., Radviliškio r. sav. Telefonas – 8-422 45 130;

Pakiršinio ikimokyklinio ir pradinio ugdymo skyriaus adresas – Parko g. 16, 82296 Pakiršinio k., Baisogalos sen., Radviliškio r. sav. Telefonas – 8-422 65110.

1.2.	Įstaigos vadovas – Vita Poškienė, vadybinio darbo stažas 26 metai, II vadybinė kvalifikacinė kategorija.

1.3.	Įstaigos darbuotojai (vnt.):

Administracijos darbuotojai	Specialistai	Pagalbinis personalas
4	35	37

1.4.	Įstaigos suteiktų paslaugų gavėjai:

Laikotarpis Paslaugų gavėjai	2014-01-01	2014-12-31
Ikimokyklinio amžiaus vaikai	65	62
Priešmokyklinio amžiaus vaikai	42	41
Mokiniai	170	172
Iš viso:	277	275

1.5.	Finansavimo šaltiniai:

Finansavimo šaltiniai (tūkst. Lt)	Lėšos (tūkst. Lt)
1. Savivaldybės biudžetas	2440,2
1.1. Savivaldybės biudžeto lėšos	1260.2
1.2. Valstybės biudžeto specialiosios tikslinės dotacijos lėšos (Mokinio krepšelio lėšos ir lėšos skirtos spec. poreikių mokiniams)	1107,9
1.3. Biudžetinių įstaigų pajamos (teikiamų mokamų paslaugų lėšos)	72,1
2. Kiti šaltiniai	15,1
2.1. ES paramos lėšos	6,3
2.2. Valstybės biudžeto lėšos	-
2.3. Paskolos lėšos	-
2.4. Kitų finansavimo šaltinių lėšos (parama ir kt.)	8.8

1.6.	Biudžeto išlaidos.

Išlaidų pavadinimas	1.1. Savivaldybės biudžeto lėšos (AL)	1.2. Valstybės biudžeto specialiosios tikslinės dotacijos lėšos (MK)	1.2. Valstybės biudžeto specialiosios tikslinės dotacijos lėšos (Dotacinės)	1.3. Biudžetinių įstaigų pajamos (SP)	Iš viso:
Darbo užmokestis ir socialinis draudimas	860,00	959,10	1819,10
Prekių ir paslaugų naudojimas	400,20	43,10	72,10	68,20	609,50
Mityba	16,4	49,1	65,50
Medikamentai (ir darbuotojų sveikatos tikrinimas)	0,4	0,40
Ryšių paslaugos	7,6	7,60
Transporto išlaikymas	0,00
Apranga ir patalynė	0,1	0,10
Spaudiniai	0,90	8,70	9,60
Kitos prekės	26,00	24,60	22,80	73,40
Komandiruotės (transporto, apgyvendinimo, ryšio ir kitos komandiruotės išlaidos)	0,7	0,70
Ilgalaikio materialiojo turto einamasis remontas	65,3	65,30
Kvalifikacijos kėlimas	0,20	5,70	5,90
Komunalinės paslaugos	195,60	195,60
Kitos paslaugos	87,00	4,10	0,20	91,30
Socialinė parama pinigais	94,10	94,10
Kitiems einamiesiems tikslams	0,00
Materialiojo ir nematerialiojo turto įsigijimo išlaidos	0,00	11,60	0,00	0,00	11,60
Kitos mašinos ir įrenginiai	0,00	11,60	0,00	0,00	11,60
Iš viso:	1260,20	1013,80	94,10	72,10	2440,20

Už 8 700 Lt (MK lėšos) nupirkta IKT priemonių: 4 nešiojami kompiuteriai po 1450 Lt – du Baisogalos mokyklai-darželiui, vienas Pakiršinio ikimokyklinio ir pradinio ugdymo skyriui, vienas Skėmių pradinio ugdymo skyriui; spalvotas spausdintuvas už 2 900 Lt. Dviems priešmokyklinio ugdymo grupėms nupirkti baldai (sekcija priemonėms ir žaislams) (MK lėšos) už 2900 Lt. Už 8 000 Lt nupirkta 12 mokyklinių suolų, 6 spintos priemonėms, 3 lentos ir 2 mokytojų stalai Skėmių pradinio ugdymo skyriui.

2.	Įstaigos tikslai, veikla ir rezultatai.

Įgyvendinant valstybinę švietimo politiką teikiant kokybiškas švietimo paslaugas, atitinkančias nuolat kintančios visuomenės reikmes, tenkinant Baisogalos mokyklos-darželio ugdytinių ugdymosi poreikius, laiduojant ikimokyklinio, priešmokyklinio ir pradinio išsilavinimo įsigijimą, racionaliai, taupiai ir tikslingai naudojant švietimui skirtus išteklius, mokykloje-darželyje 2014 metais buvo iškelti šie tikslai.

1.	Efektyvinti ugdymo turinio planavimą, kurti motyvaciją skatinančią aplinką.

Parengtas mokyklos-darželio vieningų reikalavimų ugdymo veiklos dokumentams aprašas. Metodinėse grupėse aptarti ugdymo dokumentų planavimo aspektai buvo patvirtinti Mokytojų tarybos posėdyje. Pagerėjo ugdymo turinio planavimas ir organizavimas, mokinių pažanga. Siekiant įvaldyti šiuolaikinės ugdymo aplinkos organizavimo metodus, pedagogams įstaigoje organizuoti du kvalifikacijos tobulinimo seminarai: „Kortų, kortelių ir kauliukų žaidimų naudojimas pamokoje dideliems ir mažiems“, „Sėkmingas mokymasis stotelių metodu“. Pedagogai gavo informacijos ir įgijo praktinių gebėjimų kaip taikyti naujausius mokymo(-si) metodus. Tai skatino ugdytinių kūrybiškumą ir iniciatyvumą, mokymosi motyvaciją. Vyko atvirų veiklų stebėjimas ir aptarimas, kolegiškas bendradarbiavimas, pateiktos stebėjimų ir tyrimų analizės. Kuriant motyvuotos aplinkos sąlygas, pastebėtos ir problemos: prisirišimas prie senų, neveiksmingų mokymo metodų, nepakankamai aiškiai įvardijami pamokų tikslai. Šie klausimai išanalizuoti Mokytojų tarybos posėdyje „Mokymo būdų ir metodų įvairovė, galimybės ir taikymas“, numatyti tikslai ir uždaviniai. Mokytojų tarybos posėdžio metu nutarta dalyvauti Ugdymo plėtotės centro įgyvendinamame projekte „Pedagogų kvalifikacijos tobulinimo ir perkvalifikavimo sistemos plėtra (II etapas)“ ir mini mokymuose, skirtuose mokytojo veiklos planavimui ir ugdymo proceso organizavimui, tikslingam mokinių tarpusavio, mokinių ir mokytojų bendradarbiavimui, aktyviam mokinių darbui pamokose. Planuotą tikslą pavyko įgyvendinti ir pasiekti gerų ugdymo rezultatų.

2.	Ugdyti bendruomenės narių naudingų įpročių, vertybių ir elgesio formavimąsi.

Šis tikslas buvo realizuotas mokyklos-darželio sveikatos stiprinimo programose „Augu sveikas ir laimingas“ ir „Sveikata – geriausia vaikui dovana“. Išliko prioritetai – vaikų sveikatos saugojimas ir stiprinimas, aktyvus dalyvavimas Lietuvos mokinių olimpiniame festivalyje. Sporto veiklos vystymui buvo skirta 60% neformalaus ugdymo valandų. Vyresniojo ikimokyklinio, priešmokyklinio amžiaus vaikai, 1–4 klasių mokiniai turėjo sąlygas maudytis baseine. Į kūno kultūros pamokas buvo integruotas plaukimas. Organizuotos plaukimo varžybos, nuolat vykdytos tarpklasinės kvadrato, estafečių varžybos, ikimokyklinių ir priešmokyklinių ugdymo grupių vaikų judriosios pramogos. Aktyvi sportinė veikla vyko sporto aikštelėse, parke. Įgyvendinant vaikų vasaros poilsio programą „Mes olimpiečiai” (dalyvavo 70 ugdytinių), sportinė veikla vyko netradicinėje alinkoje – pievoje, miške, prie vandens telkinių. Buvo siekiama olimpinės programos „Mes olimpiečiai” ir sveikatos stiprinimo programų „Augu sveikas ir laimingas“ ir „Sveikata – geriausia vaikui dovana“ dermės. Mokytojų tarybos posėdyje „Kas laiduoja vaiko sveikatą?“ analizuotas tikslingas būdų ir metodų taikymas, kuriant palankią aplinką sveiko vaiko fiziniam ir psichiniam vystymuisi organizuoti. Įvardinti svarbiausi veiksniai, lemiantys sveiko vaiko ugdymą, išaiškintos problemos, numatyti tikslai ir uždaviniai jų pašalinimui. Svarbiais trukdžiais įvardinti nepakankamas tėvų dėmesys sveikai gyvensenai (dėl vaikų aprangos, mitybos, vaiko emocijų ir elgesio formavimo), nepakankamas tėvų švietimas, įvairesnių bendravimo bendradarbiavimas su šeima formų stoka.

Didžiausias laimėjimas – pasiekta pirmoji vieta sportiškiausių Lietuvos mokyklų-darželių ir pradinių mokyklų grupėje. Jaunieji sportininkai buvo pakviesti į Olimpinio festivalio uždarymo ir komandų nugalėtojų apdovanojimo šventę Vilniuje „Lietuvos sportiškiausia mokykla 2013–2014”. Geriausi sportininkai paskatinti išvyka į Kauno Žalgirio areną, kur dalyvavo Lietuvos mokinių Olimpinio festivalio uždarymo ir sportininkų komandų apdovanojimo šventėje. Ten mokiniai galėjo išbandyti save įvairiose sporto šakose, susitikti su garsiais sprtininkais.

Įstaigoje sudarytos sąlygos įvairiapusei ugdomajai veiklai vystyti, atsižvelgiant į vaiko poreikius ir gebėjimus. Neformaliojo ugdymo „Dainorėlių“, „Jaunųjų kankliuotojų“ „Jaunųjų smalsučių“, „Jaunųjų gamtininkų“ veiklose mokiniai yra aktyvūs dalyviai, pelnė įvairių apdovanojimų. Didelio susidomėjimo, aktyvaus lankymo ir pergalių susilaukė įstaigoje veikiantis klubas „Rytų kovotojas“. Jaunieji „Dainorėliai“ savo giesmelėmis papuošia mišias Baisogalos parapijos bažnyčioje didžiųjų švenčių metu. Neformaliojo ugdymo programų veiklos rezultatai atsispindi įvairiuose renginiuose, akcijose, konkursuose, festivaliuose. Vienas didžiausių 2014 m. įstaigos projektų „Vaikystės namai“ buvo skirtas įstaigos 55 metų veiklos jubiliejui. Piešinių parodos „Mano vaikystės namai“, „Vaikystės drugelis“, nuotraukų stendai „Čia mes dirbome ir dirbame“ ir jubiliejinis koncertas kultūros namuose džiugino ne tik įstaigos bendruomenę, bet ir Baisogalos miestelio bendruomenę bei šventės svečius.

Mokykloje-darželyje organizuotas rajono 3–4 klasių mokinių raiškiojo skaitymo konkursas „Jau saulelė vėl atkopdama“ sulaukė didelio rajono mokyklų jaunųjų žodžio raiškos mylėtojų dėmesio. Konkurse dalyvavo 33 rajono 3–4 klasių mokiniai.

Mokyklos-darželio mokiniams buvo organizuoti įvairūs renginiai: 6 konkursai, 6 akcijos, 13 švenčių.

Mokyklos-darželio ugdytiniai yra aktyvūs parodų ir projektų dalyviai. Ypač aktyviai dalyvavo Baisogalos bendruomenės projekto „Saugus žingsnis“ renginiuose, organizacijos „Naisių vasara“ organizuotame margučių piešimo konkurse, respublikiniuose piešinių konkursuose: „Piešiu mišką“, „Žiemos olimpinės žaidynės“, „Mano stebuklingos Kalėdos“, „Kalėdos mano šeimoje“, „Atliekos naujai. Neišmesk.“, Kalėdinių puokščių parodoje Radviliškio miškų urėdijoje.

Mokyklos-darželio aplinką nuolat puošė veikiančios ugdytinių ir jų šeimų darbų parodos: „Šauniausia mamytė“, „Knygelių šalyje“, „Kalėdų senelio namai“, ,„Mūsų sparnuočiai draugai“, „Kai prabyla seni daiktai“.

Skėmių pradinio ugdymo skyriaus ugdytiniai buvo aktyvūs ne tik mokyklos, bet ir Skėmių bendruomenės renginių dalyviai. Projektai „Sukasi metų ratas“ ir „Kalėdų belaukiant“ pradžiugino ne tik mokyklos ir kaimo bendruomenes, bet ir svečius iš Radviliškio rajono savivaldybės.

Pakiršinio ikimokyklinio ir pradinio ugdymo skyriaus ugdytiniai taip pat aktyviai dalyvavo savo kaimo bendruomenės veiklose. Pasirašyta bendradarbiavimo sutartis su Radviliškio viešosios biblitekos Vainiūnų filialu. Tai užtikrino ugdymo proceso tęstinumą, skatino bendravimą rengiant bei vykdant įvairius projektus, siekiant ir populiarinant rašytinį paveldą, organizuojant prevencines programas bei kultūrinius renginius. Pakiršinio ikimokyklinio ir pradinio ugdymo skyriaus 4 klasės mokiniai dalyvavo „Lutučiukų“ klubo šventėje Kaune, kur vyko eilėraščių deklamavimo konkursas „Skambėk pavasarėli“.

Įstaigoje kasmet organizuojami valstybinių švenčių paminėjimai, tradicinės akcijos, kurių metu naudojami valstybės ir mokyklos simboliai. Tautiškumo pamokos „Tėvynė vaiko akimis“, „Aš myliu Lietuvą“, „Atmintis gyva, nes liudija“, priešmokyklinių grupių rytmetys, skirtas Vasario 16-ajai. Nuolat organizuotuose bendruomenės sueigose pagerbti mokiniai, dalyvavę konkursuose ir pelnę prizines vietas. Juos sveikino Baisogalos seniūnas R. Kalvaitis, Baisogalos bendruomenės pirmininkas A. Radžiūnas ir kiti svečiai.

Mokytojos praktikavo mokinių kūrybos, projektų knygelių kūrimą ir leidybą. Tai sunkus, daug laiko ir finansinių resursų reikalaujantis darbas, tačiau turintis prasmingą išliekamąją vertę.

Ugdytiniams sudarytos sąlygos stebėti meninius, kultūrinius renginius įstaigoje. 2014 m. jie turėjo galimybę stebėti septynis spektaklius, įvyko susitikimai su soliste S. Trimakaite, dūdelių meistru V. Vasiliausku, cirko artiste R. Kundrotiene. Dalis pažintinei veiklai skirtų lėšų buvo panaudotos ugdytinių susipažinimui su trimačiu kino teatru. Sferinis filmas „Medžių paslaptys“ ugdytiniams paliko įspūdį, tema buvo puikiai integruota į pamokinę veiklą.

Aktyvūs priešmokyklinio ir ikimokyklinio ugdymo grupių vaikai. Ikimokyklinio ir priešmokyklinio ugdymo grupių pedagogai, vadovai dalyvavo respublikinės ikimokyklinių įstaigų darbuotojų asociacijos „Sveikatos želmenėliai“ veikloje ir skleidė sveikos gyvensenos idėjas savo veikloje ir šeimose. Priešmokyklinio ugdymo ir vyresnioji ikimokyklinio ugdymo grupės vykdo tarptautinę socialinių įgūdžių programą „Zipio draugai“.

2014 m. vyko produktyvus bendradarbiavimas su socialiniais partneriais: Baisogalos miestelio bendruomenės įstaigomis – Baisogalos gimnazija, kultūros namais, sporto klubu „Auridana“, biblioteka, su Baisogalos pirminės sveikatos priežiūros centro Slaugos ir palaikomojo gydymo ligonine, policija; Lietuvos Sveikatos mokslų universiteto gyvulininkystės institutu, Joniškio Saulės pagrindine mokykla, Panevėžio rajono Krekenavos lopšeliu-darželiu „Sigutė“, Panevėžio miesto lopšeliu-darželiu „Nykštukas“.

Priešmokyklinio ugdymo grupės vaikai dalyvavo Panevėžio miesto lopšelyje-darželyje „Nykštukas“ organizuotame etnokultūros projekte „Aš išdainavau visas daineles“. Pavaduotoja ugdymui parengė pranešimą ikimokyklinio ugdymo įstaigų vadovų apskritojo stalo diskusijoje „Darbo su tėvais ikimokyklinėje įstaigoje galimybės ir problemos“, kuri vyko Panevėžio rajono Krekenavos lopšelyje-darželyje „Sigutė“.

Glaudus bendradarbiavimas su Baisogalos gimnazijos pedagogais, būsimais penktų klasių mokytojais, užtikrina sėkmingą mokinių pereinamąjį laikotarpį iš pradinės mokyklos į penktą klasę. Jiems organizuojami susitikimai su būsimais auklėtiniais. Kasmet mokyklos-darželio mokytojai su gimnazijos mokytojais analizuoja penktokų adaptacijos klausimus gimnazijos metodinės grupės posėdžiuose.

Pradinis ugdymas, orientuotas į aktualių šiuolaikiniam žmogui kompetencijų ugdymą, skatino aktyviai bendradarbiauti visus ugdymo dalyvius – mokytojus, tėvus, mokinius ir drauge aptarti darbo tikslus ir uždavinius, metodus ir ugdymo priemones, suderinti šeimos ir pedagogų lūkesčius, numatyti ugdymo perspektyvą, teikti tėvams žinių apie vaiko pasiekimus ir raidą. Vyravo įvairios įstaigos ir šeimos bendradarbiavimo formos: pokalbiai su tėvais, tėvų susirinkimai („Mokymąsi stimuliuojanti aplinka“, „Mokinių ugdymo ir ugdymosi rezultatai“, „Elgesio ir emocijų valdymas klasėje“, „Ko reikia vaikui, kad jis gerai jaustųsi“, „Vaikų auklėjimas. Mitai ar tikrovė“, „Mokymąsi stimuliuojanti aplinka“, „Elgesio ir emocijų valdymas klasėje“), atvirų durų savaitė tėvams, tėvų kūrybos dirbtuvėlės. Praktikuoti individualūs susitikimai ir pokalbiai su vaiko tėvais, kai išklausoma ir paisoma jų nuomonė, tačiau pastebėtas tėvų pasyvumas, abejingas požiūris į vaiko ugdymą. Vyko aktyvus bendravimas, mažiau bendradarbiavimas.

Mokyklos-darželio bendruomenės nariams suteiktos galimybės tobulinti pažintines, komunikavimo kompetencijas. Įstaigoje vyravo geras mikroklimatas, komandinis darbas, nuoširdūs tarpusavio santykiai, puikus bendravimas.

Svarbiausi 2014 m. pasiekimai

Eil. Nr.	Renginio pavadinimas	Dalyviai	Vieta
Tarptautiniai ir respublikiniai renginiai
1	Sportiškiausia Lietuvos Respublikos mokykla	Mokykla – darželis	I
2	Lietuvos olimpinio festivalio zoninės varžybos „Drąsūs, stiprūs, vikrūs“	2–4 klasių komanda	I
3	Lietuvos olimpinio festivalio tarpzoninės varžybos „Drąsūs, stiprūs, vikrūs“.	2–4 klasių komanda	I
4	Lietuvos olimpinio festivalio finalinės varžybos „Drąsūs, stiprūs, vikrūs“.	2–4 klasių komanda	I
5	Lietuvos olimpinio festivalio zoninės kvadrato varžybos.	234 klasių komanda	I
6	Respublikinis konkursas „Kalbų Kengūra 2014“ (lietuvių kalba).	1 mokinys 1 mokinys 3 mokiniai	Auksinis diplomas Sidabrinis diplomas Oranžinis diplomas
7	Respublikinis konkursas „Gamtos Kengūra 2014“	2 mokiniai 1 mokinys 2 mokiniai	Auksinis diplomas Sidabrinis diplomas Oranžinis diplomas
8	Respublikinis konkursas „Istorijos Kengūra 2014“	1 mokinys	Sidabrinis diplomas
9	Tarptautinis matematikos konkursas „Kengūra 2014“	15 mokinių (I-IV klasės)	1-10 vietos (Rajono dešimtukas)
10	A. ir D. Kiseliovų IV-V klasių mokinių matematikos olimpiados respublikinis turas	1 mokinys	II vieta
11	Respublikos mokyklų ikimokyklinio ir priešmokyklinio amžiaus vaikų projektas – konkursas „Žiemos magika“	10 priešmokyklinukų	III vieta
12	Sportiškiausia mokykla mokyklų-darželių ir pradinių mokyklų grupėje.	Mokykla-darželis	I
13	Lietuvos olimpinio festivalio kvadrato rajoninės varžybos	3–4 klasių komanda	I
14	Lietuvos olimpinio festivalio šaškių rajoninės varžybos	3–4 klasių komanda	I
15	Lietuvos olimpinio festivalio rajono varžybos „Drąsūs, stiprūs, vikrūs“	2–4 klasių komanda	I
16	Rajono III–IV kl. mokinių „Žyniuko“ konkursas	1 mokinys 1 mokinys	I III
17	Rajono moksleivių A. ir D. Kiseliovų matematikos olimpiada	1 mokinys 1 mokinys	II IV

3. Įstaigos teikiamos paslaugos.

Įstaiga vykdė ikimokyklinio, priešmokyklinio ir pradinio ugdymo programas. Baisogalos mokykloje-darželyje veikė 1 ankstyvojo ikimokyklinio amžiaus vaikų grupė, 2 ikimokyklinio ugdymo grupės, 2 priešmokyklinio ugdymo grupės, 4 pradinės klasės. Pakiršinio skyriuje veikė 1 ikimokyklinio ugdymo grupė, 1 priešmokyklinio ugdymo grupė, 4 pradinės klasės. Skėmių skyriuje veikė 1 priešmokyklinio ugdymo grupė, 2 jungtinės pradinės klasės. Baisogalos mokykloje-darželyje ir Pakiršinio skyriuje veikė pailgintos dienos grupės.

Mokykloje-darželyje buvo organizuota neformaliojo švietimo veikla: vykdyta 21 neformaliojo švietimo programa. Šia paslauga naudojosi 97 proc. mokinių. Veikė rytų kovos menų klubas „Rytų kovotojas“ (tėvų apmokama paslauga).

Logopedė, spec. pedagogė dirbo su ugdytiniais, turinčiais kalbos ir komunikacijos sutrikimų bei specialiųjų poreikių. Specialioji pagalba teikta 31,3 proc. ugdytinių.

Sveikatos priežiūros specialistė siekė užtikrinti saugią, palankią vaikų sveikatai įstaigos aplinką, ugdyti sveikos gyvensenos ir saugaus judėjimo įgūdžius, vykdyti ligų, traumų ir jų rizikos veiksnių profilaktiką.

Organizuotas mokinių ir priešmokyklinio ugdymo grupių vaikų pavėžėjimas ir maitinimas. Nemokamas maitinamas organizuotas 29,3 proc. mokinių. Vykdytos ES programos „Pienas vaikams“ ir „Vaisių vartojimo skatinimas mokykloje“, kuriose dalyvavo visi vaikai.

4.	Vadovo indėlis, tobulinant įstaigos administravimą.

Kartu su Skėmių seniūne inicijavau Skėmių pradinio ugdymo skyriaus persikėlimą į naujas patalpas, nes senojoje mokykloje nebebuvo galima užtikrinti tinkamo patalpų apšildymą ir kitų reikiamų higienos sąlygų. Bendradarbiaujant su Radviliškio rajono savivaldybės vadovais, lapkričio mėnesį Skėmių pradinio ugdymo skyrius persikėlė į naujas patalpas – Skėmių bendruomenės namus, atitinkančias higienos reikalavimus.

Puoselėjant olimpines sporto vertybes ir diegiant olimpinio judėjimo kultūrą inicijavau olimpinio ugdymo programos rengimą „Mes olimpiečiai“. 2014 m. vasario 29 d. patvirtinta, kad mokykla-darželis yra projekto „Vaikų ir jaunimo olimpinis ugdymas šalies mokymo įstaigose“ dalyvė.

Kartu su mokytojų ir pagalbos mokiniui specialistų atestacijos komisija parengiau Mokytojų ir pagalbos mokiniui specialistų atestacijos perspektyvinę programą 2015–2018 metams, kurią patvirtino Radviliškio rajono savivaldybės administracijos direktorius.

Parengiau ir įsakymais patvirtinau įstaigos struktūrą ir darbuotojų pareigybių sąrašą.

Įstaigoje subūriau puikią, kvalifikuotų pedagogų komandą. Mokykloje-darželyje dirba 35 pedagogai: turintys mokytojo metodininko kvalifikacinę kategoriją – 3 pedagogai (8 %), vyresniojo mokytojo kvalifikacinę kategoriją – 26 pedagogai (78 %), mokytojo kvalifikacinę kategoriją – 5 pedagogai (14 %).

Skatinau mokytojų kvalifikacijos tobulinimą. Taupant kvalifikacijos tobulinimo lėšas, inicijavau seminarų organizavimą mokykloje. Pedagogai yra aktyvūs kvalifikacinių renginių dalyviai, vidutiniškai vienam pedagogui per 2014 metus teko 38 kvalifikacinės valandos.

Skatinau aktyvų mokinių dalyvavimą Lietuvos olimpiniame festivalyje, aktyvų ikimokyklinių grupių ir mokinių dalyvavimą sportinėje veikloje. Sistemingai organizavau po varžybų mokyklos-darželio bendruomenėje sportininkų komandų pagerbimą, pakviesdama Baisogalos seniūną, miestelio bendruomenės tarybos pirmininką ir kt. svečius.

Kartu su ikimokyklinio ugdymo grupių pedagogėmis dalyvavau respublikinėje ikimokyklinių įstaigų darbuotojų asociacijos „Sveikatos želmenėliai“ veikloje ir savo veikloje skleidžiau sveikos gyvensenos idėjas.

Inicijavau bendradarbiavimą su socialiniais partneriais. Skatinau glaudų bendradarbiavimą su Baisogalos gimnazijos pedagogais, būsimais penktų klasių mokytojais. Siekiau užtikrinti sėkmingą mokinių pereinamąjį laikotarpį iš pradinės mokyklos į gimnaziją.

Bendradarbiavau su Baisogalos bendruomene vykdant Lietuvos automobilių kelių direkcijos prie susisiekimo ministerijos projektą „Eismo saugumas bendruomenėse 2014“ mokykloje-darželyje.

Aktyviai bendradarbiavau su rėmėjais iš Vokietijos – Speyer (Špajerio) miesto draugija.

Inicijavau įvairias akcijas: „Savaitė be patyčių 2014“, „Atmintis gyva, nes liudija“, „Mes rūšiuojam“, „Gyvenkime švariau“ ir kt.

5.	Įstaigos veiklos kokybės įsivertinimas.

2014 m. įstaigoje atliktas platusis auditas. Puikiai įvertintos sritys: ugdymas ir mokymasis, pagalba ugdytiniui, mokyklos kultūra, pasiekimai. Žemiausiai įvertinta (3 balais iš 4 galimų) strateginio valdymo sritis. Pastebėtas pasyvus darbuotojų požiūris į ugdymo proceso įsivertinimą, todėl platusis auditas mokykloje-darželyje vykdomas nepakankamai efektyviai, tikimasi, kad mini mokymų programa padės efektyviau organizuoti įsivertinimą.

Mokyklos-darželio veiklos kokybės įsivertinimas buvo atliekamas vadovaujantis Bendrojo lavinimo mokyklos veiklos kokybės įsivertinimo rekomendacijomis, patvirtintomis Lietuvos Respublikos švietimo ir mokslo ministro 2009 m. kovo 30 d. įsakymu Nr. ISAK-607 ir dalinai naudojantis IQES programos rekomendacijomis:

Atlikta planuotų mokyklos-darželio veiklos sričių įsivertinimo analizė Mokyklos-darželio tarybos bei Mokytojų tarybos posėdžiuose išryškintos veiklos stiprybės ir silpnybės, pateiktos rekomendacijos bendruomenei, sudarytos galimybės mokyklos-darželio kaitai, veiklos planavimui, atsinaujinimui ir tobulinimui.

2014 m. atliktas mokyklos-darželio veiklos sąlygų vertinimas, kuriuos atliko Šiaulių visuomenės sveikatos centro Radviliškio skyrius, Radviliškio valstybinė maisto ir veterinarijos tarnyba ir parengti planai nurodymams vykdyti.

2014 m. atliktas geros higienos praktikos taisyklių (GHPT) įmonės vidaus auditas ir parengtas koregavimo veiksmų planas.

6. Problemos, susijusios su įstaigos veikla ir vadovo siūlomi problemų sprendimo būdai.

2014 m. gavus savivaldybės lėšų ir atlikus svarbiausius remonto darbus, problemų šiek tiek sumažėjo. Tačiau lėšų nepakako, kad būtų atlikti reikalingi remonto darbai ir įsigytos reikalingos prekės. Todėl, kad galėtume užtikrinti vaikų saugumą įstaigoje, būtinos papildomos lėšos reikalingų darbų atlikimui ir prekių įsigijimui. Reikalingas keturių klasių ir vienos darželio grupės remontas, Pakiršinio ikimokyklinio ir pradinio ugdymo skyriuje prausyklų ir tualetų remontas ir kt. Reikalingi vandens šildytuvai rankų plovimui klasių prausyklose (Baisogalos mokykloje-darželyje ir Pakiršinio ikimokyklinio ir pradinio skyriuje), nes vanduo šildomas tik šildymo sezono metu. Reikalingos investicijos lauko įrengimams įsigyti ir žaidimų aikštelių tvarkymui.

Direktorė Vita Poškienė

PRITARTA Radviliškio rajono savivaldybės tarybos 2015 m. kovo 26 d. sprendimu Nr. T-989

RADVILIŠKIO LOPŠELIO-DARŽELIO „EGLUTĖ“ DIREKTORIAUS

2014 METŲ VEIKLOS ATASKAITA

1. Įstaigos pristatymas:

1.1. Kontaktinė informacija.

Lopšelis-darželis „Eglutė“ yra Radviliškio rajono savivaldybės biudžetinė įstaiga. A. Povyliaus g. 12, tel. 8-422 54 669, el. p. rdl.eglute@gmail.com, interneto svetainė www.ldeglute.lt

1.2. Įstaigos vadovas – Elvyra Lina Venckienė, vadybinio darbo stažas 32 metai, II vadybinė kvalifikacinė kategorija.

1.3. Įstaigos darbuotojai:

Administracijos darbuotojai	Specialistai	Pagalbinis personalas
3	24	21

1.4. Įstaigos suteiktų paslaugų gavėjai:

Laikotarpis Paslaugų gavėjai	2014-01-01	2014-12-31
Vaikai	235	240

1.5. Finansavimo šaltiniai:

Finansavimo šaltiniai (tūkst. Lt)	Lėšos (tūkst. Lt)
1. Savivaldybės biudžetas	1657,9
1.1. Savivaldybės biudžeto lėšos	811,7
1.2. Valstybės biudžeto specialiosios tikslinės dotacijos lėšos	607,7
1.3. Biudžetinių įstaigų pajamos	238,5
2. Kiti šaltiniai	4,3
2.1. ES paramos lėšos
2.2. Valstybės biudžeto lėšos
2.3. Paskolos lėšos
2.4. Kitų finansavimo šaltinių lėšos (parama ir kt.)	4,3

1.6. Biudžeto išlaidos.

Išlaidų pavadinimas	1.1. Savivaldybės biudžeto lėšos (AL)	1.2. Valstybės biudžeto specialiosios tikslinės dotacijos lėšos (MK)	1.2. Valstybės biudžeto specialiosios tikslinės dotacijos lėšos (Dotacinės)	1.3. Biudžetinių įstaigų pajamos (Spec. progr.)	Iš viso:
Darbo užmokestis ir socialinis draudimas	545,6	558,4	1104,0
Prekių ir paslaugų naudojimas	208,7	23,9	0,0	238,5	471,1
Mityba	28,6	166,7	195,3
Medikamentai (ir darbuotojų sveikatos tikrinimas)	0,2	0,2
Ryšių paslaugos	2,5	2,5
Transporto išlaikymas	0,0
Apranga ir patalynė	0,0
Spaudiniai	0,1	0,6	0,1	0,8
Kitos prekės	10,4	18,6	68,7	97,7
Komandiruotės (trans -porto, apgyvendinimo, ryšio ir kitos koman -diruotės išlaidos)	0,5	0,6	1,1
Ilgalaikio materialiojo turto einamasis remontas	5,8	5,8
Kvalifikacijos kėlimas	0,5	0,6	0,2	1,3
Komunalinės paslaugos	140,1	140,1
Kitos paslaugos	20	4,1	2,2	26,3
Socialinės išmokos (pašalpos)	0,0	0,0	2,4	0,0	2,4
Socialinė parama pinigais	2,4	2,4
Kitos išlaidos	0,0	0,0	0,0	0,0	0,0
Kitiems einamiesiems tikslams	0,0

Savivaldybės biudžeto lėšos – 73 600 Lt – panaudotos:

	kitoms prekėms – 10 400 Lt (valymo priemonės, ūkinis inventorius, gyvatvorių karpymo žirklės, perforatorius, šilumokaičiai, kilimai, pašildytuvai);

	kiti pastatai ir statiniai – 54 900 Lt (tvora);

	kitos mašinos ir įrenginiai – 2 500 Lt ( daržovių pjaustyklė);

	ilgalaikio materialiojo turto einamajam remontui – 5 800 Lt (šilumos mazgo remonto darbai).

Valstybės biudžeto specialiosios tikslinės dotacijos lėšos (mokinio krepšelis) – 42 200 Lt – panaudotos:

	spaudiniams – 2 500 Lt (knygos);

	kitoms prekėms – 16 700 Lt (žaislai ir kitos ugdymo priemonės);

	materialiajam turtui – 23 000 Lt (interaktyvios lentos, fotoaparatas, 5 kompiuteriai, šviesos-smėlio dėžės).

Valstybės biudžeto specialiosios tikslinės dotacijos lėšos (dotacinės) – 2 400 Lt – panaudotos nemokamam priešmokyklinukų maitinimui.

Biudžetinių įstaigų pajamos (specialioji programa) – 68 700 Lt – panaudotos valymo priemonėms, asmens higienos priemonėms, lauko žaidimų įrenginiams, ūkinėms prekėms, vaikiškai patalynei ( 25 755 Lt), santechnikos priemonėms, kanceliarinėms prekėms, šviesos-smėlio dėžėms įsigyti.

2. Įstaigos tikslai, veikla ir rezultatai.

2014	metų veiklos tikslai:

1.	Padėti vaikui įgyti ir tobulinti kalbos, aplinkos pažinimo įgūdžius, kalbinį lavinimą sieti su doriniu ugdymu.

Uždaviniai:

	sudaryti palankias sąlygas vaiko kalbos raidai;

	tenkinti vaiko poreikį išreikšti jausmus, dvasios būklę;

	kurti vaikų ugdymą(-si) skatinančią aplinką.

2.	Bendrauti ir bendradarbiauti su šeima, diegiant sveikos gyvensenos pagrindus ikimokykliniame ir priešmokykliniame amžiuje.

Uždaviniai:

	kelti pedagoginę kvalifikaciją, vykdyti projektinę ir tiriamąją veiklą;

	padėti įgyti žinių, gebėjimų apie savitvarką, asmens higieną, sveiką gyvenseną;

	organizuoti pedagoginį tėvų švietimą.

Įgyvendinant pirmąjį tikslą lopšelio-darželio Mokytojų taryboje atlikta vaikų kalbinių poreikių tenkinimo ikimokykliniame ir priešmokykliniame amžiuje, dorinių nuostatų ugdymo analizė. Metodinės tarybos posėdyje aptartos kalbos lavinimo galimybės, organizuotas ikimokyklinio ir priešmokyklinio ugdymo grupių metodinis pasitarimas, kuriame buvo skaityti pranešimai iš gerosios darbo patirties „Grožinės literatūros ir žaidimų įtaka ugdant vaikų dorines nuostatas“, „Vertybinių nuostatų formavimo galimybės, ikimokykliniame ir priešmokykliniame amžiuje, vaikų kasdieniniame gyvenime“. Pedagogės vedė atviras veiklas įstaigos pedagogams: „Gandrų ir kitų paukščių sugrįžimas“, „Dorinių nuostatų ugdymas panaudojant grožinę literatūrą“, „Padėkos ir gerumo popietė“, „Smėlio terapijos taikymas Š, Ž garsų diferencijavimui“. Atliktas tyrimas: „Elgesio, kultūros įgūdžių formavimas šeimoje ir darželyje (3 m. amžiaus vaikai)“. Tyrimo duomenys aptarti Mokytojų taryboje, pateikta informacija tėvams. Metodinėje dienoje pranešimą, tema „Ikimokyklinio amžiaus vaikų netinkamas elgesys“ skaitė PPT tarnybos psichologė E. Margienė, paskaitą „Pozityvi tėvystė“ vedė gyvenimo įgūdžių tobulinimo centro „Laimi visi“ steigėja I. Atkočaitienė. Priešmokyklinio ugdymo grupėje „Želmenėliai“ integruota programa „Katalikų tikyba vaikų darželyje“.

Lopšelio-darželio pedagogai dalyvavo kursuose, seminaruose, projektinėje veikloje. Už kūrybiškumą, iniciatyvą ir aktyvų dalyvavimą tarptautiniame projekte „Paukščių metai“, skirtą K. Donelaičio 300-ųjų gimimo metinių paminėjimui, Nacionalinė paramos tarnyba įstaigą apdovanojo kokybės ženkleliu ir Europos kokybės ženkleliu. Grupių pedagogės vykdė šiuos projektus: „Saulelė motinėle, užtekėk“, „Žaiskime kartu“, „Skaitymo medis“, „Avangardo šou – paukščiai“, „Kur gyvena knygelės“, „Jaučiu, myliu, dėkoju“, „Žaidžiame pasaką“, „Juda piršteliai, byra žodeliai“, „Pilnas miškas giesmininkų“.

Ugdydami lopšelio-darželio vaikų pilietiškumą dalyvavome akcijoje, skirtoje Laisvės gynėjų dienai pažymėti, organizavome Valstybinių švenčių – Vasario 16-osios ir Kovo 11-osios paminėjimą. Lopšelio-darželio ugdytiniams organizuoti šie renginiai: Užgavėnės, Šv. Kalėdų, Šv. Velykų ir Jurginių šventės; pramogos: svečiuose „Klouno teatras“, grupė „Svirplys“, „Birbironas“, „Lauros studija“, „Pramogėlė“, „Drakoniuko teatras“; išvykos į Kleboniškio buities muziejų, Burbiškių dvarą, Naisius, Kryžių kalną, Kurtuvėnų regioninį parką, Radviliškio miškų urėdiją, Radviliškio rajono savivaldybės viešąją biblioteką, Šiaulių lėlių muziejų, Šiaulių universiteto gamtininkų muziejų.

Lopšelio-darželio ugdytiniai ir pedagogai dalyvavo tarptautiniuose, respublikiniuose ir rajono konkursuose, festivaliuose:

•	respublikiniame Lietuvos avangardinio meno festivalyje „Aš kitoks“ – pareikšta padėka;

•	rajono konkurse „Lietuvių skaičiuočių pynė“ – pareikšta padėka;

•	rajono konkurse „Kalėdinė fantazija 2014“ – pareikšta padėka;

•	rajono konkurse „Kalėdos mano šeimoje“ – pareikštos padėkos, įteiktos saldžios dovanėlės vaikams;

•	tarptautiniame festivalyje „Žirginėliai“ – pareikšta padėka;

•	rajono akcijoje „Sustabdyta minutė knygai“ – pareikšta padėka;

•	respublikiniame jaunųjų dizainerių konkurse – festivalyje „Savas stilius“ – pareikšta padėka;

•	rajono piešinių konkurse „Mano spalvotas pasaulis“ – pareikštos padėkos;

•	respublikiniame šeimos festivalyje „Vaikystės sparnai“ – pareikšta padėka;

•	respublikiniame piešinių konkurse „Pavasarį atneša paukščiai“ – pareikšta padėka, III vieta;

•	tarptautiniame konkurse „Jūros simfonija“;

•	respublikiniame piešinių konkurse „Gandrus pasitinkant – 2014“ – dovanos, knygos.

•	respublikiniame konkurse „Mano žalioji palangė“.

•	respublikiniame piešinių konkurse „Kaip banginiai ir delfinai gyvena“.

2014 m. tęsėme dalyvavimą aplinkosauginiame projekte „Mes rūšiuojam“. Už surinktus taškus gavome dovanų – sportinio inventoriaus. Šiame projekte aktyvūs dalyviai buvo ir lopšelio-darželio ugdytinių tėvai.

Visi lopšelio-darželio pedagogai kėlė kvalifikaciją. Patobulino gebėjimus ir įgūdžius IKT srityje, išmoko naudotis interaktyvia lenta. Ikimokyklinio ir priešmokyklinio ugdymo pedagogai dalyvavo projekte „Ikimokyklinio ir priešmokyklinio ugdymo plėtros“ programoje „Ikimokyklinio ugdymo kokybės gerinimas“ ir patobulino bendrąsias ir profesines pedagogų kompetencijas (vaikų pažinimo plėtojimo, ugdymo turinio planavimo, ugdymo proceso valdymo, ugdymo(-si) aplinkų kūrimo, vaikų pasiekimų ir pažangos vertinimo gebėjimų). Įgytos kompetencijos įtakos lopšelio-darželio ikimokyklinio ugdymo programos turinio kaitą, ugdytinių ugdymo(-si) pokyčių analizę. Organizuotos veiklos davė teigiamų rezultatų ir pokyčių įgyjant kalbinių, aplinkos pažinimo gebėjimų ir įgūdžių, dorinių nuostatų taikymo vaikų kasdieninėje veikloje. Ikimokyklinio ir priešmokyklinio ugdymo grupėse išplėstos kalbą, jausmus, dvasios būklę įtakojančios edukacinės aplinkos. Ugdymo proceso metu sudarytos palankios sąlygos vaikų kalbos raidai. IKT kvalifikacijos kėlimas, aktyvus dalyvavimas konkursuose, akcijose ir gerosios darbo patirties sklaida į ugdymo proceso organizavimą įnešė naujas darbo formas, būdus, kūrybiškumą, ugdymą(-si) skatinančią aplinką. Informacinė medžiaga, paskaitos, seminarai, bendravimas ir bendradarbiavimas tėvais suteikė naujų žinių apie kalbos ugdymo galimybes ne tik lopšelyje-darželyje, bet ir šeimoje.

Įgyvendinant antrąjį tikslą Mokytojų taryboje atlikta, pedagogo veiklos efektyvumo, stiprinant vaikų sveikatą ikimokykliniame ir priešmokykliniame amžiuje, analizė. Metodinės tarybos posėdyje diskutuota tema „Vaikų judėjimo poreikių tenkinimas ikimokykliniame ir priešmokykliniame amžiuje“, numatytos darbo formos ir būdai. Ikimokyklinio ir priešmokyklinio ugdymo grupių metodiniame pasitarime išklausytas pranešimas tema „Asmens higienos, savitvarkos ugdymo galimybės ikimokykliniame ir priešmokykliniame amžiuje“, organizuota atvira veikla įstaigos pedagogams „Sveikatos valandėlė“, atliktas tyrimas „Asmens higienos reikšmė vaiko sveikatai lopšelyje-darželyje ir šeimoje (4 – 6 m. amžiaus vaikai)“. Tyrimo duomenys aptarti Mokytojų tarybos posėdyje, pateikta informacija tėvams grupiniuose pasitarimuose. Ikimokyklinio ir priešmokyklinio amžiaus vaikai lopšelyje-darželyje turi saugią, sveiką, kultūros ir higienos, savitvarkos įgūdžių lavinimą laiduojančią aplinką. Įstaiga pilnai apsirūpinusi vaikiškais baldais, jie atitinka higieninius reikalavimus. Ikimokyklinio ir priešmokyklinio ugdymo grupėse kultūros ir higienos įgūdžių lavinimui yra pakankamai asmens higienos priemonių, indų vaikų maitinimo organizavimui. 2014 m. visiems lopšelio-darželio ugdytiniams atnaujinta patalynė, nupirkti nauji čiužinukai.

Sveikatos centre tęsėme užsiėmimų organizavimą vaikams, turintiems ydingą laikyseną, teikta masažuotojo paslauga. Kūrėme ir sudarėme edukacinę aplinką, kuri įtakojo vaiko sveikatos saugojimą ir stiprinimą. Lopšelio-darželio teritorija buvo aptverta tvora, kuri atitinka higienos reikalavimus, aikštelės papildytos naujais įrengimais judesių lavinimui. Tradiciškai rajono priešmokyklinukams organizavome Olimpinę dieną. LTOK šiam renginiui skyrė finansavimą. Lopšelis-darželis buvo aktyvus projekto „Vaikų ir jaunimo olimpinis ugdymas šalies mokyklose“ dalyvis. Sveikatos renginių komanda organizavo sveikatos savaites, mažąsias olimpiadas rudenį ir pavasarį, viktoriną „Sporto ABC“. Priešmokyklinukai dalyvavo rajone organizuotame konkurse „Sveikuolių sveikuoliai“, respublikiniame konkurse „Mažųjų olimpiada – 2014“. Lopšelis-darželis yra respublikinės asociacijos „Sveikatos želmenėliai“ narys. Įstaigoje veikė Vaiko gerovės komisija. Organizuotuose posėdžiuose aptartas kalbėjimo ir kalbos sutrikimų turinčių vaikų ugdymas, pagalbos teikimas vaikams turintiems ydingą laikyseną, gabių muzikai vaikų formalus ir neformalus ugdymas. Pedagogai, teikiantys pagalbą vaikams, pateikė pusmečių veiklos ataskaitas, atliko gebėjimų ir įgūdžių pokyčių analizę.

Lopšelio-darželio pedagogai ir ugdytiniai dalyvavo respublikiniuose ir rajono renginiuose:

•	respublikiniame konkurse „Mažųjų olimpiada 2014“ – pareikštos padėkos, III vieta, dovanėlės vaikams;

•	rajono dviratukų šventėje „Mano ratai buvo du“ – pareikšta padėka.

Įgyvendinant antrojo tikslo uždavinį „organizuoti pedagoginį tėvų švietimą“, buvo organizuoti grupiniai tėvų pasitarimai, specialistai, teikiantys pagalbą vaikams, konsultavo tėvus dėl individualių ugdymo problemų sprendimo būdų. Sveikatos biuro specialistas sistemingai vykdė vaikų sveikatos priežiūrą, bendraudamas ir bendradarbiaudamas su šeima teikė metodinę, informacinę pagalbą ugdytojams ir ugdytinių tėvams.

Sveikatos saugojimo ir stiprinimo kompetencija – prioritetinė įstaigos veiklos sritis. Yra sukaupta geroji darbo patirtis, ji skleidžiama respublikoje ir rajone.

2013 m. 1 vaikas dėl ligos praleido vidutiniškai 7,6 dienas, o 2014 m. 1 vaikas dėl ligos vidutiniškai praleido 4,46 dienas. Vyksta pokyčiai sveikatos centre. 2014 m. užsiėmimus lankė 40 ugdytinių, kuriems buvo nustatytos judamojo aparato deformacijos, 25 % ugdytinių šios problemos pašalintos, 75 % ugdytinių įvykęs dalinis pokytis.

3. Įstaigos teikiamos paslaugos.

2014 m. įstaigoje teiktas ikimokyklinis ir priešmokyklinis ugdymas, veikė 11 grupių, iš jų: 2 ankstyvojo amžiaus vaikams (1–3 m.), 7 ikimokyklinio amžiaus (3–5 m.) vaikams, 2 priešmokyklinio amžiaus (6–7 m.) vaikams. 2014 m. rugsėjo 1 d. duomenimis lopšelio-darželio vaikų vardiniame sąraše buvo 235 vaikai.

Įstaigoje dirbo:

•	2 logopedai, kurie koregavo vaikų kalbos sutrikimus;

•	judesio korekcijos pedagogas, kuris koregavo vaikų laikysenos sutrikimus, atliko masažus;

•	meninio ugdymo mokytojas, kuris organizavo vaikų muzikinį lavinimą ikimokyklinio ir priešmokyklinio ugdymo grupėse.

Lopšelyje-darželyje buvo vykdomas neformalusis vaikų ugdymas. Vaikams buvo sudarytos sąlygos plėtoti savo gebėjimus ir tenkinti saviraiškos poreikius šiose neformaliojo švietimo programose:

•	muzikai gabių vaikų grupėje „Lašeliukai“;

•	šokio studijoje „Tipu tapu“ (tėvų mokama paslauga);

Tėvų pageidavimu ryte nuo 6.30 val. veikė budinti grupė.

Įstaigoje organizuoti trys maitinimai. Vaikai gavo nemokamus produktus pagal programas „Pienas vaikams“ ir „Vaisių vartojimo skatinimas švietimo įstaigose“. Vaikų sveikatos priežiūrą vykdė Radviliškio rajono sveikatos biuro specialistas.

4. Vadovo indėlis, tobulinant įstaigos administravimą.

2014 m. vadovavau lopšelio-darželio 2013-2015 m. strateginio plano įgyvendinimui. Vadovaudamasi šiuo planu su darbo grupe parengiau 2015 m. lopšelio-darželio veiklos planą. Lopšelio-darželio strateginis, metinės veiklos planai dera su šalies ir Radviliškio rajono savivaldybės švietimo prioritetais, tenkina lopšelio-darželio bendruomenės poreikius, tėvų lūkesčius.

Koordinavau lopšelio-darželio pedagogų komandinį darbą organizuojant tradicinius sveikatos stiprinimo, etnokultūros renginius vaikams. Lopšelio-darželio bendruomenei pateikiau 2014 m. veiklos ataskaitą, kurią aptariau su Lopšelio-darželio taryba.

Inicijavau pedagogų dalyvavimą programoje „Ikimokyklinio ir priešmokyklinio ugdymo plėtra“. Organizavau įstaigos atstovavimą respublikos, rajono organizuojamuose renginiuose, projektuose, akcijose. 2014 m. inicijavau lopšelio-darželio bendruomenės dalyvavimą tarptautiniame – respublikiniame projekte „Paukščių metai“, skirtame K. Donelaičio 300-ųjų gimimo metinių paminėjimui. Už aktyvią, kūrybingą veiklą šiame projekte lopšelis-darželis apdovanotas nacionaliniu kokybės ir Europos kokybės ženkleliu.

Su darbo grupe organizavau valstybinių švenčių minėjimą, akciją „Atmintis gyva, nes liudija“, Olimpinę dieną rajono priešmokyklinukams, sveikatingumo renginius – sveikatos savaites, Šv. Kalėdų progai skirtus renginius: išvyka į Šeduvos senelių globos namus, pagalba ir parama TV-3 išsipildymo akcijoje, Kalėdinės eglutės šventes, šeimos, pedagogų ir vaikų vakarones.

Inicijavau ir palaikiau bendravimą ir bendradarbiavimą su socialiniai partneriais: Radviliškio rajono savivaldybės viešąja biblioteka, Radviliškio rajono savivaldybės švietimo ir sporto paslaugų centru, Radviliškio rajono visuomenės sveikatos biuru, rajono ir miesto ikimokyklinio ugdymo mokyklomis, ikimokyklinių įstaigų respublikine asociacija „Sveikatos želmenėliai“, Lietuvos Tautiniu Olimpiniu komitetu, Naujosios Akmenės lopšeliu-darželiu „Žvaigždutė“, rajono laikraščiu „Radviliškio naujienos“. Visa tai įtakojo demokratinių idėjų, vaikų kultūros, įstaigos įvaizdžio kūrimo sklaidą rajono visuomenėje.

Organizavau vaikų maitinimo ir higienos sąlygų užtikrinimą, vadovavau darbo grupei, kuri atliko rizikos veiksnių analizę pagal programą „Maisto higiena“.

Įtraukiau savivaldos institucijas – Lopšelio-darželio tarybą, Mokytojų tarybą, Metodinę tarybą – į lopšelio-darželio veiklą reglamentuojančių dokumentų rengimą, derinimą, aktualių klausimų svarstymą. Parengti nauji lopšelio-darželio nuostatai, darbo tvarkos taisyklės.

Sistemingai analizavau ugdymo turinio įgyvendinimo reikšmingumą, stebėjau ir vertinau kuruojamų pedagogių ugdomąją veiklą, skatinau tobulėti, atestuotis. 2014 m. vertinau logopedės veiklą dėl vaikų kalbos ir kalbėjimo sutrikimų šalinimo ir parengiau dokumentus dėl vyresniojo logopedo kvalifikacinės kategorijos suteikimo.

2014 m. įgyvendinau uždavinį dėl informacinių komunikacinių technologijų aprūpinimo: visi pedagogai turi kompiuterius, dvi priešmokyklinio ugdymo grupės interaktyvias lentas, logopedės ir viena ikimokyklinio ugdymo grupė ugdymo procese naudoja šviesos-smėlio dėžes. Yra sudaryta galimybė naudotis spalvotu daugiafunkciniu spausdintuvu. Suderinusi su Lopšelio-darželio taryba grupes ir kabinetus aprūpinau būtiniausiomis ugdymo ir kitomis priemonėmis.

Rūpinausi, kad lopšeliui-darželiui būtų skirtas papildomas 55 000 Lt finansavimas naujai tvorai tverti.

Užtikrinau lopšelio-darželio ugdytinių saugumą ir lygias galimybes: pirmininkavau Vaiko gerovės komisijai, užtikrinau, kad visi ikimokyklinio ir priešmokyklinio amžiaus vaikai galėtų lankyti užsiėmimus, kuriuos organizuoja judesio korekcijos pedagogas. Inicijavau trims lopšelio-darželio ugdytiniams pritaikytą maitinimą dėl įvairių susirgimų. Sudariau galimybes vaikams dalyvauti neformaliojo ugdymo programose: šokio, dainavimo ir judesio studijose. Dalyvavau grupiniuose tėvų pasitarimuose, pateikiau informaciją apie įstaigos veiklą, vykdomus projektus, švietimo naujienas ir teisės aktus, reglamentuojančius ikimokyklinį bei priešmokyklinį ugdymą.

2014 m. vykdžiau lopšelio-darželio darbuotojų instruktavimą dėl darbų, gaisrinės ir civilinės saugos. Parengiau 2015–2017 m. pedagogų atestacijos programą. Kartu su lopšelio-darželio taryba vykdžiau reguliarią turto ir lėšų naudojimo kontrolę, rengiau ataskaitas lopšelio-darželio bendruomenei, steigėjui apie finansinių išteklių naudojimą ir paskirstymą.

Kėliau kvalifikaciją. Įgijau darbdavio, gaisrinės ir civilinės saugos pažymėjimus.

5. Įstaigos veiklos kokybės įsivertinimas.

2014	lopšelio-darželio bendruomenė tobulino 2013 m. įvardintas silpnąsias veiklos sritis:

1.	bendravimą ir bendradarbiavimą su socialiniais partneriais;

2.	lankstų ugdymo proceso planavimą;

3.	vaikų pasiekimų ir pažangos vertinimą, bendradarbiaujant su šeima;

4.	paslaugų teikimo poreikio tyrimą ir paslaugų teikimo kokybę;

5.	papildomo finansavimo ir rėmėjų paiešką.

2014 m. pradėtas atlikti giluminis auditas. Pasirinkta sritis – 1.1. Mokyklos vertybės ( pagalbinės sritys 1.1.1. Vaikų kultūra, 1.1.2. Aplinkos svetingumas, saugumas, estetika. 1.1.3. Mokyklos mikroklimatas, 1.1.4. Lygių galimybių suteikimas ir teisingumas, 1.1.5. Tradicijos). Atlikta analizė bus aptarta 2015 m. Lopšelio-darželio tarybos, Mokytojų tarybos posėdyje.

6. Problemos, susijusios su įstaigos veikla ir vadovo siūlomi problemų sprendimo būdai.

Lopšeliui-darželiui reikalinga pastato renovacija, nes brangiai kainuoja patalpų šildymas. Įstaigos šaligatviai, takai neatitinka higienos normų. Problemas būtų galima spręsti gavus papildomą finansavimą.

Direktorė	Elvyra Lina Venckienė

PRITARTA Radviliškio rajono savivaldybės tarybos 2015 m. kovo 26 d. sprendimu Nr. T-989

RADVILIŠKIO LOPŠELIO-DARŽELIO „KREGŽDUTĖ“ DIREKTORIAUS

2014 METŲ VEIKLOS ATASKAITA

1. Įstaigos pristatymas.

1.1. Radviliškio lopšelis-darželis „Kregždutė“ – Radviliškio rajono savivaldybės biudžetinė įstaiga, įgyvendinanti ikimokyklinio ir priešmokyklinio ugdymo programas. Prie lopšelio-darželio veikia Paramos šeimai centras (toliau – PŠC), kurio pagrindinė veiklos sritis – dienos socialinė globa rajone gyvenantiems neįgaliems vaikams ir jaunuoliams nuo 7 iki 21 metų amžiaus. Įstaigos adresas – Topolių g. 1, 82151 Radviliškis, telefonas – (8 422) 53 490, elektroninio pašto adresas – darzkregzdute@gmail.com , interneto svetainė – radviliskio-kregzdute.mir.lt.

1.2. Įstaigos vadovė – Jolanta Pranevičienė, turinti 7 metų vadybinio darbo stažą, III vadybinę kvalifikacinę kategoriją

1.3. Įstaigos darbuotojai:

Administracijos darbuotojai	Specialistai	Pagalbinis personalas
3 (vnt.)	21 (vnt.) (1 et. finansuojamas tikslinės dotacijos lėšomis)	18 (vnt.)

1.4. Įstaigos suteiktų paslaugų gavėjai:

Laikotarpis Paslaugų gavėjai	2014 m. sausio 1 d.	2014 m. gruodžio 31 d.
Vaikai	112 8 (PŠC)	110 6 (PŠC)

1.5. Finansavimo šaltiniai:

Finansavimo šaltiniai (tūkst. Lt)	Lėšos (tūkst. Lt)
1. Savivaldybės biudžetas	1375,2
1.1. Savivaldybės biudžeto lėšos	868,0
1.2. Valstybės biudžeto specialiosios tikslinės dotacijos lėšos	403,1
1.3. Biudžetinių įstaigų pajamos	104,1
2. Kiti šaltiniai	5,2
2.1. ES paramos lėšos
2.2. Valstybės biudžeto lėšos
2.3. Paskolos lėšos
2.4. Kitų finansavimo šaltinių lėšos (parama ir kt.)	5,2

1.6. Biudžeto išlaidos.

Išlaidų pavadinimas	1.1. Savivaldybės biudžeto lėšos (AL)	1.2. Valstybės biudžeto specialiosios tikslinės dotacijos lėšos (MK)	1.2. Valstybės biudžeto specialiosios tikslinės dotacijos lėšos (Dotacinės)	1.3. Biudžetinių įstaigų pajamos (SP)	Iš viso:
Darbo užmokestis ir socialinis draudimas	700,20	332,80	30,00	3,10	1066,10
Prekių ir paslaugų naudojimas	160,80	24,80	4,50	101,00	291,10
Mityba	10,5	85,3	95,80
Medikamentai (ir darbuotojų sveikatos tikrinimas)	0,1	0,10
Ryšių paslaugos	2,4	2,40
Transporto išlaikymas	0,00
Apranga ir patalynė	0,00
Spaudiniai	0,00
Kitos prekės	16,30	19,30	14,40	50,00
Komandiruotės (transporto, apgyvendinimo, ryšio ir kitos komandiruotės išlaidos)	0,1	0,10
Ilgalaikio materialiojo turto einamasis remontas	37,9	37,90
Kvalifikacijos kėlimas	0,60	2,10	2,70
Komunalinės paslaugos	73,1	73,10
Kitos paslaugos	19,80	3,40	1,30	24,50
Socialinė parama pinigais	3,2	3,20
Kitiems einamiesiems tikslams	1,3	1,30
Materialiojo ir nematerialiojo turto įsigijimo išlaidos	7,00	11,00	0,00	0,00	18,00
Kitos mašinos ir įrenginiai	7,00	11,00	18,00
Iš viso:	868,00	368,60	34,50	104,10	1375,20

Iš biudžeto lėšų už 37,9 tūkst. Lt pakeista įstaigos tvora ir vartai, už 7 tūkst. Lt įsigyti lauko įrenginiai žaidimo aikštelėms. Iš mokinio krepšelio lėšų už 11 tūkst. Lt įsigyta kompiuterinės įrangos.

2. Įstaigos tikslai, veikla ir rezultatai.

2014 m. lopšelio-darželio „Kregždutė“ prioritetinės ugdymo kryptys buvo kokybiškas ikimokyklinis ir priešmokyklinis ugdymas, šeima ir darželis-ugdymo partneriai.

Tikslai:

1.	Plėtoti ugdytinių kūrybiškumą bei saviraišką.

2.	Kurti saugias, modernias bendruomenės tobulėjimą skatinančias sąlygas.

3.	Tobulinti vaiko sveikatos saugojimo ir stiprinimo sistemą.

Uždaviniai:

	Skatinti ugdytinių kūrybiškumą ir saviraišką, taikant patrauklius veiklos metodus , būdus ir priemones.

	Tobulinti edukacines veiklos erdves ir aplinką.

	Tobulinti pedagogų partnerystės ryšius.

	Plėsti bendradarbiavimo ryšius su socialiniais partneriais.

	Tenkinti vaikų aktyvumo ir judėjimo poreikius.

	Perimti sveikatą stiprinančias nuostatas: laikytis higienos, sveikai maitintis, daug judėti ir žaisti lauke.

1 tikslo įgyvendinimas.

Mokytojų tarybos posėdyje analizavome vaikų saviraiškos ir kūrybinių galių puoselėjimą ir atskleidimą kasdieninėje veikloje. Metodinės tarybos posėdyje buvo aptartas pasiruošimas rajoniniam renginiui dviratukų šventei „Mano ratai buvo du“. Ikimokyklinio ir priešmokyklinio ugdymo mokytojų metodinės grupės pasitarimuose pedagogai skaitė pranešimus iš gerosios darbo patirties: „Vaikų vaizduotės lavinimas improvizuojant“, „Vaidybinė veikla vienas iš vaiko kūrybiškumo ugdymo būdų“, „Vaikų vaidyba – meninio ir estetinio vaikų ugdymo sritis“, „Vaikų kūrybiškumo skatinimas kasdieninėje veikloje“, „Žaidimas – visapusiško ugdymo metodas“. Logopedų metodinės grupės pasitarimuose buvo skaityti pranešimai: „Kalbos gramatinio taisyklingumo ugdymas per žaidimą“, „Bendradarbiavimas su šeima ikimokyklinėje įstaigoje“. Pedagogės vedė atviras veiklas priešmokyklinio ugdymo grupėse: „Iš pasakos į pasaką“, „Lietuvių liaudies pasakų inscenizavimas“; meninę veiklą specialiojo ugdymo grupėje, pramogą „Pavasarėli, atskubėk“ lopšelio grupėje, šeimos šventę „Drugelių“ grupėje.

Visus metus vyko vaikų piešinių ir darbelių parodos. Buvo švenčiamos tradicinės ir tautinės šventės: Trijų karalių šventė, sausio 13-osios „Atmintis gyva, nes liudija“ minėjimas, Užgavėnių šventė, Vasario 16-osios šventinis rytmetis, Velykinis rytmetis, dalyvauta Radviliškio rajono lopšelių-darželių priešmokyklinių grupių „Olimpinėje dienoje“, vaikai mokėsi draugiškumo dalyvaudami akcijoje „Savaitė be patyčių“. Organizuotame renginyje žemės dienai „Žemelė motulė“, vaikai mokėsi saugoti juos supančią aplinką. Pažymėta tarptautinė vaikiškos knygos diena, kurioje dalyvavo poetė Z. Gaižauskaitė. Kūrybiniai gebėjimai ir saviraiška buvo ugdoma neformaliojo ugdymo būreliuose: dainavimo studijoje, dailės būrelyje. Pedagogai su ugdytiniais dalyvavo įvairiuose piešinių konkursuose: Radviliškio rajono priešmokyklinių grupių ir pradinių klasių mokinių piešinių konkurse „Lietuvių skaičiuočių pynė“ du ugdytiniai pelnė prizines vietas, 9 ugdytiniai gavo padėkas; Radviliškio rajono savivaldybės ikimokyklinio amžiaus vaikų piešinių konkurse „Mano spalvota svajonė“ – trijų ugdytinių darbai pripažinti geriausiais, septynių ugdytinių darbai pažymėti diplomais.

Ikimokyklinių ir priešmokyklinių grupių auklėtiniai aktyviai dalyvavo respublikiniame ekologiniame konkurse „Mano žalioji palangė“. Vaikai sodino, augino, stebėjo, prižiūrėjo įvairius prieskoninius augalus, daržoves, gėles. Visi pedagogai dalyvavo respublikiniame ikimokyklinio amžiaus vaikų literatūriniame kūrybiniame projekte „Kaip zebras Zimbardas pievoje pasaką surado“. Grupių pedagogai organizavo ir vykdė projektus: „Žaidžiame, kuriame ir tyrinėjame“ („Drugelių“ grupė), „Keliaudami pažinkime gimtąjį kraštą“ („Kiškučių“ grupė), „Žaidimai ir atradimai lauke“ („Žiogelių“ grupė).

Priešmokyklinės grupės pedagogai su ugdytiniais dalyvavo respublikiniame švietimo įstaigų teatrų festivalyje „Saulės zuikutis-2014 m.“. Plėstos edukacinės erdvės už įstaigos ribų: ugdytinai dalyvavo išvykose į Telšių rajono Žvėrinčių, dalyvavo edukacinėje programoje Šiaulių m. Žaliūkų malūne, edukacinėje programoje Radviliškio rajono Pakiršinio etninės kultūros ir amatų centre, vyko į Daugyvenės kultūros istorijos muziejaus draustinio Kleboniškių kaimo sodybą ir Burbiškio dvarą. Darželyje vykdytas neformalus ugdymas: vaikai turintys muzikinių, dainavimo, šokio ir dailės gebėjimų lavinosi dainavimo studijoje „Vaivorykštės takeliu“, šokio ir dailės studijose.

2 tikslo įgyvendinimas.

Kurdami saugias, modernias bendruomenės tobulėjimą skatinančias sąlygas mokytojų tarybos posėdyje analizavome organizacijos įvaizdžio kūrimo ir stiprinimo klausimus, apžvelgėme socialinės partnerystės ryšius, bei gerosios darbo patirties sklaidą. Metodinės tarybos posėdyje aptarėme pasirengimą respublikinei metodinei-praktinei konferencijai, išklausėme pranešimus. Organizavome metodinę dieną rajono ikimokyklinio ir priešmokyklinio ugdymo pedagogams, kurioje visose ugdymo grupėse pedagogai vedė atviras veiklas, specialistai galėjo stebėti organizuojamas pratybas logopediniuose kabinetuose. Organizavome respublikinę metodinę-praktinę konferenciją „Vaiko gerovės link“. Pedagoginei bendruomenei buvo pristatyta įstaigos patirtis vaikų ugdymo klausimais. Dalyvauta ir skaitytas pranešimas respublikinėje ikimokyklinio ir priešmokyklinio ugdymo įstaigų pedagogų metodinėje-praktinėje konferencijoje „Metų laikai pagal Kristijoną Donelaitį“. Pažymėjome įstaigos veiklos 40-ies metų jubiliejų. Bendruomenės nariams suteiktos saviraiškos galimybės organizuotoje kūrybinių darbų parodoje. Pedagogės dalyvavo šalies ikimokyklinių įstaigų meninės kūrybos darbų parodoje „Kūrybos džiaugsmas“.

Lopšelio-darželio pedagogams buvo sudarytos sąlygos kelti kvalifikaciją ir pedagoginį meistriškumą. 98% pedagogų dalyvavo kvalifikacijos tobulinimo renginiuose: kursuose, seminaruose, konferencijose, stažuotėje Čekijos Respublikoje. Pedagogai tobulino įvairias kompetencijas: IKT panaudojimo ugdymo procese, vaikų kalbos, sveikatingumo kompetencijos ugdymo srityse, tobulino užsienio kalbos (anglų) žinias.

Ugdomoji aplinka buvo praturtinta priemonėmis komunikavimo, socialinei, meninei, pažinimo kompetencijoms ugdyti, įsigyta žaislų vaikų žaidybinei veiklai. Turtinga priemonėmis aplinka tenkino vaikų poreikius ir interesus, skatino vaikus aktyviai veikti.

3 tikslo įgyvendinimas.

Įgyvendinant vaiko sveikatos stiprinimo ir saugojimo tikslo uždavinius, Mokytojų tarybos posėdyje analizuotas vaiko sveikatos saugojimo kompetencijos ugdymas, vaiko sveikatą palaikančios ir stiprinančios aplinkos kūrimas. Darželyje toliau buvo įgyvendinama sveikatos stiprinimo programa „Noriu būti sveikas!“, didelis dėmesys buvo skiriamas vaikų sveikos gyvensenos įgūdžių ugdymui bei bendruomenės sveikatai palankios fizinės ir psichologinės aplinkos kūrimui. Sėkmingai veiklą vykdė taisyklingos laikysenos ugdymo, plokščiapėdystės profilaktikos būrelis, sporto būrelis „Noriu būti greitas ir vikrus“. Darželyje vykdytos pieno ir vaisių skatinimo vartoti programos „Pienas vaikams“, „Vaisiai vaikams“. Dalyvavome aplinkosauginiame projekte „Mes rūšiuojam“, darnaus vystimosi, įgūdžių formavimo programoje „Darni mokykla“ Įstaiga yra „Sveikatą stiprinanti mokykla“

Buvo organizuoti įvairūs renginiai: sveikatingumo dienos, rudens ir pavasario sportinės olimpiados, vaikų fizinio pasirengimo testavimas du kartus metuose, judrių žaidimų, estafečių savaitė. Dalyvavome Europos judėjimo savaitės bėgime, buvo vykdytos akcijos – „Švarios rankos“, „Judėjimo sveikatos labui diena“, „Energetiniai gėrimai – kas tai?“. Priešmokyklinės grupės komanda dalyvavo Olimpinėje dienoje Radviliškio sporto arenoje. Jau tapo tradicija organizuoti rajono renginį miesto stadione „Mano ratai buvo du“, kuriame vaikai patyrė judėjimo džiaugsmą. Buvo įsijungta į Lietuvos specialiosios olimpiados komiteto programą „Jaunasis atletas“, kurioje dalyvavo specialiosios ugdymo grupės vaikai, šio programos tikslas – kuo platesnė specialiųjų poreikių turinčių vaikų socialinė integracija. 2014 metais dalyvavome Lietuvos ikimokyklinio ugdymo įstaigų projekte „Mažais žingsneliais didžiojo futbolo link“. Projekte dalyvavo 39 5–6 metų ugdytinai ir penkios auklėtojos. Futbolas buvo integruotas į ikimokyklinio amžiaus vaikų ugdymo procesą, treniruotes vaikams vedė futbolo treneris. Vaikų komanda dalyvavo Nacionalinėje futbolo akademijoje vykusiame futbolo projekto baigiamajame renginyje „Futboliuko Kalėdos“. Lopšelio-darželio ugdytiniai dalyvavo respublikiniame Lietuvos tautinio olimpinio komiteto ir Lietuvos olimpinės akademijos organizuotame piešinių konkurse „Sportas ir aš“, „Pelėdžiukų“ grupės auklėtinė tapo nugalėtoja.

Buvo vykdomi grupių projektai: „Tris kartus apsidairyk ir pavojų pamatyk“ („Pelėdžiukų“ grupė), „Mūsų draugai: oras, saulė ir vanduo“ („Bitučių“ grupė), „Boružėlės kelionė“ („Boružėlių“ grupė), „Su rankelėm pliaukšt“ (judesio korekcijos pedagogė, spec. pedagogė-logopedė).

Įstaigos pedagogai dalyvavo respublikiniuose renginiuose pristatydami savo gerąją darbo patirtį vaikų sveikatingumo kompetencijos ugdymo klausimais: dalyvauta respublikinėje metodinėje-praktinėje konferencijoje „Ikimokyklinio amžiaus vaikų psichofizinės sveikatos ugdymo aspektai“ ir pristatyti pranešimai „Ar man gera darželyje?“, „Vaikų sveikatos saugojimas ir fiziniai gebėjimai“, pristatytas projektas „Jaučiu, myliu, dėkoju“. Pedagogės dalyvavo asociacijos „Sveikatos želmenėliai“ konkurse „Sveikatos ABC“ ir pristatė sveikatos valandėlių išplėstinius planus.

Atsižvelgiant į 2015–2017 metų strateginio plano nustatytus prioritetus, 2015 metais tobulinsime ugdymo kokybę, sudarydami sąlygas sėkmingam ugdymo turinio įgyvendinimui, tobulinsime vaiko sveikatos saugojimo ir stiprinimo sistemą.

3. Įstaigos teikiamos paslaugos.

Lopšelis-darželis „Kregždutė“ yra ikimokyklinio ugdymo mokykla, vykdanti ikimokyklinio ir priešmokyklinio ugdymo programas, dirbanti sveikatos stiprinimo kryptimi, turinti specialiojo ugdymo grupę vaikams su žymiais raidos sutrikimais ir logopedines grupes vaikams su kalbos ir komunikacijos sutrikimais. Įstaigą sudaro 7 grupės, iš jų:

	1 ankstyvojo amžiaus 1,5–3 m. vaikams;

	1 specialiojo ugdymo 3–7 m. vaikams;

	2 ikimokyklinio amžiaus 3–5 m. vaikams;

	1 logopedinė ikimokyklinio amžiaus 3–5 m. vaikams;

	1 priešmokyklinė logopedinė, 6–7 m. vaikams;

	1 priešmokyklinio ugdymo, 5–7 m. vaikams.

Prie lopšelio-darželio veikia Paramos šeimai centras, kurio pagrindinė veiklos sritis – dienos socialinė globa rajone gyvenantiems neįgaliems vaikams ir jaunuoliams nuo 7 iki 21 metų amžiaus.

Su šešiais Paramos šeimai centro lankytojais dirba socialinis darbuotojas ir socialinio darbuotojo padėjėjos. Su specialiųjų poreikių turinčiais vaikais ir socialinės rizikos šeimomis dirba socialinis pedagogas, veikia tėvų bendravimo grupė.

15 vaikų su žymiais raidos sutrikimais teiktos logopedo, specialiojo pedagogo, judesio korekcijos pedagogo, masažuotojo, sveikatos priežiūros specialisto, socialinio pedagogo paslaugos.

48 vaikams su kalbos ir komunikacijos sutrikimais teikta intensyvi logopedo ir specialiojo pedagogo pagalba.

Vaikams su sunkia negalia (spec. ugdymo grupės ir PŠC lankytojams) teikiama vežimo paslauga jiems pritaikytu transportu ir lydinčiu darbuotoju.

Lopšelyje-darželyje vykdomas neformalusis ugdymas: veikia dainavimo studija „Vaivorykštės takeliu“, šokių studija, dailės studija.

115 darželio vaikų ir 6 (PŠC) vaikams buvo teikiamos maitinimo paslaugos. Iš jų 7 priešmokyklinio ugdymo grupių vaikams buvo teikiamas nemokamas maitinimas.

4. Vadovo indėlis, tobulinant įstaigos administravimą.

2014 metais įstaigoje veikla vyko vadovaujantis strateginiu planu ir veiklos planu. Visi sumanymai, permainos svarstyti ir aptarti su Lopšelio-darželio taryba ir visa bendruomene. Darbuotojų pasitarimuose aptarėme įstaigai aktualius klausimus, nagrinėjome darželio aplinkos gerinimo galimybes, rūpinausi kuo palankesnių darbo sąlygų sudarymu, įstaigos įvaizdžio ir socialinės partnerystės ryšių stiprinimu. 2014 metais dvejose vaikų ugdymo grupėse ir logopedų kabinetuose pakeista grindų danga ir atliktas kosmetinis remontas.

Didžiausią dėmesį skyriau grupių aplinkos ir priemonių pritaikymui skirtingas socialines sąlygas turintiems, skirtingų poreikių, gebėjimų ir specialiųjų poreikių vaikams. Sudariau sąlygas, kad būtų saugoma ir puoselėjama vaikų sveikata, kad grupių aplinka ir priemonių visuma atitiktų vaikų amžių, poreikius, galimybes.

2014 metais įstaigos materialiniai ir finansiniai ištekliai panaudoti tikslingai.

2014 m. lėšos panaudotos:

	pažintinei veiklai (mokomosioms, edukacinėms programoms, pažintinėms išvykoms) – 1149,20 Lt (MK lėšos);

	IKT priežiūrai (tinklalapio laikymui internete ir priežiūrai, kompiuterių remontui, spausdintuvų kasečių įsigijimui ir pildymui) – 2 575,99 Lt (MK lėšos);

	vadovėliams ir mokymo priemonėms įsigyti (baldams, knygoms, žaislams ir kitoms ugdymo priemonėms) – 29 629,70 Lt (MK lėšos); 8 209,91 (spec. programos lėšos).

	patalynei – 4 221 Lt (spec. programos (10 proc. tėvų įnašų) lėšos.

Inicijavau ir palaikiau bendradarbiavimo ryšius su socialiniais partneriais respublikos lygmeniu. Įstaigoje buvo organizuota respublikinė ikimokyklinio ugdymo įstaigų pedagogų metodinė-praktinė konferencija „Vaiko gerovės link“. Į konferenciją buvo pakviesti socialiniai partneriai iš Joniškio vaikų darželio „Vyturėlis“, Šiaulių logopedinės mokyklos ikimokyklinio ugdymo skyriaus, Šiaulių miesto lopšelio-darželio „Žirniukas“, Šiaulių rajono Kužių lopšelio-darželio „Vyturėlis“, Panevėžio lopšelio-darželio „Sigutė“, o taip pat ir Radviliškio ikimokyklinio ir priešmokyklinio ugdymo pedagogai, kurie pristatė savo gerąją darbo patirtį ikimokyklinio ugdymo vaikų prigimtinių, pažintinių ir kultūrinių poreikių tenkinimo srityje.

Su organizaciniu komitetu organizavau įstaigos 40-ies metų veiklos jubiliejaus šventę. Jubiliejaus proga įstaigoje buvo organizuota rajono metodinė diena „Vaikų galių plėtojimas kasdieninėje veikloje“, respublikinė ikimokyklinio ugdymo įstaigų pedagogų metodinė-praktinė konferencija „Vaiko gerovės link“, ugdytiniams buvo užsakyta edukacinė programa „Pasakų herojai – vaikystės džiaugsmas“.

Įstaigoje dirbo kvalifikuoti, didelę darbo patirtį turintys pedagogai (5 mokytojai metodininkai, 11 vyresniųjų mokytojų ir 4 mokytojai). Kvalifikaciją pedagogai tobulino tikslingai, pagal parengtą pedagogų kvalifikacijos tobulinimo programą. Nuosekliai analizuota įstaigos veikla, priimti tinkami sprendimai veiklos tobulinimui. Skatinau darbuotojus dalyvauti įvairiuose konkursuose, konferencijose, išvykose, domėtis naujovėmis ir jas pritaikyti savo darbe.

5. Įstaigos veiklos kokybės įsivertinimas.

Vadovaujantis Lietuvos Respublikos švietimo ir mokslo ministro 2005 m. liepos 22 d. įsakymu Nr. ISAK-1557 „Dėl ikimokyklinio ugdymo mokyklos vidaus audito metodikos“, 2014 m. įstaigoje atliktas platusis auditas. Audito metu atlikta šešių lopšelio-darželio veiklos sričių analizė: etosas, vaikų ugdymas ir ugdymasis, vaiko ugdymo(-si) pasiekimai, parama ir pagalba vaikui, šeimai, ištekliai, mokyklos valdymas. Visų 6 veiklos sričių įvertinimo vidurkis yra aukštesnis nei 3 lygis (iš 4 galimų lygių), įstaigos veikla 2014 m. įvertinta gerai. Audito darbo grupė apibendrinusi „plačiojo“ audito rezultatus Mokytojų tarybos posėdyje pristatė išvadas, siūlymus ir rekomendacijas, buvo numatytos giluminio vertinimo veiklos sritys.

Planuojant 2015 m. įstaigos veiklą atsižvelgta į veiklos kokybės įsivertinimo išvadas, rekomendacijas, bei strateginio plano nustatytus prioritetus. Tobulinsime ugdymo kokybę bei vaiko sveikatos saugojimo ir stiprinimo sistemą.

6. Problemos, susijusios su įstaigos veikla ir vadovų siūlomi problemų sprendimo būdai.

Grėsmę ugdytinių saugumui kelia kiemas, žaidimų aikštelės: ištrupėjusios šaligatvių plytelės, susidėvėjusi kiemo, sporto aikštelės, bėgimo takelio danga. Didele problema išlieka duobėtas (asfalto dangos nelikę) privažiavimas prie įstaigos bei blogas kiemo drenažas – po lietaus teritorijoje laikosi vanduo, kuris apsemia pusę kiemo aikštelės.

2014 m. vasarą pakeista įstaigos teritorijos tvora ir vartai, įsigyta naujų lauko įrenginių.

Pateikiau prašymą ir darbų sąmatą Radviliškio rajono savivaldybės administracijos direktorei dėl papildomų lėšų skyrimo kiemo lietaus nuotekų tinklų įrengimui. Viso kiemo remontas numatytas Radviliškio rajono strateginiame plėtros 2012–2020 metų plane.

Direktorė Jolanta Pranevičienė

PRITARTA Radviliškio rajono savivaldybės tarybos 2015 m. kovo 26 d. sprendimu Nr. T-989

RADVILIŠKIO LOPŠELIO-DARŽELIO „ŽVAIGŽDUTĖ” DIREKTORIAUS

2014 METŲ VEIKLOS ATASKAITA

1. Įstaigos pristatymas:

1.1. Radviliškio lopšelis-darželis „Žvaigždutė“ yra Radviliškio rajono savivaldybės biudžetinė įstaiga. Adresas – V. Brazausko g. 1, 82152 Radviliškis. Tel. (8 422) 51 561, el. p. zzvaigzduteld@gmail.com, interneto svetainė – www.ldzvaigzdute.lt

1.2. Įstaigos vadovas – Elvyra Koriznienė, direktoriaus pavaduotoja ugdymui, l.e. direktoriaus pareigas, turinti 25 metus vadybinio darbo stažą, III vadybinę kvalifikacinę kategoriją.

1.3. Įstaigos darbuotojai:

Administracijos darbuotojai	Specialistai	Pagalbinis personalas
3	23	26

1.4. Įstaigos suteiktų paslaugų gavėjai:

Laikotarpis Paslaugų gavėjai	2014-01-01	2014-12-31
Vaikai	274	282

1.5. Finansavimo šaltiniai:

Finansavimo šaltiniai (tūkst. Lt)	Lėšos (tūkst. Lt)
1. Savivaldybės biudžetas	1712,4
1.1. Savivaldybės biudžeto lėšos	726,9
1.2. Valstybės biudžeto specialiosios tikslinės dotacijos lėšos (Mokinio krepšelio lėšos ir lėšos skirtos spec. poreikių mokiniams)	728,7
1.3. Biudžetinių įstaigų pajamos (teikiamų mokamų paslaugų lėšos)	256,8
2. Kiti šaltiniai	4,4
2.1. ES paramos lėšos	-
2.2. Valstybės biudžeto lėšos	-
2.3. Paskolos lėšos	-
2.4. Kitų finansavimo šaltinių lėšos (parama ir kt.)	4,4

1.6. Biudžeto išlaidos.

Išlaidų pavadinimas	1.1. Savivaldy -bės biudžeto lėšos (AL)	1.2. Valstybės biudžeto spe- cialiosios tikslinės dotacijos lėšos (MK)	1.2. Valstybės biudžeto specialiosios tikslinės dotacijos lėšos (Dotacinės)	1.3. Biudžeti-nių įstaigų pajamos (SP)	Iš viso:
Darbo užmokestis ir socialinis draudimas	558,1	664,2	1222,3
Prekių ir paslaugų naudojimas	168,8	43,0	0,0	256,8	468,6
Mityba	22,9	220,7	243,6
Medikamentai (ir darbuotojų sveikatos tikrinimas)	0,0	0,0
Ryšių paslaugos	1,7	1,7
Transporto išlaikymas	0,0
Apranga ir patalynė	0,0
Spaudiniai	0,1	0,7	0,8
Kitos prekės	16,2	34,9	34,1	85,2
Komandiruotės (transporto, apgyvendinimo, ryšio ir kitos komandiruotės išlaidos)	0,0
Ilgalaikio materialiojo turto einamasis remontas	0	0
Kvalifikacijos kėlimas	0,8	1,7	0,1	2,6
Komunalinės paslaugos	109,5	109,5
Kitos paslaugos	17,6	6,4	1,2	25,2
Socialinės išmokos (pašalpos)	0,0	0,0	2,8	0,0	2,8
Socialinė parama pinigais	2,8	2,8
Kitos išlaidos	0,0	0,0	0,0	0,0	0,0
Kitiems einamiesiems tikslams	0,0
Materialiojo ir nematerialiojo turto įsigijimo išlaidos	0,0	18,7	0,0	0,0	18,7
Kitos mašinos ir įrenginiai	18,7	18,7
Iš viso:	726,9	725,9	2,8	256,8	1712,4

2014 m. (protokolinis nutarimas Nr. 1) Lopšelio-darželio taryba pritarė ūkinės veiklos 2014 metų planui. Plane buvo numatyti šie pirkimai (iš specialiųjų, aplinkos ir Mokinio krepšelio lėšų): baldų ir indų grupėms, santechnikos grupių virtuvėlėms ir tualetams, kanceliarinių prekių ugdomajam procesui, žaislų ir sportinio inventorius, kompiuterinės įrangos.

2014 metais tėvų įnašai (10%) prekėms sudarė – 34.1 tūkst. litų (9876,04 Eur). Už šias lėšas nupirkta:

- baldai „Žiniukų“, „Bitučių“ ir „Giliukų“ grupėms – 11 374 Lt; (3 234,14 Eur);

- santechnikos prekės – 3 900 Lt (1130 Eur);

- kanceliarinės prekės – 1 900 Lt (540 Eur);

- žaislai, medžiagos ugdymo priemonių gamybai – 821 Lt (238 Eur);

- dažai, šaltas asfaltas, terasinės lentos, plaušto plokštė, glaistai, grindjuostės, lakas, teptukai ir kt. – 3691 Lt (1 069 Eur);

- indai – 926 Lt (268 Eur);

- valikliai, skalbikliai, muilai, tualetinis popierius, popieriniai rankšluosčiai, elektros lemputės, smėlis ir kt. – 9 025 Lt (2 613 Eur);

- svarstyklės, dulkių siurblys, muzikinis centras, kabineto kėdės – 1 768 Lt (512,05 Eur).

2014 metais ilgalaikio materialiojo turto einamajam remontui lėšų neskirta.

2014 metais savivaldybės lėšos ( „Kitos prekės“) sudarė – 16,2 tūkst. Lt. Už šias lėšas nupirkta:

- baldai „Viščiukų“, „Meškučių“, „Kiškučių“ grupėms – 9075,73 Lt (2 628,5 Eur);

- šaldiklis – 799 Lt (231,4 Eur);

- dulkių siurblys, moteriški kostiumai – 1 648 Lt (477,3 Eur);

- linoleumas „Drugelių“ grupės grindims – 4 327 Lt (1 253,18 Eur).

2014 metais Mokinio krepšelio lėšos („Kitos prekės“) sudarė – 34,9 tūkst. Lt. Už šias lėšas nupirkta:

- ugdymo priemonės (žaislai) – 10 868,54 Lt (3 147,75 Eur);

- mobili garso sistema – 1 788 Lt (517,84 Eur);

- interaktyvi lenta – 6 699 Lt (1 940,16 Eur);

- radijo mikrofonas ir trikojis stovas – 1 385 Lt (401,12 Eur);

- žaidimų kampeliai – 11 720 Lt (3 394,35 Eur);

- kompiuteris „Ežiukų“ grupei – 1 550 Lt (448,31 Eur);

- kanceliarinės prekės ugdymo procesui – 5 224,29 Lt (1 513,06 Eur).

2014 metais („Kitų finansavimo šaltinių lėšos“) – 2% LPF – sudarė 4,4 tūkst. Lt. Už šias lėšas nupirkta:

- anklodės („Meškučių“, „Šuniukų“, „Ančiukų“, „Viščiukų“ grupėms) – 4.4 tūkst. Lt (1 274,33 Eur).

2014 metais („Kitos paslaugos“) sudarė – 25,2 tūkst. Lt:

Mokinio krepšelio lėšos –6 400 Lt (1 853,57 Eur – panaudotos:

- edukacinėms vaikų kelionėms – 2 708 Lt (784,29 Eur);

- internetinės svetainės koregavimui ir priežiūrai – 1 101,10 Lt (318,90 (Eur);

- kompiuterinių technologijų diegimui ir derinimui, remontui – 2 523 Lt (230,71 Eur).

Specialiosios pajamos –1200 Lt (347,54 Eur – panaudotos:

-programinės įrangos tobulinimo paslaugoms (Lobster buhalterinei programai) – 2 000 Lt (579,24 Eur);

- šiluminio mazgo remontui – 2 300 Lt (666,13 (Eur).

Savivaldybės biudžeto lėšos –17,6 tūkst. Lt (5 097,31 Eur) panaudotos:

- lopšelio-darželio apsaugai – 5 324 Lt (1 541,94 (Eur);

- virtuvės ir skalbyklos įrengimų remontui – 3 053,22 Lt (884,27 (Eur);

- prof. dezinfekcijai ir deratizacijai – 240 Lt (69,50 Eur);

- profilaktiniams varžų matavimams, svarstyklių, gesintuvų, patikroms, mikrobiologiniams tyrimams – 245,30 Lt (71,40 Eur);

- programinės įrangos tobulinimo ir konsultavimo paslaugoms (Lobster buhalterinei programai) – 5 898,75 Lt (1 708,40 Eur);

- šilumos sistemų aptarnavimui – 62 802,69 Lt (1 8188,92 Eur).

2. Įstaigos tikslai, veikla ir rezultatai.

Lopšelio-darželio bendruomenė vadovaudamasi 2011–2014 m. strateginiu veiklos planu, Švietimo ir mokslo ministerijos prioritetais bei rajono savivaldybės tarybos ir savivaldybės administracijos teisės aktais, įgyvendino tikslus, kurie yra svarbiausi ugdant ikimokyklinio ir priešmokyklinio amžiaus vaikus.

Bendruomenė, atsižvelgdama į strateginio veiklos plano programų tikslus ir uždavinius, 2014 metams buvo iškėlusi šiuos tikslus:

1. Plėtoti vaikų meninę raišką kuo kryptingiau pritaikant ikimokyklinio ir priešmokyklinio ugdymo turinį vaikų grupei ir kiekvienam vaikui.

2.Siekti sveikatos kompetencijos stiprinimo ir formuoti vaiko saugumo įgūdžius.

Realizuojant 1-ojo tikslo uždavinius, ugdytiniams buvo sudarytos palankios sąlygos kūrybiškumo plėtotei. Įdiegta netradicinė darbo forma su vyresniųjų ikimokyklinio ir priešmokyklinio ugdymo grupių ugdytiniais – kūrybinės dirbtuvės lauke. Mokslo metų eigoje įgytus amatų gebėjimus, įgūdžius vaikai demonstravo aikštyne: audė juostas, pynė apyrankes, vėlė, lipdė iš molio, karpė, nėrė. Vaikų ugdomojoje veikloje vaizduotei ir kūrybai, fantazijai ir saviraiškai puoselėti naudotos šviesos dėžės, stalai. Įvairios dailės raiškos priemonės, technikos atsispindėjo ugdytinių kūrybinių darbų parodose. Vidinės darželio erdves, grupių interjerą puošė ir džiugino mažųjų menininkų dailės eksponatai iš molio, modelino, sūrios tešlos, gamtinės medžiagos. Lopšelio-darželio ugdytiniai aktyviai dalyvavo ne tik rajono, bet ir respublikiniuose piešinių konkursuose. B. Juzukonis, „Boružėlių” grupės ugdytinis, nacionaliniame vaikų kūrybos dailės darbų konkurse „Piešiam” laimėjo I-ąją vietą ir išvyką su šeima į Stoholmą. Apibendrinant „Lapiukų” grupės bendruomenės projektą „Mažieji girinukai”, išleista vaikų kūrybos knyga „Girinukų pasakojimai”.

Pedagogai, siekdami pozytivaus bendravimo su šeima, itin aktyviai plėtojo meninės kompetencijos vaikų esminius gebėjimus. Tradicinėmis tampa tėvų ir vaikų kūrybinės sueigos: „Vėlimo menas” – „Ančiukų” grupės bendruomenėje, „Kurkime kartu” – „Kiškučių” grupės bendruomenėje, „Kalėdiniai žaislai” – „Ežiukų”, „Drugelių” grupių bendruomenėse. Ugdytinių tėvai sistemingai ir nuosekliai buvo įtraukiami į projektinius grupių renginius. Kad ugdytiniai geriau pažintų krašto istoriją, tradicijas, papročius, buvo organizuojamos grupių bendruomenių šeimų vakaronės, pavakariai, gegužinės. Kaip ir kasmet švęstos kalendorinės šventės: „Mykolinės”, „Ožio diena”, „Kazimierinės”, „Vieversio diena”. Ieškant naujų netradicinių būdų tradicijoms ir meno pasauliui pažinti mokytojai ugdytiniams organizavo išvažiuojamąsias edukacines veiklas. Edukaciniai užsiėmimai vaikams vyko ne tik apžiūrint muziejų eksponatus, bet ir praktiškai darbuojantis specialiai įrengtose etnografiniuose kampeliuose. Sėkmingai įgyvendintas 2014 m. edukacinių priemonių planas.

Įvertinusi 1-ojo tikslo uždavinių įgyvendinimą, konstatuoju, kad:

- kryptingai plėtota vaikų meninė raiška, pritaikant ikimokyklinio ir priešmokyklinio ugdymo turinį vaikų grupei ir kiekvienam vaikui;

- patobulinta kalendorinių švenčių metodinė knyga „Senolių takais”;

- įdiegta nauja edukacinės veiklos forma – lauko kūrybinės dirbtuvės;

- ugdytinių veikla tapo efektyvesnė, veiksmingesnė ir patrauklesnė, nes buvo organizuota nemažai etnokultūrinių renginių;

- suaktyvėjo bendravimas ir bendradarbiavimas su ugdytinių tėvais;

- grupių, darželio interjerą puošė vaikų meniniai, kūrybiniai darbeliai.

Įgyvendinant 2-ojo tikslo uždavinius, pedagogų bendruomenė ieškojo naujų socialinių partnerių. Sudaryta bendradarbiavimo sutartis su Radviliškio m. karatė-kikbokso klubu „Kentauras” prezidentu A. Masalskiu, todėl įstaigoje du kartus per savaitę pradėtos organizuoti karate treniruotės 5–7 m. amžiaus vaikams. 2014 m. lapkričio 13 d. penkios lopšelio-darželio pedagogės įsijungė į respublikinę ikimokyklinio ugdymo kūno kultūros pedagogų asociaciją (RIUKKPA). Siekiant užtikrinti sveikatos kompetencijos įvairumą, mokytojos dalyvavo respublikiniuose ir tarptautiniuose konkursuose, iniciatyvose. 2014 m. kovo 17–28 d. organizuotas sporto renginys „Mažasis futboliukas”, kuriame svečiavosi LLF masinio futbolo asociacijos prezidentas A. Stacenko, Šiaulių apskrities futbolo federacijos prezidentas S. Lesnickas, Radviliškio m. sporto arenos futbolo treneriai M. Urbonavičius, V. Pocevičius. 2014 m. balandžio 25 d. lopšelio-darželio ugdytinių komanda dalyvavo tarptautiniame mokinių, mokytojų ir visuomenės sveikatos priežiūros specialistų konkurse „Sveikuolių sveikuoliai” Trakuose ir laimėjo II-ąją vietą. Įteiktas II laipsnio diplomas, Lietuvos švietimo ir mokslo ministro, Lietuvos Respublikos Seimo Sveikatos reikalų komiteto pirmininkės D. Mikutėnienės padėka. 2014 m. gegužės 22 d. organizuota sporto šventė „Olimpinė ugnele, plazdenk mūsų širdelėse” rajono ikimokyklinių įstaigų pedagogams. Pedagogai, ugdytiniai ir tėvai aktyviai įsiliejo į organizuojamas respublikines sporto akcijas: „Darželinukai už krepšininkų pergales”, „Aš bėgu – 2014”, veiksmo savaitė „Be patyčių 2014”, keturios pedagogės dalyvavo ikimokyklinio ugdymo darbuotojų asociacijos „Sveikatos želmenėliai” konkurse „Sveikatos ABC”, kuriame auklėtoja Nomeda Gulbinienė buvo paskatinta 200 litų premija.

Buvo sudarytos sąlygos mokytojų pedagoginio darbo sklaidai: 2014 m. sausio 22 d. parodytos 4 atviros kūno kultūros veiklos Šiaulių regiono ikimokyklinių įstaigų pedagogams; 2014 m. lapkričio 6 d. vyko seminaras rajono ikimokyklinio ugdymo pedagogams „Lytiškumo ugdymas ikimokykliniame amžiuje”; seminare skaitytas pranešimas „2014 metų sveikatos ugdymo įgyvendinimo patirtis lopšelyje-darželyje”, pristatyti 8 stendiniai pranešimai, fotonuotraukų montažas „Augam stiprūs, vikrūs ir sveiki”.

Mokytojos ugdymo grupėse įgyvendino ilgalaikius ir trumpalaikius projektus. Užtikrinant vaiko saugumo įgūdžius kartu su Radviliškio policijos komisariato specialistais buvo organizuotas saugaus eismo žaidimų mėnuo „Tris kartus apsidairyk ir pavojų pamatyk”.

Pedagogų bendruomenė antrojo tikslo uždavinius įgyvendino sistemingai organizuodamos sportines pramogas, šventes, šeimų sporto varžytuves. Rugsėjo-spalio mėnesiais keturios ugdymo grupių pedagogės kartu su ugdytiniais dalyvavo respublikiniame „Užkrečiamųjų ligų ir AIDS centro iniciatyvos konkurse „Švarių rankų šokis 14”. Sėkmingai vykdoma 2013-2015 m.m. olimpinio ugdymo programa „Mažasis olimpietis”.

Įvertinusi 2-ojo tikslo uždavinių įgyvendinimą, konstatuoju, kad:

- pavyko stiprinti vaikų sveikatos kompetenciją ir formuoti vaikų saugumo įgūdžius;

- išsiplėtė socialinių partnerių, padedančių stiprinti vaikų sveikatą, ratas;

- išleista sportinių pramogų scenarijų knyga „Sportuok ir būsi sveikas”;

- suaktyvėjo projektų rašymas;

- pedagogai savo gerąją darbo patirtį pristatė respublikiniuose ir regioniniuose renginiuose;

- ugdomoji aplinka praturtinta sportiniu inventoriumi;

- tėvai aktyviau dalyvavo sporto renginiuose.

Tėvų ir pedagogų bendruomenės aktyviai dalyvavo nacionaliniame projekte „Mes rūšiuojam”. Už surinktą seną elektroniką ir senas baterijas gautas prizas – 450 Lt, už juos įsigytos sporto priemonės.

Trys pedagogės dalyvavo respublikinio projekto „Ikimokyklinio ir priešmokyklinio ugdymo plėtra” mokymuose. Nida Barauskienė, socialinė pedagogė dalyvavo Šiaulių krašto socialinių pedagogų asociacijos edukacinėje stovykloje „Kurk, dalinkis ir tobulėk”, skaitė pranešimą „Dalinkimės jautrumu ir šiluma”. 2014 m. gegužės 28 d. penkios pedagogės svečiavosi Lenkijos respublikos Gniezno miesto darželyje „Malli Piastowe”. Susitikime su partneriais Lenkijoje lopšelio-darželio mokytojos pristatė gerąją darbo patirtį „Etnokultūra ir ikimokyklinukas”.

3. Įstaigos teikiamos paslaugos.

Pagrindinės veiklos rūšys – ikimokyklinis ir priešmokyklinis ugdymas. Lopšelyje-darželyje yra 12 grupių. Iš jų: 2 – lopšelio, 7 – darželio, 3 – priešmokyklinio ugdymo. 11 grupių darbo laikas: 7.30 – 18.00 val. (10.30 val.), 1 darželio grupės 6.30 – 19.30 val. (13 val.).

275 vaikams buvo teikiamos maitinimo paslaugos. Iš jų: 6 vaikams priešmokyklinėse grupėse buvo teikiamas nemokamas maitinimas, 49 – ikimokyklinio ir priešmokyklinio amžiaus vaikams buvo taikyta 50% maitinimo mokesčio lengvata, 1 – 100% maitinimo mokesčio lengvata.

Logopedinė pagalba buvo teikiama 66 ugdytiniams, iš jų: 17 – priešmokyklinio ugdymo grupėse ir 49 – ikimokyklinio ugdymo grupėse.

26 ugdytiniai dainavo ir šoko Nijolės Solovjovos, meninio ugdymo mokytojos suburtame etnografiniame ansamblyje „Aidijukai”. „Spalviukų” dailės studiją lankė 30 vaikų, „Pagranduko” šokių studiją – 36 vaikai. Vaikus ugdė mokytojai spacialistai turintys patentus. Už šias paslaugas ugdytinių tėvai mokėjo po 20 litų per mėnesį. 39 vaikai lankė karatė užsiėmimus. Vaikus treniravo A. Masalskis, karate klubo „Kentauras” prezidentas. Už šias paslaugas ugdytinių tėvai mokėjo po 30 litų per mėnesį.

4. Vadovo indėlis, tobulinant įstaigos administravimą.

Bendradarbiaujant savivaldos institucijoms – Lopšelio-darželio taryba, Mokytojų taryba, Tėvų komitetu – bei darbo grupėms ir vadovaujantis Lietuvos Respublikos Vyriausybės, Lietuvos Respublikos švietimo ir mokslo ministerijos, kitų valstybės ir vietos savivaldos institucijų teisės aktais ir nuorodomis, lopšelio-darželio administravimas buvo vykdomas šiomis kryptimis:

- ugdymo programų turinio kokybė visose vaikų veiklose;

- gerosios pedagoginės, administravimo patirties pristatymas šalyje ir užsienyje;

- administracijos ir savivaldos institucijų siekis mokyklos veiklą grįsti skaidrumo, teisingumo ir lygių galimybių principais.

Ugdymo programų turinio kokybės ir gerosios pedagoginės bei administravimo patirties pristatymas šalyje ir užsienyje buvo analizuojamas Lopšelio-darželio tarybos, lopšelio-darželio bendruomenės ir tėvų komiteto posėdžiuose po du kartus per metus.

5. Įstaigos veiklos kokybės įsivertinimas.

Siekiant įvertinti lopšelio-darželio ugdymo ir atskirų veiklos sričių pokyčius, buvo atliktas giluminis vidaus auditas. Pasirinkta „Vaiko ugdymas ir ugdymasis” pagalbinis rodiklis – 2.3.1. „Ugdomosios veiklos tikslingumas, veiksmingumas, kūrybiškumas, sistemingumas”. Atlikta išsami analizė, gauti duomenys aptarti Lopšelio-darželio tarybos, Mokytojų tarybos posėdžiuose.

Įvertinus įstaigos veikos sritį „Vaiko ugdymas ir ugdymasis”, nustatyti šie teigiami aspektai:

1. Ikimokyklinio ir priešmokyklinio ugdymo pedagogės taiko kūrybinį-kompleksinį metodą, integruodamos grupių projektų uždavinius ir jų priemones.

2. Skiriant praktines užduotis ugdymo procese, žaidimuose atsižvelgiama į vaikų sambrandos lygį.

3. Išlaikytas sąryšingumas tarp ugdymo(-si) veiklos ir ugdymo turinio planavimo.

4. Deramai išlaikytas santykis tarp visų trijų veiklos tipų.

Neigiami aspektai:

1. Trūksta inovatyvių metodų taikymo ugdymo(-si) procese.

2. Nepakankamas dėmesys skiriamas gabiems ugdytiniams.

3. Stinga projektinio metodo taikymo praktikoje.

Įvertinę pasiekimus bei nesėkmes, numatėme gaires tolimesniam darbo organizavimui ir veiklos tobulinimui, parengėme veiksmų tobulinimo planą. 2015 m. pasirinkta sritis „Vaiko ugdymas ir ugdymasis”: 2.3.2. pagalbinis rodiklis „Ugdymo organizavimo kokybė”.

6. Problemos, susijusios su įstaigos veikla ir vadovų siūlomi problemų sprendimo būdai.

Sporto aikštynas, grupių aikštelės, kuriose vaikai žaidžia sportinius žaidimus (futbolą, krepšinį) yra prastos būklės, todėl juos būtina renovuoti. Šiuos darbus būtų galima atlikti per 2–3 metus, kiemo takus ir sporto aikštyną renovuoti palaipsniui, dalimis, jei tik būtų skiriamas finansavimas. Atnaujintos vaikų žaidimų erdvės lauke tiesiogiai įtakotų gerą vaikų savijautą ir puikius ugdymosi rezultatus, užtikrintų vaikų saugumą ir pagerintų įstaigos įvaizdį.

Direktoriaus pavaduotoja ugdymui, l.e. direktoriaus pareigas Elvyra Koriznienė

PRITARTA Radviliškio rajono savivaldybės tarybos 2015 m. kovo 26 d. sprendimu Nr. T-989

RADVILIŠKIO RAJONO ŠEDUVOS LOPŠELIO-DARŽELIO DIREKTORIAUS

2014 METŲ VEIKLOS ATASKAITA

1.	Įstaigos pristatymas:

1.1. Kontaktinė informacija.

Radviliškio r. Šeduvos lopšelis-darželis – Radviliškio rajono savivaldybės biudžetinė įstaiga. Adresas: Šaltinio g. 7, 82225 Šeduva, Radviliškio rajonas. Telefonas: (8 422) 56 244, 56 472, el. paštas sedmokdarz@takas.lt. Interneto svetainė – www.seduvosld.radviliskis.lm.lt

1.2. Įstaigos vadovas – Daiva Staškūnienė, vadybinis stažas 8 metai, II vadybinė kvalifikacinė kategorija.

1.3. Įstaigos darbuotojai:

Administracijos darbuotojai	Specialistai	Pagalbinis personalas
3	17	23

1.4. Įstaigos suteiktų paslaugų gavėjai:

Laikotarpis	2014-01-01	2014-12-31
Paslaugų gavėjai vaikai	146	142

1.5. Finansavimo šaltiniai:

Finansavimo šaltiniai (tūkst. Lt)	Lėšos (tūkst. Lt)
1. Savivaldybės biudžetas	1300,7
1.1. Savivaldybės biudžeto lėšos	797
1.2. Valstybės biudžeto specialiosios tikslinės dotacijos lėšos (Mokinio krepšelio lėšos ir lėšos skirtos spec. poreikių mokiniams)	398,3
1.3. Biudžetinių įstaigų pajamos (teikiamų mokamų paslaugų lėšos)	105,4
2. Kiti šaltiniai	3,8
2.1. ES paramos lėšos
2.2. Valstybės biudžeto lėšos
2.3. Paskolos lėšos
2.4. Kitų finansavimo šaltinių lėšos (parama ir kt.)	3,8

1.6.	Biudžeto išlaidos:

Išlaidų pavadinimas	1.1. Savivaldybės biudžeto lėšos (AL)	1.2. Valstybės biudžeto specialiosios tikslinės dotacijos lėšos (MK)	1.2. Valstybės biudžeto specialiosios tikslinės dotacijos lėšos (Dotacinės)	1.3. Biudžetinių įstaigų pajamos (SP)	Iš viso:
Darbo užmokestis ir socialinis draudimas	567,9	346,6	914,5
Prekių ir paslaugų naudojimas	220,6	25,8	0,0	99,3	345,7
Mityba	18,3	83,2	101,5
Medikamentai (ir darbuotojų sveikatos tikrinimas)	0,0
Ryšių paslaugos	2,6	2,6
Transporto išlaikymas	0,0
Apranga ir patalynė	0,0
Spaudiniai	0,1	1,6	1,7
Kitos prekės	5,4	18	13,5	36,9
Komandiruotės (transporto, apgyvendinimo, ryšio ir kitos komandiruotės išlaidos)	0,3	0,3
Ilgalaikio materialiojo turto einamasis remontas	72,3	72,3
Kvalifikacijos kėlimas	0,4	1,4	0,3	2,1
Komunalinės paslaugos	115	115
Kitos paslaugos	6,2	4,8	2,3	13,3
Socialinės išmokos (pašalpos)	0,0	0,0	7,7	0,0	7,7
Socialinė parama pinigais	7,7	7,7
Kitos išlaidos	0,0	0,0	2,6	0,0	2,6
Kitiems einamiesiems tikslams	2,6	2,6
Materialiojo ir nematerialiojo turto įsigijimo išlaidos	8,5	15,6	0,0	6,1	30,2
Kitos mašinos ir įrenginiai	8,5	15,6	6,1	30,2
Iš viso:	797	388	10,3	105,4	1300,7

Tėvų įnašai (10 proc.) 2014 m. sudarė 10 909,00 Lt. Už šias lėšas nupirkta:

- ugdymo priemonės, žaislai, sporto prekės, kanceliarinės prekės, švaros ir higienos priemonės – 7 200 Lt. Nepanaudotos lėšos 3 220 Lt perkeltos į 2015 metus.

Savivaldybės biudžeto lėšos („kitos prekės“):

- dažai, santechninės priemonės, elektros priemonės, kanceliarinės prekės, švaros ir higienos priemonės – 5 100 Lt.

Savivaldybės biudžeto specialiosios dotacijos (MK) lėšos buvo panaudotos:

- kompiuterinei technikai įsigyti – 10 500 Lt;

- akordeonui įsigyti – 5 100 Lt;

- vadovėliams, žaislams, sporto prekėms, ugdymo priemonėms įsigyti – 6 600 Lt

- mokinių pažintinei veiklai – 2 974 Lt;

- informacinių technologijų taikymui ir plėtojimui – 1 570 Lt.

Tėvų ir rėmėjų (2 proc.) lėšos –1 403,88 Lt – išleisti sporto aikštelės įrengimui (pirktas smėlis, žvyras, cementas).

2.	Įstaigos tikslai, veikla ir rezultatai.

2014 metams iškelti 2 tikslai ir uždaviniai jiems pasiekti.

Pirmas tikslas:

2.1. Organizuoti vaikų sveikatinimą, vykdant kryptingą ir sistemingą ugdymo procesą, formuojant ekologinius įgūdžius bei visapusišką vaiko sveikatos saugojimą ir puoselėjimą.

Šiam tikslui įgyvendinti buvo numatyti uždaviniai:

2.1.1. Stiprinti ugdytinių dvasinę ir fizinę sveikatą, gilinti šios srities žinias bei įgūdžius, plėtoti vaikų pažintinės veiklos galimybes.

2.1.2. Plėtoti vaiko kūrybiškumo, saviraiškos bei estetinio suvokimo formavimą(si), ugdyti ekologinio suvokimo pradmenis.

2.1.3.	Plėtoti vaikų suvokimą apie gimtinę, skatinti inovatyvų tautiškumo, pilietiškumo ugdymą.

Mokytojų taryba analizavo veiklos ir ugdymo programų įgyvendinimą, skatino inovacijų sklaidą ir patirties sklaidą. Mokytojų tarybos posėdžiuose nagrinėta, kaip efektyviai taikyti IT metodus; ugdomųjų veiklų sėkmės ir tobulintinos kryptys; vaikų pažanga ir pasiekimų vertinimas.

Metodinės grupės pasitarimų metu buvo skaitomi pranešimai ekologinio ugdymo temomis, informacinių technologijų taikymas ugdomąjame procese, darbe su tėvais. Buvo vykdoma praktinė ugdomoji veikla, vyko diskusijos dalinantis gerąja darbo patirtimi.

Lopšelis-darželis sėkmingai įgyvendino sveikatos stiprinimo programą „Saugi ir sveika vaikystė”, dalyvauja Lietuvos sveikatą stiprinančių mokyklų tinkle „Sveika mokykla“. Pedagogė I. Onaitienė dalyvavo SMPLC organizuotame gerosios patirties projekte „Triukšmo valdymo priemonės mokykloje“ ir gerąja patirtimi pasidalino metodiniame straipsnyje. Metodiniuose straipsniuose pedagogės dalinosi savo patirtimi: T. Vedeckienė „Bendradrabiavimas su šeima siekiant vaikų fizinio aktyvumo plėtojimo“; R. Ratkuvienė „Sveikatos stiprinimo veiklos komandos formavimas mokykloje. Kas padeda ir kas trukdo?“; R. Tamošiūnaitė, visuomenės sveikatos priežiūros specialistė-dietistė, pasidalino savo pastebėjimais tema „Vaikų higienos įgūdžiai. Problemos ir jų sprendimo būdai“. Straipsniai talpinami šiuo adresu http://smlpc.lt/lt/vaiku_sveikata/sveikata_stiprinanti_mokykla/geroji_patirtis.html.

Dalyvavome užkrečiamų ligų ir AIDS centro konkurse „Švarių rankų šokis“,rajono olimpinėje dienoje „Mažieji olimpiečiai”. Aktyviai vykdėme Lietuvos futbolo federacijos programos „Sugrąžinkime vaikus į stadionus“ projektą „Futboliukas“.

Šeduvos lopšelio-darželio bendruomenė kartu Radviliškio policijos komisariatu aktyviai dalyvavo Kelių direkcijos prie Susisiekimo ministerijos respublikiniame projekte „Eismo saugumas bendruomenėse 2014”. Vykdydami prevencinę veiklą dalyvavome šio projekto papildomuose renginiuose ir laimėjome III vietas: viktorinoje „Ar žinai Kelių eismo taisykles?” bei kūrybinių darbų konkurse „Ar esame saugūs kelyje?” „Liūtukų” grupės ugdytinės Saulės Krasauskaitės tėvelis M. Krasauskas apdovanotas asmenine dovana už konkursinį darbą – simbolį „Dviratukas”. Už sėkmingai įgyvendintą švietėjišką projektą mokykla respublikoje laimėjo I vietą. Prizas – 1000 Lt.

Šeduvos lopšelis-darželis dalyvavo Švietimo ir mokslo ministerijos Švietimo aprūpinimo centro projekte „Ikimokyklinio ir priešmokyklinio ugdymo plėtra” Nr. VP1-2.3-ŠMM-03-V-02-001. Aldona Jurelevičienė, direktoriaus pavaduotoja ugdymui, Vyda Petronienė ir Sonata Keturakienė ikimokyklinio ugdymo auklėtojos, dalyvavo 48 val. mokymų programoje „Ikimokyklinio ugdymo kokybės gerinimas“. Sonata Keturakienė, ikimokyklinio ugdymo vyr. Auklėtoja, vyko į stažuotę Anglijoje „Įrodymais grįstas ikimokyklinis ugdymas Jungtinėje Karalystėje”.

Didelį dėmesį skyrėme ekologiniam ugdymui. Dalyvavome tarptautiniame draugiškame gamtai „Eko daiktai” konkurse „Kamštelių vajus 2014”. Meninių darbų iš plastikinių kamštelių kategorijoje už sukurtas mozaikas ant įstaigos kiemo pavėsinių, mokyklai įteiktas prizas – kelionė į Briuselį.

Aktyviai dalyvavome Gamintojų ir importuotojų asociacijos (GIA) organizuotame panaudotų nešiojamųjų baterijų (galvaninių elementų) ir akumuliatorių bei nebenaudojamos buitinės technikos ir elektronikos surinkimo projekte „Mes – rūšiuojam“.

Meninio ugdymo vyresnioji mokytoja S. Verdingovienė kartu su „Dainavimo studijos” vaikais svečių teisėmis dalyvavo Šeduvos gimnazijoje vykusiame Lietuvos mokinių prancūziškų dainų festivalyje „Meilė keičia pasaulį” (L’amour change le monde), Radviliškio muzikos mokykloje liaudiškos muzikos atlikėjų festivalyje „Žirginėliai”. Respublikiniame ikimokyklinių įstaigų mažųjų talentų konkurse „Jievaro tiltas 2014” ugdytinė Enrika Britvinaitė tapo laureate.

Lietuvos Nepriklausomybės dienai paminėti organizuotas Šeduvos lopšelio-darželio ikimokyklinio ir priešmokyklinio ugdymo ugdytinių deklamavimo konkursas „Su gimimo diena, Lietuva!”.

Jau antrus metus vykdome Europos komisijos ir Švietimo mainų paramos fondo finansuotą pagal Comenius mokymosi visą gyvenimą programos tarptautinį daugiašalį Comenius programos projektą „Liaudies žaidimai, legendos ir tradicijos“ (Les jeux traditionnels, les légendes et les traditions populaires). Projekto įgyvendinimui skirta 21 000 eurų dotacija. Projekte dalyvauja 9 mokyklos iš šių šalių: Lietuvos, Ispanijos, Belgijos NL, Belgijos FR, Prancūzijos, Gvadelupos, Bulgarijos, Italijos, Turkijos ikimokyklinio ir pradinio ugdymo įstaigų. Projekto kalba – prancūzų. Projekto nauda įstaigos bendruomenei nepamatuojama. Comenius daugiašalės mokyklų partnerystės projekto dalyvių susitikimuose Belgijoje, Bulgarijoje, Gvadelupoje pedagogai turėjo galimybę pristatyti savo šalį, įstaigą, vesti atviras veiklas. Vaikai ir pedagogai pažino dalį Europos, išmoko vertinti ir suprasti šalių išskirtinumą, susirado draugų, įgijo geografinių, istorinių, etikos žinių, ugdė kūrybiškumą, puoselėjo pilietiškumą. Pedagogai gilino prancūzų kalbos žinias, turėjo galimybę susipažinti su šių šalių švietimo sistemomis, integravo projektines veiklas savo ugdomojoje veikloje, bendradarbiavo su ugdytinių tėvais, miestelio bendruomene. Įstaigos vadovai įgijo tarptautinio projekto vykdymo patirties, kūrė bendradarbiavimo sąlygas Europos mokyklų ir vietos bendruomenėms. Birželio mėnesį projekto partneriai lankėsi mūsų lopšelyje-darželyje. Lopšelio-darželio bendruomenės susitelkimo ir didelio darbo dėka pavyko tinkamai reprezentuoti Lietuvą, įstaigą, švietimo sistemą. Paruošėme įvairiapusišką ir turtingą meninę programą: Kleboniškio kaimo buities muziejuje ugdytinių tėvai ir svečiai stebėjo klojimo teatrą „Mergelė uogelė”, kieme žaidė lietuvių liaudies žaidimus, etnografė Emilija Brajinskienė (Šeduvos baba) ir folkroro ancamblis „Šeduva” supažindino su lietuvių liaudies papročiais, tradicijomis. Radviliškio rajono savivaldybės etninės kultūros ir amatų centre (Pakiršinio km.) vyko edukaciniai ir kultūriniai užsiėmimai. Baisogalos folkloro ancamblis „Dainoriai” mokė lietuvių liaudies šokių. Projekto dalyviai dalyvavo mokyklos bendruomenės teatralizuotoje „Augalų žavadienio” eisenoje, įspūdingame koncerte įstaigoje ir kultūros namuose. Delegacija lankėsi Radviliškio rajono savivaldybėje. Projekto tarpinę ataskaitą SMPF įvertino teigiamai. Už dalyvavimą Comenius projekte „Liaudies žaidimai, legendos ir tradicijos“ bei Radviliškio rajono vardo garsinimą Šeduvos lopšelio-darželio bendruomenė apdovanota Radviliškio rajono savivaldybės mero Dariaus Brazio padėkos raštu.

Įstaigos pedagogės dalyvavo tarptautiniuose eTwinning projektuose: „Safe road“ („Saugus kelias”), „Большие и маленькие чюдеса природы“ („Dideli ir maži gamtos stebuklai”), „Family activities at weekend“ („Šeimos aktyvi veikla savaitgalį”), „Folklore and traditions“ („Folkloras ir tradicijos”), „Healthy eating“ („Sveika mityba”).

Antras tikslas:

2.2.	Tęsti socialinių partnerių, šeimos ir įstaigos bendradarbiavimą, remiantis partnerystės principu.

Šiam tikslui įgyvendinti buvo numatyti uždaviniai:

2.2.1. Plėtoti socialinę partnerystę, skleisti gerąją patirtį.

2.2.2.	Tobulinti partneriškus santykius su šeima sveikatos stiprinimo ir socialinių gebėjimų ugdymo srityse.

Mokytojų tarybos posėdžiuose aptarta įstaigos veiklos analizė už 2014 m., pristatytas 2015 m. veiklos planas, aptartos naujų socialinių partnerių paieškų galimybės, bendradarbiavimo formos.

Metodinės grupės pasitarimų metu buvo skaitomi pranešimai vaikų sveikatos saugojimo ir stiprinimo kompetencijos klausimais, pasidalinta gerąją darbo patirtimi, aptartos atviros veiklos.

Rugpjūčio 26 d. Šeduvos lopšelyje-darželyje vyko Nacionalinės Lietuvos eTwinning paramos tarnybos ir programos ambasadorių inicijuotas eTwinning renginys „Kultūra, tradicijos ir papročiai Europos darželiuose“. Seminaro metu pristatytos programų Erasmus+, eTwinning galimybės ikimokyklinio ir priešmokyklinio ugdymo įstaigoms, pasidalinta projektinės veiklos patirtimi, apžvelgti įvairūs internetiniai įrankiai bei susisiekta su projektų partneriais vaizdo konferencijos pagalba. Renginio dalyviams skaičiau pranešimą „Daugiašalė partnerystė ir ugdymo metodų sklaida Europoje”.

Ieva Pudžiuvėlienė, pagalbos mokiniui vyr. specialistė, parengė: 18 val. kvalifikacijos tobulinimo programą „Interaktyvių mokymo priemonių taikymas ikimokyklinio ir priešmokyklinio ugdymo procese“ ir vedė seminarą Šeduvos lopšelio-darželio pedagogams; 6 val. kvalifikacijos tobulinimo programą „Neišplėtotos kalbos ugdymas, panaudojant interaktyvias mokymo(-si) priemones“ ir vedė seminarą Radviliškio rajono logopedams.

2014 m. lapkričio 21–23 d. Lietuvos parodų ir konferencijų centre „Litexpo“ parodoje „Mokykla 2014“ Radviliškio rajono savivaldybės švietimo ir sporto paslaugų centrui buvo skirta erdvė, kurioje Radviliškio r. Šeduvos lopšelio-darželio pedagogių komanda Daiva Staškūnienė, direktorė, Ieva Pudžiuvėlienė, vyr. logopedė, Rita Daukšienė bei Roma Skestenienė, priešmokyklinio ugdymo pedagogės metodininkės, pristatė naujovišką ugdymosi metodą, paremtą interaktyviu vaiko ir ugdymosi santykiu bei vaizdo ir garso integracija perduodant informaciją. Tai ugdomųjų veiklų, užsiėmimų kartu su tėvais pristatymas per interaktyvų „žąsies“ žaidimą „Įdomiai ir paprastai apie žaidimus. Žaidžiame kartu“. Priešmokyklinio ugdymo pedagogė metodininkė Roma Skestenienė pristatė lietuvių liaudies stalo žaidimą „Bitelės“. Parodos lankytojai per žaidimą praktiškai susipažino su Šeduvos lopšeliu-darželiu.

Spalio 28 d. mokykloje vyko rajono ikimokyklinio ir priešmokyklinio ugdymo pedagogų metodinė diena. Pedagogės T. Vedeckienė, R. Ratkuvienė, S. Verdingovienė, I. Pudžiuvėlienė vedė atviras veiklas. Pranešimus skaitė: T. Vedeckienė „IT auklėtojos darbe“ ; S. Verdingovienė“ „IT taikymas muzikinėje veikloje“; R. Daukšienė „IT panaudojimas įgyvendinant tarptautinius projektus“.

Organizuotos edukacinės-pažintinės išvykos vaikams: į Radviliškio rajono savivaldybės viešąją biblioteką, Šeduvos miesto biblioteką, Šeduvos globos namus, Šeduvos gimnaziją, Panevėžio gamtosauginę mokyklą, Kleboniškio buities muziejų, Pakruojo dvarą, Burbiškio dvarą, Kryžių kalną. Specialiųjų poreikių vaikai kartu su logopede Ieva Pudžiuvėlienę aplankė Raudondvario žirgyną, Šeduvos gimnazijos pedagoginę fermą ir vykdė projektą „Mokomės kitaip”.

Lopšelio-darželio taryba glaudžiai bendravo su grupių auklėtojomis, ugdytinių tėveliais, kitais darbuotojais organizuodama tradiciniu tapusi projektą „Ant Kalėdų slenksčio“. Siekiant įgyvendinti pagrindinius lopšelio-darželio tikslus ir uždavinius, buvo aptartas ir patvirtintas 2014 m. įstaigos veiklos planas. Organizuotas švietėjiškas darbas tėvams: tėvai supažindinti su veiklos kokybės įsivertinimo rezultatais, lopšelio-darželio metinio veiklos plano įgyvendinimu, vykdė lopšelio-darželio ūkinės-finansinės veiklos, mokinio krepšelio lėšų panaudojimo kontrolę, svarstė ugdytinių aprūpinimo ugdymo priemonėmis galimybes, aptarė 2 proc. pajamų mokesčio lėšų panaudojimą, rūpinosi ugdytinių maitinimo organizavimu ir kokybe. Vadovaujantis demokratiniais rinkimų principais išrinkta nauja Lopšelio-darželio taryba.

Dalyvavome Vytauto Didžiojo universiteto Kauno botanikos sodo renginyje, skirtame tarptautinei žavėjimosi augalais dienai – Augalų Žavadieniui 2014 – paminėti. Teatralizuota eisena „Gėlės“ visa bendruomenė ėjo Šeduvos miesto gatvėmis į Laisvės aikštę. Renginyje dalyvavo Radviliškio savivaldybės meras Darius Brazys, Šeduvos miesto seniūnas Justinas Pranys bei Comenius projekto dalyviai iš Turkijos, Prancūzijos, Bulgarijos, Belgijos, Italijos, Ispanijos, Gvadelupos.

Aktyviai dalyvavome Lietuvos nacionalinės UNESCO komisijos globojamame „Mažojo princo fondo“ iniciatyvoje „Visa Lietuva skaito vaikams“.

Rugpjūčio 15 d. Šeduvos mieste vykusioje Žolinių šventėje Šeduvos lopšelio-darželio bendruomenė sukūrė floristinę kompoziciją „Metai“ Kristijono Donelaičio 300-osioms gimimo metinėms paminėti.

Radviliškio rajono savivaldybės paskelbtame kultūros ir švietimo įstaigų aplinkos apžiūros konkurse įstaiga trečius metus iš eilės pripažinta gražiausiai tvarkanti aplinką 2014 m.

Respublikos švietimo ir mokslo ministerija, Lietuvos mokinių neformaliojo švietimo centras „Geriausiai tvarkomų mokyklų edukacinių erdvių apžiūros konkurse 2014 m.“ Šeduvos lopšelį-darželį pripažino nugalėtoju ir tarptautinėje konferencijoje „Žaliosios edukacinės erdvės ir ugdymo procesas: gerosios patirties sklaida” Vilniaus botanikos sode įteikė atminimo lentą. Direktorė D. Staškūnienė dalyvavo Vokietijoje 21 val. trukmės praktikume „Lietuvos ugdymo įstaigų edukacinių erdvių kokybės gerinimo prielaidos, remiantis Berlyno ir Potsdamo visuomenės švietimo institucijų patirtimi“.

Buvo organizuoti visuotiniai, grupių tėvų susirinkimai, teikiamos konsultacijos vaiko ugdymo klausimais, stengėmės tėvelius įtraukti į įstaigos organizuojamus renginius.

Įgyvendinant 2014 metų veiklos planą, buvo siekiama užtikrinti kokybišką ugdymo programos įgyvendinimą ir ugdymo tęstinumą, perimant mūsų tautos, miestelio tradicijas, ekologinę kultūrą, kuriant saugią, sveiką aplinką, atkreipiant dėmesį į vaikų sveikatos ir saugumo poreikius ir sveikos gyvensenos gebėjimų ugdymą(-si) ir saugumo užtikrinimą.

Lopšelio-darželio aplinką kūrėme daug dėmesio skirdami materialinės bazės turtinimui, įstaigos remontui ir aplinkos tvarkymui. Bendradarbiavome su Šeduvos miesto seniūnija, Šiaulių teritorinės darbo biržos Radviliškio skyriumi. Dalyvavome atrankoje darbdaviams viešiesiems darbams pagal 2014 m. viešųjų darbų programą (Švietimo sistemos pastatų smulkaus remonto pagalbiniai darbai ir jų teritorijų tvarkymas).

Įstaiga papildyta ugdymo priemonėmis. Sukurtos saugios ir estetiškos vaikų lauko žaidimų aikštelių edukacinės erdvės. Vykdėme jau tradiciniu tapusi meninį-vizualinį projektą „Velykų medis“. Tai bendra visos lopšelio-darželio bendruomenės meninė kompozicija.

3. Įstaigos teikiamos paslaugos.

Pagrindinės įstaigos veiklos rūšys – ikimokyklinis ir priešmokyklinis ugdymas. Lopšelyje-darželyje veikė 8 grupės, iš jų: 2 lopšelio, 4 ikimokyklinio ugdymo grupės (3 grupės suformuotos pagal vaikų amžių, 1 – mišri), 2 priešmokyklinio ugdymo (1 suformuota pagal vaikų amžių, 1 – mišraus amžiaus vaikų 4 val. trukmės).

Įstaigoje vaikams organizuoti trys maitinimai per dieną. 16 vaikų priešmokyklinėse grupėse buvo teikiamas nemokamas maitinimas. Vaikai gavo nemokamus produktus pagal programas „Pienas vaikams“ ir „Vaisių vartojimo skatinimas švietimo įstaigose“.

Meninio ugdymo vyr. mokytoja mokė ugdytinius muzikos kalbos, dainavimo pradmenų, ruošė gabius ugdytinius dainų konkursams, pasirodymams. Bendradarbiavo su grupių auklėtojomis: lanksčiai derino savo muzikinę veiklą su grupės veikla, dalyvavo vykdomuose projektuose.

Logopedės dirbo su ugdytiniais turinčiais kalbos ir komunikacijos sutrikimų bei specialiųjų poreikių. Savo darbe taikė pačių sukurtas individualias programas. Padėjo grupių pedagogams pritaikyti specialiųjų poreikių vaikams ugdomąją medžiagą ir ugdymo priemones. Konsultavo pedagogus ir tėvus specialiosios pedagoginės pagalbos vaikams teikimo klausimais.

Neformaliojo ugdymo pedagogė, mokė vaikus ankstyvosios užsienio (prancūzų) kalbos.

Nuo 2014 m. rugsėjo 1 d. šokio mokytojas mokė vaikus liaudiškų ir šiuolaikinių šokių.

Visuomenės sveikatos priežiūros specialistė bendravo ir bendradarbiavo su ugdytiniais, tėvais ir darbuotojais. Vykdė bendrąją lopšelio-darželio higieninę priežiūrą, bendruomenės narius konsultavo sveikatos klausimais.

4. Vadovo indėlis, tobulinant įstaigos administravimą.

Skatinau lopšelio-darželio bendruomenę kurti ir įgyvendinti įstaigos politiką, tikslus, puoselėti kultūrines tradicijas. Veiklą grindžiau lygių galimybių ir teisingumo principais. Sutelkiau pastovų ir aukštos kvalifikacijos darbuotojų kolektyvą, kuris užtikrino ugdymo(-si) proceso valdymą, ugdymo(-si) turinio vadybą, edukacinių aplinkų kūrimą ir tobulinimą, vaikų saugumo ir lygių galimybių užtikrinimą, tėvų (globėjų) informavimą ir švietimą.

Įgyvendindama ugdymo įstaigos misiją, stengiausi, kad kiekvienas darbuotojas galėtų geriausiai save realizuoti ir, matydamas savo darbo rezultatus, pajustų savo vertę, didžiuotųsi savo indėliu į įstaigos kultūros kūrimą. Stengiausi pastebėti darbuotojų pastangas, juos paskatinti ieškoti ir diegti pedagogines naujoves, ieškoti socialinių partnerių, rėmėjų.

Suprantu mokymosi visą gyvenimą vertę ir turiu nuostatą ne tik pati mokytis, bet telkiu ir bendruomenę siekti žinių. Visiems pedagogams sudariau vienodas sąlygas tobulinti savo kvalifikaciją, profesinę kompetenciją. Pedagogai kvalifikaciją kėlė 100 proc., iš jų 55 proc. pedagogų kėlė kvalifikaciją užsienyje. Įgytas žinias panaudojome edukacinių idėjų bei informacinių technologijų taikymą ugdymo procese dirbant su vaikais, bendradarbiaujant su šeimomis, užsienio partneriais. Inicijavau aktyvų pedagogų, ugdytinių dalyvavimą konkursuose, projektuose, akcijose, parodose, šventėse ir kt. renginiuose. Inicijavau informacijos sklaidą apie darželio veiklą, renginius, šventes respublikinėje ir rajoninėje spaudoje, TV laidose, savivaldybės, įstaigos ir kitose interneto svetainėse.

Iniciavau seminaro „Vaizdinių priemonių rengimas ir panaudojimas ugdyme” organizavimą įstaigos bendruomenei, bendradarbiavau su Švietimo mainų paramos fondu organizuojant respublikinį renginį „Kultūra, tradicijos ir papročiai Europos darželiuose” įstaigoje.

Skaičiau pranešimus iš įstaigos gerosios patirties vaikų sveikatos metams paminėti rajono konferencijoje „Sveiki vaikai – sveika visuomenė” tema „Vaikų užimtumas lauke – kelias į sveikatą“. Tarptautinėje konferencijoje „Žaliosios edukacinės erdvės ir ugdymo procesas: gerosios patirties sklaida“ skaičiau pranešimą „Šeduvos lopšelio-darželio žalioji edukacinė erdvė atvira pokyčiams – trumpalaikės edukacinės idėjos“.

Vadovavau Mokytojų tarybai, atestacijos komisijai, vykdžiau asignavimų valdytojo funkcijas teisės aktų nustatyta tvarka.

2014 m. birželio mėn. direktorė įgijo II vadybinę kvalifikacinę kategoriją.

Atnaujinau Šeduvos lopšelio-darželio darbuotojų pareigybių aprašymus.

Iniciavau lopšelio-darželio nuostatų pakeitimą (patvirtinti Radviliškio rajono savivaldybės tarybos 2014 m. birželio 26 d. sprendimu Nr.T-778, įregistruoti 2014 m. liepos mėn. 14 d. juridinių asmenų registre).

Kartu su komanda rengiau 2015 metų biudžeto sąmatos projektą.

Sudariau komandą 2015 m. metiniam veiklos planui rengti.

Atnaujinau Vaiko gerovės komisijos sudėtį.

Sudariau darbuotojams saugias ir sveikatai nekenksmingas darbo sąlygas. Baigiau „Darbdavio, darbdaviui atstovaujančio asmens, darbdavio įgalioto asmens mokymo programą”, civilinės saugos mokymo kursus, priešgaisrinės saugos mokymo programą.

Lopšelis-darželis yra sudaręs bendradarbiavimo sutartis su Šeduvos gimnazija, Šeduvos miesto bendruomene, Šeduvos kultūros ir amatų centru, Šeduvos miesto seniūnija, Šeduvos miesto biblioteka, Šeduvos globos namais, Radviliškio lopšeliu-darželiu „Kregždutė“, Pakruojo lopšeliu-darželiu „Vyturėlis“, Kėdainių lopšeliu-darželiu „Pasaka“, Latvijos Respublikos Daugpilio lopšeliu-darželiu, Bulgarijos Belenės miesto lopšeliu-darželiu „Bodra smiana”. Kartu su socialiniais partneriais organizuojame įvairius renginius, koncertus, šventes, seminarus, konferencijas, vizitus, vyksta profesinės patirties sklaida. Skatinu kūrybines, pilietines iniciatyvas, sudarau sąlygas jų įgyvendinimui.

Rūpinuosi, kad erdvė ir aplinka įstaigoje atitiktų vaikų amžių, galimybes, poreikius, garantuotų fizinį saugumą, sveiką augimą, išreišktų tautinius kultūros bruožus. Mokyklos kieme įrengta saugi, moderni, 120 m² dydžio sporto ir žaidimų aikštelė. Prevenciniam ugdymui aktyvinti įrengtas saugaus eismo kambarys.

Tėvams sudariau geras sąlygas bendrauti su darželio pedagogais bei specialistais. Buvo teikiama aiški, sisteminga informacija apie lopšelio-darželio darbo aspektus, švietimo politiką.

Nuolatinis direktorės rūpestis – lopšelio-darželio bendradarbiavimo kultūros gerinimas, numatytų veiklos uždavinių kokybiškas įgyvendinimas, demokratišku ir kolegišku sprendimų priėmimu sąlygoti darbuotojų santykiai, geras mikroklimatas.

Koordinavau remonto darbus įstaigoje. Suremontuotos virtuvės ir pagalbinės patalpos už 71 924 Lt. Nupirkta elektrinė viryklė (6 kaitviečių), konvekcinė krosnis, mėsmalė, nerūdijančio plieno plautuvė, stelažas.

5. Įstaigos veiklos kokybės įsivertinimas.

Atlikus įstaigos veiklos įsivertinimą pagal veiklos rodiklio 2.3. Ugdymo proceso kokybė ir pagalbinį rodiklį 2.3.1. ugdomosios veiklos tikslingumas, kūrybiškumas, sistemingumas, pagalbinis rodiklis įvertintas 3 lygiu (iš 4 lygių). Numatyta siekti ugdomosios veiklos nuoseklumo ir suderinamumo su iškeltais grupės prioritetais, tobulinti tikslų, uždavinių formulavimą, plėtoti veiklų įvairovę pažintinėje bei sveikatos saugojimo kompetencijų ugdymo srityse. Vadovaujantis įsivertinimo išvadomis 2015 metams numatyti šie tikslai:

	organizuoti kryptingą, sistemingą, ir nuoseklų ugdymo procesą, plėtojant pažintinę bei sveikatos kompetencijas;

	telkti įstaigos bendruomenę ugdant vaikų etnokultūrinį tapatumą.

6.	Problemos, susijusios su įstaigos veikla ir vadovų siūlomi problemų sprendimo būdai.

Lopšelio-darželio pastatui bei stogui reikalingas atnaujinimas. Radviliškio rajono savivaldybė numatė įstaigos statinių atnaujinimo (modernizavimo) darbus.

Lopšelio-darželio teritorijos tvora turi būti ne žemesnė kaip 1,5 m. (pagal higienos normą HN 75:2010). Pateikiau prašymą kartu su sąmata Radviliškio rajono savivaldybei tvoros aptvėrimo darbams atlikti.

Sutrupėjusi kiemo asfalto danga bei šaligatvių danga. Įstaigos darbuotojai pagal galimybes sutvarkė dalį takų aplink pastatus, perklodami senas šaligatvio plyteles.

Direktorė Daiva Staškūnienė

PRITARTA Radviliškio rajono savivaldybės tarybos 2015 m. kovo 26 d. sprendimu Nr. T-989

RADVILIŠKIO DAILĖS MOKYKLOS DIREKTORIAUS 2014 METŲ VEIKLOS ATASKAITA

1. Įstaigos pristatymas:

1.1. Radviliškio dailės mokykla – Radviliškio rajono savivaldybės biudžetinė įstaiga. Adresas – Kęstučio g. 8, 82122 Radviliškis; tel. (8-422) 52 992, el. p. radvildaile@gmail.com, interneto svetainė http://www.dailes.radviliskis.lm.lt.

Mokykla turi klases: Baisogaloje – Mokyklos g. 25a, 82025 Baisogala, Radviliškio r. sav. ir Šeduvoje – Šaltinio g. 7, 82007 Šeduva, Radviliškio r. sav.

1.2. Įstaigos vadovė – Dalia Labanauskienė, vadybinio darbo stažas – 28 metai, III vadybinė kvalifikacinė kategorija.

1.3. Įstaigos darbuotojai:

Administracijos darbuotojai	Specialistai	Pagalbinis personalas
3 (vnt.)	10 (vnt.)	10 (vnt.)

9 pedagogai yra įgiję dailės mokytojo metodininko kvalifikacinę kategoriją (3 iš jų – administracijos darbuotojai), 1 – vyresniojo dailės mokytojo kvalifikacinę kategoriją, 3 – dailės mokytojo kvalifikacinę kategoriją.

1.4. Įstaigos suteiktų paslaugų gavėjai:

Laikotarpis Paslaugų gavėjai	2014-01-01	2014-12-31
Mokiniai	201	217

1.5. Finansavimo šaltiniai:

Finansavimo šaltiniai (tūkst. Lt)	Lėšos (tūkst. Lt)
1. Savivaldybės biudžetas	610,6
1.1. Savivaldybės biudžeto lėšos	554,1
1.2. Valstybės biudžeto specialiosios tikslinės dotacijos lėšos	11,5
1.3. Biudžetinių įstaigų pajamos	45,0
2. Kiti šaltiniai	4,2
2.1. ES paramos lėšos
2.2. Valstybės biudžeto lėšos
2.3. Paskolos lėšos
2.4. Kitų finansavimo šaltinių lėšos (parama ir kt.) 2% LPF	4,2

1.6. Biudžeto išlaidos:

Išlaidų pavadinimas	1.1. Savivaldybės biudžeto lėšos (AL)	1.2. Valstybės biudžeto specialiosios tikslinės dotacijos lėšos (MK)	1.2. Valstybės biudžeto specialiosios tikslinės dotacijos lėšos (Dotacinės)	1.3. Biudžetinių įstaigų pajamos (Spec. progr.)	Iš viso:
Darbo užmokestis ir socialinis draudimas	550,0	550,0
Prekių ir paslaugų naudojimas	4,1	2,0	0,0	35,0	41,1
Ryšių paslaugos	0,2	1,9	2,1
Spaudiniai	0,1	0,1
Kitos prekės	2,0	13,4	15,4
Ilgalaikio materialiojo turto einamasis remontas
Kvalifikacijos kėlimas	0,7	0,7
Komunalinės paslaugos	12,0	12,0
Kitos paslaugos	3,9	6,9	10,8
Socialinės išmokos (pašalpos)	0,0	0,0	0,0	0,0	0,0
Kitos išlaidos	0,0	0,0	2,5	0,0	2,5
Kitiems einamiesiems tikslams	2,5	2,5
Materialiojo ir nematerialiojo turto įsigijimo išlaidos	0,0	7,0	0,0	10,0	17,0
Kitos mašinos ir įrenginiai	7,0	9,7	16,7
Kompiuterinė programinė įranga, licencijos	0,3
Iš viso:	554,1	9,0	2,5	45,0	610,6

2. Įstaigos tikslai, veikla ir rezultatai.

2014 metais įstaigos veiklą organizavome vadovaujantis 2014 m. veiklos plano tikslais ir uždaviniais.

Pirmasis tikslas. Užtikrinti veiksmingą mokyklos valdymą.

Įgyvendinant pirmojo tikslo pirmąjį uždavinį (organizuoti demokratinį mokyklos veiklos planavimą ir atsiskaitymą), buvo numatyta 14 priemonių.

Vadovo sudarytos darbo grupės parengė šiuos mokyklos veiklą reglamentuojančius dokumentus: 2014 m. mokyklos veiklos planą, Mokyklos tarybos, Mokytojų tarybos veiklos planus 2014 m., 2014–2015 m. m. ugdymo planą, 2015–2017 m. strateginio plano projektą. Per metus vyko 3 Mokyklos tarybos ir 5 Mokytojų tarybos posėdžiai. Kiekvieną mėnesį buvo renkama ir mokyklos vadovui teikiama statistinė informacija apie mokinių lankomumą, jų skaičių klasėse, pasiekimus ir pan. Mokytojų taryboje analizuoti kiekvieno pusmečio mokinių darbų peržiūrų rezultatai, dalykų programų įgyvendinimo būdai ir formos, aptartos ugdymo kokybės gerinimo galimybės, lankomumo bei kitos ugdymo problemos.

Radviliškio dailės mokyklos mokinių pažymių vidurkiai:

Įgyvendinant pirmojo tikslo antrąjį uždavinį (sudaryti sąlygas mokyklos personalui nuolat tobulinti savo kompetencijas), buvo siekiama, kad administracijos darbuotojai ir mokytojai nuolat tobulintų savo kompetencijas ir ne mažiau kaip 5 dienas per metus dalyvautų įvairiuose kvalifikacijos kėlimo renginiuose. Organizuoti darbo saugos, priešgaisrinės saugos instruktažai darbuotojams, tačiau civilinės saugos mokymai mokyklos darbuotojams dar neįvyko. 2014 m. vasario mėn. suorganizuota metodinė išvyka į Klaipėdos A. Brako dailės mokyklą. Mokytojai dalinosi gerąja patirtimi su kolegomis, pasirašyta bendradarbiavimo sutartis. Panevėžio dailės mokykloje vykusiame seminare-diskusijoje „Šiandienos iššūkiai dailės mokyklose: dailės istorijos ir tapybos mokymo aktualijos“ pranešimus skaitė ir savo darbo patirtimi dalinosi 3 mokytojos.

Įgyvendinant pirmojo tikslo trečią uždavinį (turtinti ir modernizuoti materialinę ir techninę bazę, gerinti bendrųjų erdvių būklę) buvo vykdoma nuolatinė Mokyklos pastatų, patalpų būklės stebėsena. 2014 m. liepos-rugpjūčio mėn. atliktas kosmetinis klasių ir bendrųjų erdvių remontas. Mokytojų iniciatyva perdažytos mokytojų kambario ir tapybos kabineto sienos. Ūkio personalo ir 2 darbuotojų, dirbusių pagal programą „Viešųjų darbų, skirtų palaikyti ir (ar) plėtoti vietos infrastruktūrą, įgyvendinimo“ dėka buvo sutvarkytas ūkinis inventorius, įrengtos sandėliavimo patalpos, pakeista grindų danga mokytojų kambaryje. Ugdymo procesas aprūpintas reikalinga mokyklinė dokumentacija, įsigytos ugdymo procesui reikalingos priemonės ir medžiagos. Dailėtyros kabinetas ir mokytojų kambarys aprūpintas kompiuterine technika, įsigyti 2 biuro stalai, lentynos. 2014 m. lapkričio 25–26 d. atlikta metinė turto inventorizacija.

Antras tikslas. Užtikrinti kokybiško ugdymo proceso įgyvendinimą, tenkinant mokinių saviraiškos ir kultūrinės raiškos poreikius.

Įgyvendinant šio tikslo pirmąjį uždavinį (įgyvendinti neformaliojo vaikų švietimo programas) buvo sėkmingai įvykdytos visos 7 veiklos plane numatytos priemonės. Buvo atnaujinta teminių planų forma ir pagal vieningus reikalavimus sausio, rugsėjo mėnesiais parengti visų dalykų teminiai planai. Sausio, gegužės ir birželio mėnesiais organizuotos trys mokinių darbų peržiūros. 2014 m. gegužės 29 – birželio 2 dienomis organizuota vasaros praktikos veikla. 2014 m. birželio 3 d. organizuotas mokinių priėmimas. Sėkmingai išlaikė stojamuosius egzaminus ir į pradinio ugdymo kursus buvo priimti 43 mokiniai, į pagrindinio – 15 mokinių. Į tikslinio ugdymo kursą tęsti mokslą grįžo 4 mokiniai. 2014 m. birželio 5 d. organizuotas baigiamųjų darbų egzaminas (gynimas). Išduota 30 Neformaliojo vaikų švietimo pažymėjimų, baigusiems pagrindinio ugdymo programą mokiniams.

Trečias tikslas. Sudaryti sąlygas mokinių kūrybinei veiklai.

Įgyvendinant šį tikslą buvo išsikelti trys uždaviniai: rengti mokinių darbų parodas; skatinti mokytojus ruošti mokinius dalyvauti įvairiuose konkursuose; aktyvinti

projektinę veiklą. Iš numatytų 11 priemonių, visos sėkmingai įgyvendintos. Pagal 2014 metų parodų planą mokyklos galerijoje ir miesto ir rajono viešosiose erdvėse surengtos 25 mokinių darbų parodos. Buvo sudarytos galimybės mokiniams ir mokytojams tenkinti savo saviraiškos poreikius, tobulinti, plėtoti bei realizuoti savo kompetencijas dalyvaujant rajono, šalies ir tarptautiniuose konkursuose ir projektuose. Mokinių darbai dalyvavo 3 rajono konkursuose: Radviliškio rajono savivaldybės švietimo įstaigų mokinių kūrybinių darbų parodoje konkurse „Gražiausia tulpė“ laimėta I vieta. Lietuvos tarpdalykinėje mokinių konferencijoje „Menas ir žmogaus dvasinis pasaulis“ Šeduvos gimnazijoje pranešimus skaitė mokytojų N. Kestenienės ir G. Likpetrienės paruošti mokiniai. Šiaulių regiono jaunimo meninės raiškos festivalyje dalyvavo mokytojos su mokinių darbais. Respublikinėje jaunimo verslo idėjų mugėje „Parduok kalėdinę nuotaiką“ laimėjome pagrindinį prizą. Vyskupo M. Valančiaus Vilkaviškio vyskupijos blaivybės sąjūdžio Kazlų Rūdos skyriaus organizuotame piešinių konkurse „Blaivi tauta – laisva tauta“ laimėtos I, II, III vietos. Įgyvendinant Lietuvos kultūros remiamą Radviliškio rajono savivaldybės viešosios bibliotekos projektą „K. Donelaičio „Metai“ – manąja plunksna“, buvo panaudotos mokyklos mokinių darbų iliustracijos. Mokyklos mokiniai ir mokytojai dalyvavo 4 tarptautiniuose konkursuose: Europos Komisijos atstovybės Lietuvoje organizuotame piešinių konkurse „Tavo ateities Europa“ laimėta I vieta ir paskatinamasis prizas už meninę raišką; tarptautiniame piešimo konkurse Panevėžio dailės mokykloje – paskatinamoji padėka; padėka mokyklai už dalyvavymą Švietimo informacinių technologijų centro organizuotame tarptautinei saugesnio interneto dienai skirtame piešinių konkurse. Dalyvavome 7 Tarptautiniuose eTwinning programos projektuose.

Ketvirtas tikslas. Formuoti mokyklos kultūrą (etosą).

Įgyvendinant šio tikslo pirmą uždavinį (puoselėti mokyklos tradicijas) vykdėme 14 priemonių. Mokykloje plėtotos tradicijos, organizuojamos šventės ir kiti renginiai. Mokiniai dalyvaudami vykstančiuose renginiuose tikslingai ir kryptingai leido laisvalaikį, stiprėjo visų mokyklos bendruomenės grandžių tarpusavio ryšiai. Organizuoti 8 tradiciniai renginiai: naujų mokinių „krykštynos“, „Blusų turgus“, Užgavėnių šventė ir kt. Tradiciškai surengtas rajono švietimo įstaigų puokščių ir kompozicijų paroda-konkursas „Kalėdinė fantazija 2014. Žiemos pasaka”. Surengtos mokyklos mokinių darbų parodos mokyklos galerijoje ir įvairiose rajono įstaigose, mokyklos mokytojų kūrybinių darbų paroda, skirta Tarptautinei mokytojų dienai „Namų darbai – 2014“. Organizuota vasaros praktika (pleneras). Surengtos neformaliojo vaikų švietimo pažymėjimų įteikimo šventės Radviliškyje ir Baisogaloje.

Įgyvendinant šio tikslo antrą uždavinį (tobulinti informavimo ir bendradarbiavimo su mokinių tėvais formas) buvo vykdomos 7 priemonės. Organizuoti 8 susirinkimai mokinių tėvams. Mokinių tėvai buvo nuolat informuoti apie mokinių lankomumą ir pažangą jiems priimtinomis formomis (žodžiu, el. paštu ir pan.). Organizuotos dvi atvirų durų dienos mokinių tėvams. Pirmą kartą gegužės 12–14 d. surengtos „Atvirų durų dienos“ Radviliškio lopšelių-darželių auklėtiniams. Buvo tęsiama tradicija fotografuoti mokinių darbus, įamžinti parodų bei kitų mokyklos renginių akimirkas. Surinkta medžiaga panaudota mokyklos metraščio kūrimui, veiklos refleksijai. Internetiniame puslapyje nuolat atnaujinama informacija apie mokyklos veiklą.

3.	Įstaigos teikiamos paslaugos.

Radviliškio dailės mokykla teikia švietimo paslaugas Radviliškio rajono vaikams. Mokiniai mokomi pagal dailės formalųjį švietimą papildančio pradinio, pagrindinio, tikslinio ugdymo programas.

Mokykloje veikia galerija, kurioje darbus gali eksponuoti mokyklos mokiniai, pedagogai, menininkai. Mokykla rengia mokinių darbų parodas, darbų ekspozicijas rajono įstaigose. Mokykla organizuoja konkursus Radviliškio rajono vaikams.

4.Vadovo indėlis, tobulinant įstaigos administravimą.

Organizavau ir koordinavau įstaigos veiklą, vykdžiau nuolatinę mokyklos veiklos priežiūrą. Skatinau bendruomenę kurti ir įgyvendinti įstaigos politiką, dalyvauti rengiant mokyklos veiklą reglamentuojančius dokumentus. Sudariau darbo grupes ir inicijavau šių grupių veiklą. Kryptingai telkiau mokyklos bendruomenę iškeltiems tikslams ir uždaviniams realizuoti. Mokyklos bendruomenė dalyvavo svarstant 2014 metų biudžeto sąmatos projektą, lėšų panaudojimo galimybes sprendžiant švietimo paslaugų kokybės gerinimo, materialinės bazės atnaujinimo, mokymo priemonių, įrangos įsigijimo klausimus. Buvo parengti ir patvirtinti šie dokumentai: 2013 metų veiklos ataskaita, 2014 metų veiklos planas, 2014–2015 mokslo metų ugdymo planas, pamokų tvarkaraščiai, sutaryti darbuotojų darbo grafikai, darbuotojų darbo laiko apskaita, parengtas mokyklos 2015–2017 metų strateginio plano projektas.

Savo darbe diegiau atsakingo valdymo sistemą, pagrįstą periodiška būklės analize, į švietimo paslaugų kokybės tobulinimą orientuotą vadovavimo kultūrą. Lyderystės skatinama dariau tiesioginę teigiamą įtaką darbuotojų veiklos kokybei ir pažangos kaitai. Skatinau kūrybines ir pilietines darbuotojų iniciatyvas.

Sutelkiau pastovų ir aukštos kvalifikacijos darbuotojų kolektyvą, kuris užtikrino ugdymo(-si) proceso valdymą, ugdymo(-si) turinio vadybą, edukacinių aplinkų kūrimą ir tobulinimą, saugumo ir lygių galimybių užtikrinimą, tėvų informavimą ir švietimą. Visiems mokytojams sudariau vienodas sąlygas tobulinti kvalifikaciją, profesinę kompetenciją. Stengiausi, kad kiekvienas darbuotojas galėtų geriausiai save realizuoti, matydamas savo darbo rezultatus, pajustų savo vertę ir didžiuotųsi savo indėliu į įstaigos kultūros kūrimą. Skatinau aktyvų mokytojų ir mokinių dalyvavimą konkursuose, projektuose, akcijose, parodose, šventėse ir renginiuose. Inicijavau informacijos sklaidą apie mokyklos veiklą, renginius, šventes rajoninėje spaudoje, savivaldybės, įstaigos ir kitose interneto svetainėse.

Inicijavau mokyklos savivaldos institucijų (Mokyklos tarybos, Mokytojų tarybos) veiklą. Vadovavau Mokytojų tarybai. Kiekvieną mėnesį vyko mokytojų informaciniai susirinkimai, kurių metu buvo aptarti artimiausi darbai, susipažinta su naujai išleistais dokumentais, reglamentuojančiais įstaigos veiklą, operatyviai sprendžiamos iškilusios problemos.

Valdžiau įstaigai paskirtus asignavimus. Įstaigoje finansų politika buvo vykdoma pagal nustatytas tvarkas, lėšos naudojamos racionaliai, taupiai ir tikslingai. Rūpinausi materialinės ir techninės bazės atnaujinimu, mokymo priemonių bei įrangos įsigijimu. Stengiausi pritraukti gyventojų pajamų mokesčio 2 proc. paramos lėšas.

Nuolat rūpinausi bendradarbiavimu grindžiamų santykių kūrimu ir plėtra, palaikiau ryšius su valstybės ir Savivaldybės institucijomis bei įstaigomis, visuomeninėmis organizacijomis. Atstovavau mokyklą įvairiose institucijose.

5.	Įstaigos veiklos kokybės įsivertinimas.

2014 m. spalio 1 d. mano įsakymu buvo sudarytas ir patvirtintas Radviliškio dailės mokyklos švietimo stebėsenos rodiklių sąrašas. Radviliškio dailės mokyklos švietimo stebėsenos rodikliai už 2013–2014 m. m. lapkričio mėn. buvo pateikti Radviliškio rajono savivaldybės administracijos Švietimo, kultūros ir sporto skyriui.

Mokyklos veiklos kokybės įsivertinimui mano iniciatyva buvo suburta Mokyklos veiklos kokybės įsivertinimo koordinavimo darbo grupė, parengtas Mokyklos veiklos kokybės įsivertinimo tvarkos aprašas. Pirmas įsivertinimo etapas – pasirengimas įsivertinimui – vyko spalio-lapkričio mėn. Šiuo metu vyksta 2 įsivertinimo etapas – platusis įsivertinimas. Įsivertinime dalyvauja visi mokytojai, įvertindami mokyklos veiklą pagal mokyklos veiklos kokybės vertinimo lygių skalę.

6.	Problemos, susijusios su įstaigos veikla, ir vadovo siūlomi problemų sprendimo būdai.

2014 m. Savivaldybės biudžeto lėšų užteko tik darbuotojų darbo užmokesčiui. Kitas išlaidas dengė tėvų įnašai. Todėl trūko lėšų personalo kvalifikacijos kėlimui, materialinės, techninės bazės stiprinimui, IKT diegimui, mokymo priemonių įsigijimui.

Radviliškio dailės mokyklos Šeduvos klasėms 2015 m. rugsėjo 1 d. reikia mažiausiai 2 naujų patalpų, atitinkančių Lietuvos higienos normą HN 20:2012 „Neformaliojo vaikų švietimo programų vykdymo bendrieji sveikatos saugos reikalavimai“. Šiuo metu į klasę Šeduvos lopšelio-darželio patalpose, kuriose mokosi mokyklos mokiniai, dėl susidėvėjusio vamzdyno nebetiekiamas vanduo, esamos patalpos ir sanitariniai mazgai neatitinka higienos normos reikalavimų.

Direktorė Dalia Labanauskienė

PRITARTA Radviliškio rajono savivaldybės tarybos 2015 m. kovo 26 d. sprendimu Nr. T-989

RADVILIŠKIO MUZIKOS MOKYKLOS DIREKTORIAUS 2014 METŲ

VEIKLOS ATASKAITA

1.	Įstaigos pristatymas:

1.1.	Kontaktinė informacija.

Radviliškio muzikos mokykla – Radviliškio rajono savivaldybės biudžetinė įstaiga; adresas – Žalgirio g. 10, 82180 Radviliškis, tel./fax. 8-422 53347, 8-422 51732, el. p. radviliskiomuzmokykla@gmail.com, interneto svetainė – www.radviliskiomuzika.lt

Mokykla turi klases: Baisogaloje, adresas – Mokyklos g. 25, 82323 Baisogala, Radviliškio r. sav.; Šeduvoje, adresas – Panevėžio g. 30, 82224 Šeduva, Radviliškio r. sav.

1.2. Įstaigos vadovas – Laimutė Vaitiekūnienė, vadybinio darbo stažas 10 metų, III vadybinė kvalifikacinė kategorija.

1.3. Įstaigos darbuotojai:

Administracijos darbuotojai	Specialistai	Pagalbinis personalas
3	2014-01-01 – 30 2014-09-01 – 26	9

1.4. Įstaigos suteiktų paslaugų gavėjai:

Laikotarpis Paslaugų gavėjai	2014 m. sausio 1 d.	2014 m. gruodžio 31 d.
Mokiniai	230	239

1.5. Finansavimo šaltiniai:

Finansavimo šaltiniai (tūkst. Lt)	Lėšos (tūkst. Lt)
1. Savivaldybės biudžetas	1277.2
1.1. Savivaldybės biudžeto lėšos	1134.0
1.2. Valstybės biudžeto specialiosios tikslinės dotacijos lėšos (Mokinio krepšelio lėšos ir lėšos skirtos spec. poreikių mokiniams)	30.3
1.3. Biudžetinių įstaigų pajamos (teikiamų mokamų paslaugų lėšos)	112.9
2. Kiti šaltiniai	4.8
2.1. ES paramos lėšos	-
2.2. Valstybės biudžeto lėšos	-
2.3. Paskolos lėšos	-
2.4. Kitų finansavimo šaltinių lėšos (parama ir kt.)	4.8

1.6. Biudžeto išlaidos (tūkst. Lt):

Išlaidų pavadinimas	1.1. Savivaldybės biudžeto lėšos (AL)	1.2. Valstybės biudžeto specialiosios tikslinės dotacijos lėšos (MK)	1.2. Valstybės biudžeto specialiosios tikslinės dotacijos lėšos (dotacinės)	1.3. Biudžetinių įstaigų pajamos (SP)	Iš viso:
Darbo užmokestis ir socialinis draudimas	1082.20	19.80	1102.00
Prekių ir paslaugų naudojimas	51.80	0.50	0.00	82.90	135.20
Mityba	0.00
Medikamentai (ir darbuotojų sveikatos tikrinimas)	0.00
Ryšių paslaugos	1.7	0.6	2.30
Transporto išlaikymas	0.00
Apranga ir patalynė	0.00
Spaudiniai	0.00
Kitos prekės	0.00	0.50	16.10	16.60
Komandiruotės (transporto, apgyvendinimo, ryšio ir kitos komandiruotės išlaidos)	0.3	0.30
Ilgalaikio materialiojo turto einamasis remontas	47.5	14.7	62.20
Kvalifikacijos kėlimas	1.10	1.10
Komunalinės paslaugos	31.8	31.80
Kitos paslaugos	2.60	17.80	20.40
Socialinė parama pinigais	0.00
Kitiems einamiesiems tikslams	0.00
Materialiojo ir nematerialiojo turto įsigijimo išlaidos	0.00	10.00	0.00	30.00	40.00
Kitos mašinos ir įrenginiai	0.00	10.00	0.00	30	40.00
Iš viso:	1134.00	30.30	0.00	112.90	1277.20

Įsigyta įvairių ugdymo priemonių: 26 vadovėliai – 0,5 tūkst. Lt (MK); įvairaus ūkinio inventoriaus, medžiagų remontui bei baldų už 16,10 tūkst. Lt. Bendra suma – 16,60 tūkst. Lt (MK ir SP lėšos).

Atnaujinant mokymo priemonių bazę buvo įsigytas fortepijonas – 10,00 tūkst. Lt (MK lėšos), 30,00 tūkst. Lt (SP lėšos) . Bendra suma – 40,00 tūkst. Lt.

Buvo atlikti šie remonto darbai: suremontuotas mokyklos stogas ir mokyklos laiptai, įrengta neįgaliųjų įvaža – 47,5 tūkst. Lt (Savivaldybės biudžeto lėšos), suremontuotas mokytojų kambarys, smuiko klasė – 14,7 tūkst. Lt (SP lėšos). Bendra darbų vertė – 62,20 tūkst. Lt.

Komunalinėms paslaugoms – mokesčiams už vandenį, elektrą, katilinės biokurą ir kt. – išleista 31,8 tūkst. Lt (SP lėšos).

Mokyklos išlaidos už kitas paslaugas: mokinių vežimas – 2,6 tūkst. Lt (Savivaldybės biudžeto lėšos), pastato apsauga, komunalinių atliekų išvežimas, biuro įrangos priežiūra, grindų kilimėlių nuoma, „Lobster“ programinės įrangos ir konsultavimo paslaugos – 17,80 tūkst. Lt (SP lėšos). Bendra išlaidų suma – 20,40 tūkst. Lt.

2.	Įstaigos tikslai, veikla ir rezultatai.

2014	m. metams buvo iškelti šie tikslai ir uždaviniai:

1.	Tikslas: Užtikrinti ugdymo proceso kokybę, tobulinant mokytojų kvalifikaciją ir meninės veiklos formų įvairovę.

Uždaviniai:

1.	Užtikrinti mokytojų kvalifikacijos kėlimą pagal nusistatytus prioritetus.

2.	Teikti mokiniams karjeros planavimo pagalbą.

3.	Organizuoti tradicinius ir naujus renginius.

2.	Tikslas: Stiprinti mokyklos metodinę ir materialinę bazę.

Uždaviniai:

1.	Modernizuoti bei atnaujinti mokymui bei mokymuisi reikalingą įrangą.

3.Tikslas: Užtikrinti sistemingą mokyklos veiklos pristatymą, sistemingai informuojant visuomenę apie mokyklos pasiekimus.

Uždaviniai:

1.	Užtikrinti efektyvią informacijos apie mokyklos veiklą sklaidą.

I tikslo įgyvendinimas.

Šiais metais neapsiribojome kvalifikacijos renginiais, organizuojamais įvairių įstaigų, bet juos rengėme ir patys. 2014-08-28-29 dienomis mokyklos iniciatyva surengtas vargonų muzikos festivalis ir seminaras „Klavyrinės baroko muzikos interpretacija: tradicija ir naujovės‘‘. Pakviesti lektoriai Renata Marcinkutė Leseiur, Gediminas Kviklys ir Jorūnė Barkauskaitė. 2014-03-14 mokykloje organizuotas seminaras-praktikumas „Mokinio techninių gebėjimų ugdymas, siekiant atlikėjo saviraiškos“, lektorė Sauliaus Sondeckio menų gimnazijos mokytoja metodininkė M. Kaubrienė. 2014 metais kvalifikacijos renginiuose dalyvavo 92 proc. mokytojų.

Tobulinant ugdymo proceso kokybę pamokose pradėtos taikyti naujos technologijos: CD grotuvai bei vadovėliai fortepijonui su kompaktiniais diskais, leidžiantys mokiniams pasiklausyti grojamo kūrinio, akompanuoti, iliustruoti. Nupirktas naujas koncertinis fortepijonas.

Siekiant teikti mokiniams karjeros planavimo pagalbą organizuotas mokinių susitikimas su mokyklos absolventais studijuojančiais ar jau dirbančiais muzikos srityje, organizuoti profesionalių muzikantų koncertai. Buvo suplanuota organizuoti išvykas į aukštesniųjų meno ugdymo įstaigų organizuojamas atvirų durų dienas. Norinčių vykti neatsirado, todėl darbas, įgyvendinant šį uždavinį dar bus tobulinamas.

Tobulinant meninės veiklos formų įvairovę, mokykloje organizuoti šie renginiai: koncertas pasaulinei akordeono dienai paminėti, projekto „Muzika Šiaurės Lietuvos dvaruose“ koncertas Baisogalos dvare, koncertas Vėlinių proga bažnyčioje, trys koncertai mokyklos jubiliejaus proga, mokytojų I. Petrauskienės, J. Stakvilevičienės jubiliejiniai koncertai, koncertas, skirtas Radviliškio Švč. Mergelės Marijos Gimimo bažnyčios varpų iškėlimui.

Svariausi 2014 m. laimėjimai:

	vaikų ir jaunimo televizijos konkurse „Dainų dainelė“ merginų trio ir Gabija Razmutė regijoniniame ture tapo laureatėmis;

	XIII Maskvos tarptautiniame chorų konkurse „Zvučit Moskva“ jaunių choras „Saulės vaikai“ iškovojo III vietą;

	tarptautiniame instrumentinių trio konkurse Valkoje (Latvija) tautinių kanklių, gitarų, saksofonininkų, akordeonininkų trio tapo laureatais;

	respublikinėje dainų šventėje „Čia mano namai“ rajoną atstovavo jaunių choras „Saulės vaikai“ ir tautinių kanklių ansamblis;

	VI respublikiniame muzikos mokyklų jaunųjų pianistų konkurse „Linksmieji pirštukai“: Gabija Razmutė (3 kl.) laimėjo I vietą ir nominaciją „Už puikų lietuviškos pjesės atlikimą“ (mokytoja V. Silickaja); Emilė Kavaliauskaitė (2 kl.) – I vietą (mokytojas K. Pakštas;

	XVIII nacionalinio Balio Dvariono jaunųjų pianistų ir stygininkų konkurso regioninio turo nugalėtojomis tapo V. Pakštaitė ir G. Razmutė. Finaliniame konkurso etape V.Pakštaitė tapo diplomante;

	birželio 14–15 d. Italijoje tarptautiniame konkurse „ITALIA AWARA“ E. Plukaitė (mokytoja V. Silickaja) laimėjo Grand Prix.

Mokyklos mokinių dalyvavimas įvairiuose renginiuose ir konkursuose bei renginių organizavimas mokykloje yra neatsiejama mokyklos veiklos dalis. Todėl ši veikla turi būti nuolat tobulinama.

2 tikslo įgyvendinimas.

Tobulinant ir stiprinant mokyklos metodinę ir materialinę bazę, įsigyta trūkstamų ugdymo priemonių, nupirkti CD grotuvai, vadovėliai fortepijonui su kompaktiniais diskais, koncertinis fortepijonas.

Buvo planuota įsirengti konferencijų klasę, tačiau visas lėšas skyrėme naujo fortepijono pirkimui. Šį uždavinį ruošiamės įgyvendinti 2015 metais.

3	tikslo įgyvendinimas:

2014 metais sutvarkyta mokyklos interneto svetainė. Patobulintas jos dizainas, sutvarkyta turinio valdymo sistema. Mokykloje sistemingai keisti informaciniai stendai, operatyviai perduota informacija apie mokyklos veiklą žiniasklaidai. Šis tikslas buvo įgyvendintas.

3. Įstaigos teikiamos paslaugos.

Muzikos mokykloje mokiniai mokėsi pagal šias programas: ankstyvojo muzikinio ugdymo; pradinio muzikavimo; pagrindinio muzikavimo; pradinio chorinio dainavimo; pagrindinio chorinio dainavimo, trumpalaikes kryptingo meninio ugdymo programas.

Mokykla atokiuose miesteliuose gyvenančių vaikų tėvams kompensavo kelionės į pamokas išlaidas. 2014 metais buvo sudarytos 6 sutartys su mokinių tėvais, gyvenančiais Šiaulėnuose ir Raudondvaryje.

Mokykla mokiniams nuomavo muzikos instrumentus. Buvo išnuomoti šie instrumentai: 2 birbynės, 4 kanklės, 2 akordeonai, 2 klarnetai.

Dažnai mokyklos atlikėjus koncertuoti kvietė Radviliškio viešoji biblioteka, Kultūros centras, Radviliškio rajono savivaldybė, švietimo įstaigos, Radviliškio parapijos bažnyčia.

4.	Vadovo indėlis, tobulinant įstaigos administravimą.

Nuolatos rūpinausi žmogiškųjų, materialių ir finansinių išteklių valdymu, vykdžiau jų kontrolę. Rengiant mokyklos veiklą reglamentuojančius dokumentus, organizuojant mokyklos veiklą inicijavau darbo grupių veiklą, skyriau atsakingus asmenis, tariausi su Mokyklos taryba bei mokyklos bendruomene.

Įsakymais paskyriau darbo grupes 2014 metų Radviliškio muzikos mokyklos veiklos plano, ugdymo plano, veiklos kokybės įsivertinimo tvarkos, keliamųjų ir baigiamųjų egzaminų organizavimo ir vykdymo tvarkos, mokinių pažangos ir pasiekimų vertinimo tvarkos aprašams parengti, inicijavau jų aptarimą metodiniuose skyriuose. Parengiau Radviliškio muzikos mokyklos ekstremalių situacijų valdymo bei galimų pavojų ir ekstremalių situacijų prevencinių priemonių planus, dokumentų pripažinimo lygiaverčiais prarastiems ar nepataisomai sugadintiems dokumentams, bibliotekos fondo įkainojimo tvarkos aprašus. Parengtus dokumentus pristačiau Mokytojų tarybos posėdžiuose.

Koordinavau ir organizavau mokinių vykimus į konkursus ir festivalius. Mokyklos meno kolektyvus ir atlikėjus skatinau kurti koncertines programas, kad jie galėtų atstovauti mokyklą įvairiuose rajono bendruomenės renginiuose. Skatinau mokyklos bendruomenės bendradarbiavimą su Radviliškio rajono savivaldybės viešąja biblioteka, Radviliškio miesto kultūros centru, rajono švietimo įstaigomis ir kitomis organizacijomis.

Koordinavau mokyklos stogo ir paradinių laiptų, mokytojų kambario, smuiko klasės remontą, neįgaliųjų įvažos įrengimą.

5.	Įstaigos veiklos kokybės įsivertinimas.

Mokykla savo veiklą įsivertino pagal šiuos kriterijus:

1.	Ugdymo proceso stebėjimas ir periodinis vertinimas (koncertinė veikla, atsiskaitymai ir egzaminai).

2.	Mokinių pažangos ir laimėjimų stebėjimas ir analizė.

3.	Mokytojų veiklos kokybės užtikrinimas (pedagoginės veiklos priežiūra ir aptarimai, kvalifikacijos kėlimo užtikrinimas).

4.	Mokyklos koncertinės veiklos vykdymas;

5.	Meno kolektyvų ir solistų dalyvavimo konkursuose ir festivaliuose užtikrinimas.

6.	Periodinės mokyklos bendruomenės apklausos apie mokyklos veiklą.

7.	Metodinės ir materialinės bazės stiprinimas.

8.	Nuolatinis ryšys su socialiniais partneriais organizuojant renginius.

9.	Mokyklos veiklą reglamentuojančių dokumentų derinimas su Radviliškio rajono savivaldybės taryba.

10.	Viešas informavimas apie mokyklos veiklą.

Mokyklos veiklą vertino direktorius, direktoriaus pavaduotojas ugdymui, skyrių vedėjai stebėdami pamokas, dalyvaudami akademiniuose atsiskaitymuose, perklausose, peržiūrose, egzaminuose, koncertuose. Ugdymo priežiūra vyko pagal Radviliškio muzikos mokyklos direktoriaus patvirtintą pedagoginės veiklos priežiūros planą. Stebėjimo rezultatai aptarti individualiai su mokytojais, Metodinėse grupėse, Mokytojų bei Mokyklos tarybos posėdžiuose. 2014 metais buvo parengtas Radviliškio muzikos mokyklos veiklos kokybės įsivertinimo aprašas, pagal kurio apibrėžtas sritis, temas ir veiklos rodiklius 2015 m. bus įsivertinta mokykloje teikiamo švietimo būklė ir priimti pagrįsti sprendimai, laiduojantys mokyklos veiklos tobulinimą.

6.	Problemos, susijusios su įstaigos veikla, ir vadovo siūlomi problemų sprendimo būdai.

Radviliškio muzikos mokykla yra įsikūrusi buvusio bendrabučio patalpose. Šių patalpų akustika visiškai nepritaikyta tokio tipo mokyklos specifikai. Buvusieji bendrabučio kambariai buvo perskirti tik kartoninėmis plokštėmis. Tad dirbant, puikiausiai girdisi kas vyksta gretimoje klasėje. Ypač sunku dirbti, jei greta grojama garsesniais instrumentais.

Kreipsiuosi į Radviliškio rajono savivaldybės administraciją dėl lėšų III aukšto klasių pertvarų remontui skyrimo.

Direktorė Laimutė Vaitiekūnienė

PRITARTA

Radviliškio rajono savivaldybės tarybos

2015 m. kovo 26 d. sprendimu Nr. T-989

RADVILIŠKIO R. KUTIŠKIŲ DAUGIAFUNKCIO CENTRO DIREKTORIAUS

2014 METŲ VEIKLOS ATASKAITA

1. Įstaigos pristatymas:

1.1. Radviliškio r. Kutiškių daugiafunkcis centras yra savivaldybės biudžetinė įstaiga. Centras filialų ir skyrių neturi. Adresas - Pušų g. 37, Kutiškių k. 82102 Radviliškio r. Tel. (8 422) 49471, el. p. kutiskiuudc@gmail.com, reginakieliene@gmail.com, puslapis internete - www.kutiskiu-udc.lt

1.2. Centro direktorė Regina Kielienė, vadybinio darbo stažas 34 metai, vadybinė kvalifikacinė kategorija – III.

1.3. Įstaigos darbuotojai:

2014 metams patvirtintas etatų skaičius – 12 etatų: Radviliškio rajono savivaldybės 2013 m. gruodžio 19d. sprendimu Nr. T-647 patvirtinta 7 etatai nepedagoginių darbuotojų ir 2013 m. gruodžio 19 d. sprendimu Nr. T-646 patvirtinta 5 etatai pedagoginių darbuotojų.

Administracijos darbuotojai	Specialistai	Pagalbinis personalas
3 (2,5 et.)	8 (5 et.)	4 (4,5 et)

1.4. Įstaigos suteiktų paslaugų gavėjai:

Laikotarpis Paslaugų gavėjai	2014 m. sausio 1 d.	2014 m. gruodžio 31 d.
Lopšelio grupės ugdytiniai (4 val.)	10	12
Jungtinės ikimokyklinio ir priešmokyklinio ugdymo grupės ugdytiniai (10,5 val.)	20 (iš jų 6 priešmokyklinukai)	17 ( iš jų 1 priešmokyklinukas)
Vaikai, kuriems teikiama švietimo pagalba (logopedo)	10 (iš jų 4 turi vidutinių specialiųjų ugdymosi poreikių)	14 (iš jų 1 turi vidutinių specialiųjų ugdymosi poreikių)
Neformaliojo vaikų ir suaugusiųjų švietimo 12 programų (būrelių) dalyviai	107 iš jų - 43 mokiniai, 20 - ikimokyklinio amžiaus vaikų, 44 - suaugusieji (12 programų 2013–2014 m. m.)	101 iš jų - 35 mokiniai, 17- ikimokyklinio amžiaus vaikų, 49 - suaugusieji (12 programų 2014–2015 m. m.)
Kultūrinės veiklos dalyviai (2014 m. organizuoti 38 renginiai ir 6 meno kolektyvų išvažiuojamieji pasirodymai)	-	apie 500 kaimo gyventojų
Savitarnos skalbyklos paslaugos naudotojai (2014 m. pasinaudojo 68 kartus) Salės nuoma šarvojimui-2 kart	-	12 suaugusiųjų
Žaidimų kambario (stalo teniso, biliardo) lankytojai	-	26 mokiniai, 14 suaugusieji
Treniruoklių salės ir kultūrizmo salės lankytojai	-	20 suaugusiųjų

1.5. Finansavimo šaltiniai:

1.5. Finansavimo šaltiniai:	2014 m. (Lėšos tūkst.lt.)
1. Savivaldybės biudžetas	400,6
1.1. Savivaldybės biudžeto lėšos	299,9
1.2. Valstybės biudžeto specialiosios tikslinės dotacijos lėšos	80,6
1.3. Biudžetinių įstaigų pajamos	20,1
2. Kiti šaltiniai	106,1
2.1. ES paramos lėšos
2.2. Valstybės biudžeto lėšos
2.3. Paskolos lėšos
2.4. Kitų finansavimo šaltinių lėšos (parama ir kt.) 2% LPF	106,1
1.6. Biudžeto išlaidos.
Išlaidų ekonominės klasifikacijos kodas	Išlaidų pavadinimas	1.1. Savivaldy -bės biudžeto lėšos (AL)	1.2. Valstybės biudžeto spe- cialiosios tik- slinės dota -cijos lėšos (MK)	1.2. Valstybės biudžeto specialiosios tikslinės do -tacijos lėšos (Dotacinės)	1.3. Biudžetinių įstaigų pajamos (SP)	Iš viso:
2	1	Darbo užmokestis ir socialinis draudimas	209,3	75,6	284,9
2	2	Prekių ir paslaugų naudojimas	70,6	3,5	0,0	20,1	94,2
2	2	1	1	1	1	Mityba	1,2	16,7	17,9
2	2	1	1	1	2	Medikamentai (ir darbuotojų sveikatos tikrinimas)	0,0
2	2	1	1	1	5	Ryšių paslaugos	3,0	3,0
2	2	1	1	1	6	Transporto išlaikymas	0,0
2	2	1	1	1	7	Apranga ir patalynė	0,0
2	2	1	1	1	8	Spaudiniai	0,7	0,7
2	2	1	1	1	10	Kitos prekės	5,0	2,1	3,4	10,5
2	2	1	1	1	11	Komandiruotės (trans -porto, apgyvendinimo, ryšio ir kitos koman -diruotės išlaidos)	0,0
2	2	1	1	1	15	Ilgalaikio materialiojo turto einamasis remontas	0,0
2	2	1	1	1	16	Kvalifikacijos kėlimas	0,1	0,3	0,4
2	2	1	1	1	20	Komunalinės paslaugos	48,1	48,1
2	2	1	1	1	30	Kitos paslaugos	13,2	0,4	13,6
2	7	Socialinės išmo -kos (pašalpos)	0,0	0,0	1,5	0,0	1,5
2	7	2	1	1	1	Socialinė parama pinigais	1,5	1,5
2	8	Kitos išlaidos	0,0	0,0	0,0	0,0	0,0
2	8	1	1	1	2	Kitiems einamiesiems tikslams	0,0
3	1	Materialiojo ir nematerialiojo turto įsigijimo išlaidos	20,0	0,0	0,0	0,0	20,0
3	1	1	3	1	2	Kitos mašinos ir įrenginiai	20,0	20,0
Iš viso:	299,9	79,1	1,5	20,1	400,6

2. Įstaigos tikslai, veikla ir rezultatai

2014 m. Centro tikslai ir uždaviniai:

1. Gerinti daugiafunkcio centro veiklos kokybę, telkti bendruomenę komandiniam darbui įgyvendinant universalių daugiafunkcių centrų koncepciją:

1.1. Siekti daugiafunkcio centro ir šalia esančių įstaigų ir organizacijų veiklos suderinamumo ir bendradarbiavimo.

1.2. Aktyvinti savivaldos institucijų veiklą, įtraukiant jas į įstaigos demokratinį valdymą, pokyčių inicijavimą.

1.3. Kelti darbuotojų kvalifikaciją, tobulinti kompetencijas reikalingas efektyviam ir kokybiškam darbui daugiafunkciame centre.

Pokyčiai ir naujovės įgyvendinant veiklos tikslus ir uždavinius 2014 m.

Universalus daugiafunkcis centras – naujas įstaigos modelis, todėl Ugdymo plėtotės centras parengė universalių daugiafunkcių centrų koncepciją, kuri apibrėžia UDC tikslus, uždavinius, principus, tikslo grupes, veiklos organizavimą ir kokybės užtikrinimą, modelius, valdymą ir savivaldą. Įstaigos veikla 2014 m. buvo nukreipta koncepcijos įgyvendinimui. Tai buvo ieškojimų ir atradimų metas, galimybė giliau pažvelgti ir apmąstyti savo daugiafunkcio centro veiklą ir galimybes. Dalyvavome Ugdymo plėtotės centro projekte „Mokymosi visą gyvenimą galimybių plėtra kaimo vietovėse II etape“ parengėme ir įgyvendinome priemonių planą universalių daugiafunkcių centrų koncepcijos įgyvendinimui, patvirtintą Radviliškio rajono savivaldybės administracijos direktoriaus 2013 m. spalio 23 d. įsakymu Nr. A-1106-(8.2). Programos įgyvendinimui UPC buvo įdarbintas kuratorius (kultūros specialistė Rima Godelienė), parengta koncepcijos įgyvendinimo įstaigos priemonių plano ataskaita.

Vienas iš įstaigos veiklos uždavinių 2014 m. - siekti daugiafunkcio centro ir šalia esančių įstaigų ir organizacijų veiklos suderinamumo ir bendradarbiavimo. Viename pastate įsikūrė 3 įstaigos: Kutiškių daugiafunkcis centras, Radviliškio viešosios bibliotekos Kutiškių filialas, NVO „Kutiškių kaimo bendruomenė“. Bendradarbiavimas – tai mūsų įstaigos veiklos pagrindas, kuris būtinas nustatant gyventojų poreikius, planuojant veiklas, jas vykdant bei vertinant rezultatus. Nuo pat Centro įsikūrimo užsimezgė gražūs bendradarbiavimo ryšiai su Radviliškio viešąja biblioteka ir Kutiškių filialo biblioteka. Organizuojami bendri renginiai, parodos, gyventojai naudojasi bibliotekoje įrengta interneto prieiga, žaisloteka. Sunkiau sekėsi bendradarbiauti su vietos bendruomenės taryba dėl bendrų kultūrinių renginių organizavimo. Reikalai pasitaisė įsijungus į bendruomenės veiklą jauniems žmonėms. Siekdami išvengti veiklų dubliavimo, nereikalingos konkurencijos, efektyvaus lėšų panaudojimo, kasmet deriname kultūrinių renginių planą su biblioteka ir vietos bendruomenės taryba. Organizavome bendrus renginius – „Bendruomenės veiklos 10-metis“ ir „Senųjų metų palydos“. Ypač daug bendraujame su vietos bendruomene siekdami pritraukti ir paskatinti gyventojus aktyviau dalyvauti kultūrinėje veikloje.

Didelis dėmesys įgyvendinant koncepcijos priemonių planą buvo skiriamas savivaldos institucijų – Centro tarybos ir Mokytojų tarybos darbo gerinimui. Centro taryboje apsvarstyti svarbiausi įstaigos dokumentai - nauja Kutiškių daugiafunkcio centro ikimokyklinio ugdymo programa 2015-2018 m., pritarta Centro metinei Veiklos programai ir Kultūrinių renginių 2014 m. planui, aptartas 2 proc. paramos lėšų panaudojimas. Direktorė vadovavo Mokytojų tarybos darbui, organizavo tris posėdžius, kuriuose aptarė plačiojo įstaigos veiklos kokybės įsivertinimo rezultatus, ikimokyklinio ir priešmokyklinio ugdymo ilgalaikius ir trumpalaikius planus, neformaliojo vaikų ir suaugusiųjų švietimo programas, teikiamą logopedo pagalbą vaikams su kalbos ir komunikacijos sutrikimais. Baigiantis 2013–2014 m. m. atlikta ikimokyklinio ugdymo, švietimo pagalbos, neformaliojo švietimo programų įgyvendinimo analizė, aptartos problemos, pasiekimai, numatytos tobulintinos veiklos sritys.

Siekiant užtikrinti teikiamų paslaugų kokybę labai svarbus veiksnys – nuolatinis darbuotojų kvalifikacijos kėlimas, kompetencijų, reikalingų darbui daugiafunkciame centre tobulinimas. Per 2014 m. Centro darbuotojai tobulino savo kvalifikaciją net 280 valandų. Įstaigos pedagogai ir kiti specialistai buvo aktyvūs kvalifikacinių renginių dalyviai, vidutiniškai kiekvienam pedagogui per metus teko 28 kvalifikacinės valandos. Du darbuotojai ir vadovas dalyvavo ilgalaikių mokymų programoje, skirtoje UDC kuratoriams ir koordinacinių grupių atstovams. Darželio auklėtoja Zita Bitaitienė dalyvavo projekto „Ikimokyklinio ir priešmokyklinio ugdymo plėtra“ ilgalaikiuose 48 val. mokymuose „Ikimokyklinio ugdymo kokybės gerinimas“. Viena iš darželio auklėtojų ŠU baigė perkvalifikavimo studijas ir įgijo ikimokyklinio ir priešmokyklinio ugdymo auklėtojos kvalifikaciją ir antrą bakalauro diplomą. Centro trenerė baigė kūno kultūros magistrantūros studijas. Visi Centre dirbantys specialistai turi aukštąjį išsilavinimą, reikiamą profesinę kvalifikaciją, du iš jų – magistro laipsnį, du - jauni specialistai.

Ikimokyklinis ir priešmokyklinis ugdymas

Pokyčiai ir naujovės 2014 m.:

1. Kutiškių ir Liutkiškių kaimo gyventojų vaikų ikimokyklinio ir priešmokyklinio ugdymo poreikį tenkinome. Dvi ikimokyklinio ugdymo grupes lankė 30 vaikų. Užpildomumas abiejose ikimokyklinio ugdymo grupėse - 100%, laukiančių eilėje nėra.

2. Priėmimą į ikimokyklinio ugdymo grupes pradėjome vykdyti vadovaujantis „Centralizuoto vaikų priėmimo į Radviliškio rajono savivaldybės švietimo įstaigų ikimokyklinio ir priešmokyklinio ugdymo grupes tvarkos aprašu“.

3. Parengta nauja Kutiškių daugiafunkcio centro ikimokyklinio ugdymo programa 2015-2018 m., pritarta Radviliškio rajono savivaldybės tarybos 2014-12-18 d. sprendimu Nr. T-927.

4. Patobulėjo auklėtojų planavimo įgūdžiai – parengti ilgalaikiai planai, savaitės planai.

5. Rugsėjo ir gegužės mėnesį įvertinta vaiko ugdymo(si) pažanga ir pasiekimai įvairaus amžiaus tarpsniais.

6. Įstaigos veiklos kokybės giluminio įsivertinimo metu atliktas vaiko brandumo mokyklai kompetencijų vertinimas 3.2.2. rodiklis – vaiko pasiekimų kokybė priešmokykliniame amžiuje.

7. Ikimokyklinio amžiaus vaikams su kalbos ir komunikacijos sutikimais (13) ir spec. poreikių vaikams (4) buvo teikiama logopedo pagalba.

8. Nuolat vykdomas pedagoginis tėvų švietimas: informavimas, konsultavimas, į tėvų susirinkimus kviečiami psichologai, logopedai ir kiti specialistai.

9. Organizuota daug gražių renginių, kalendorinių švenčių paminėjimų: „Rudens žiedai“, „Vasario-16“, „Gandrinės“, „Kalėdinės eglutės šventė“, „Atvelykio kiaušinis“, „Lik sveikas darželi“, „Užgavėnės“, „Motinos diena“ ir kt.

10.Auklėtojos dalyvavo kvalifikaciniuose renginiuose: „Kūno kultūros valandėlių organizavimo ir pravedimo metodika ikimokyklinio ir priešmokyklinio amžiaus grupėse“, „Informacinių technologijų taikymas projektinėje veikloje“, „Vaiko galių plėtojimas kasdieninėje veikloje“.

11. Pagerėjo ugdymo aplinka – įsigytas daugiafunkcis spausdintuvas, šviečiantys smėlio staleliai ir molbertas, daug įvairių ugdymo priemonių, žaislų, grožinės literatūros.

12. Dalyvavome Valstybės paramos kaimo bendruomenėms projekte „Viešosios erdvės sutvarkymas prie Kutiškių DC ir bendruomenės namų ir pritaikymas gyventojų poreikiams“- teritorija aptverta nauja tvora, įrengtas vaikų žaidimų aikštelės pavėsinės stogas, dviračių stovėjimo aikštelė, įsigyta lauko įrengimų (sūpynių) vaikams, žoliapjovė ir krūmapjovė aplinkos priežiūrai.

Neformalus vaikų ir suaugusiųjų švietimas

Vienas iš pagrindinių Centro uždavinių – tenkinti vietos bendruomenės vaikų ir suaugusiųjų pažinimo, ugdymosi ir saviraiškos poreikius pagal neformaliojo švietimo programas, užtikrinant jų kokybę, įvairovę ir prieinamumą patogiu darbo laiku. Tęsėme praėjusių mokslo metų populiariausias programas ir vykdėme 4 naujas: anglų kalbos mokymo kursai suaugusiems A1 lygiu (pradedantiesiems), projektinės veiklos būrelis, jaunųjų gitaristų grupė, mankšta moterims.

Eil. Nr.	Programos pavadinimas	Dalyvių skaičius	Valandų skaičius	Darbo laikas
1.	Keramikos būrelis	7 suaugusieji	2	Pirmadieniais 18.00 – 20.00
2.	Dailieji amatai	7 mokiniai	2	Pirmadieniais 16.00 – 18.00
3.	Senjorų teatras	9 suaugusieji	2	Trečiadieniais 13.00 – 15.00
4.	Sveikuolių būrelis	8 mokiniai	2	Antradieniais 16.00 – 18.00
5.	Sportiniai žaidimai	8 mokiniai	2	Ketvirtadieniais, penktadieniais 16.00 – 18.00
6.	Anglų kalbos kursai (pradedantiesiems)	13 suaugusieji	6	Antradieniais, ketvirtadieniais 18.00 – 20.30
7.	Vokalinis ansamblis „Vėtrungė“	7 suaugusieji	2	Trečiadieniais 18.00 – 20.00
8.	Jaunimo pop grupė	6 mokiniai	1	Trečiadieniais 16.00 – 17.00
9.	Mažųjų DO RE MI	17 ikimokykl.	1	Pirmadieniais, trečiadieniais 11.30 – 12.00
10.	Jaunieji gitaristai	6 mokiniai	2	Antradieniais 18.00 – 20.00
11.	Projektinės veiklos būrelis	5 jaunimas	5	Pirmadieniais 15.30 – 18.00 Ketvirtadieniais 15.30 – 18 val.
12.	Mankšta moterims	8 suaugusieji	2	Antradieniais, Ketvirtadieniais 17.00-18.00

Iš viso neformaliojo švietimo programose 2014–2015 m. m. dalyvavo 101 dalyviai, iš jų - 35 mokiniai, 17 - ikimokyklinio amžiaus vaikų, 49 – suaugusieji.

Visų būrelių darbo laikas buvo patogus dalyviams, būreliai vyko po pamokų, po darbo valandų. Būrelių vadovai – kvalifikuoti specialistai. Nuo šių metų jaunimą groti gitara moko muzikos mokytojas. Per metus dalyvių skaičius būreliuose keitėsi. Kaimo moterys parodė norą sportuoti ir pradėjo lankyti mankštos būrelį. Ypač populiarūs buvo anglų kalbos mokymo kursai, kuriuos pradėjo lankyti net 17 kaimo gyventojų, bet vėliau lankė - 13. Iš Centrui skirtos 2% paramos įsigijome A1 europinio standarto anglų kalbos mokymui skirtus vadovėlius.

Keramikos ir amatų būrelis su savo darbais dalyvavo rajono tautodailės parodoje. Vienas iš darbų atrinktas Šiaulių apskrities tautodailės parodai. Keturi būrelių vadovai dalyvavo seminare „Vietinių projektų rengimas ir įgyvendinimas“, mokėsi rašyti projektus, parengė projektą vasaros poilsiui. Organizuota kaimo vaikų vasaros poilsio stovykla „Saulės spindulėlis“ – iš Savivaldybės gautas 700 Lt finansavimas šiam projektui. Stovykloje vaikai aktyviai leido laisvalaikį, dalyvavo edukaciniuose renginiuose, patyrė daug teigiamų emocijų, pabendravo, pailsėjo.

Kultūrinė veikla

Organizuota daugiau kaip 30 tradicinių kultūrinių renginių – Užgavėnės, Joninės, Gandrinės, Rudens žiedai, kaimo senjorų jubiliatų pagerbimo šventė, autorinės dainos konkursas, Advento popietė, senųjų metų palydos ir kt. Metų naujovė - Mokytojų dienos paminėjimas su Radviliškio Vaižganto progimnazijos ir gimnazijos pedagogais.

Kultūrinių renginių planas buvo derinamas su biblioteka ir kaimo bendruomenės taryba. Šauniai paminėtas Kutiškių kaimo bendruomenės 10-metis, kuriame dalyvavo daug svečių iš rajono ir seniūnijos bendruomenių. Organizuotos ekskursijos į Jūrmalą, Biržus, Naisius. Renginiuose dalyvavo apie 500 kaimo gyventojų.

Kutiškių DC veikia 4 meno mėgėjų kolektyvai: „Senjorų teatras“, moterų vokalinis ansamblis „Vėtrungė“, „Jaunimo pop grupė“, „Jaunieji gitaristai“. Buriamas kaimo folklorinis ansamblis, kapela. Ieškome daugiau žmonių ansambliui, kurie mėgsta senovės dainas ir nori dalyvauti folkloriniuose renginiuose. Organizuoti 6 meno mėgėjų kolektyvų išvažiuojamieji pasirodymai. Dalyvavome ansamblių festivalyje Alksniupiuose „Juodalksnių pavėsy“, Butėnuose – „Bobų vasara“ , seniūnijos šventėje Šniūraičiuose „Po savo stogu visaip patogu“, romansų festivalyje Baisogaloje „Nebegrįšiu laukų takeliu“, patriotinės dainos konkurse Raudondvaryje „Mano daina Tėvynei“, senjorų teatro išvykoje į Šiaulių viešąją biblioteką su spektakliu „Bobutės susipyko“. Senjorų teatras stato naują pjesę „Šalaputris“ , kurio premjera - 2015 m. kovo mėn.

Vis daugiau kaimo gyventojų, ypač jaunimo, įsijungia į sportinę veiklą. Daugiafunkcio centro trenerės dėka organizuotos 3 sporto šventės, įvairios varžybos. Stalo teniso, šaškių, šachmatų, smiginio turnyre dalyvavo Radviliškio seniūnijos sportininkai.

Socialinės paslaugos

2014 m. pagerėjo teikiamų paslaugų pasiūla, kokybė ir prieinamumas kaimo gyventojams. Daugiau buvo teikiama socialinių paslaugų. Pradėjome nuomoti kultūros namų salę ritualinėms paslaugoms, toliau veikia savitarnos skalbykla. Per metus savitarnos skalbykla pasinaudojo 68 kartus 12 kaimo gyventojų, salės nuoma -2 kartus. Pirties paslaugas kaimo gyventojams teikia NVO Kutiškių kaimo bendruomenė.

3. Įstaigos teikiamos paslaugos

Kutiškių daugiafunkciame centre, atsižvelgiant į kaimo gyventojų poreikius, teikiamos šios paslaugos: ikimokyklinio ir priešmokyklinio ugdymo, švietimo pagalbos (logopedo), vaikų ir suaugusiųjų neformalaus švietimo, kultūrinės, sportinės veiklos, laisvalaikio užimtumo ir socialinės paslaugos. Organizuojame maitinimą ikimokyklinio amžiaus vaikams. Dalyvaujame ES pieno programoje „Pienas vaikams“ ir „Vaisių vartojimo skatinimas švietimo įstaigose“ programose.

4. Vadovo indėlis, tobulinant įstaigos administravimą

Svarbiausias vadovo tikslas - telkti bendruomenę komandiniam darbui, tobulinti daugiafunkcio centro veiklos organizavimo valdymą ir savivaldos institucijų veiklą.

Universalus daugiafunkcis centras – naujas įstaigos modelis, vykdantis daug įvairių veiklų, dirbantis su vaikais ir suaugusiais, todėl kėliau kvalifikaciją ir dalyvavau ilgalaikių mokymų programoje, skirtoje universalių daugiafunkcių centrų kuratoriams ir koordinacinių grupių atstovams. Organizavau priemonių plane numatytų tikslų ir uždavinių įgyvendinimą, sudariau visas sąlygas darbuotojų kvalifikacijos tobulinimui, kompetencijų, reikalingų darbui daugiafunkciame centre įsigijimui. Kartu su kolegomis mokėmės išsiaiškinti bendruomenės poreikius, dirbti su jaunimu ir suaugusiais, bendravimo ir bendradarbiavimo kultūros, įstaigos įvaizdžio formavimo, ugdymosi sąlygų sudarymo ir higienos reikalavimų vykdymo.

Vadovavau Mokytojų tarybos darbui. Taryboje išskirtinis dėmesys buvo skiriamas ikimokyklinio ugdymo tobulinimui, vaikų ir suaugusiųjų neformaliojo švietimo ir kultūrinės veiklos kokybės gerinimui ir pokyčių inicijavimui. Posėdžiuose, susirinkimuose nuolat supažindindavau dirbančiuosius su naujais teisės aktais, naujais įstaigos dokumentais.

Siekiau demokratinio įstaigos valdymo ir aktyvios Centro tarybos veiklos, kurioje buvo patvirtinti svarbiausi įstaigos dokumentai, veiklos ir finansinės ataskaitos. Įsakymu sudariau darbo grupę naujai ikimokyklinio ugdymo programai parengti. Programa parengta, jai pritarė Savivaldybės taryba.

Pradėjome įstaigoje įgyvendinti veiklos kokybės įsivertinimą. Įsakymu sudariau vidaus audito koordinavimo grupę. Įstaigoje atliktas platusis veiklos įsivertinimas ir vaiko pasiekimų kokybės priešmokykliniame amžiuje giluminis vertinimas. Nuolatinį dėmesį skyriau saugios, estetiškos ir ugdančiosios aplinkos kūrimui ikimokyklinio ugdymo grupėse ir visoje įstaigoje, aprūpinimui visomis reikalingomis priemonėmis. Inicijavau bendradarbiavimą su socialiniais partneriais – Radviliškio visuomenės sveikatos biuru, Palonų daugiafunkciu centru, Radviliškio seniūnija, Kutiškių kaimo bendruomene, Radviliškio viešąja biblioteka ir kt.

Nuolatos rūpinausi žmoniškųjų, materialinių ir finansinių išteklių valdymu, jų kontrole, įstaigai skirtų lėšų racionaliu panaudojimu.

Koordinavau ir skatinau meno mėgėjų kolektyvų išvykas į konkursus, festivalius, dalyvavimą tautodailės parodose, mugėse. Rūpinausi kultūrinių renginių kokybe ir aktyvesniu bendruomenės narių dalyvavimu renginiuose. Rūpinausi informacijos sklaida apie įstaigą, internetinio tinklalapio nuolatiniu atnaujinimu.

Didžiausias mano, kaip vadovo indėlis – projektinė veikla, kurioje aktyviai dalyvauju jau 10 metų. Parengiau ir įgyvendinau 16 projektų, vien paramos iš įvairių fondų pritraukiau daugiau kaip už 350000 litų, tuo pagerindama sąlygas kaimo gyventojams, kuriomis dabar naudojasi daugiafunkcio centro lankytojai.

2014 m. parengiau ir įgyvendinau projektą „Viešosios erdvės sutvarkymas prie Kutiškių DC ir bendruomenės namų ir pritaikymas gyventojų poreikiams“- teritorija aptverta nauja tvora, įrengtas vaikų žaidimų aikštelės pavėsinės stogas, dviračių stovėjimo aikštelė, įsigyta lauko įrengimų (sūpynių) vaikams, žoliapjovė ir krūmapjovė aplinkos priežiūrai.

5. Įstaigos veiklos kokybės įsivertinimas

Vadovaujantis Lietuvos Respublikos švietimo ir mokslo ministro 2005 m. liepos 22 d. įsakymu Nr. ISAK-1557 „Dėl ikimokyklinio ugdymo mokyklos vidaus audito metodikos“, 2014 m. įstaigoje atliktas platusis auditas. Direktoriaus įsakymu sudaryta audito koordinavimo grupė. Audito metu įvertintos visos 6 veiklos sritys. Aukščiausiai įvertintas įstaigos 1. Etosas – 1.1.2. Aplinkos svetingumas, saugumas, estetika, 1.1.3. Mikroklimatas, 1.1.5 Tradicijos, 1.2.1. Tapatumo ir pasididžiavimo Centru jausmas, 1.3.3. Atvirumas pokyčiams, 1.3.4. Centro vieta bendruomenėje, 1.3.1. Bendravimo ir bendradarbiavimo kokybė

4. Parama ir pagalba vaikui, šeimai – 4.3.1. Įvairovė, 4.3.2. Teikiamų paslaugų kokybė, 4.3.3. Paslaugų tikslingumas, 4.1. Vaiko teisių garantavimas ir atstovavimas. Silpnosios pusės: 2.2 Ugdymo turinio ir procedūrų planavimas, 2.4. Šeimos ir mokyklos bendradarbiavimas ugdymo procese, 6.2.3. Strateginio plano ir metinės veiklos programos veiksmingumas. Numatyti silpnųjų daugiafunkcio centro veiklos sričių tobulinimo būdai:

1. Parengti įstaigos strateginį planą, vadovaujantis įstaigos veiklos kokybės įsivertinimu.

2.	Ikimokyklinio ugdymo organizavimą grįsti lanksčiu planavimu, išlaikyti deramą

santykį tarp planuotos ir vaikų spontaniškos veiklos.

3. Fiksuoti, analizuoti vaikų pažangą ir pasiekimus kiekviename amžiaus tarpsnyje, bendraujant ir bendradarbiaujant su šeima.

4.	Skatinti ir palaikyti kaimo gyventojų iniciatyvas ir stiprinti bendradarbiavimą ypač

kultūrinėje srityje.

5.	Inicijuoti papildomą Centro finansavimą per projektinę veiklą.

6.	Kelti darbuotojų kvalifikaciją, tobulinti kompetencijas reikalingas efektyviam ir

kokybiškam darbui daugiafunkciame centre.

Mokytojų tarybos posėdyje buvo analizuojami plačiojo audito rezultatai ir priimtas nutarimas dėl giluminio įsivertinimo prioriteto nustatymo. Mišraus amžiaus ikimokyklinio ugdymo grupę 2013-2014 m.m. lankė 6 priešmokyklinukai. Parengti vaikus mokyklai sunkus ir atsakingas darbas, ypač juos ugdant integruotai mišraus amžiaus grupėje. Vaiko pažangos vertinimas yra vienas iš tobulintinų veiklos sričių, todėl atliktas giluminis auditas ir įvertinti šie rodikliai: 3.2.2. Vaiko pasiekimų kokybė priešmokykliniame amžiuje ir 3.1.2. Mokytojų ir tėvų veiklos dermė skatinant vaiko pasiekimus ir juos vertinant. Atlikta tėvų ir pedagogų vertinimo lyginamoji analizė, įvertinti priešmokyklinio amžiaus vaikų pažangos ir pasiekimų pokyčiai visose 5 kompetencijose ir pateiktos išvados.

6. Problemos, susijusios su įstaigos veikla ir vadovų siūlomi problemų sprendimo būdai

1. Atsižvelgiant į Higienos normos HN 75:2010 ikimokyklinėms ir priešmokyklinėms įstaigoms reikalavimus, būtina pakeisti šaligatvio plyteles šalia daugiafunkcio centro pastato.

2. Suremontuoti Kutiškių kultūros namų salę ir pritaikyti sportinei veiklai (krepšiniui). Universali salė geriau tenkintų kaimo gyventojų, ypač jaunimo, sporto ir kultūros poreikius.

3. Ikimokyklinio amžiaus vaikų sveikatos stiprinimas ir sergamumo mažinimas – problema, kurios sprendimui būtina sutelkti vaikų, auklėtojų, tėvų ir sveikatos priežiūros specialisto pastangas ir numatyti priemonių planą 2015 m. šiam tikslui pasiekti.

Direktorė Regina Kielienė

PRITARTA

Radviliškio rajono savivaldybės tarybos

2015 m. kovo 26 d. sprendimu Nr. T-989

RADVILIŠKIO R. PALONŲ DAUGIAFUNKCIO CENTRO DIREKTORIAUS

2014 METŲ VEIKLOS ATASKAITA

1.Įstaigos pristatymas:

1.1. Radviliškio r. Palonų daugiafunkcis centras yra savivaldybės biudžetinė įstaiga. Centras filialų ir skyrių neturi. Adresas: Mokyklos g. 1, Palonų mstl., 82282 Radviliškio rajonas. Tel.: (8 422) 49249, el. p. palonai.centras@gmail.com, internetinė svetainė http://www.palonai.webnode.com.

1.2. Centro direktorė – Rita Vaičiūnienė, Centrui vadovauja nuo 2010 m. rugsėjo 1 d., pedagoginis darbo stažas – 25 metai, vadybinis darbo stažas – 4 metai.

1.3. Įstaigos darbuotojai:

Radviliškio rajono savivaldybės tarybos 2013 m gruodžio 19 d. sprendimu Nr. T-646 patvirtinti 4 etatai pedagoginių darbuotojų ir 2013 m gruodžio 19 d. sprendimu Nr. T-647 patvirtinti 5 etatai nepedagoginių darbuotojų.

Administracijos darbuotojai	Specialistai	Pagalbinis personalas
2 (1,75 et.)	5 (3,63 et.)	5 (3,25 et.)

1.4. Įstaigos suteiktų paslaugų gavėjai:

Laikotarpis Paslaugų gavėjai	2014 m. sausio 1 d.	2014 m. gruodžio 31 d.
Jungtinė ikimokyklinio ir priešmokyklinio ugdymo grupė 10,5 val.	14 vaikų	15 vaikų
Neformaliojo vaikų ir suaugusiųjų švietimo programų (būrelių) - 12	Vaikų – 49 Suaugusiųjų - 36	Vaikų - 58 Suaugusiųjų - 57
Kultūrinė veikla 2014 m. Organizuota - 46 renginiai 19 - išvažiuojamųjų pasirodymų	Apie 500 gyventojų
Kompiuterinės technologijos, interneto paslaugos	Vaikų - 434 Suaugusiųjų - 201
Kino vakarai ( 39 seansai)	Vaikų - 293
Treniruoklių salės lankytojai	Vaikų - 281 Suaugusiųjų - 168
Žaidimų kambario (biliardo, stalo futbolo, šaškių, stalo teniso) lankytojai	Vaikų - 320 Suaugusiųjų - 215
Sporto salės lankytojai	Vaikų - 503 Suaugusiųjų - 237
Savitarnos skalbyklos paslaugos naudotojai	Pasinaudojo 166 kartus Suaugusiųjų - 18
Dušo paslaugos naudotojai	Pasinaudojo 21 kartą Vaikų - 6 Suaugusiųjų - 6

1.5. Finansavimo šaltiniai:

Finansavimo šaltiniai (tūkst. Lt)	Lėšos (tūkst. Lt)
1. Savivaldybės biudžetas	333,9
1.1. Savivaldybės biudžeto lėšos	278,7
1.2. Valstybės biudžeto specialiosios tikslinės dotacijos lėšos	47,2
1.3. Biudžetinių įstaigų pajamos	8,0
2. Kiti šaltiniai	2,1
2.1. ES paramos lėšos
2.2. Valstybės biudžeto lėšos
2.3. Paskolos lėšos
2.4. Kitų finansavimo šaltinių lėšos (parama ir kt.)	2,1

1.6. Biudžeto išlaidos.

Išlaidų pavadinimas	1.1. Savivaldybės biudžeto lėšos (AL)	1.2. Valstybės biudžeto specialiosios tikslinės dotacijos lėšos (MK)	1.2. Valstybės biudžeto specialiosios tikslinės dotacijos lėšos (Dotacinės)	1.3. Biudžetinių įstaigų pajamos (SP)	Iš viso:
Darbo užmokestis ir socialinis draudimas	160,60	42,60	203,20
Prekių ir paslaugų naudojimas	81,90	2,80	1,80	8,00	94,50
Mityba	4,9	7,6	12,50
Medikamentai (ir darbuotojų sveikatos tikrinimas)	0,00
Ryšių paslaugos	3,4	3,40
Transporto išlaikymas	0,00
Apranga ir patalynė	0,00
Spaudiniai	0,10	0,10	0,20
Kitos prekės	5,80	2,20	0,40	8,40
Komandiruotės (transporto, apgyvendinimo, ryšio ir kitos komandiruotės išlaidos)	0,00
Ilgalaikio materialiojo turto einamasis remontas	0,00
Kvalifikacijos kėlimas	0,10	0,10
Komunalinės paslaugos	59,7	59,70
Kitos paslaugos	8,00	0,40	8,40
Socialinė parama pinigais	1,8	1,80
Kitiems einamiesiems tikslams	0,00
Materialiojo ir nematerialiojo turto įsigijimo išlaidos	36,20	0,00	0,00	0,00	36,20
Kitos mašinos ir įrenginiai	36,20	36,20
Iš viso:	278,70	45,40	1,80	8,00	333,90

2. Įstaigos tikslai, veikla ir rezultatai

Radviliškio r. Palonų daugiafunkcis centras – demokratiška, kūrybiškai dirbanti, atvira naujai patirčiai ugdymo įstaiga, kurioje:

1. Suteikiama galimybė puoselėti ir tobulinti kiekvieno bendruomenės nario gebėjimus, ugdant tolerantišką, kūrybišką, aktyvią, pilietišką asmenybę.

2. Tenkinami vaikų ugdymosi poreikiai, puoselėjamos darnų vystymąsi lemiančios vaiko prigimtinės galios, kuriama palanki, saugi edukacinė aplinka, sėkmingai taikomos naujos ugdymo technologijos, puoselėjamos tautos vertybes.

3. Centre dirbantys pedagogai lankstūs, nuolat besimokantys, reflektuojantys savo veiklą ir pasirengę kaitai.

2014 m. tikslai ir uždaviniai:

Tikslas: Kurti patrauklią ir veiklią bendruomenės poreikiams pritaikytą Centro aplinką.

Uždaviniai:

1.	Tobulinti daugiafunkcio centro ir savivaldos institucijų veiklą;

2.	Siekti bendravimo ir bendradarbiavimo kokybės.

Tikslas: Tobulinti Centro veiklas, užtikrinant palankią ugdymo(-si) aplinką, skatinant įvairiapusę bendruomenės narių pažangą.

Uždaviniai:

1.	Užtikrinti gerą ikimokyklinio ugdymo kokybę, paslaugų kokybę ir atitikimą šiuolaikinės visuomenės poreikiams;

2.	Įtraukti į Centro veiklas kuo daugiau bendruomenės, skatinti jų kūrybiškumą ir aktyvumą.

Pokyčiai ir naujovės įgyvendinant veiklos tikslus ir uždavinius 2014 m.

	Įvykdyta Palonų daugiafunkcio centro katilinės rekonstrukcija, pakeisti dyzeliniai kuro katilai į granulinius. Pastatas pradėtas šildyti biokuro granulėmis;

	Mišraus amžiaus darželio grupę lankė 15 vaikų, iš jų 3 priešmokyklinukai ugdomi pagal priešmokyklinio ugdymo programą;

	Neformaliojo vaikų ir suaugusiųjų švietimo programose (12 programų) dalyvavo 115 kaimo gyventojų. Parengtos trys naujos programos – dramos (vaikams ir suaugusiems) ir sveikos gyvensenos. Populiariausi būreliai – dramos, sporto ir sveikatingumo būreliai;

	Aktyvi kultūrinė veikla. Organizuota daugiau kaip 40 kultūrinių renginių – Kaziuko mugė, Užgavėnės „Auksinių kiaušinių” šventė , poezijos dienos šventė, vaikų gynimo dienos šventė, „Prisėskim po darbų” šventė ir kt. Dalyvauta Rajoniniuose renginiuose – 19 išvažiuojamųjų pasirodymų;

	Dalyvaujame Ugdymo plėtotės centro projekte „Mokymosi visą gyvenimą galimybių plėtra kaimo vietovėse“( II etapas) – įdarbintas kuratorius, parengtas Palonų DC priemonių planas universalių daugiafunkcių centrų koncepcijos įgyvendinimui;

	Teikiamos socialinės paslaugos – savitarnos skalbykla ir dušo paslauga.

Įgyvendindama įstaigos ir savo veiklos tikslus bei uždavinius vadovavausi

Vaiko teisių konvencija, Lietuvos Respublikos Darbo kodeksu, Lietuvos Respublikos Vyriausybės nutarimais, Lietuvos Respublikos biudžetinių įstaigų įstatymu, Švietimo įstatymu, darbuotojų saugos ir sveikatos įstatymais, civilinės saugos įstatymu, švietimo ir mokslo ministro, sveikatos apsaugos ministro, socialinės apsaugos ir darbo ministrų įsakymais, kitais teisės aktais, Radviliškio savivaldybės tarybos sprendimais, Radviliškio savivaldybės administracijos įsakymais, Palonų daugiafunkcio centro nuostatais, patvirtintais Radviliškio savivaldybės tarybos 2012 m. vasario 2 d. sprendimu Nr. T-201.

Aplinka

Pastato patalpos pritaikytos įvairiai veiklai. Išspręsta apšildymo problema, siekiant taupesnio įstaigos apkūrenimo, buvo atlikta katilinės renovacija: pakeisti kuro katilai iš dyzelinių į granulinius, įrengtos kuro talpyklos, atlikti paleidimo darbai už 34 tūkst. Lt. Ateityje reikia suremontuoti: du kabinetus, patalpas prie bibliotekos, pastato fasadinę sieną, nes ištrupėjusios plytos ir susidariusios skylės, atnaujinti lauko krepšinio aikštelės dangą.

Ikimokyklinis ir priešmokyklinis ugdymas

Jau antrus metus savo veiklą vykdo mišri ikimokyklinio ir priešmokyklinio ugdymo grupė, dirbanti pagal ikimokyklinio ir priešmokyklinio ugdymo programas. Ikimokyklinio ugdymo grupę lanko 15 Palonų ir Valatkonių gyvenviečių vaikai. Centro ugdymo privalumas - tai, kad ikimokyklinio ugdymo grupės veikla glaudžiai siejasi su bendruomenės gyvenimu, įstaigoje vykstančiais bendruomenės renginiais, kur dalyvauja ir vaikučių tėveliai ir seneliai.

Ikimokyklinio ugdymo kokybei gerinti ieškota aktyvių ugdymo būdų ir metodų, padedančių atskleisti vaikų kūrybines galias įvairiapusėje veikloje: žaidimai, patirtinis mokymasis, taikant probleminių situacijų sprendimą, vykdant gamtos stebėjimus, dalyvaujant išvykose, ekskursijose, konkursuose, kviečiant į ugdomąją veiklą šeimos narius, savanorius, kitus bendruomenės narius. Buvo organizuoti įvairūs renginiai, šventės, rytmečiai, popietės, valstybinių švenčių paminėjimai: rytmetis „Vieversio diena“, „Pavasario žiedeliai“, šventė „Kelionė į Dėdės Derliaus karalystę“, popietė „Kas ten darže auga?“, rytmetis „Mano šalelė – Lietuva“, šventė „Vaikystės spindulėlis“, popietė „Per pusnynus, per pusnis“ ir kt.

Dalyvauta rajoniniuose ir respublikiniuose renginiuose: 2014 m. sausio 29 d. – kovo 12 d. Klaipėdos l./d. organizuotoje akcijoje „Ekogirlianda“ vaikai su auklėtojomis gamino iš tekstilės ir antrinių žaliavų girliandas; 2014 m. vasario 1 d. – kovo 20 d. dalyvauta Radviliškio Gražinos pagrindinės mokyklos organizuojamame dailės darbų konkurse „Lietuvių skaičiuočių pynė“; 2014 m. vasario 1 d. – gegužės 31 d. vaikučiai ir auklėtojos pastatė ir nufilmavo spektaklį pagal P. Mašioto pasaką Labdaros ir paramos fondo „Švieskime vaikus“ organizuotam renginiui „Mažųjų knygų bičiulių festivalis 2014“, kuriame auklėtojos ir vaikai apdovanoti knygomis: 2014 m. kovo 28 d. gegužės 15 d. jau antrus metus vaikai pieš gandrus ir dalyvavo Ramūno Karbauskio inicijuotame konkurse „Gandrus pasitinkant 2014“; 2014 m. gegužės 2 d. – gegužės 26 d. dalyvauta Radviliškio rajono savivaldybės administracijos Vaiko teisių apsaugos skyriaus piešinių konkurse „Mano spalvotas pasaulis“ – vaikai ir auklėtojos apdovanoti padėkomis ir saldžiaisiais prizais.

Ikimokyklinio ir priešmokyklinio ugdymo grupėje ugdoma 11 vaikų iš socialiai remtinų, daugiavaikių šeimų. Jiems taikomos lengvatos: besimokantiems pagal priešmokyklinio ugdymo programą (1 vaikas) gauna nemokamus pietus ir daugiavaikių šeimų – 50% mokesčio nuolaidą.

2014-2015 m. m. neformaliojo švietimo programos:

Eil Nr.	Programos pavadinimas	Dalyvių skaičius	Valandų skaičius	Būrelio vadovas	Darbo laikas
1.	Būrelis „Mažieji dainorėliai”	Vaikų - 15	22,5	Gitana Kemešienė	Antradienis 10.00-10.35 Trečiadienis 10.00-10.35
2.	Amatų būrelis „Noriu išmokti“	Vaikų - 8

Gitana Kemešienė	Trečiadienis 15.00-18.30 Ketvirtadienis 15.00-18.00 Penktadienis 14.30-17.00
3.	Amatų būrelis „Kūryba tau“	Suaugusiųjų - 6

Gitana Kemešienė	Pirmadienis 13.00 - 17.00
4.	Sveikatingumo būrelis „Sveikata – vertybė”	Suaugusiųjų - 14

Gitana Kemešienė	Antradienis 16.00 -19.20
5.	Dramos studija „Veiksmas”	Vaikų - 9	9	Aušra Krugelienė	Antradienis 14.00 -17.30
6.	Dramos studija „Veiksmas”	Suaugusiųjų - 8

Aušra Krugelienė	Antradienis 17.30 - 21.00
7.	Sporto būrelis „Sportuokime kartu”	Vaikų - 11	9	Ernestas Mončauskas	Antradienis 15.30 - 17.15 Penktadienis 15.30 - 17.15
8.	Sporto būrelis „Gyvenkime sveikai”	Suaugusiųjų -14

Ernestas Mončauskas	Antradienis 17.15-19.00 Penktadienis 17.15-19.00
9.	Ansamblis „Skambioji styga“	Vaikų - 6	30	Arūnas Kotinskas	Ketvirtadienis 15.00-18.00
10.	Vokalinis ansamblis. Duetas	Vaikų – 2 Suaugusiųjų - 3

Arūnas Kotinskas	Penktadienis 16.00-19.00
11.	Folklorinis ansamblis „Atgaiva”	Suaugusiųjų - 12

Arūnas Kotinskas	Trečiadienis 15.00-19.00
12.	Būrelis „Kanklininkai”	Vaikų – 7

Arūnas Kotinskas	Penktadienis 14.30-16.00

Iš viso neformaliojo švietimo programose dalyvavo 115 dalyviai, iš jų 15 ikimokyklinio amžiaus vaikų, 43 mokiniai ir 57 suaugusieji.

Neformalusis vaikų ir suaugusiųjų švietimas. Kultūrinė veikla.

2014 m. buvo surengta 46 kultūriniai renginiai, 19 meno kolektyvų išvažiuojamųjų pasirodymų, 3 paskaitos, surengtos 3 parodos, 6 sporto šventės ir varžybos, mugė. Renginiuose dalyvavo 1423 dalyviai, iš jų 699 vaikai ir 724 suaugusieji.

Organizuojant kultūrinę veiklą stengtasi įtraukti į veiklą visas bendruomenės tikslines grupes, kad kiekvienas rastų savo širdžiai mėgstamą veiklą, patirtų džiaugsmą ir malonumą, poreikį būti pripažintam, įvertintam, norą pradžiuginti kitus, sudaryti tokias laisvalaikio praleidimo galimybes bei sąlygas, kad formuotųsi pilnavertė asmenybė, sugebanti integruotis į visuomenę. Centre vyksta aktyvi kultūrinė veikla: rengiami folklorinio ansamblio „Atgaiva“ pasirodymai, koncertuoja vaikų gitaristų klubas ansamblis „Skambioji styga“, vokalinis ansamblis, mišrus duetas, savo pasirodymus rengia jaunieji kanklininkai. Į įvairius renginius rajone kviečiami ir aktyviai dalyvauja savo svajingomis dainomis visus užburiantis mišrus duetas. Meno kolektyvai kasmet dalyvauja rajone organizuojamuose konkursuose, festivaliuose, šventėse: Baisogaloje romansų konkurse „Nebegrįšiu laukų takeliu“, Baisogalos miestelio šventėje, folkloro festivalyje Baisogaloje, duetas koncertavo Šeduvos bibliotekoje vykusiame renginyje, Butėnuose romansų šventėje „Bobų vasara“, Alksniupiuose vokalinių ansamblių šventėje „Juodalksnių pavėsy“. Folklorinio ansamblio „Atgaiva“ kolektyvas jau antrus metus vyksta koncertuoti į Kelmės rajoną Tytuvėnus. Kolektyvai apdovanoti garbės raštais ir padėkomis.

Amatų būrelio kolektyvai kaip ir kasmet kvietė miestelio žmones į Kaziuko mugę, savo dirbinius eksponavo Centro parodėlėse „Pavasario spalvos”, „Rudens mozaika”, „Nupink adventinį vainiką” , Radviliškio tautodailininkų parodoje 2014 vasario mėn. 16 d. – kovo mėn. 10 d., taip pat atrinkti darbai eksponuoti ir Šiaulių krašto tautodailės parodoje 2014 m kovo – balandžio mėn.

2014 m. balandžio 1 d. savo veiklą pradėjo naujas dramos būrelis „Veiksmas“ – vaikams ir suaugusiems. Vaikai į būrelio veiklą įsitraukė noriai, narių skaičius didėja. Pastatyti 3 spektakliai: vaikų – „Trys paršiukai“, „Dieną degančios lempos“, suaugusiųjų – „Savaitgalio romanas“ Spektakliai pristatyti kaimo bendruomenei ir rajoniniuose renginiuose.

Centre organizuojami įvairūs renginiai, vakaronės, popietės, šventės, valstybinių švenčių minėjimai, paskaitos, kuriuose dalyvauja bendruomenės vaikai, jaunimas ir suaugusieji: meilės dienos šventė „Dovanoju širdelę“, užgavėnių šventė „Šalta žiema šalin eina“, Donelaičio metams skirta poezijos dienos šventė „Žodžiai iš širdies“, melų dienos nominacijų vakaras „Auksiniai kiaušiniai“, mamos dienos šventė „Ačiū, mama, kad šalia esi“, vaikų gynimo dienos šventė „Saulės zuikučiai“, vakaronė „Prisėskim po darbų“, adventinė popietė ‚Iš širdies į širdį“.

Vyksta sporto būrelių vaikams „Sportuokime kartu“ ir suaugusiems „Gyvenkime sveikai“ užsiėmimai, varžybos, turnyrai, sveikatingumo renginiai. Organizuotos krepšinio, tinklinio, futbolo, sportinės rungtys, stalo teniso varžybos, šeimų sportinės šventės. Vyko draugiškos krepšinio varžybos su Sidabravo gimnazijos mokiniais. Savaitgaliais jaunimas ir grįžtantis studentiškas jaunimas gali sportuoti sporto salėje. Vasaros metu vaikai, jaunimas, suaugusieji gali žaisti futbolą, krepšinį Centro stadione ir krepšinio aikštelėje.

Atsiradus poreikiui įkurtas naujas sveikatingumo būrelis „Sveikata – vertybė“, kurį pradėjo lankyti 14 moterų.

2014 m. birželio 9 d. – 13 d. vyko vaikų vasaros poilsio stovykla „Draugystės laužas“, kurioje vaikams buvo organizuotas kultūringas ir turiningas poilsis, realizuotas saviraiškos poreikis, kūrybiniai gebėjimai. Mokiniai išvykoje į Šiaulių šokolado fabriką dalyvavo edukaciniame užsiėmime „Saldžioji laboratorija“.

Kiekvieną ketvirtadienį vyksta kino vakarai, kuriuose lankosi dauguma mažųjų žiūrovų, organizuojamos diskotekos jaunimui. Bendruomenės pageidavimu buvo surengta Naujųjų Metų sutiktuvių šventė.

Centre vykdomas neformalusis švietimas, kultūrinė veikla atitinka bendruomenės gyventojų interesus ir pateisino jų lūkesčius.

Savišvieta, švietimo pagalba

2014 m. Centre vaikai ir suaugusieji turėjo galimybę naudotis informacinėmis technologijomis, internetu. 892 vaikai, seansų skaičius – 1034; 341 suaugusieji, seansų skaičius – 383.

Centre veikia biblioteka, skaitykla. Gyventojai naudojasi „Skype“ programos galimybėmis. Bibliotekoje apsilankyta 2734 kartus. Skaitytojų skaičius 2014 m. – 176, iš jų 65 vaikai. Išduota 6215 egzempliorių knygų.

Dalyvauta bendruomenių informavimo projekte „Būk saugus ir matomas“, Palonų bendruomenės slaugytojos paskaitos: „Vasarėlę pasitinkant“, „Švara – sveikatos šaltinis“.

Socialinės paslaugos

Centre bendruomenei teikiamos šios paslaugos: kirpykla, savitarnos skalbykla, kuria per metus pasinaudojo 166 kartus 18 kaimo gyventojų. Dušo paslauga per metus pasinaudojo 21 kartą 12 gyventojų.

3. Įstaigos teikiamos paslaugos

2014 m. Radviliškio r. Palonų daugiafunkcis centras teikė ikimokyklinio ir priešmokyklinio ugdymo, švietimo pagalbos (logopedo) specialiųjų poreikių vaikams, neformaliojo vaikų ir suaugusiųjų švietimo ir savišvietos, bibliotekos, sporto ir kultūrinės veiklos, socialines paslaugas.

4. Vadovo indėlis, tobulinant įstaigos administravimą.

Mano, kaip vadovo, ir Centro 2014 m. veiklos prioritetai:

1. Užtikrinti kokybišką ugdomųjų programų įgyvendinimą ir kokybišką ugdomosios veiklos organizavimą.

2. Garantuoti saugių ir sveikų ugdymosi sąlygų sudarymą, ugdytinių sveikatos saugojimą ir stiprinimą.

3. Skatinti pedagogus, būrelio vadovą nuolat mokytis, reflektuoti savo veiklą, taikyti naujus darbo metodus su ugdytiniais ir jų tėvais, bendruomenės nariais, teikti bendruomenei kvalifikuotą pedagoginę pagalbą ir paramą.

Mano, kaip vadovo, 2014 metų veiklos tikslai:

1.Telkti bendruomenę komandiniam darbui, tobulinti daugiafunkcio centro veiklos organizavimo valdymą ir savivaldos institucijų veiklą, demokratiškai vadovauti įstaigos bendruomenei.

2. Užtikrinti kokybiškas paslaugas, ikimokyklinį ir priešmokyklinį vaikų ugdymą modernioje, saugioje ir sveikoje aplinkoje, teikiant kokybiškas paslaugas švietimo, vaikų sveikatos apsaugos ir socialinės globos srityse.

Mano, kaip vadovo, 2014 metų veiklos uždaviniai:

1. Užtikrinti bendrosios ikimokyklinio ir priešmokyklinio ugdymo ir ugdymosi programos, ir ugdymo plano įgyvendinimą, kokybišką vaikų ugdymą.

2. Užtikrinti funkcionalią, estetišką, stimuliuojančią vaikų, kitų bendruomenės narių veiklą, ugdymo(si) aplinką, ugdomųjų priemonių atitiktį vaikų amžiui, poreikiams bei interesams, užtikrinti vaikų socialinį ir psichologinį saugumą, saugias ir sveikas ugdymo (si) sąlygas.

3. Formuoti įstaigos kultūros pokyčius ir bendradarbiauti su socialiniais partneriais.

4. Racionaliai, taupiai ir tikslingai naudoti skirtus išteklius.

2014 m. vadovaujantis centro metinės veiklos programa, iškeltais tikslais, siekta jos efektyvaus įgyvendinimo. Organizuotas mokytojų ir kitų darbuotojų veiksmingas darbas, siekta glaudaus bendravimo ir bendradarbiavimo komandoje, skatintos iniciatyvos, bendra atsakomybė ne tik už savo darbo sritį, bet ir už įstaigos veiklos rezultatus, aktyviai dalyvauti kaimo kultūriniame gyvenime, visuomeninėje veikloje, rajoniniuose renginiuose, projektuose ir kt. veikloje. Nuolat palaikomas ir skatinamas pedagogų aktyvumas, vertinamos ir diegiamos jų idėjos.

Užtikrintas Centro teikiamų paslaugų prieinamumas kaimo gyventojams, visų darbuotojų darbo laikas derinamas atsižvelgiant į gyventojų poreikius, kad Centro patalpos būtų atviros kaimo gyventojams.

Kad keistųsi ir tobulėtų mūsų įstaiga, o pedagogai siektų naujos kokybės savo darbe, per 2014 m. Centro darbuotojai tobulino savo kvalifikaciją 60 valandų. Amatų būrelio vadovė nuolat dalyvauja Pakiršinio etninės kultūros ir amatų centro užsiėmimuose. Trys darbuotojai dalyvavo ilgalaikių mokymų programoje, skirtoje UDC stiprinimui kuratoriams ir koordinacinių grupių atstovams „Mokymosi visą gyvenimą galimybių plėtra kaimo vietovėse“. Parengtas UDC koncepcijos nuostatų įgyvendinimo priemonių planas, kuris realizuotas 2013 m. spalio - 2014 m. gegužės mėn. Bendruomenės žmonėms vyko Ugdymo plėtotės centro seminarai „Kelias į aktyvią senatvę“ ir „Versliškumo vystymas, integracija į darbo rinką, gyvenimo kokybės gerinimas“.

Sėkmingam, kokybiškam ugdymo proceso įgyvendinimui bei gerinimui, problemų sprendimui didelis dėmesys buvo skiriamas savivaldos institucijų – Centro tarybos ir Mokytojų tarybos darbo gerinimui. Mokytojų tarybos posėdžiuose, atlikta ikimokyklinio ugdymo, švietimo pagalbos, neformaliojo švietimo programų įgyvendinimo analizė, aptartos problemos, pasiekimai. Daugiafunkcio centro veiklos ataskaita pateikiama visuotiniame bendruomenės gyventojų susirinkime.

Stengtasi užtikrinti Centro visų grupių darbuotojų, pedagogų specialistų, logopedų, kokybišką darbą tam, kad jie sukurtų fiziškai saugias, funkcionalias, motyvuojančias ugdymosi aplinkas, kurios yra saugios įvairaus ikimokyklinio ir priešmokyklinio amžiaus vaikams, mokiniams, suaugusiems ir atitinka higienos normas ir ugdymo programų reikalavimus.

Inicijuotas ugdomųjų priemonių, didaktinių žaidimų, žaislų, kanceliarinių prekių įgijimą pagal viešųjų pirkimų plane ir sąmatose numatytas lėšas.

Spręsti centro patalpų atitikimo higienos reikalavimams patalpose ir teritorijoje klausimai ir užtikrinta tinkama ugdymosi aplinka. Tinkamai administruoti materialiniai ištekliai. Kartu su darbo grupe pagal sudarytą ir įsakymu patvirtintą Centro inventorizacijos tvarką atlikta turto inventorizacija. Inventorizacijos dokumentai (aktai, tikrinimo žiniaraščiai, inventorizacijos aprašai) patvirtinti įsakymais. Visi finansiniai dokumentai, tarifikaciniai sąrašai, sąmatos, ataskaitos, buhalterinės apskaitos tvarkas patvirtintos įsakymais. Su materialiai atsakingais darbuotojais sudarytos sutartys. Suderinti ir įsakymais patvirtinti Centro darbuotojų darbo grafikai.

Centras dalyvauja ES pieno programoje „Pienas vaikams“ ir ES programoje „Vaisių vartojimo skatinimas švietimo įstaigose“.

Tobulinama bendruomenės informavimo ir Centro reklamavimo sistema. Rūpintasi internetinės svetainės atnaujinimu siekiant pagerinti informacijos pateikimą apie įstaigą, jos veiklą, teikiamų paslaugų įvairovę, prieinamumą. Per 2014 metus apie Centro veiklą (vykusias akcijas, renginius, projektus) buvo publikuojami 7 straipsniai vietiniuose laikraščiuose, internetiniuose puslapiuose, kituose socialiniuose tinkluose, Centro ir miestelio stenduose.

5. Įstaigos veiklos kokybės įsivertinimas

Pagrindinis Centro tikslas – tenkinti vietos bendruomenės, švietimo, kultūros, socialinius poreikius, atsižvelgiant į kaimo gyventojų įvairaus amžiaus ir interesų grupių poreikius. Parengta įstaigos veiklos programa sudarė prielaidas ugdymo, teikiamų paslaugų kokybės gerinimui, sudarant optimalias sąlygas bendruomenės narių socializacijai ir saviraiškos sklaidai organizuoti. Ugdymo plėtotės centro iniciatyva, dalyvaujant „Mokymosi visą gyvenimą galimybių plėtra kaimo vietovėse“ projekte, suburta koordinacinė grupė ir atlikta išsami Palonų miestelio ir Valatkonių kaimo gyventojų poreikių ir teikiamų paslaugų analizė. Išskirtos 7 gyventojų tikslinės grupės: (ikimokyklinio ir priešmokyklinio amžiaus vaikai iki 7 m., mokyklinio amžiaus vaikai iki 18 m., Jaunimas iki 30 m., vietos bendruomenės nariai iki 60 m. (dirbantys), vietos bendruomenės nariai iki 60 m. (nedirbantys), vyresnieji bendruomenės nariai (senjorai), vasarą pas senelius atostogaujantys vaikaičiai, studentai) ir jų poreikiai. Aprašytos visos kaime esančios įstaigos, teikiančios kiekvienai tikslo grupei reikalingas paslaugas: daugiafunkcis centras, biblioteka, bendruomenė, medicinos punktas, bažnyčia, seniūnija. Tyrimo tikslas – ištirti gyventojų poreikius ir lūkesčius, teikiamas paslaugas – kokių paslaugų trūksta, ar teikiamos paslaugos kaimo gyventojams nesidubliuoja. Svarbu buvo išsiaiškinti socialinės rizikos, specialiųjų poreikių ir socialinę atskirtį patiriančių kaimo gyventojų poreikius ir paslaugų teikimo galimybes Centre.

Centro veikloje vadovaujamės įstaigos nuostatais, UPC parengtais daugiafunkcių centrų koncepcijoje apibrėžtais veiklos principais. Ieškoma įvairių priemonių ir būdų užtikrinti koncepcijoje apibrėžtų principų įgyvendinimą. Puikiai sekasi įgyvendinti šiuos principus: orientavimosi į vietos bendruomenės poreikius, įvairovės, kompleksiškumo, papildomumo, lankstumo, prieinamumo, aktyvaus bendruomenės įtraukimo, tarpinstitucinio bendradarbiavimo. Rengiant Centro veiklos planą bendradarbiaujama su miestelio biblioteka, medicinos punktu, Palonų kaimo bendruomene, derinamos renginių datos, išvengiant renginių dubliavimosi, planuojami bendri renginiai. Bendradarbiaujama su Baisogalos seniūnija, vietos verslininkais ir ūkininkais. Bendradarbiaujame su Radviliškio r. Kutiškių daugiafunkciu centru, pasidaliname patirtimi, organizuojame bendrus renginius. Dalijamės patirtimi su Radviliškio rajono savivaldybės etninės kultūros ir amatų centru – dalyvaujame edukacinėse programose.

6. Problemos, susijusios su įstaigos veikla ir vadovų siūlomi problemų sprendimo būdai

Centre trūksta švietėjiškų renginių (seminarų, paskaitų) senyvo amžiaus, vienišiems bendruomenės žmonėms, socialinės rizikos šeimoms ir jų vaikams. 2015 m. planuojamos Radviliškio visuomenės sveikatos biuro sveikatinimo ir prevencinės paskaitos.

Sunkiai sekėsi planuoti profesionalaus meno renginius, dėl profesionalių atlikėjų nenoro mažam žiūrovų skaičiui koncertuoti kaimo vietovėje ir kitų objektyvių priežasčių.

Centro patalpos atitinka higienos reikalavimus, tačiau būtina:

1. Remontas koridoriuje, vestibiulyje, laiptinėje ir 3 kabinetuose, parengtos sąmatos,

kreiptasi į vietos bendruomenę, seniūniją, Radviliškio rajono savivaldybės administraciją, prisidėti remontuojant šias patalpas.

2. Avarinės būklės pastato fasado siena. Parengta sąmata, kreiptasi į Radviliškio rajono savivaldybės administraciją dėl papildomų lėšų skyrimo būtiniems darbams atlikti.

3. Atnaujinti lauko krepšinio aikštelės ištrupėjusią asfalto dangą.

Tikimės, kad modernizuoti įstaigos materialinę bazę ir atlikti numatytus remonto darbus pavyks gavus reikiamą finansavimą iš savivaldybės ir valstybės biudžetų.

Direktorė Rita Vaičiūnienė

PRITARTA

Radviliškio rajono savivaldybės tarybos
2015 m. kovo 26 d.

sprendimu Nr. T-989

RADVILIŠKIO RAJONO SAVIVALDYBĖS ŠVIETIMO IR SPORTO PASLAUGŲ CENTRO direktorIAUS

2014 metų veiklos ataskaita

1. Įstaigos pristatymas:

1.1. Savivaldybės biudžetinė įstaiga – Radviliškio rajono savivaldybės švietimo ir sporto paslaugų centras (toliau – Centras), įstaigos kodas 302296387, adresas - Radvilų g. 17, 82177 Radviliškis, tel. (8422) 61 114 faks. 44 340, el. paštas centras@radviliskiopc.lt, interneto svetainė www.radviliskiopc.lt. Radviliškio rajono savivaldybės tarybos 2008 m. birželio 26 d. sprendimu Nr. T-435 buvo įsteigtas Radviliškio rajono savivaldybės švietimo ir sporto paslaugų centras. Centro veiklos pradžia – 2009-01-05. Centro pagrindinė veiklos sritis – švietimo pagalba, neformalus vaikų, jaunimo ir suaugusiųjų švietimas, kūno kultūra ir sportas, socialinės paslaugos rajono Savivaldybės bendruomenei, buhalterinė apskaita, viešieji pirkimai bei ūkinės-techninės paslaugos rajono Savivaldybės švietimo įstaigoms.

Centras turi struktūrinius padalinius:

	Buhalterinės apskaitos ir planavimo skyrius (adresas: Radvilų g. 17, 82177 Radviliškis);

	Transporto ir ūkinės veiklos skyrius (adresas: Radvilų g. 17, 82177 Radviliškis);

	Dienos užimtumo skyrius (adresas: Radvilų g. 17, 82177 Radviliškis);

	Pedagoginė psichologinė tarnyba (adresas: Radvilų g. 17, 82177 Radviliškis);

	Sporto skyrius (adresas: Radvilų g. 6, 82177 Radviliškis);

	Suaugusiųjų ir jaunimo neformaliojo ugdymo skyrius (adresas: Dariaus ir Girėno g. 27, 82138 Radviliškis).

1.2. Centro direktorius – Vaidotas Jakavičius, turintis 17 metų vadybinį stažą.

1.3. Įstaigos darbuotojai:

Administracijos darbuotojai (direktorius ,vyr. finansininkas, skyrių vedėjai)	Specialistai	Pagalbinis personalas
7	70	16
1.4. Įstaigos suteiktų paslaugų gavėjai:
Laikotarpis Paslaugų gavėjai	2014 m.
Radviliškio rajono savivaldybės švietimo įstaigos	Švietimo pagalbos, buhalterinės apskaitos, viešųjų pirkimų, ūkinės-techninės paslaugos.
Radviliškio rajono savivaldybės registruotos asociacijos, klubai, kitos biudžetinės įstaigos, negalią ir specialiųjų ugdymosi poreikių turintys Radviliškio rajono savivaldybės vaikai ir jaunuoliai, sutrikusio intelekto asmenys ir jų šeimų nariai	Patalpų nuoma, pavėžėjimas, darbuotojų neformaliojo ugdymo paslaugos.

1.5. Finansavimo šaltiniai:

Finansavimo šaltiniai (tūkst. Lt)	Lėšos (tūkst. Lt)
1. Savivaldybės biudžetas	3896,6
1.1. Savivaldybės biudžeto lėšos	3123,7
1.2. Valstybės biudžeto specialiosios tikslinės dotacijos lėšos	433,3
1.3. Biudžetinių įstaigų pajamos	339,6
2. Kiti šaltiniai	257,2
2.1. ES paramos lėšos	19,5
2.2. Valstybės biudžeto lėšos	57,3
2.3. Savivaldybės biudžeto lėšos	2,2
2.4. Kitų finansavimo šaltinių lėšos (projektų finansavimas (178,1 tūks.Lt) ir parama 2 % (0,1 tūkst.Lt))	178,2

1.6. Biudžeto išlaidos. 3896,6 tūkst. Lt. (AL, MK, DOT, SP). Su kitais šaltiniais 4153,8 tūkst. Lt.

Išlaidų ekonominės klasifikacijos kodas	Išlaidų pavadinimas	Savivaldybės biudžeto lėšos (AL)	Valstybės biudžeto specialiosios tikslinės dotacijos lėšos (MK)	Valstybės biudžeto specialiosios tikslinės dotacijos lėšos (Dotacinės)	Biudžetinių įstaigų pajamos (SP)	Iš viso:
2	1	Darbo užmokestis ir socialinis draudimas	2238,4	196,30	123,4	28,2	2586,3
2	2	Prekių ir paslaugų naudojimas	872,7	7,5	78,0	302,5	1260,7
2	2	1	1	1	1	Mityba	13,7	13,7
2	2	1	1	1	2	Medikamentai (ir darbuotojų sveikatos tikrinimas)	0,6	0,6
2	2	1	1	1	5	Ryšių paslaugos	25,0	0,7	1,4	27,1
2	2	1	1	1	6	Transporto išlaikymas	213,8	10,3	59,4	283,5
2	2	1	1	1	7	Apranga ir patalynė	0,00
2	2	1	1	1	8	Spaudiniai	1,3	1,3
2	2	1	1	1	10	Kitos prekės	104,4	7,5	31,2	33,8	176,9
2	2	1	1	1	11	Komandiruotės (transporto, apgyvendinimo, ryšio ir kitos komandiruotės išlaidos)	9,5	6,3	15,8
2	2	1	1	1	15	Ilgalaikio materialiojo turto einamasis remontas	90,6	90,6
2	2	1	1	1	16	Kvalifikacijos kėlimas	5,8	1,4	0,3	7,5
2	2	1	1	1	20	Komunalinės paslaugos	212,3	9,0	221,3
2	2	1	1	1	30	Kitos paslaugos	210,0	11,7	200,7	422,4
2	7	2	1	1	1	Socialinė parama pinigais	0,0
2	8	1	1	1	2	Kitiems einamiesiems tikslams	0,0
3	1	Materialiojo ir nematerialiojo turto įsigijimo išlaidos	12,6	5,3	22,8	8,9	49,6
3	1	1	3	1	2	Kitos mašinos ir įrenginiai	12,2	5,3	21,0	3,1	41,6
3	1	2	1	1	5	Kitas nematerialus turtas	0,4	1,8	5,8	8,0
Iš viso:	3123,7	209,1	224,2	339,6	3896,6

2. Įstaigos tikslai, veikla ir rezultatai.

2.1. Centro 2014 metų tikslai: didinti švietimo veiksmingumą; sudaryti sąlygas asmeniui mokytis visą gyvenimą, tenkinti pažinimo poreikius, tobulinti įgytą kvalifikaciją, įgyti papildomų kompetencijų; suteikti jaunimui laisvai prieinamą erdvę prasmingos veiklos ir saugaus turiningo laisvalaikio praleidimui, ugdant jauną žmogų kaip asmenybę; didinti specialiųjų ugdymosi poreikių, psichologinių, asmenybės ir ugdymosi problemų turinčių asmenų veiksmingumą, psichologinį atsparumą, teikiant reikalingą informacinę, ekspertinę ir konsultacinę pagalbą mokykloms ir mokytojams; siekti didžiausios socialinės įtraukties, integruoti asmenis, turinčius sutrikusio intelekto ir kompleksinę negalią į visuomenę, teikiant specialaus ugdymo ir dienos priežiūros paslaugas šiems asmenims; įgyvendinti Lietuvos valstybinę, regioninę ir savivaldybės kūno kultūros ir sporto politiką, rengti kūno kultūros ir sporto plėtros projektus bei įgyvendinti atitinkamas programas; užtikrinti kokybišką buhalterinės apskaitos ir ūkinių-techninių paslaugų teikimą švietimo įstaigoms.

2.2. Centro 2014 metų prioritetinės veiklos kryptys: kokybiškas, nuoseklus ir kryptingas pedagogų kvalifikacijos tobulinimo organizavimas; suaugusiųjų ir jaunimo švietimo organizavimas; kokybiškų švietimo paslaugų teikimas; pedagoginės-psichologinės pagalbos teikimas; švietimo institucijų ir jų socialinių partnerių mokymosi partnerystėje kūrimas ir palaikymas (projektinė veikla).

Centro Buhalterinės apskaitos ir planavimo skyrius tvarko Radviliškio rajono švietimo įstaigų buhalterinę apskaitą. Įstaigos buhalterinė apskaita tvarkoma, vadovaujantis Lietuvos Respublikos viešojo sektoriaus atskaitomybės įstatymu ir Viešojo sektoriaus apskaitos ir finansinės atskaitomybės standartais (toliau – VSAFAS).

Buhalterinės apskaitos ir planavimo skyriaus darbuotojai 2014 metais kėlė kvalifikaciją seminaruose:

UAB „Mokesčių srautas“ 2014 m. rugsėjo 17 d., organizuotame seminare „Pajamų ir grynojo turto apskaita pagal VSAFAS. Euro įvedimas Lietuvoje“ . Dalyvavo BAS skyriaus vedėja-vyr. buhalterė Laima Gudžiūnienė ir vyr. buhalterio pavaduotoja Virginija Vališevičiūtė.

UAB „Ekonomikos mokymo centras“ 2014 m. gruodžio 2 d., organizuotame seminare „Įstaigos lėšų ir turto valdymas. Mokinio krepšelio lėšų planavimas ir naudojimas 2014-2015 metais“. Dalyvavo BAS skyriaus vedėja-vyr. buhalterė Laima Gudžiūnienė, vyr. buhalterio pavaduotoja Alina Drigotaitė ir vyr. buhalterio pavaduotoja Virginija Vališevičiūtė.

Centro transporto ir ūkio veiklos skyrius vykdė rajono Savivaldybės mokinių vežimo organizavimo stebėseną, koordinavo švietimo įstaigose esančių mokyklinių (geltonųjų) autobusų racionalų panaudojimą ir mokinių vežimo organizavimą. 2014 m. rugsėjo 1 dienos duomenimis, į rajono mokyklas pavežami apie 36 proc. rajono mokinių. Iš jų:

	Maršrutiniu transportu – 79 proc. (UAB „Emtra“, ŽŪB „Vainiūnų agroservisas“, kitais per mūsų rajoną važiuojančiais ir pavežančiais mokinius autobusais);

	Geltonaisiais autobusais – 17 proc. Šiais autobusais pavežami Šeduvos, Baisogalos, Grinkiškio Jono Poderio, Sidabravo, Šiaulėnų Marcelino Šikšnio gimnazijų, Alksniupių, Pakalniškių, Pociūnėlių, Pašušvio, Tyrulių, Šaukoto pagrindinių mokyklų, Baisogalos mokyklos-darželio mokiniai;

	Kitais vežiojimo būdais – 2 proc. (Atveža tėvai, globėjai, mokiniai važiuoja traukiniu, tarpmiestiniais autobusais).

Pagal galimybes ir mokinių poreikius, derinami įvairūs mokinių pavėžėjimo būdai. Pasitaiko atvejų, kai mokiniai į mokyklą atvyksta maršrutiniu transportu, o išvyksta geltonuoju autobusu ir atvirkščiai. Atstumas, kurį mokiniai turi nueiti nuo namų iki autobuso sustojimo vietos, daugeliu atvejų neviršija vieno kilometro.

Centro Transporto ir ūkio veiklos skyriaus specialistas, su „Sistela“ sąmatų sudarymo kompiuterine programa, 2014 m. atliko virš 80 statybinių darbų sąmatinių apskaičiavimų, reikalingų rajono švietimo įstaigų einamajam remontui. Operatyviai buvo teikiamos statinių ir inžinerinių sistemų smulkių avarijų šalinimo bei remonto paslaugos švietimo įstaigoms. Centre dirbantys specializuoti darbuotojai, atlikdami minėtus darbus, prisideda prie racionalaus ir taupaus ūkio lėšų panaudojimo. Švietimo įstaigų didesniems einamiesiems remontams iš rajono biudžeto 2014 metais skirta apie 1 mln. Lt.. Lėšos panaudotos:

-	Radviliškio r. Pociūnėlių pagrindinės mokyklos sporto salės vidaus remontui – 98 819,64 Lt.

-	Radviliškio Jaunimo mokyklos chemijos kabineto remontui – 14 300 Lt.

-	Radviliškio Vinco Kudirkos pagrindinės mokyklos šaligatvių plytelių pakeitimui – 144 430 Lt.

-	Radviliškio lopšelio – darželio „Žvaigždutė“ dviejų grupių grindų keitimas – 5 000 Lt.

-	Radviliškio lopšelio – darželio „Eglutė“ šiluminio mazgo remontui, tvoros keitimui – 60 672,25 Lt.

-	Radviliškio lopšelio – darželio „Kregždutė“ tvoros keitimui – 16 296,44 Lt.

-	Radviliškio r. Šiaulėnų Marcelino Šikšnio gimnazijos senojo pastato remontui – 45 352,12 Lt.

-	Radviliškio Gražinos pagrindinės mokyklos lauko laiptų, 7 kabinetų, elektros instaliacijos remontui – 30 000 Lt.

-	Radviliškio muzikos mokyklos lauko laiptų remontui, panduso įrengimui bei stogo remontui – 50 100 Lt.

-	Radviliškio r. Tyrulių pagrindinės mokyklos virtuvės remontui – 32 297 Lt.

-	Radviliškio r. Grinkiškio Jono Poderio gimnazijos tualetų remontui – 41 904 Lt.

-	Radviliškio r. Sidabravo gimnazijos sporto salės išorės remontui – 159 914,18 Lt.

-	Radviliškio Vaižganto progimnazijos pirmojo aukšto koridoriaus remontui – 32 577,41 Lt.

-	Radviliškio r. Šeduvos lopšelio – darželio virtuvėlės ir pagalbinių patalpų vidaus remontui 71 924,94 Lt.

-	Radviliškio r. Pašušvio pagrindinės mokyklos fasado remontui – 33 614,55 Lt

- Radviliškio r. Šaukoto pagrindinės mokyklos grindų dangos keitimui – 39 935 Lt.

2014 m. gautas naujas M2 klasės mokyklinis autobusas, kuris perduotas Radviliškio Jaunimo mokyklai.

2014 m. pastato, esančio Radvilų g. 17, atliktas dalies koridoriaus einamasis remontas I aukšte ir pakeistos pastato Radvilų g. 6, sandėlio-garažo durys.

Centro transporto ir ūkio veiklos skyriaus specialistai viešiesiems pirkimams, 2014 m. dalyvavo šiose seminaruose-mokymuose:

-	Supaprastintų viešųjų pirkimų vykdymas ir naujovės 2014 m.;

-	Viešieji pirkimai patyrusiems: problematika, naujovės, praktika;

-	Mažos vertės viešųjų pirkimų ypatumai ir naujovės;

-	Elektroninių viešųjų pirkimų vykdymas.

Centro Dienos užimtumo skyrių 2014 metais lankė 16 neįgaliųjų, turinčių sunkią negalią. Lyginant su ankstesniais metais, lankytojų turinčių sunkią negalią bei gaunančių dienos globos paslaugas, skyriuje nuolat didėja: 2012 metais – 11 jaunuolių, 2013 metais skyrių lankė 14 jaunuolių, o šiais metais – 16, iš jų 9 vyrai ir 7 moterys. Lankytojų pasiskirstymas pagal gyvenamąją vietą, 2014 metais pasiskirstė sekančiai: 25 procentai Radviliškio rajono neįgalieji, 75 procentai Radviliškio miesto neįgalieji. Skyrių lankančių jaunuolių amžius yra 21 – 40 metų. Šiais metais skyrius gavo licenciją, kuri suteikia galimybę nuo 2015 metų sausio 1 d. teikti profesionalias ir kokybiškas dienos globos paslaugas rajono neįgaliesiems.

Didėjant lankytojų skaičiui didėjo ir darbuotojų skaičius, šiais metais skyriaus kolektyvą papildė 2 socialinio darbuotojo padėjėjai darbui su sunkią negalią turinčiais lankytojais. Dabar skyriuje dirba 3 socialiniai darbuotojai (2,5 etato) bei 4 socialinio darbuotojo padėjėjai. 2014 metais skyriui buvo suteiktas akreditavimas, kurio dėka skyriuje galės dirbti ir savanoriai, norintys pagelbėti neįgaliesiems. Siekdami užtikrinti dienos socialinės globos paslaugas sutrikusio intelekto asmeniui teikiant kompleksinę, nuolatinės specialistų priežiūros reikalaujančią pagalbą, dienos metu per 2014 metų laikotarpį, Dienos užimtumo skyriaus socialiniai darbuotojai bei socialinio darbuotojo padėjėjai vykdė šias pagrindines funkcijas: informavimą, konsultavimą, tarpininkavimą, bendravimą ir bendradarbiavimą, laisvalaikio organizavimą (lauke pastatyta pavėsinė ir supynės), maitinimo organizavimą, asmens higienos įgūdžių palaikymą, psichologinę – psichoterapinę pagalbą, pagalbą rengiantis, maitinantis, prausiantis, kasdieninio gyvenimo įgūdžių ugdymą ir palaikymą (tvarkant pinigų apskaitą, planuojant ir atliekant namų ruošos darbus, bendraujant, apsitarnaujant visuomeniniame sektoriuje), darbinių bei meninių įgūdžių ugdymą ir palaikymą (siuvimą, mezgimą, lipdymą iš molio, dailės dirbiniais (įrengta nauja patalpa), savarankišką patalpų bei supančios aplinkos tvarkymą), smulkiosios ir stambiosios motorikos įgūdžių ugdymą bei palaikymą, sveikatos priežiūros paslaugas, kitas paslaugas, reikalingas asmeniui pagal jo savarankiškumo lygį. Per metus skyriuje buvo suorganizuota 20 renginių, 11 išvykų, dalyvauta ir sportinėse varžybose tiek rajone, tiek respublikoje.

Skyriaus specialistai kėlė savo kvalifikaciją dalyvaudami seminaruose, praktiniuose mokymuose, kuriuos organizavo Socialinių paslaugų priežiūros departamentas prie Socialinės apsaugos ir darbo ministerijos, įgyvendindamas projektą „Socialinių paslaugų įstaigų darbuotojų kompetencijų ugdymas“ (projekto Nr. VP1-1.1-SADM-13-V-01-001).

Centre, teikiant pedagoginę psichologinę pagalbą dėl mokinių (vaikų) gebėjimų įvertinimo ir specialiųjų ugdymosi poreikių nustatymo, per 2014 metus atlikti 119 įvertinimų: 84 kompleksiniai (pirminiai ir pakartotiniai) raidos įvertinimai, 35 logopediniai ir 15 brandumo mokyklai įvertinimai. Tarnybos specialistai parengė 101 rekomendaciją tėvams (globėjams, rūpintojams) ir mokykloms dėl specialiojo ugdymo skyrimo bei švietimo pagalbos teikimo, tinkamiausios ugdymo formos ir programos pritaikymo.

Siekiant švietimo pagalbos kokybiško teikimo ir užtikrinant specialiųjų ugdymosi poreikių trukmės nustatymą bei grįžtamojo ryšio per 2014 metus 74 mokiniams rekomenduotas laikinas specialusis ugdymas ir 146 mokiniams nuolatinis specialusis ugdymas. Duomenų rezultatų analizė rodo, kad siekiama vaiko gerovės ugdymo įstaigoje, rekomenduojant tinkamiausius ugdymosi būdus ir metodus, programas, mokymosi priemones bei ugdymosi aplinką.

Pedagoginė psichologinė tarnyba teikė individualias psichologines konsultacijas vaikams, tėvams (globėjams, rūpintojams), mokytojams. Per 2014 metus suteiktos 209 individualios psichologinės konsultacijos. Konsultuota dėl įvairių psichologinių problemų sprendimo: emocijų ir elgesio, bendravimo, mokymosi, krizių ir klinikinių problemų. Tarnyboje taip pat konsultuoti vaikai, įgyvendinant Vaiko minimalios ir vidutinės priežiūros įstatymą. 2014 metais buvo konsultuoti 4 vaikai (jiems Radviliškio rajono savivaldybės administracijos Vaiko gerovės komisija skyrė 38 psichologines konsultacijas). 2014 metais pastebėta didėjanti reikmė konsultacijų dėl neklusnaus, netinkamo bei agresyvaus vaikų elgesio. Žymiai dažniau asmenys kreipėsi dėl mokymosi sunkumų bei bendravimo problemų (teiktos individualios psichologo konsultacijos).

Pedagoginė psichologinė tarnyba aktyviai dalyvavo projektinėje veikloje:

Eil. Nr.	Seminarų, mokymų pavadinimas	Data	Institucija
Virginijus Kablys
1.	Diskusija „Geros mokyklos koncepcija“	Vasario 26 d.	Radviliškio r. sav. ŠSPC SJNUS
2.	Konferencija „Tarpinstitucinis pagalbos vaikui specialistų bendradarbiavimo metodų bei galimybių suderinamumas Radviliškio mieste ir rajone“	Kovo 26 d.	VŠĮ Radviliškio ligoninė
3.	Projektas „Specialiųjų poreikių asmenų ugdymo(si) formų plėtra, II etapas“ (VP1-2.3-ŠMM-04-V03-004) Respublikos PPT vadovų mokomasis vizitas į Lenkijos respubliką.	Rugsėjo 23-27 d	Specialiosios pedagogikos ir psichologijos centras
4.	Seminaras „Strateginio plano rengimas	2014 rugsėjis -lapkritis	Radviliškio r. sav. ŠSPC
5	Projektas „Pedagoginių psichologinių tarnybų infrastruktūros, švietimo įstaigose dirbančių specialiųjų pedagogų, socialinių pedagogų, psichologų, logopedų darbo aplinkos modernizavimas“	2014 metai	Specialiosios pedagogikos ir psichologijos centras
Enrika Margienė
1.	Projektas „Pagalbos mokiniui efektyvumo ir kokybės plėtra, II etapas“ (VP1-2.3-ŠMM-04-V-03-002) seminaras „Diferencinio vertinimo galimybės žymaus ir labai žymaus intelekto sutrikimo atvejais“.	Rugpjūčio 26 d.	Vilniaus universitetas
2.	Mokymai „Vaiko raidos skalių (VRS) taikymas, atliekant vaiko vertinimą”.	2014 m. Spalis – lapkritis	Vilniaus universitetas
3	Konferencija „Tarpinstitucinis pagalbos vaikui specialistų bendradarbiavimo metodų bei galimybių suderinamumas Radviliškio mieste ir rajone“.	Kovo 26 d.	VŠĮ Radviliškio ligoninė
Lina Žičkienė
1.	Seminaras „Matematikos mokymosi sutrikimai ir veiksminga pagalba“.	Vasario 12 d.	VŠĮ „Psichologinio konsultavimo grupė“ ir Jaunimo karjeros centras
2.	Susitikimas su Šiaulių miesto P.Avižonio regos centro specialistais.	Kovo 18 d.	Šiaulių miesto Pedagoginė psichologinė tarnyba
3.	Konferencija „Tarpinstitucinis pagalbos vaikui specialistų bendradarbiavimo metodų bei galimybių suderinamumas Radviliškio mieste ir rajone“.	Kovo 26 d	VŠĮ Radviliškio ligoninė
4.	Seminaras „Mokymosi sunkumų atpažinimas ikimokykliniame amžiuje”.	Balandžio 2 d.	VŠĮ „Psichologinio konsultavimo grupė“ ir Jaunimo karjeros centras
5.	Seminaras „Klausos ir kalbos lavinimo ypatumai vaikams po kochlearinės implantacijos“.	Balandžio 18 d.	Lietuvos kurčiųjų ir neprigirdinčiųjų ugdymo centras
6.	Tarptautinė mokslinė konferencija „Socialinė gerovė tarpdisciplininiu požiūriu“.	Balandžio 24-25d.	Šiaulių universitetas
7	Tarptautinė mokslinė – praktinė konferencija „Šiandienos galimybės ir ateities tendencijos, ugdant specialiųjų poreikių turinčius mokinius“.	Gegužės 6 d.	Pakruojo rajono Suaugusiųjų ir jaunimo švietimo centras
8	Projektas „Specialiųjų poreikių asmenų ugdymo(si) formų plėtra, II etapas“ (VP1-2.3-ŠMM-04-V-03-004) seminaras „Švietimo pagalbos teikimo galimybės mokiniams, turintiems autizmo spektro, elgesio ir/ar emocijų bei kompleksinių sutrikimų“.	Spalio 14-16 d.	Specialiosios pedagogikos ir psichologijos centras
9	Projektas „Pagalbos mokiniui efektyvumo ir kokybės plėtra, II etapas“ (VP1-2.3-ŠMM-04-V-03-002) seminaras „Specialiosios pedagoginės pagalbos organizavimas mokykloje bei mokinių pažintinių funkcijų lavinimas“.	Lapkričio 6-7d.	Specialiosios pedagogikos ir psichologijos centras
10	Seminaras „Strateginio plano rengimas	2014 rugsėjis -lapkritis	Radviliškio r. sav. ŠSPC
11	Seminaras „Kartu galim daug“.	Lapkričio 28 d.	Pasvalio r. sav. Švietimo pagalbos tarnyba
Rima Dambrauskienė
1.	Konferencija „Tarpinstitucinis pagalbos vaikui specialistų bendradarbiavimo metodų bei galimybių suderinamumas Radviliškio mieste ir rajone“.	Kovo 26 d.	VŠĮ Radviliškio ligoninė
2.	Seminaras „Klausos ir kalbos lavinimo ypatumai vaikams po kochlearinės implantacijos“.	Balandžio 18 d.	Lietuvos kurčiųjų ir neprigirdinčiųjų ugdymo centras
3.	Tarptautinė mokslinė konferencija „Socialinė gerovė tarpdisciplininiu požiūriu“.	Balandžio 24-25 d.	Šiaulių universitetas
4	Konferencija „Aš ir blaivybė mano aplinkoje“	Balandžio 30 d.	Radviliškio parapijos bendruomenės socialinių paslaugų centras
5	Seminaras „Vaikų dizartrijos: diagnostika ir šalinimas“.	Rugsėjo 30 d.	VŠĮ „Psichologinio konsultavimo grupė“ ir Jaunimo karjeros centras
6	Projektas „Specialiųjų poreikių asmenų ugdymo(si) formų plėtra, II etapas“ (VP1-2.3-ŠMM-04-V-03-004) seminaras „Švietimo pagalbos teikimo galimybės mokiniams, turintiems autizmo spektro, elgesio ir/ar emocijų bei kompleksinių sutrikimų“.	Spalio 14-16 d.	Specialiosios pedagogikos ir psichologijos centras
7	Seminaras „Strateginio plano rengimas	2014 rugsėjis -lapkritis	Radviliškio r. sav. ŠSPC
8	Seminaras „Inovatyvios priemonės logopedo darbe“.	Lapkričio 6 d.	Šiaulių universitetas
9	Projektas „Pagalbos mokiniui efektyvumo ir kokybės plėtra, II etapas“ (VP1-2.3-ŠMM-04-V-03-002) seminaras „Skaitymo ir rašymo sutrikimų įvertinimas“.	Lapkričio 10-11 d.	Specialiosios pedagogikos ir psichologijos centras
10	Projektas „Pagalbos mokiniui efektyvumo ir kokybės plėtra, II etapas“ (VP1-2.3-ŠMM-04-V-03-002) seminaras „Kalbinių gebėjimų vertinimas „5-7 metų vaiko kalbos raidos vertinimo metodika „Urtės ir Motiejaus diena.“ Teoriniai ir praktiniai naudojimo aspektai“.	Gruodžio 3 d.	Specialiosios pedagogikos ir psichologijos centras

Tarnyba bendradarbiauja su Radviliškio rajono savivaldybės administracijos Švietimo, kultūros ir sporto skyriumi, Radviliškio rajono savivaldybės administracijos Vaikų teisių apsaugos skyriumi, Specialiosios pedagogikos ir psichologijos centru, kitų savivaldybių pedagoginėmis psichologinėmis tarnybomis, Radviliškio rajono mokyklomis, Radviliškio Psichikos sveikatos centru, nevyriausybinėmis bei kitomis vaikais besirūpinančiomis organizacijomis.

Centro Sporto skyrius 2014 metais rajone suorganizavo 175 įvairias sportines varžybas, jose dalyvavo daugiau kaip 5 tūkstančiai dalyvių.

2014 m. rugsėjo 26 – 31 dienomis futbolo klubas „Lokomotyvas“ dalyvavo UEFA Futsal Cup grupės varžybose ir užėmė III vietą, salės futbolo 2013–2014 m. „A“ lygoje iškovojo I vietą, „Respublikos“ taurėje taip pat tapo čempionais.

VII Lietuvos seniūnijų sporto žaidynių finale Prienuose varžėsi 34 savivaldybės, 11 miestų savivaldybių. Radviliškio rajono savivaldybės komanda Lietuvos seniūnijų sporto žaidynėse užėmė VII vietą.

Gegužės 1 d. Radviliškio sporto arenoje vyko Tarptautinis laisvųjų imtynių turnyras, skirtas Radviliškio imtynių 45 – mečiui paminėti. Turnyro metu Lietuvos Respublikos ministras pirmininkas buvęs imtynininkas Algirdas Butkevičius ir Radviliškio rajono meras Darius Brazys apdovanojo laisvųjų imtynių sportininkus: Simą Asačiovą, Kornelijų Stulginską, Nedą Rasiulį, Tomą Kačiukevičių, Tomą Šidlauską ir Justiną Kvietelaitį.

Respublikos rinktinių nariai – imtynininkai Giedrius Morkis, Simas Asačiovas, Deivydas Jaznas, Nedas Rasiulis, Justinas Kvietelaitis, futbolininkai Agnius Juozapaitis, Edgaras Utkus – kelia meistriškumą Nacionalinėje futbolo akademijoje, o Donatas Šėgžda yra Lietuvos Respublikos jaunimo futbolo rinktinės narys. Bernadeta Dauparaitė – Lietuvos Šotokan karatė moterų rinktinės narė, Remigijus Jurgilaitis ir Armandas Bunius – Lietuvos Šotokan karatė vyrų rinktinės nariai, Robertas Murauskas, Tautgirdas Speičys, Modestas Kuvykas, Gytis Kasperavičius, Remigijus Jurgilaitis – Lietuvos JKA karatė rinktinės nariai.

2013–2014 mokslo metais Radviliškio rajono bendrojo ugdymo mokykloms buvo suorganizuotos 38 mokinių olimpinio festivalio sportinės varžybos Jaunieji sportininkai savo meistriškumą tobulina dalyvaudami respublikinėse, tarptautinėse varžybose. Sporto skyriuje veikia šie skyriai: boksas, laisvosios imtynės, lengvoji atletika, karate, futbolas, krepšinis. 2014 m. atidaryti mergaičių tinklinio ir lauko teniso skyriai.

Treneriai pagal savo sporto šakas dalyvauja tarptautiniuose ir šalies rengiamuose sporto trenerių seminaruose. 2014 m. kartu su suaugusiųjų ir jaunimo neformaliojo ugdymo skyriumi organizuoti sporto trenerių seminarai. Sporto skyrius kiekvieną ketvirtį organizuoja trenerių pedagogų tarybos posėdžius, kuriuose analizuojami sportiniai pasiekimai ir pedagoginės problemos.

Rajone kultivuojamos šios sporto šakos: futbolas, krepšinis, tinklinis, rankų lenkimas, šachmatai, šaškės, karate, stalo tenisas, kultūrizmas, rankinis, žirgų sportas, beisbolas, lauko tenisas. Rajone veikia 27 registruoti sporto klubai.

Parengta Vaižganto gimnazijos sporto aikštyno ir stadiono rekonstrukcijos techninė dokumentacija. Pradėta Šeduvos gimnazijos sporto aikštyno ir stadiono rekonstrukcija. Atlikta Lizdeikos gimnazijos sporto aikštyno ir stadiono rekonstrukcija. Paruoštas naujas investicijų projektas baseino statybai bei pakoreguotas jo techninis projektas. Baisogaloje atidaryta sporto salė su treniruokliu sale. Pakalniškių seniūnijoje įrengti teniso kortai. Sporto arenoje pastatyti modernūs, mechaniškai pakeliami krepšinio stovai, centriniame stadione atnaujinta stadiono veja ir įrengta laistymo sistema.

Centro Suaugusiųjų ir jaunimo neformaliojo ugdymo skyrius 2014 metais organizavo 99 kvalifikacijos tobulinimo renginį: 68 seminarus, 11 gerosios patirties renginių, 5 kursus, 6 paskaitas, 4 edukacines išvykas ir kito pobūdžio renginius. Šiuose renginiuose dalyvavo 2077 dalyviai. Renginių tematika įvairi ir nuolat atnaujinama. Seminarai, kursai, paskaitos skirti įvairioms klientų grupėms. 2014 metais Skyriaus prioritetai buvo mokyklos kaip besimokančios organizacijos vaidmens stiprinimas (16 proc. visų renginių organizuota mokyklos bendruomenėms/komandoms) bei pagrindinių ir vidurinių mokyklų dalykų mokytojų kompetencijų tobulinimas (37 proc. visų kvalifikacijos tobulinimo renginių skirta šiai tikslinei grupei).

Nemažai dėmesio buvo skiriama pedagogų bendradarbiavimo, pamokos tobulinimo, mokyklos veiklos kokybės užtikrinimo, mokinių pažinimo, bei pasiekimų vertinimo gebėjimų plėtotei. Daugiausia seminarų, kursų, paskaitų vedė mokytojai praktikai (30%), bei institucijos darbuotojai (14 %). Kvalifikacijos renginius vedė socialiniai partneriai (psichologai, kultūros institucijų darbuotojai ir kt.) (19 proc.) bei aukštųjų mokyklų ir mokymo institucijų dėstytojai (8 proc.) Skyrius turi tinkamai įrengtas, aprūpintas šiuolaikinėmis technologijomis patalpas (15 kompiuterių, 3 vaizdo projektoriai, interaktyvi lenta, garso ir video aparatūra), kuriose vyksta renginiai. 2014 m. 28 proc. renginių vyko skyriaus patalpose. 60 proc. kvalifikacijos tobulinimo renginių organizuoti klientų darbo vietose. Lektoriai pasirenkami pagal jų kompetenciją, kuri institucijai žinoma. Daug dėmesio skiriama kvalifikacijos tobulinimo renginių kokybės tyrimui. Renkama grįžtamoji informacija iš lektorių ir iš klientų. Informacija apie grįžtamąjį ryšį sužinoma anketuojant, prašant įvertinti kvalifikacijos tobulinimo renginių, lektoriaus darbo ir organizavimo kokybę.

Suaugusiųjų ir jaunimo neformaliojo ugdymo skyrius koordinuoja 25 rajono mokytojų metodinius būrelius ir jų veiklą, glaudžiai bendradarbiauja su metodinių būrelių pirmininkais, metodinėmis tarybomis, teikia konsultacinę, metodinę bei dalykinę pagalbą mokytojams, rengiantiems metodinius darbus. Taikomos įvairios formos: gerosios patirties seminarai, rengiami metodinių būrelių pasitarimai, parodos, konferencijos bei kiti renginiai. 2014 metais vyko 11 gerosios patirties renginių, kuriuose dalyvavo 266 dalyviai. Taikomos keitimosi patirtimi formos: Suorganizuotos 5 atviros pamokos (54 dalyvių), 5 konferencijos (215 dalyvių), 2 diskusijos prie apskritojo stalo (43 dalyvių), 2 autorinės parodos (34 dalyviai). Edukacinės patirties bankas kaupiamas ir tvarkomas sistemingai, apima įvairių sričių gerosios patirties naujoves. Jis yra prieinamas visiems skyriaus klientams, nes edukacinis patirties banko sąrašas yra skyriaus internetinėje svetainėje www.ugdcentras.lt. 2014 m. edukaciniame patirties banke turėjome 22 popierines, 76 elektronines laikmenas. Per šį laikotarpį edukaciniu banku pasinaudojo 1468 pedagogai.

Rajone organizuojamųjų olimpiadų, bei konkursų tikslas – skatinti mokinius domėtis mokslu, menu, kultūra, tobulinti ir plėsti jų dalykines žinias, ugdyti vaikų kritinį mąstymą, kūrybiškumą, ugdyti itin gabius vaikus. Nuo 2013 metų rajono olimpiadas, bei konkursus organizuoja Radviliškio rajono savivaldybės švietimo ir sporto paslaugų centras. Nors minėtų renginių skaičius 2013-2014 metais sumažėjo, tačiau dalyvaujančių mokinių skaičius pakito neženkliai.

Olimpiadų ir konkursų skaičius	Dalyvių skaičius	Rajoninių olimpiadų ir konkursų nugalėtojų skaičius	Respublikinių olimpiadų ir konkursų nugalėtojų skaičius
2011/ 2012	2012/ 2013	2013/ 2014	2011/ 2012	2012/ 2013	2013/ 2014	2011/ 2012	2012/ 2013	2013/ 2014	2011/ 2012	2012/ 2013	2013/ 2014
41	42	27	834	888	760	232	252	152	9	6	5

2014 m. birželio 3 dieną Radviliškio miesto kultūros centre vyko rajono olimpiadų nugalėtojų pagerbimo šventė, į kurią susirinko 160 geriausiai rajono olimpiadose dalyvavusių ir geriausius rezultatus pasiekusių rajono mokinių, 110 mokytojų. Pasveikinti talentingų mokinių atvyko ir mokinių tėvai.

Šešiose olimpiadose nugalėjo III g. klasės mokinys Mantas Masiulis (Šeduvos gimnazija): lietuvių kalbos ir chemijos olimpiadose – antrosios vietos, o geografijos, istorijos, biologijos, anglų kalbos olimpiadose – pirmosios vietos. Mokinys apdovanotas kelionių agentūros „Desaitas“ dovanų čekiu ir knyga.

Keturiose olimpiadose laimėjo du Grinkiškio Jono Poderio vidurinės mokyklos mokiniai: 9 kl. Dovydas Dzežulskis ir 7 kl. Gabija Šegždaitė. Dovydas Dzežulskis užėmė trečiąją vietą chemijos, antrąją vietą fizikos ir pirmąsias vietas informacinių technologijų bei matematikos olimpiadose. Jam atiteko knygyno „Pegasas“ įsteigtas prizas. Gabija Šegždaitė istorijos ir biologijos olimpiadose užėmė trečiąsias vietas, o geografijos ir lietuvių kalbos olimpiadose – pirmąsias vietas, jai įteiktas LRS nario prof. Vytauto Juozapaičio specialus prizas. Visiems trims mokiniams, europarlamentaro Algirdo Saudargo vardu įteikta dovana – kelionė į Briuselį, kurios metu jie galės aplankyti Europos parlamentą. Padėkos raštai ir dovanėlės įteiktos ir dešimčiai mokinių nugalėjusių trijose olimpiadose.

Suaugusiųjų ir jaunimo neformaliojo ugdymo skyrius nuo 2005 m. aktyviai dalyvauja tarptautiniuose projektuose Socrates, Grundtvig, Comenius, Europe for citizens (Europa piliečiams), Youth in Action (Veiklus Jaunimas) programose. Šiais metais baigėme sėkmingai vykdyti Nord Plus programos ir Grundtvig senjorų savanorystės projektus, kurie patobulino suaugusiųjų mokytojų mokymo kompetencijas ir senjorų socialines bei komunikacines kompetencijas.

2014 m. buvo parengtas ir pradėtas įgyvendinti projektas „Atviro jaunimo centro plėtra ir modernizavimas Radviliškio rajono savivaldybėje“ (EEE-LT05-SADM-01-K-01-34), kuris finansuojamas iš Europos ekonominės erdvės finansinio mechanizmo programos „Rizikos grupės vaikai ir jaunimas“ lėšų. Šį Europos ekonominės erdvės finansinį mechanizmą remia Norvegijos Karalystė, Islandijos Respublika ir Lichtenšteino Kunigaikštystė, siekdamos prisidėti prie ekonominių ir socialinių skirtumų mažinimo Europos ekonominėje erdvėje bei stiprinti dvišalius santykius. Projekto tikslas – padidinti rizikos grupės jaunimo gerovę Radviliškio rajono savivaldybėje, įkuriant naujas ir plečiant esamos Radviliškio r. švietimo ir sporto paslaugų centro „Jaunimo erdvės“ veiklas, paslaugas ir infrastruktūrą. Projektas bus įgyvendinamas kartu su Norvegijos nacionaliniu jaunimo klubu „Ungdom&Fritid“, turinčiu ilgametę darbo su jaunimu patirtį. Projekto biudžetas 223.537,53 Eur (771.830,40 Lt).

Eil.Nr.	Projekto pavadinimas	Fondas	Gautos lėšos (trukmė)	Rezultatas
1.	„X-LIBRIS - Išmaniųjų naudojančių IKT, bibliotekų aptarnavimas“	EK	Partneriai Koordinatoriai Ankaras Hacettepe Universitetas 21407,36 Lt. (6200 eurų)	Tobulinti mokyklų bibliotekų informacijos kaupimo ir aptarnavimo lygmenį, apimant skaitmeninių fondų kaupimą.
2.	„Suaugusiųjų mokytojų mokymo technikos ir bendradarbiavimas“	Danų Tarptautinė Švietimo agentūra NORD PLUS ADULT	Partneriai Švedija, Suomija, Lietuva (2012-2014 m.)	Kuriamas tinklalapis, kuriame bus dalinamasi Skandinavijos ir Baltijos šalių suaugusiųjų mokymo darbo metodais ir technikomis.
3.	„Aktyvus ir laimingi “ (Still active and happy) LLP-GRU-SP-2012-LT-00015	Grundtvig senjorų savanorystė	Partneriai Turkija GAUTA 49323,25 Lt 01/08/2012 31/07/2014	Lietuvoje savanoriavo penki senjorai iš Turkijos 2013 balandžio 21 d. gegužės 11 d. Penki senjorai iš Lietuvos savanoriavo Turkijoje 2013 lapkričio 4-25 d.
4.	„Atviro Jaunimo centro plėtra ir modernizavimas Radviliškio rajono savivaldybėje“	EEA Grants	Partneriai Norvegijos nacionalinis jaunimo klubas „Ungdom&Fritid 2014-2016 771 830.40 Lt.	Projekto tikslas – padidinti rizikos grupės jaunimo gerovę Radviliškio rajono savivaldybėje, įkuriant naujas ir plečiant esamos Radviliškio r. sav. švietimo ir sporto paslaugų centro „Jaunimo erdvės“ veiklas, paslaugas ir infrastruktūrą.
5.	Kuriame inovatyvias ir patrauklias suaugusiųjų mokymo(si) aplinkas	EK ir ŠMPF	2014	Suaugusiųjų ir jaunimo mokytojų kvalifikacijos kėlimas
8.	Norim! Galim! Darom!	Jaunimo reikalų departamentas prie SADM	2014m.gegužės-lapkričio mėn. 8 500 Lt	Šios programos veiklos kryptis yra kokybiškesnis jaunimo užimtumas pateikiant laisvalaikio leidimo būdų įvairovę ir skatinant juos įsitraukti į visuomeninę veiklą.
9.	Tradicinio meno panašumai	Lietuvos ir Lenkijos jaunimo mainų fondas	2014 m. liepos mėn. 4410 eur (15 226 Lt)	Lietuvos ir Lenkijos jaunimo susitikimo tikslas - skatinti bendradarbiavimą ir šalių kultūrinį pažinimą bei formuoti sąmoningą tolerantišką jaunimą.
10.	Sveikas būsi – nepražūsi!	Radviliškio rajono savivaldybės vaikų vasaros poilsio programų rėmimo lėšos	2014 m. birželio mėn. 1900 Lt	Stovyklos tikslas-naujų sveikos gyvensenos įpročių puoselėjimas jaunimo tarpe. Veiklos atitiko realią situaciją ir prisidėjo prie konkrečių pokyčių formavimo.
Iš viso:	248 311,80 Eur (857 371,01 Lt)

Septintuosius mokslo metus pradėjo Radviliškio r. Trečiojo amžiaus universitetas, kuris į savo veiklas įtraukia 122 senjorus. Paskaitos, susitikimai su įvairių profesijų atstovais (UAB „Radviliškio šiluma“, VšĮ Radviliškio r. pirminės sveikatos priežiūros centro darbuotojais, klimatologe dr. Audrone Galvonaite, policijos atstovais, psichologinių knygų autoriumi Jeronimu Lauciumi ir kt.), popietės („Kristijono Donelaičio didybė“, „Motina man kaip saulė – tavo veidą matau“), ilgalaikiai kursai („Želdinių dizainas ir ekologinė žemdirbystė“, „Kūno sveikatinimas“, „Meninė raiška“, anglų kalbos kursai, gydomosios mankštos užsiėmimai) sukviesdavo senjorus pabūti drauge. Šiais metais buvo baigtas įgyvendinti Grundtvig senjorų savanorystės projektas „Still active and happy“ („Laimingi ir aktyvūs“). Gerus įspūdžius paliko organizuotos išvykos į Lietuvos mokslų akademiją, Valdovų rūmus, Radviliškio žemės ūkio mašinų gamyklą, Taujėnų dvarą, Baltarusiją, o ypač filmavimasis TV laidoje „Kvieskite daktarą!“ Spalio mėn. universiteto lankytojai, kurie lankė anglų k. kursus, nusprendė savo anglų kalbos žinias išbandyti praktiškai, o kartu ir praplėsti kultūrines žinias, aplankydami Jungtinės karalystės sostinę Londoną.

2014 m. vasario 24 d. Centro Suaugusiųjų ir jaunimo neformaliojo ugdymo skyriaus „Jaunimo erdvė“ atšventė savo pirmąjį gimtadienį. Vadovaujantis 2014 m. atliktos anketinės apklausos, kurioje dalyvavo 13-17 m. amžiaus jaunimas iš keturių Radviliškio rajono mokyklų, duomenimis buvo nustatyta, kad 34 % respondentų jau lankosi „Jaunimo erdvėje“, o net 56 % ketina užeiti artimiausiu metu. Siekiant išsiaiškinti jaunimo situaciją Radviliškio rajone ir kryptingai organizuoti veiklas, atitinkančias jaunimo poreikius, buvo identifikuotos temos, kuriomis jauniems žmonėms trūksta informacijos. „Jaunimo erdvė“, plėsdama savo siūlomų paslaugų sąrašą, pasirašė bendradarbiavimo sutartį su Lietuvos jaunimo organizacijų taryba ir įsitraukė į Europos Komisijos finansuojamo projekto veiklą – tapo Eurodesk atstovais Radviliškyje, įkūrė jaunimo informavimo tašką. Tarptautinę jaunimo informavimo dieną šią naujieną „Jaunimo erdvė“ pristatė Radviliškiečiams. Atvirame jaunimo centre kiekvieną dieną apsilanko vidutiniškai 30 jaunų žmonių, per mėnesį įtraukiama apie 150 unikalių jaunuolių. Didžiausias dėmesys skiriamas tiems jaunuoliams, kurie niekur nesimoko, nedirba ir mokymuose nedalyvauja bei tiems, kurie priskiriami socialinės rizikos grupėms.

Įtraukiant socialinius partnerius per 2014 metus, „Jaunimo erdvėje“ buvo įgyvendinti keturi projektai: „Mažas sraigtelis – svarbus darbelis“, vaikų vasaros poilsio stovykla „Sveikas būsi – nepražūsi“ (projektai finansuojami Radviliškio rajono savivaldybės), „Norim! Galim! Darom!“ (programa finansuojama Jaunimo reikalų departamento prie SADM), „Tradicinio meno panašumai“ (Lietuvos – Lenkijos jaunimo mainų paramos fondo finansuojamas projektas). Bendra suma skirta projektų veikloms įgyvendinti siekė 27 626 Lt. 2014 metais „Jaunimo erdvėje“ aktyviai veikė net dvylika savanorių, iš kurių du įsitraukė į Jaunimo reikalų departamento vykdomą „Savanoriškos jaunimo tarnybos“ projektą, o šeši savanoriai dalyvauja Socialinės integracijos centro projekte „Atrask savyje save“.

2013-2014 metais „Jaunimo erdvės“ metodininkai Vladas Vaidžiulis ir Edita Varneckienė dalyvavo Jaunimo darbuotojų sertifikavimo mokymuose ir įgijo Jaunimo darbuotojų sertifikatus.

Siekiant prisitaikyti prie kintančių sąlygų, įgyjant naujų žinių ir jas pritaikyti praktikoje skyriaus darbuotojai kėlė kvalifikaciją dalyvaudami įvairiuose kvalifikacijos tobulinimo renginiuose.

Eil. Nr.	Seminaro, kursų, pavadinimas	Data	Trukmė	Institucija
Rita Vaigauskienė
1.	Seminaras „Mokyklos veiklos kokybės išorinis vertinimas: aktualijos, tendencijos, refleksija“	Sausio 15-17 d.	22 val.	Nacionalinė mokyklų vertinimo agentūra, paž. Nr. 004310
2.	Projektas „Pedagogų kvalifikacijos tobulinimo ir perkvalifikavimo sistemos plėtra (II etapas) SFMIS KODAS VP1-2.2-ŠMM-02-V-01-009	Sausio 22-23 d.	16 val	Ugdymo plėtotės centras, paž. Nr. 1.2.2.4-07-16
3.	Konferencija „Suaugusiųjų švietimo poreikiai ir plėtros galimybės	Kovo 20-21 d.	16 val	Ugdymo plėtotės centras, paž. nr. K5-23219
4.	Konferencija „Aktyviųjų ugdymo metodų taikymas ugdymo procese“	Kovo 28-30 d..	24 val	Šiuolaikinių didaktikų centras, paž. Nr. 288
5.	Projektas „Pedagogų kvalifikacijos tobulinimo ir perkvalifikavimo sistemos plėtra (II etapas) SFMIS KODAS VP1-2.2-ŠMM-02-V-01-009	Gegužės 12-16 d.	24 val	Ugdymo plėtotės centras, paž Nr. 1.2.2.6-05-10
6.	Seminaras „Kaip išlaisvinti vidinį lyderį savyje ir kurti kryptingą organizaciją“	Birželio 18-19 d.	12 val	Radviliškio r. sav.ŠSPC SJNUS, paž. Nr 0751
7.	Seminaras „Lietuvos mokinių pasiekimai: džiaugsmai ir rūpesčiai“	Birželio 26-27 d.	12 val	Nacionalinė mokyklų vertinimo agentūra, paž. Nr. 004543
8.	Projektas „Kokybės vadybos stiprinimas bendrojo lavinimo mokyklose (modelių sukūrimas)	2012 m. lapkričio – 2014 m. rugsėjo mėn.	136 val	Panevėžio pedagogų švietimo centras, paž Nr. 64577
9.	Konferencija „Mokyklos bendruomenės bendradarbiavimo formų plėtra pietryčių, vidurio, šiaurės ir šiaurės rytų Lietuvos regionų mokyklose“	Spalio 25-26 d.	12 val	Rokiškio rajono savivaldybės švietimo centras, paž. Nr. 2404
10.	Konferencija „Švietimo centrų vaidmuo užtikrinant ugdymo(-si) kokybę ir pažangą“	Gruodžio 3-4 d.	Lietuvos švietimo centrų darbuotojų asociacija paž. Nr. 14-20
11.	Seminaras „Strateginio plano rengimas“	2014 rugsėjis-lapkritis	24 val.	Radviliškio r. sav. ŠSPC
Skirmantė Petraitienė
1.	Konferencija „Sveikas mokytojas – sėkmingo ugdymo garantas“	2014 m. sausio 3d .	1 d.	VDU
2.	Seminaras „Specialiosios pedagogikos ir specialiosios psichologijos kvalifikacijos tobulinimas“	2014 m. balandžio m.	40val.	Radviliškio r. sav. ŠSPC SJNUS
3	Kokybės vadybos stiprinimas bendrojo lavinimo mokyklose „Mokyklų konsultavimas savivaldybėse“	2012-2014	136 val	ŠMM, MVA, Panevėžio pedagogų švietimo centras
4	Seminaras „Strateginio plano rengimas“	2014 rugsėjis-lapkritis	24 val.	Radviliškio r. sav. ŠSPC
Egidijus Dailidonis
1.	Apskritojo stalo – gerosios patirties sklaidos diskusija „IT integravimas ugdyme“	Sausio 23	4 val	Radviliškio r. sav.ŠSPC SJNUS, paž. Nr. 54
2.	Seminaras „Pedagogų kvalifikacijos tobulinimą vykdančių institucijų vaidmuo visą gyvenimą trunkančio mokymosi kontekste	Kovo 21 d.	8 val	Ugdymo plėtotės centras. Paž. Nr. 1.2.2.5-05-10
3.	Seminaras „Mokyklos veiklos ir pamokos kokybės tobulinimas panaudojant IQES online. Mokymasis bendradarbiaujant“	Balandžio 24 d.	8 val	Radviliškio r. sav.ŠSPC SJNUS, paž. Nr 402
4.	Seminaras „Kaip išlaisvinti vidinį lyderį savyje ir kurti kryptingą organizaciją“	Birželio 18-19 d.	12 val	Radviliškio r. sav.ŠSPC SJNUS, paž. Nr 0750
5.	Seminaras „Mokytojų, dirbančių su skaitmeninėmis mokymo priemonėmis“	Rugsėjo 18-19 d.	16 val	Radviliškio r. sav.ŠSPC SJNUS, paž. Nr 1.2.3.1-01-09
6.	Seminaras „Strateginio plano rengimas“	2014 rugsėjis-lapkritis	24 val.	Radviliškio r. sav. ŠSPC
Gailutė Toleikienė
1.	Konferencija „Sveikas mokytojas – sėkmingo ugdymo garantas 3“	2014-01-03	6 val.	Vytauto Didžiojo universitetas Socialinių mokslų fakultetas, paž. Nr. SK-14-0127
2.	Konferencija „Mokytojas lyderis: pokyčiai prasideda nuo mūsų“	2014-02-26	6 val.	Ugdymo plėtotes centras
3.	Seminaras „Kaip išlaisvinti vidinį lyderį savyje ir kurti kryptingą organizaciją“	2014 m. birželio mėn. 18-19 d.	12 val.	Radviliškio r. sav. ŠSPC SJNUS, paž. Nr. 0749
4.	Seminaras „Strateginio plano rengimas“	2014 rugsėjis-lapkritis	24 val.	Radviliškio r. sav. ŠSPC
Vaida Apšegienė
1.	Konferencija „Sveikas mokytojas-sėkmingo ugdymo garantas“	2014-01-03	6 val.	VDU Socialinių mokslų fakultetas, paž. Nr.SK-14-0028
2.	Seminaras „Probleminiai tėvai-probleminiai vaikai. Kaip dirbti?“	2014-04-18	6 val.	Radviliškio r. sav. švietimo ir sporto paslaugų centro SJNUS, paž. Nr. 0367
3.	2014 m. nacionalinė LAKMA konferencija	2014-10-24	7 val.	LAKMA, paž. Nr. LK14-003
4.	Projekto „Pagrindinio ugdymo pasiekimų patikrinimų ir brandos egzaminų sistemos tobulinimas“ užsienio kalbos brandos egzamino kalbėjimo dalies vertintojų mokymai	2014-10-29	8 val.	Kauno pedagogų kvalifikacijos centras, paž. Nr. ZV-1669
5.	Seminaras „Strateginio plano rengimas“	2014 rugsėjis-lapkritis	24 val.	Radviliškio r. sav. ŠSPC
Seminaras „Ikimokyklinio ugdymo pasiekimų aprašo, Rekomendacijų ir Bendrosios priešmokyklinio ugdymo programos pristatymas“	2014-12-11	6 val.	ŠMM
Vladas Vaižiulis
1.	Seminaras „Darbo su jaunimu formos: darbas gatvėje, mobilus darbas“	Rugsėjo 8-10 d.	18 val.	Jaunimo reikalų departamentas prie Socialinės apsaugos ir darbo ministerijos paž. nr. 6P-604-(5.12)
2.	Seminaras „Strateginio plano rengimas“	2014 rugsėjis-lapkritis	24 val.	Radviliškio r. sav. ŠSPC
Edita Varneckienė
1.	Projektas „Pedagogų kvalifikacijos tobulinimo ir perkvalifikavimo sistemos plėtra (II etapas) SFMIS KODAS VP1-2.2-ŠMM-02-V-01-009	Sausio 31 d.	8	Ugdymo plėtotės centras, paž. nr. 1.2.2.5.-04-37
2.	Mokymai „Savivaldybių jaunimo reikalų tarybų efektyvumo atstovaujant jaunimo interesus savivaldybėje didinimas“	Gegužės 14-16	24	Jaunimo reikalų departamentas prie Socialinės apsaugos ir darbo ministerijos
3.	Seminaras „Psichoaktyviųjų medžiagų vartojimo ankstyvosios intervencijos programos taikymas“	Spalio 29 d.	8	Specialiosios pedagogikos ir psichologijos centras, paž. nr. V7-446
4.	Seminaras „Strateginio plano rengimas“	2014 rugsėjis-lapkritis	24 val.	Radviliškio r. sav. ŠSPC
Ieva Žulpaitė
1.	Projektas „Pedagogų kvalifikacijos tobulinimo ir perkvalifikavimo sistemos plėtra (II etapas)	Sausio 14-15 d.	16	Ugdymo plėtotės centras, paž. nr. 1.2.2.5.-01-05
2.	Mokymai "Jaunimas regionuose: iniciatyvų ir veiklos skatinimas“	Gegužės 13 d.	8	Jaunimo reikalų departamentas prie Socialinės apsaugos ir darbo ministerijos Nr. 6P-265-(5.12)
3.	Seminaras Antidiskriminacijos, tolerancijos ir pagarbos kitam ugdymas“	Rugsėjo 6-7 d.	16	UAB "EVS Group. Nr.EVS-121241
4.	Yellow Brick Roud - career guidance competencies of youthworkers	Lapkričio 7-16 d.	Nectarus NR. 6RH-KJN3-E7WE-VBA4

2014 m. lapkričio 27 d. Ugdymo plėtotės centro direktoriaus 2014 m. spalio 23 d. įsakymu Nr. VK-178 sudaryta ekspertų grupė atliko Radviliškio rajono savivaldybės švietimo ir sporto paslaugų centro Suaugusiųjų ir jaunimo neformaliojo ugdymo skyriaus veiklos išorinį vertinimą. Buvo vertinamos veiklos srities „Mokymosi aplinkos“ dalis „Internetas“, „Seminarai, kursai, paskaitos ir kiti renginiai“, „Gerosios patirties sklaida ir edukacinės patirties bankas“, „Projektinė veikla ir partnerystės tinklai, veiklos srities „Vadyba ir administravimas“ dalis „Vadovavimas, personalo vadyba ir įvaizdžio kūrimas“, „Planavimas ir administravimas“, „Mokytojų ir švietimo pagalbą teikiančių specialistų kvalifikacijos tobulinimo renginių programų vadyba. Visose vertintose kategorijose skyrius gavo aukščiausius vertinimus. Centro Suaugusiųjų ir jaunimo neformaliojo ugdymo skyriaus akredituotas penkeriems metams.

3. Įstaigos teikiamos paslaugos.

Pagrindinės veiklos rūšys – pastatų remontas, restauravimas ir rekonstravimas (kodas 41.20.20); kita transportui būdingų paslaugų veikla (kodas 52.29); vaikų poilsio stovyklų veikla (kodas 55.20.20); kita apgyvendinimo veikla (kodas 55.90); kita leidyba (kodas 58.19); kompiuterių konsultacinė veikla (kodas 62.02); nuosavo arba nuomojamo nekilnojamojo turto nuoma ir eksploatavimas (kodas 62.02); kita, niekur kitur nepriskirta, informacinių paslaugų veikla (kodas 63.99); apskaitos, buhalterijos ir audito veikla (kodas 69.20); poilsio ir sporto reikmenų nuoma ir išperkamoji nuoma (kodas 77.21); kitas mokymas (kodas 85.5); sportinis ir rekreacinis švietimas (kodas 85.51); kultūrinis švietimas (kodas 85.52); kitas, niekur kitur nepriskirtas, švietimas (85.59); švietimui būdingų paslaugų veikla (85.60); nesusijusio su apgyvendinimu socialinio darbo su pagyvenusiais ir neįgaliaisiais asmenimis veikla (kodas 88.10); vaikų dienos priežiūros veikla (kodas 88.91); kita, niekur kitur nepriskirta, nesusijusi su apgyvendinimu socialinio darbo veikla, (kodas 88.99); kūrybinė, meninė ir pramogų organizavimo veikla (kodas 90); sportinė veikla (kodas 93.1); pramogų ir poilsio organizavimo veikla (kodas 93.2); kitų, niekur kitur nepriskirtų, narystės organizacijų veikla (kodas 94,99).

4. Vadovo indėlis, tobulinant įstaigos administravimą.

Centro veiklos sėkmė priklauso nuo tinkamo veiklos organizavimo, sugebėjimo sutelkti visus struktūrinius padalinius bendrai veiklai. 2014 metais Centre patobulinta veiklos kokybės stebėsenos sistema. Vidaus kontrolės sistemoje vykdomi savaitiniai Centro padalinių vadovų ir Centro direktoriaus pasitarimai, pasitarimai padaliniuose, sistemingas dokumentacijos tikrinimas kiekvieno mėnesio pradžioje, tikslinių darbo grupių veiklos ir ataskaitų svarstymo posėdžiai, bendri Centro darbuotojų susirinkimai esant poreikiui.

Įstaigos įvaizdis gerintas viešinant informaciją apie vykdomus ir įvykdytus projektus bei darbus ar atliktas paslaugas rajoninėje spaudoje bei internetiniuose savivaldybės bei Centro puslapiuose. 2014 metais paruoštas Centro skaidrių rinkinys-pristatymas, naudojant Microsoft Office paketo programą Power Point, bei kai kurių skyrių veiklos informaciniai lankstinukai, papildyti Centro ir struktūrinių padalinių-skyrių internetiniai puslapiai. Informacija teikta operatyviai, su ja galėjo susipažinti rajono visuomenė, jaunimas, mokytojai, mokiniai, tėvai ir kt.

Direktorius diegė atsakingą valdymo sistemą orientuotą į vadovavimo kultūrą, pagrįsta periodiška būklės analize apie įstaigos teikiamas švietimo pagalbos paslaugas. Analizės medžiaga naudota Centro darbuotojų kvalifikacijos kėlimo tikslingumui stiprinti, strateginio plano, metinio veiklos plano rengimui. Centro direktorius skatino komandinio darbo ir lyderystės, kūrybines bei pilietines darbuotojų iniciatyvas, nes šiuolaikinėje visuomenėje žinios tampa vis didesne vertybe ir asmens saviraiškos sąlyga. Tai ypač ryšku pastaraisiais dešimtmečiais, vykstant esminiams vadybos pokyčiams, kai akcentuojama kokybės vadyba, organizacinė elgsena ir kultūra, darbo efektyvumas, technologinė sparta. Norint teikti kokybiškas švietimo paslaugas, reikia aukštos kvalifikacijos darbuotojų, todėl Centro direktoriaus iniciatyva darbuotojai nuolat skatinami kelti savo profesines bei bendrąsias kompetencijas. Kvalifikacijos tobulinimas vyksta individuliai bei kolektyviai. 2014 m. birželio mėn. Centro darbuotojai dalyvavo edukacinėje programoje „Kaip išlaisvinti vidinį lyderį savyje ir kurti kryptingą organizaciją“.( 8 val.) Mokymai buvo paremti patyriminiu mokymusi: vyko simuliaciniai žaidimai, kūrybinės laboratorijos ir patyriminis žygis. Dalyviai lavino kūrybiškumą, mokėsi dirbti komandoje, priiminėjo netradicinius sprendimus sudėtingose situacijose. Patyriminio žygio metu buvo mokomasi pasitikėti savimi ir kitais, prisiimti atsakomybę už savo veiksmus ir kiekvieną ištartą žodį, nugalėti savo baimes, rasti bendrus, komandai naudingiausius būdus užduotims atlikti, ieškojo savyje lyderio savybių. Rugsėjo – lapkričio mėn., dirbdami aktyviais metodais, seminaro „Įstaigos strategijos ir strateginio plano rengimas“ dalyviai sukūrė priemonių planą strateginio plano įgyvendinimui ir rodiklius šių priemonių įgyvendinimui pamatuoti. Po mokymų buvo parengtas Centro 2015-2020 metų strateginis veiklos planas, kuris buvo patvirtintas Radviliškio rajono savivaldybės taryboje (2015 m. sausio 22 d. Nr. T-944).

Komandinio darbo ir lyderystės skatinimas darė tiesioginę teigiamą įtaką darbuotojų veiklos kokybei ir pažangos kaitai. Centro struktūrinių padalinių vedėjai aktyviai dalyvavo analizuojant, rengiant ir svarstant įstaigos 2015 metų biudžeto projektą, padėjo pritraukti paramos lėšas, tarėsi dėl jų panaudojimo, aktyviai dalyvavo sprendžiant švietimo pagalbos paslaugų kokybės gerinimo, Centro materialinės bazės atnaujinimo, mokymo priemonių, įrangos įsigijimo klausimus.

5. Įstaigos veiklos kokybės įsivertinimas.

Centro veikla organizuojama vadovaujantis Centro strateginės veiklos planu, pagal jį rengiamomis Centro padalinių metinėmis veiklos programomis. 2014 metais Centro veikla buvo planinga ir kryptinga: vykdomi informavimo, interesantų priėmimo, pokyčių inicijavimo, įgyvendinimo, bendravimo ir bendradarbiavimo tarp skyrių bei su socialiniais partneriais būdai. Parengtas ir rajono tarybos sprendimu pritartas Centro strateginis veiklos planas 2015-2020 metams. Centras, tobulindamas veiklos kokybę, atliko vidaus veiklos kokybės įsivertinimą. 2014 metų įsivertinimo išvados: 1) skirti dėmesį Vidaus ir darbo tvarkos taisyklių laikymuisi, atsakomybės už savo elgesį ugdymui; 2) siekti aukštesnės švietimo pagalbos paslaugų kokybės ir įvairovės; 3) didinti darbuotojų profesinę kvalifikaciją.

Kaip ir ankstesniais metais, daug dėmesio skiriama estetinės, saugios, funkcionalios edukacinės aplinkos atnaujinimui, šiuolaikinių mokymo priemonių, įrangos įsigijimui.

Centre dirba kompetentingi, reikiamą išsilavinimą ir kvalifikaciją turintys darbuotojai. 2014 metais Centre taikyta efektyvi planavimo bei darbuotojų skatinimo sistema, vykdyta atsakomybės už rezultatus kontrolė, materialiniai ir finansiniai ištekliai naudoti tikslingai. Centrui pakanka specialistų, maža buvo darbuotojų kaita.

2014 metais Priešgaisrinės tarnybos specialistai, patikrinimų metu, didesnių trūkumų neužfiksavo. Patikrinimo aktuose užfiksuoti trūkumai pašalinti.

6. Problemos, susijusios su įstaigos veikla ir vadovų siūlomi problemų sprendimo būdai.

Įvertinus 2014 metų Centro veiklos rezultatus, nustatytos problemos sąlygoja vidaus ir išorės faktorių: didėjant sunkią negalią turinčių lankytojų skaičiui, reikalingas papildomas transportas, pritaikytas neįgaliųjų pavėžėjimui bei trūksta patalpų DUS lankytojams. Reikia erdvesnių patalpų Suaugusiųjų ir jaunimo neformaliojo ugdymo skyriuje, kuriame veikia Trečiojo amžiaus universitetas, pakeisti morališkai pasenusius kompiuterius IT mokymo auditorijoje. Centro pastate, esančiame Radvilų g. 17 susidėvėjusi elektros instaliacija, reikalingas kabinetų, koridorių sienų ir lubų, lauko laiptų bei laiptinių remontas. Nepritaikyta sporto arena salės futbolo varžybų organizavimui, reikia įrengti apsaugines tinklo pertvaras, centriniame stadione, nebaigti sporto aikštynų atnaujinimo darbai, reikalingas jūrinis konteineris stadiono priežiūros inventoriui ir technikai saugoti, reikia atlikti bokso-imtynių pastato vidaus patalpų einamąjį remontą. 2015 metamas pateiktas prašymas Radviliškio rajono savivaldybės Tarybai dėl lėšų skyrimo minėtiems darbams atlikti.

Išlieka problema su 2011 m. lapkričio 1 d. pradėta naudoti buhalterine programa „MyLobster Trade“, kuri buvo nepritaikyta pedagogų darbo užmokesčio skaičiavimui ir neparuoštas tarifikacijos modulis. Kaip ir ankstesniais metais, buhalterės skaičiuojančios darbo užmokestį, dirbta su dviem programomis. Už „senąja“, antrąją darbo užmokesčio programą „Vira“ Centras ir toliau kas mėnesį patiria papildomas išlaidas ir žmogiškųjų resursų sąnaudas, kreiptasi į paslaugos teikėją su prašymu įdiegti naujoje programoje tarifikacijos modulį, minėtos programos įdiegimas kainuotų apie 58 tūkst. eurų.

Centro Suaugusiųjų ir jaunimo neformaliojo ugdymo skyrius koordinuoja ir organizuoja rajono dalykų mokytojų metodinę veiką. 2014 m. rajone veikia 25 metodiniai būreliai, kurių veiklą reglamentuoja Bendrieji metodinės veiklos organizavimo Radviliškio rajone nuostatai, patvirtinti Radviliškio r. savivaldybės administracijos direktoriaus 2006 m. rugsėjo 12 d. įsakymu Nr. A-643-(8.2). Rajono dalykų mokytojų metodiniams būreliams vadovauja pirmininkas, kurį renka metodinio būrelio taryba 2 metams. Už vadovavimą rajono metodiniam būreliui, pirmininkas negauna jokio atlygio, todėl dirbti šį prasmingą darbą trūksta noro ir motyvacijos. Būtų tikslinga, kad rajono dalykų mokytojų metodinių būrelių pirmininkai būtų atleisti nuo Centro organizuojamų kvalifikacijos tobulinimo renginių (iki 8 val. trukmės) dalyvio mokesčio, pakeičiant atitinkamą Radviliškio rajono savivaldybės tarybos sprendimą.

Direktorius	Vaidotas Jakavičius

PRITARTA

Radviliškio rajono savivaldybės tarybos

2015 m. kovo 26 d. sprendimu Nr. T-989

RADVILIŠKIO RAJONO SAVIVALDYBĖS ETNINĖS KULTŪROS IR AMATŲ CENTRO DIREKTORIAUS 2014 METŲ VEIKLOS ATASKAITA

1. Įstaigos pristatymas:

1.1. Biudžetinė įstaiga Radviliškio rajono savivaldybės Etninės kultūros ir amatų centras (adresas – Parko g. 8, 82297 Pakiršinio k., Baisogalos sen., Radviliškio r. sav.; el. p. pakirsiniodvaras@gmail.com, svetainė internete – www.pakirsiniodvaras.lt).

1.2. Įstaigos direktorė Elžbieta Karaliūtė, 8 metų vadybinio darbo stažas. Nuo 2015 m. sausio 1 d.iki rugsėjo 30 d.

Nuo 2015 m. spalio 1d. iki gruodžio 31 d. l.e. pareigas - Džiulija Džiaugienė.

1.3. Įstaigos darbuotojai:

Administracijos darbuotojai	Specialistai	Pagalbinis personalas
1	6	1

1.4. Įstaigos suteiktų paslaugų gavėjai:

Laikotarpis Paslaugų gavėjai
Fiziniai ir juridiniai asmenys	2014-01-01 iki 2014-12-31

1.5. Įstaigos veikla:

Kolektyvai/renginiai	Dalyviai
Studijos, būreliai, klubai	8	123
Iš jų: vaikų ir jaunimo	3	48
Tautodailės ir kitos parodos	15	320
Edukaciniai projektai	56	620
Pramoginės muzikos koncertai	3	260
Iš viso renginių	100	2 025
Iš jų: vaikų ir jaunimo	68	1 020

1.6. Finansavimo šaltiniai:

Finansavimo šaltiniai (tūkst. Lt)	175,0
1. Savivaldybės biudžetas
1.1. Savivaldybės biudžeto lėšos	173,2
1.2. Valstybės biudžeto specialiosios tikslinės dotacijos lėšos
1.3. Biudžetinių įstaigų pajamos (teikiamų mokamų paslaugų lėšos)	1,7
2. Kiti šaltiniai
2.1. ES paramos lėšos
2.2. Valstybės biudžeto lėšos
2.3. Paskolos lėšos
2.4. Kitų finansavimo šaltinių lėšos (parama ir kt.)

1.7. Biudžeto išlaidos:

Eil. Nr.	Išlaidų pavadinimas	Tūkst. Lt
1.	Darbo užmokestis su soc. draudimu	123,1
2.	Veiklai	43,8
3.	Infrastruktūrai išlaikyti	3,8
4.	Ilgalaikiam materialiniam turtui įsigyti	2,5
Iš viso:	173,2

2.	Įstaigos tikslai, veikla ir rezultatai.

2.1. Tikslai:

2.1.1. krašto tradicijų, papročių, tradicinių amatų išsaugojimas, atgaivinimas ir pereinamumas;

2.1.2. tradicinių amatų edukacinių programų rengimas ir įgyvendinimas;

2.1.3. etninės kultūros ir tradicinių amatų sklaida.

Veikla ir rezultatai.

Centras savo veikla tikslingai siekė saugoti, kaupti ir populiarinti Radviliškio krašto amatus ir amatininkus, sudaryti sąlygas profesionalaus meno sklaidos projektams įgyvendinti, puoselėti etninę kultūrą, plėtoti (švietėjišką) edukacinę veiklą, sudaryti sąlygas senųjų amatų ir tradicijų populiarinimui, tenkinti bendruomenės kultūrinius poreikius. Centre buvo surengti 56 edukaciniai užsiėmimai kuriuose dalyvavo 620 lankytojų. Edukacijų metu Centro darbuotojai ne tik papasakodavo apie dvaro istoriją, supažindindavo su jį valdžiusiais dvarininkais, bet ir demonstruodavo jau pagamintus gaminius, kvietė visus išbandyti savo sugebėjimus edukacinėse programose.

Radviliškio rajono savivaldybės etninės kultūros ir amatų centras dalyvavo 32 išvykose- mugėse, demonstravo amatus Smilgiuose (Panevėžio r. sav.), Pakruojyje, Šeduvoje, Baisogaloje, Burbiškio dvare, Radviliškyje. Per metus pagamintus gaminius, atitinkančius tautodailės tradicijas, amatininkai demonstravo Radviliškio, Šiaulių ir Panevėžio krašto tautodailės darbų parodose.

Būrelių veikla:

2014 m. Etninės kultūros ir amatų centre veiklą vykdė 8 darbuotojai (4,5 et.). Centre veikė 8 amatų būreliai iš jų - 3 jaunimo ir 5 suaugusiųjų. Būrelius lankė per 90 dalyvių. Visuomeniniais pagrindais Centre veikia odininkų būrelis „Mano batai buvo du“- jį lanko 25 dalyviai. 2014 m. Radviliškio rajono savivaldybės etninės kultūros ir amatų centre vyko įvairioms moksleivių ir suaugusių amžiaus grupėms skirti edukaciniai užsiėmimai: keramikos-žiedimo, lipdymo, odos apdirbimo, vilnos vėlimo, kiaušinių marginimo, žvakių liejimo, kūčiukų kepimo, žaislų iš šiaudelių rišimo, juostų audimo, medžio apdirbimo. 2014 m. organizuotas antrasis medžio drožėjų pleneras „Devyni darbai, dešimtas badas“. Plenere sukurtos 4 medinės skulptūros ir kelio rodyklė „Amatų centras“.

3. Įstaigos teikiamos paslaugos.

Edukacinė veikla, parodų, Valstybinių ir kalendorinių švenčių, atmintinų datų organizavimas.

4. Vadovo indėlis, tobulinant įstaigos administravimą.

Centro direktorė organizuoja ir koordinuoja centro veiklą, rūpinasi Centro veiklai tinkamomis patalpomis ir darbo organizavimui reikalingomis priemonėmis, valdo jam paskirtus asignavimus. Rūpinasi kultūros darbuotojų kvalifikacijos kėlimu, palaiko ryšius su valstybės ir savivaldybės institucijomis bei įstaigomis, visuomeninėmis organizacijomis. Nuosekli įstaigos veiklos planavimo sistema, numatanti ilgalaikį ir trumpalaikį planavimą, sudarė prielaidas efektyviam įstaigos funkcionavimui bei užtikrino sistemingo, kryptingo, kokybiško darbo oragnizavimą. Įstaigos nuostatuose iškeltiems tikslams įgyvendinti rengiau kultūrinės veiklos projektus.

5. Įstaigos veiklos kokybės įvertinimas.

Palankus mikroklimatas darbui ir būrelių veiklai. Vykdomas veiksmingas įstaigos bendravimas, bendradarbiavimas ir partnerystė su kitomis įstaigomis. Centras gali didžiuotis puikiais būrelių vadovų pasiekimais. Sėkmingai įgyvendinamos kultūros politikos kaitos gairės ir Etninės kultūros ir amatų centro strategija. Turto ir lėšų valdyme laikomasi skaidrumo ir efektyvumo principų.

6. Problemos, susijusios su įstaigos veikla ir vadovų siūlomi problemų sprendimo būdai.

Problema	Siūlomas sprendimo būdas
Trūksta patalpų amatininkų darbui	Skirti papildomas patalpas ūkinei veiklai
Etnines kultūros propagavimui trūksta etnografinio kolektyvo, kuris paįvairintų edukacines programas	Skirti 0,5 etato etnografinio kolektyvo vadovui

L.e. direktorės pareigas Džiuljeta Džiaugienė

PRITARTA

Radviliškio rajono savivaldybės tarybos

2015 m. kovo 26 d. sprendimu Nr. T-989

ŠEDUVOS KULTŪROS IR AMATŲ CENTRO DIREKTORIAUS

2014 METŲ VEIKLOS ATASKAITA

1. Įstaigos pristatymas:

1.1. Kontaktinė informacija (Juridinis statusas, pavadinimas, filialai ar skyriai, adresas, telefonas, el. paštas, interneto svetainė).

Biudžetinė įstaiga Šeduvos kultūros ir amatų centras (adresas – Vilniaus g. 1 82225 Šeduva, Šeduvos miesto sen., Radviliškio r. sav.; tel. (8 422) 56 209, el. p. seduvoskultura@gmail.com, interneto svetainė – www.seduvoskultura.lt).

1.2. Įstaigos vadovas (Vardas, pavardė, vadybinio darbo stažas, vadybinė kvalifikacinė kategorija).

Natalija Borgerdt, 21 metai vadybinio darbo stažo, menų magistro kvalifikacinis laipsnis.

1.3. Įstaigos darbuotojai:

Administracijos darbuotojai	Specialistai	Pagalbinis personalas
2 (vnt.)	4 (vnt.)	2 (vnt.)

1.4. Įstaigos suteiktų paslaugų gavėjai:

Paslaugų gavėjai	Laikotarpis
Fiziniai ir juridiniai asmenys	2014-01-01 iki 2014-12-31

1.5. Finansavimo šaltiniai:

Finansavimo šaltiniai (tūkst. Lt)	Lėšos (tūkst. Lt)
1. Savivaldybės biudžetas	239,5
1.1. Savivaldybės biudžeto lėšos	228,5
1.2. Valstybės biudžeto specialiosios tikslinės dotacijos lėšos	8,8
1.3. Biudžetinių įstaigų pajamos (spec. lėšos)	2,2
2. Kiti šaltiniai	25,4
2.1. ES paramos lėšos	0
2.2. Valstybės biudžeto lėšos-(Darbo birža)	7,9
2.3. Paskolos lėšos	0
2.4. Kitų finansavimo šaltinių lėšos (projektai, parama, Savivaldybės mero fondo lėšos, VMĮ-2pr. ir kt.)	17,5

1.6. Biudžeto išlaidos.

Išlaidų pavadinimas	Kasinės išlaidos (tūkst. Lt)
Darbo užmokesčio	96,8
Socialinio draudimo įmokos	30
Ryšių paslaugos	2,3
Transporto išlaidos	13,7
Spaudiniai	0,2
Kitos prekės	18,6
Komandiruotės	0,8
Kvalifikacijos kėlimas	0
Komunalinės paslaugos	19,8
Kitos paslaugos	41,6
Kitiems einamiesiems tikslams	0,5
Ilgalaikio materialaus turto įsigijimas	13
Ilgalaikio nematerialaus turto įsigijimas	0
Iš viso išlaidų:	273,3

2.	Įstaigos tikslai, veikla ir rezultatai.

2.1. Tikslai:

2.1.1. saugoti ir puoselėti Šeduvos krašto tradicinę kultūrą, papročius bei amatus, užtikrinti jų atgaivinimą bei perimamumą;

2.1.2. puoselėti, kurti ir plėtoti etninę ir mėgėjų meno kultūrą bei tradicijas;

2.1.3. sudaryti sąlygas kiekvienam bendruomenės nariui dalyvauti kūrybinėje veikloje ir tradicinių amatų užsiėmimuose;

2.1.4. ugdyti, formuoti ir tenkinti visuomenės poreikius profesionaliajam ir mėgėjų menui, etninei kultūrai.

Veikla ir rezultatai: 2014 metais Šeduvos miesto kultūrinė veikla pradėta vykdyti renovuotame Kultūros ir amatų centre su puikia 150 vietų koncertine sale, grimo ir repeticijų kambariais ir net parodų sale. Todėl puikiais koncertais buvo paminėtos visos valstybinės šventės, surengtos įvairios parodos, organizuoti profesionalaus meno renginiai, edukaciniai užsiėmimai, tradicinės ir naujos šventės bei festivaliai. Per 2014 metus Šeduvos kultūros ir amatų centre surengti 163 renginiai.

Kultūros centre aktyvią koncertinę veiklą vykdė 13 meno mėgėjų kolektyvų ir būrelių bei klubas.

Kolektyvų veikla:

2014 metais Šeduvos kultūros ir amatų centre veikė dvi liaudiškos muzikos kapelos: suaugusiųjų – „Užuovėja“ ir vaikų ir jaunimo kapela „Jaunimėlis“. Vadovas Edvinas Kažukauskas geba išmokyti jaunus žmones groti akordeonu, būgnais, kontrabosu ir net smuiku, žinoma, lavinami ir dainininkai, tokiu būdu vyksta tradicijų perdavimas jaunajai kartai. Kapelos labai aktyviai koncertavo visus metus, buvo per 20 išvykų į visos Lietuvos miestelius ir kaimus, dalyvauta Latvijos Bauskės miesto šventėje, koncertuota Šeduvos kultūros ir amatų centro organizuojamuose festivaliuose ir šventėse. Šių kolektyvų repertuaras sudarytas iš vietinių talentingų žmonių kuriamų dainų ir instrumentinės muzikos.

Centre plačiai išplėtota teatrinė veikla. Šeduvos kultūros ir amatų centre dirba profesionali režisierė Izolina Stanulienė, daugelio masinių renginių režisierė ir vedėja. Jos iniciatyva Centre veikia visoje Lietuvoje mėgiama humoro grupė „Sprandžina“, 2014 metais pristačiusi naują programą „Tuštybės mugė“, aktyviai koncertuojanti visoje Lietuvoje (surengta per 30 išvykų). I. Stanulienė subūrė ir vaikų teatro grupę „Laumžirgiai“ (20 narių), per Kalėdų šventes šeduviams buvo pristatytas spektaklis „Kalėdų žvaigždė“. Centre kuria spektaklius ir Suaugusiųjų mėgėjų teatras, vadovaujamas Izolinos Staniulienės. Režisierė pastatė spektaklį pagal R. Narečionio pjesę „Operacija VAM“, kurį vaidino Butėnų bendruomenės namuose, Sidabravo, Vosyliškio kultūros namuose. 2014 m. pab. Pradėtas statyti naujas spektaklis – V. Rezčikovo „Dievo bausmė“. Teatro mėgėjams surengtos išvykos į Daugyvenės kultūros istorijos muziejaus-draustinio Kleboniškio buities skyriuje vykusius Klojimo teatro spektaklius.

Iki rugsėjo mėn. Kultūros ir amatų centre dirbo puiki chorvedė Aurelija Meškauskienė, jos iniciatyva buvo suburti net 2 kolektyvai. Tai – moterų vokalinis ansamblis „Bongo“ ir moterų choras, puikiai pasirodęs Dainų šventės atrankoje ir Lietuvos dainų šventėje „Čia – mūsų namai“. Deja, A. Meškauskienė dėl didelio užimtumo pasitraukė iš Kultūros ir amatų centro veiklos.

Siekiant išsaugoti ir propaguoti Šeduvos „Babos“ – Emilijos Brajinskienės – surinktą medžiagą apie Šeduvos krašto tradicijas, dainas, pasakas ir kt., 2015 m. lapkričio mėn. Kultūros ir amatų centre pradėjo dirbti profesionali folkloro specialistė Evelina Stalgienė. Ji sėkmingai bendradarbiauja su Emilija Brajinskiene ir kuria naują folkloro ansamblį, talkina ir liaudiškos muzikos ansambliams pasirenkant kūrinius ar ruošiant programas.

Centre repetuoja Dirbančio jaunimo šokių kolektyvas (vadovė Joana Vasiliauskienė). Šis kolektyvas dalyvavo Šeduvos miesto bendruomenės dešimtmečio šventėje. Nuo spalio mėnesio Šeduvos kultūros ir amatų centre pradėjo repetuoti Linijinių šokių grupė, vadovaujama Edmundo Verpetinsko. Centre savo veiklai randa vietos ir Senjorų klubas „Šeduvos svajokliai“.

Centre puoselėjami įvairūs amatai: mezgama, veliama vilna, rišamos puokštės, lipdoma iš molio. Vyksta edukaciniai užsiėmimai, su kultūros darbuotojais organizuojami bendri renginiai. 2014 metais surengtas senjorų sambūris „Būryje smagiau“. Gruodžio 27 dieną vyko Šeduvos amatininkų paroda-pardavimas, kur amatininkai nustebino savo puikiais rankdarbiais, o jaunojo tautodailininko Mindaugo Karaliaus išskirtiniai darbai buvo įvertinti Liaudies kultūros centro Etnografijos skyriaus darbuotojų. Bendruomenės tautodailininkai dalyvavo Amatų šventėse Radviliškyje ir Grinkiškyje.

Centre nuolat vykdyti ir edukaciniai užsiėmimai: gėlių iš popieriaus gaminimas, keramikos, molio dirbinių kūrimas, Užgavėnių kaukų gamyba papjė mašė būdu, kiaušinių marginimo vašku pamokos.

Šeduvos kultūros ir amatų centras 2014 metais be valstybinių švenčių organizavo ir kitus miesto renginius:

-	Aurelijos Meškauskienės iniciatyva, minint Tėvo dieną, surengtas pirmasis respublikinis jaunimo ir suaugusiųjų vokalinių ansamblių festivalis-konkursas „Muzika kalba tėčiui“. Festivalio-konkurso tikslas – plėtoti vokalinės muzikos žanrą, skatinti kurti dainas apie tėtį, suburti miesto gyventojus kultūrinei veiklai. Konkurse dėl geriausiojo vardo varžėsi vokaliniai-instrumentiniai iš Šiaulių, Vilniaus, Jurbarko, Kėdainių, Radviliškio miestų ir rajonų. Festivalį-konkursą sudarė dvi dalys: pirmojoje dainavo jaunieji atlikėjai, o antrojoje – suaugusiųjų vokaliniai ansambliai. Kolektyvus savo pasirodymais džiugino Šeduvos gimnazijos vaikų tautinių šokių kolektyvas (vadovė Eglė Ivoškevičienė), Šeduvos gimnazijos šokių studija „Vaivorykštė“.

-	Per Atvelykį Šeduvos kultūros ir amatų centro kapelos „Jaunimėlis“ iniciatyva surengtas vaikų ir jaunimo liaudiškos muzikos festivalis „Zuikio margutis“, kurio tikslas – tradicijų perdavimas vaikams ir jaunimui bei sudarytos galimybės išreikšti vaikų kūrybinei saviraiškai. Koncertas „Zuikio margutis“ buvo perpintas velykiniais žaidimais. Festivalio metu surengta saugaus eismo akcija. Jos metu visi dalyviai buvo pakviesti papuošti kelio ženklų lipdukais, piešiniais viena iš didžiulio margučio detalių – Gyvate, simbolizuojančia saugų kelią. Renginyje dalyvavo 6 vaikų ir jaunimo kapelos.

-	Joninės – tradicinė Šeduvos miesto gimtadienio šventė – prasidėjo šventosiomis Mišiomis už gyvus ir mirusius šeduvius. Atnašas nešė Anykščių istorinio klubo „Baltoji pavana“ nariai. Iš bažnyčios šventinė Centro meno kolektyvų, gimnazijos šokėjų, pučiamųjų instrumentų orkestro, Raudondvario raitelių, miesto įstaigų, organizacijų ir svečių eisena nusidriekė iki Laisvės aikštės, kurioje visa šventė ir vyko. Buvo perskaitytas dekretas apie miesto įkūrimą, nugriaudėjo 3 patrankų salvės, skirtos Magdeburgo teisių suteikimo 360 metų sukakčiai, Ukmergės karo istorijos klubas LDK kariai stovėjo garbės sargyboje, vėliau atliko karinius manevrus. Šventės metu buvo pagerbti Šeduvos miesto garbės piliečiai: Lietuvos Respublikos Ministras Pirmininkas, kraštietis Algirdas Butkevičius ir buvęs ilgametis Šeduvos miesto seniūnas Kostas Dočkus. Renginyje koncertavo Šeduvos meno kolektyvai, Radviliškio rajono meno kolektyvai, grupės „Picaso“ ir „Jonis“.

-	Per Žolinę Šeduvoje vyko garsūs atlaidai, o parke surengtas keturioliktasis liaudiškos muzikos kapelų festivalis „Žolinės vainikas“. Projektą iš dalies (5 000 Lt) finansavo Lietuvos kultūros taryba bei Radviliškio rajono savivaldybė (500 Lt). Šventėje pirmą kartą koncertavo svečiai iš Latvijos – Bauskės savivaldybės Ceraukstės valsčiaus ansamblis „Laukam pāri“ (vadovė Elina Kūla–Bražė). Festivalyje koncertines programas atliko 9 kapelos iš visos Lietuvos. Sutemus suliepsnojo šventės laužas, dangų nušvietė fejerverkų ugnys.

Iš keturių Šeduvos kultūros ir amatų centro darbuotojų parengtų projektų net du buvo finansuojami Lietuvos kultūros tarybos fondo lėšomis. Tai – jau minėtos Žolinės, kurios organizavimui skirti 5 000 Lt, ir profesionalaus meno sklaidai regione skirtas projektas „Šiaulių krašto menininkų kūryba – Šeduvai“ (skirta 10 000 Lt). Šio projekto dėka Šeduvoje suorganizuoti 6 profesionalių atlikėjų renginiai. Šiuo projektu buvo pasiektas tikslas – skleisti regione profesionaliojo meno renginius, po truputį Šeduvos miesto seniūnijos žmonės pratinami prie kamerinės muzikos skambėjimo, instrumentinio klasikinių kūrinių atlikimo, vokalinio-operinio dainavimo. Malonu, kad šie renginiai yra lankomi. Šeduviams rodomi profesionalių dailininkų nutapyti paveikslai, profesionalių aktorių skaitoma poezija ar vaidinami spektakliai, pristatomi poetai bei kitokių knygų autoriai.

Šeduvos kultūros ir amatų centro darbuotojai dalyvavo ir savo kvalifikaciją kėlė įvairiuose seminaruose ir mokymuose. Izolina Stanulienė Vilniuje mokėsi rišti tradicinius šiaudinius sodus, teatrinio meno paslapčių mokėsi Indubakių (Utenos r.) stovykloje, išklausė Klaipėdos universiteto docenčių Danutės Vaigauskaitės ir Irenos Bierontaitės paskaitų ciklą apie netradicinių renginių organizavimą ir atsipalaidavimo pratimų naudą aktoriams, meno mėgėjams.

3. Įstaigos teikiamos paslaugos.

Renginių organizavimas, meno kolektyvų pasirodymas, renginių reklamavimas.

4. Vadovo indėlis, tobulinant įstaigos administravimą.

Organizuojami darbuotojų pasitarimai, kurių metu aptariamos problemos, organizaciniai bei ūkiniai klausimai. Darbuotojai skatinami nuolat kelti kvalifikaciją, dalyvauti kitų kultūros įstaigų organizuojamuose renginiuose. Aktyviai bendradarbiaujama su kitomis Šeduvoje veikiančiomis įstaigomis: Šeduvos gimnazija, Šv. Kryžiaus Atradimo parapija, Šeduvos lopšeliu-darželiu, Šeduvos globos namais ir Šeduvos miesto seniūnija. 2014 metais įsigyti 3 nauji kompiuteriai, kontrabosas. Buvo inicijuotas profesionalaus meno projektas „Šiaulių krašto menininkai – Šeduvai“, kuris buvo finansuotas Lietuvos kultūros tarybos lėšomis (skirta 10 000 Lt), pasinaudojant ryšiais su Šiaulių krašte kūrusiais menininkais, Šeduvoje surengti išskirtiniai koncertai, sulaukę publikos pripažinimo.

2014 m. pradėtas kurti folkloro ansamblis. Prasidėjo linijinių šokių repeticijos. Pasirašytos bendradarbiavimo sutartys su Lietuvos valstybine Filharmonija, Valstybiniu kameriniu choru „Polifonija“, Šiaulių koncertine įstaiga „Saulė“.

Palaikomi ryšiai su Lietuvos liaudies kultūros centru, Lietuvos Respublikos kultūros ministerijos Regionų skyriumi.

5. Įstaigos veiklos kokybės įvertinamas.

Šeduvos kultūros ir amatų centro bendruomenė didžiuojasi savo organizacija ir kuria teigiamą jos įvaizdį. Sukurtas palankus mikroklimatas darbui ir mėgėjų meno, klubų, studijų, būrelių veiklai. Vykdomas veiksmingas įstaigos bendravimas, bendradarbiavimas ir partnerystė su kitomis įstaigomis. Centre dirba aktyvūs, kūrybingi ir motyvuoti darbuotojai. Centras gali didžiuotis puikiais mėgėjų meno kolektyvų pasiekimais. Visapusiškai rūpinamasi kolektyvo nariais ir jų kvalifikacija. Sėkmingai įgyvendinamos kultūros politikos kaitos gairės ir Kultūros ir amatų centro strategija. Turto ir lėšų valdyme laikomasi skaidrumo ir efektyvumo principų.

6. Problemos, susijusios su įstaigos veikla ir vadovų siūlomi problemų sprendimo būdai.

Problema	Siūlomas sprendimo būdas
Trūksta patalpų amatininkų darbui, dekoracijų, koncertinių rūbų sandėliavimui	Skirti papildomas patalpas ūkinei veiklai
Trūksta drabužių kolektyvams, instrumentų mėgėjų meno kolektyvams ir įrangos amatų plėtojimui	Tikslingai planuoti trūkstamo turto, priemonių įsigijimą, ieškoti rėmėjų ar rengti ir teikti įvairius projektus
Trūksta garso ir apšvietimo operatoriaus ir dailininko etatų	Didesnis darbo užmokesčio fondas

Direktorė	Natalija Borgerdt

PRITARTA

Radviliškio rajono savivaldybės tarybos

2015 m. kovo 26 d. sprendimu Nr. T-989

RADVILIŠKIO RAJONO SAVIVALDYBĖS DAUGYVENĖS KULTŪROS ISTORIJOS MUZIEJAUS-DRAUSTINIO DIREKTORIAUS 2014 METŲ VEIKLOS ATASKAITA

1. Įstaigos pristatymas:

1.1. Kontaktinė informacija (Juridinis statusas, pavadinimas, filialai ar skyriai, adresas, telefonas, el. paštas, interneto svetainė).

Biudžetinė įstaiga Daugyvenės kultūros istorijos muziejus-draustinis; skyriai: Šeduvos kraštotyros, Kleboniškių kaimo buities istorijos, Burbiškio dvaro istorijos. Adresas – Burbiškio k., Pakalniškių sen., Radviliškio r. sav.; tel.: (8 422) 42 001, 56 110; el. p. daugyvenesmuz@gmail.com; interneto svetainė – www.daugyvenesmuziejus.lt.

1.2. Įstaigos vadovas (Vardas, pavardė, vadybinio darbo stažas, vadybinė kvalifikacinė kategorija).

Egidijus Prascevičius, 34 metų vadybinio darbo stažas.

1.3. Įstaigos darbuotojai:

Administracijos darbuotojai	Specialistai	Pagalbinis personalas
(vnt.)	(vnt.)	(vnt.)
4	8	18

1.4. Įstaigos suteiktų paslaugų gavėjai:

Laikotarpis Paslaugų gavėjai	2014-01-01–2014-12-31 (pavieniai lankytojai)	2014-01-01–2014-12-31 (organizuoti lankytojai)
Lankytojai	41 630	9 277

Bendras lankytojų skaičius – 50 907 lankytojai. Lankytojai buvo atvykę iš įvairių miestų ir rajonų. Organizuotos ekskursijos lankėsi iš užsienio: Ukrainos, Rusijos, Turkijos, Italijos, Švedijos, Šveicarijos, Norvegijos, Latvijos, Graikijos, Italijos, Anglijos.

1.5. Finansavimo šaltiniai:

Finansavimo šaltiniai (tūkst. Lt)	Lėšos (tūkst. Lt)
1. Savivaldybės biudžetas
1.1. Savivaldybės biudžeto lėšos	524,9
1.2. Valstybės biudžeto specialiosios tikslinės dotacijos lėšos	15,3
1.3. Biudžetinių įstaigų pajamos	270,1
2. Kiti šaltiniai
2.1. ES paramos lėšos
2.2. Valstybės biudžeto lėšos
2.3. Paskolos lėšos
2.4. Kitų finansavimo šaltinių lėšos (parama ir kt.)	34,7

1.6. Biudžeto išlaidos:

darbo užmokestis – 462,3 tūkst. Lt;

soc. draudimo įmokos – 143,0 tūkst. Lt;

ryšių paslaugos – 9,6 tūkst. Lt;

transporto išlaikymas – 24,3 tūkst. Lt;

apranga ir patalynė – 2,0 tūkst. Lt;

spaudiniai – 1,8 tūkst. Lt;

kitos prekės – 38,0 tūkst. Lt;

komandiruotės – 1,2 tūkst. Lt;

kvalifikacijos kėlimas – 0,4 tūkst. Lt;

ilgalaikio turto einamasis remontas – 30,0 tūkst. Lt;

komunalinės paslaugos – 38,3 tūkst. Lt;

kitos paslaugos – 47,0 tūkst. Lt;

ilgalaikio turto įsigijimas – 12,4 tūkst. Lt.

Iš viso panaudota biudžeto lėšų – 810,3 tūkst. Lt.

Gauta ir panaudota viešųjų darbų finansavimui: iš rajono Savivaldybės – 64,5 tūkst. Lt, iš Šiaulių teritorinės darbo biržos – 82,7 tūkst. Lt.

2. Įstaigos tikslai, veikla ir rezultatai.

1.	Pagrindiniai muziejaus tikslai:

1.1.	kaupti muziejines vertybes, papildyti jomis jau esančius ir formuoti naujus muziejinius rinkinius, Lietuvos Respublikos kultūros ministro nustatyta tvarka priimti archeologinių kasinėjimų metu rastus radinius;

1.2.	užtikrinti sukauptų muziejinių vertybių apskaitą ir apsaugą bei muziejinių vertybių prieinamumą visuomenei;

1.3.	tyrinėti, klasifikuoti muziejines vertybes bei rinkinius ir jų atspindimus visuomenės bei gamtos raidos procesus;

1.4.	konservuoti, restauruoti muziejines vertybes;

1.5.	supažindinti visuomenę su muziejinėmis vertybėmis bei jų rinkiniais: rengti nuolatines ir laikinas ekspozicijas, parodas, publikuoti mokslinių tyrinėjimų rezultatus, muziejinių vertybių katalogus, rengti populiarinančius leidinius, dirbti šviečiamąjį darbą.

2.	Svarbiausieji uždaviniai yra nekilnojamųjų kultūros vertybių, perduotų Daugyvenės kultūros istorijos muziejui-draustiniui, saugojimas, tvarkymas ir restauravimas bei muziejinių vertybių rinkimas, saugojimas, tyrinėjimas ir eksponavimas.

3.	Atlikdamas šiuos uždavinius, Daugyvenės kultūros istorijos muziejus-draustinis:

3.1.	tyrinėja krašto archeologijos ir mitologijos paminklus, miestų, miestelių, dvarų ir kaimų istoriją, architektūrą, buitį, liaudies meną ir papročius;

3.2.	tyrinėja Šeduvos miesto ir apylinkių istoriją, kaupia eksponatus, rengia muziejines ekspozicijas;

3.3.	tyrinėja Kleboniškių ir kitų kaimų istoriją ir architektūrą, išliekamąją vertę turinčius liaudies architektūros pastatus perkelia į Kleboniškių kaimą. Formuoja sodybas ir atkuria gatvinį-rėžinį kaimą, stato kitus būdingus statinius, kaupia eksponatus ir rengia ekspozicijas;

3.4.	tyrinėja Burbiškio ir kitų dvarų istoriją. Remontuoja, restauruoja išlikusius Burbiškio dvaro sodybos pastatus ir parko statinius, atkuria dvaro sodybą ir parką su visais komponentais, kaupia eksponatus ir rengia muziejines ekspozicijas bei patalpas turistų apgyvendinimui;

3.5.	saugo, tvarko, tyrinėja ir ruošia turistų lankymui Daugyvenės (Raginėnų) archeologinių paminklų kompleksą;

3.6.	teikia paslaugas ekskursantams ir turistams;

3.7.	dalyvauja bendrose apskrities muziejinėse programose;

3.8.	organizuoja su muziejaus veikla susijusius kultūros renginius;

3.9.	stebi ir fiksuoja krašto kultūros vertybių būklę.

4. Muziejus komplektuoja:

4.1. Šeduvos kraštotyros skyriuje – archeologijos, liaudies meno, miestų ir miestelių istorijos ir etnografijos eksponatus;

4.2. Kleboniškių kaimo buities skyriuje – kaimų istorijos, architektūros, buities, meno, amatų, žemdirbystės bei technikos eksponatus;

4.3. Burbiškio dvaro istorijos skyriuje – dvarų istorijos, buities, dailės, technikos eksponatus.

Veikla ir rezultatai

Daugyvenės kultūros istorijos muziejaus-draustinio skyrius per 2014 metus aplankė 50 907 lankytojai.

Burbiškio dvaro ekspozicijoje iš viso apsilankė 41 391 lankytojas, iš jų: pavienių lankytojų – 35 540, organizuotų – 5 851.

Kleboniškių kaimo ekspozicijoje per 2014 metus apsilankė 9 496 lankytojai, iš jų: 6 070 – pavieniai lankytojai, 3 426 – organizuoti lankytojai.

Šeduvos kraštotyros skyriaus fonduose apsilankė 20 lankytojų.

Organizuotų ekskursijų Daugyvenės kultūros istorijos muziejuje-draustinyje iš viso buvo 244, iš jų: Burbiškio dvaro ekspozicijoje – 212, Kleboniškių kaimo ekspozicijoje – 32. Pavieniams lankytojams pažintinė informacija buvo pateikta 568 kartus.

Daugyvenės kultūros istorijos muziejuje-draustinyje surengtos muzikinių dėžučių, gramofonų, klinkstonų, patefonų, aristonų ir senovinių automobilių parodos. Pristatyta dailininkės Ilonos Žvinakienės tapybos darbų paroda. Taip pat buvo surengtos Užgavėnių kaukių bei margučių parodos.

Vykdytas nuolatinis darbas renkant ikonografinę medžiagą, susijusią su dvarų ir etnine kultūra. Suskaitmeninta įvairi ikonografinė ir tekstinė medžiaga dvarų istorijos ir kita istorine tematika. Parengtas straipsnis (istoriniam ir meno žurnalui „Radviliškio kraštas“) apie Moniūnų dvarą. Burbiškio dvaro aprašymas įtrauktas į knygą „Lietuvos dvarai ir pilys“. Išleistas kalendorius „Nuo žydėjimo iki žydėjimo“ su Burbiškio dvaro vaizdais, nutapytais dailininkės Ilonos Žvinakienės.

2014 m. kartą per mėnesį tikrintos visų Daugyvenės kultūros istorijos muziejui-draustiniui priklausančių skyrių saugyklos ir ekspozicijos. Taip pat patikrinti Burbiškio dvaro istorijos skyriaus pagrindinio 1 726 ir pagalbinio fondo 54 eksponatai, Šeduvos kraštotyros skyriaus knygų rinkinio 582 eksponatai.

Daugyvenės kultūros istorijos muziejus-draustinis 2014 m. organizavo 5 išvykas eksponatų įsigijimo klausimais į Radviliškio, Panevėžio, Šiaulių miestus ir rajonus. Įsigyti ir įrašyti į pirminės apskaitos knygas 382 eksponatai. Buvo tęsiami darbai prižiūrint eksponatus. Tęstas eksponatų sisteminių sąrašų sudarymas.

Muziejuje-draustinyje nuolat vykdyti tvarkymo ir objektų priežiūros darbai: prižiūrėta ir tvarkyta muziejaus teritorija, teritorija apie Kleboniškių kaimo vėjo malūną, Kleboniškių pušynas, Kleboniškių piliakalnio, Raginėnų piliakalnio ir Raginėnų pilkapyno teritorija, išvalyta ir sutvarkyta apie 2,0 ha miško parko.

Tulpių kolekcija papildyta 20 naujų rūšių.

2014 m. Daugyvenės kultūros istorijos muziejuje-draustinyje renginiai:

	kovo 2 d. Kleboniškių kaimo buities skyriuje vyko žiemos išvarymo šventė – Užgavėnės;

	balandžio 26 d. surengtos tradicinės vaikų Velykėlės „Velykų bobutės dovanos“ Kleboniškių kaimo buities skyriuje;

	gegužės 10 d. Burbiškio dvaro parke surengtas kasmetinis Burbiškio dvaro festivalis – Tulpių žydėjimo šventė. Dalyviai: valstybinis pučiamųjų instrumentų orkestras „Trimitas“, smuikininkių trio „Electric Ladies“, užsienio svečių meno kolektyvai, teatralizuota grupė „Boogie nights“. Dvaro kiemelyje koncertavo Radviliškio rajono mėgėjų meno kolektyvai, vaikų miestelyje – Radviliškio rajono mokyklų mokiniai, dvaro parko salelėse buvo rodomos rajono gimnazijų mokinių programos;

	gegužės 17 d. surengtas vaidybinio-dokumentinio filmo „Donaleitis“ pristatymas Burbiškio dvaro kino salėje, susitikimas su kūrybine grupe;

	birželio 4 d. kartu su Šeduvos lopšeliu-darželiu surengtas tarptautinis „Comenius“ programos projektas „Liaudies žaidimai, legendos ir tradicijos“ Kleboniškių kaimo buities skyriuje;

	birželio 6 d. Kleboniškių kaime vyko Panevėžio miesto vaikų dailės mokyklos vasaros praktika-pleneras;

	birželio 28 d. Kleboniškių klojime pristatytas Raseinių rajono Šiluvos kultūros namų teatro spektaklis – K.Čiplio-Vijūno komedija „Maušos karčema“;

	liepos 5 d. Raginėnų ir Kleboniškių piliakalnių, Kleboniškių kaimo teritorijoje vyko dviračių žygis „Radviliškio piliakalnių kelias“;

	liepos 12 d. Burbiškio dvaro salėje surengtas dainų autorės ir atlikėjos Gintarės Juknaitės bei būgnininko Kipro Čėsnos koncertas;

	liepos 19 d. Kleboniškių klojime pristatytas Panevėžio rajono Krekenavos kultūros namų teatro spektaklis – R. Paciukonio komedija „Ko vėjas neįpūtė“;

	rugpjūčio 9 d. Burbiškio dvaro parke surengtas akordeonisto Lino Onaičio ir smuikininkės Jolantos Damaševičienės koncertas;

	rugpjūčio 16 d. Kleboniškių kaimo klojime pristatytas Šiaulių rajono Kurtuvėnų folkloro ansamblio „Kurtuove“ klojimo teatro spektaklis – V. Krėvės komedija „Žemaitukas“;

	rugsėjo 13 d. Kleboniškių kaimo klojime pristatytas Pakruojo rajono Juozo Paukštelio centrinės bibliotekos Guostagalio filialo mėgėjų teatro spektaklis – K. Skinskio komedija „Moderniška kaimo moteris“;

	rugsėjo 19 d. Burbiškio dvaro kino salėje įvyko respublikinė konferencija „Literatūros kanonas. Kristijonas Donelaitis“, skirta poeto 300-osioms gimimo metinėms, kurioje dalyvavo šalies pedagogai;

	rugsėjo 20 d. Burbiškio dvaro kino salėje parodytas prancūzų režisieriaus Michelio Hazanavičiaus filmas „Artistas“;

	rugsėjo 26 d. Burbiškyje įvyko rajono gražiausių sodybų apdovanojimai;

	spalio 10 d. Burbiškio dvaro salėje surengtas Vietos savivaldos dienos minėjimas.

3. Įstaigos teikiamos paslaugos.

Kleboniškių kaimo buities ekspozicijos lankymas, Burbiškio dvaro istorijos ekspozicijos lankymas, ekskursijų organizavimas, gido paslaugos, ekspozicijų ir eksponatų fotografavimas ir filmavimas, Burbiškio dvaro svečių namų kambarių nuoma, Burbiškio dvaro ledainės nuoma, Burbiškio dvaro virtuvės nuoma, Burbiškio dvaro rūmų patalpų nuoma, kultūrinių renginių lankymas. Konferencijų salės nuoma.

4. Vadovo indėlis, tobulinant įstaigos administravimą.

Kryptingai ir planuotai vykdytas turto ir lėšų administravimas. Lėšos panaudotos pagal paskirtį. Darbuotojų profesinė kompetencija kelta seminaruose ir kvalifikacijos kėlimo kursuose. Kolektyvas telktas įstaigos tikslams ir uždaviniams įgyvendinti.

Buvo nuolat atnaujinama Daugyvenės kultūros istorijos muziejaus-draustinio interneto svetainė.

Gerinama paslaugų kokybė atsižvelgiant į lankytojų poreikius: vertinant nuomonę, pastebėjimus.

Rūpintasi palankių darbo sąlygų sudarymu darbuotojams.

5. Įstaigos veiklos kokybės įsivertinimas.

Daugyvenės kultūros istorijos muziejaus-draustinio 2014 metų veiklos kokybę vertiname gerai.

6. Problemos, susijusios su įstaigos veikla ir vadovų siūlomi problemų sprendimo būdai.

Kokybiškam lankytojų aptarnavimui trūksta specialistų, techninių specialistų, ekspozicijų prižiūrėtojų, maži atlyginimai. Reikia didinti etatų skaičių.

Daugyvenės kultūros istorijos muziejaus-draustinio

direktorius Egidijus Prascevičius

PRITARTA

Radviliškio rajono savivaldybės tarybos

2015 m. kovo 26 d. sprendimu Nr. T-989

RADVILIŠKIO RAJONO SAVIVALDYBĖS VIEŠOSIOS BIBLIOTEKOS DIREKTORIAUS 2014 METŲ VEIKLOS ATASKAITA

1. Įstaigos pristatymas.

1.1.	Kontaktinė informacija (Juridinis statusas, pavadinimas, filialai ar skyriai, adresas, telefonas, el. paštas, interneto svetainė).

Biudžetinė įstaiga Radviliškio rajono savivaldybės viešoji biblioteka, 24 kaimo filialai ir 1 miesto filialas.

Adresas – Dariaus ir Girėno g. 9, Radviliškis; tel./faks. (8 422) 53 168; el. p. aldona@radviliskis.rvb.lt; interneto svetainė – www.radviliskiobiblioteka.lt.

1.2. Įstaigos vadovas (Vardas, pavardė, vadybinio darbo stažas, vadybinė kvalifikacinė kategorija). Direktorė Aldona Januševičienė, darbo stažas – 28 m.

1.3. Įstaigos darbuotojai:

Administracijos darbuotojai	Specialistai	Pagalbinis personalas
3	28	5

1.4. Įstaigos suteiktų paslaugų gavėjai:

Laikotarpis Paslaugų gavėjai	2014 Metai (visoje sistemoje)	Radviliškio viešojoje bibliotekoje
Dirbantieji – 25,4%; bedarbiai – 10,5%; pensininkai – 9,3%; moksleiviai, studentai – 46,9%; neįgalieji – 3,0%; kiti – 4,8 %	Dirbantieji – 27,0%; bedarbiai – 9,0%; pensininkai – 7,2%; moksleiviai, studentai – 50,1%; neįgalieji – 2,4%; kiti – 4,3%

1.5. Finansavimo šaltiniai:

Finansavimo šaltiniai (tūkst. Lt)	Lėšos (tūkst. Lt)
1. Savivaldybės biudžetas
1.1. Savivaldybės biudžeto lėšos	1 797,6
1.2. Valstybės biudžeto specialiosios tikslinės dotacijos lėšos
1.3. Biudžetinių įstaigų pajamos	17,0
2. Kiti šaltiniai
2.1. ES paramos lėšos
2.2. Valstybės biudžeto lėšos	99,9
2.3. Paskolos lėšos
2.4. Kitų finansavimo šaltinių lėšos (parama ir kt.)	39,4
1 953,9

1.6. Biudžeto išlaidos:

Išlaidų pavadinimas	Kasinės išlaidos (tūkst. Lt)
Darbo užmokesčio	1095,6
Socialinio draudimo įmokos	338,6
Ryšių paslaugos	39,0
Transporto išlaidos	9,1
Spaudiniai	50,0
Kitos prekės	100,02
Komandiruotės
Kvalifikacijos kėlimas	2,9
Komunalinės paslaugos	84,0
Kitos paslaugos	77,2
Kitos išlaidos
Ilgalaikio materialaus turto įsigijimas
Ilgalaikio nematerialaus turto įsigijimas
Iš viso išlaidų:	1 796,6

2.	Įstaigos tikslai, veikla ir rezultatai.

Bibliotekos tikslai:

1.	organizuoti Radviliškio rajono savivaldybės teritorijos gyventojų bibliotekinį ir informacinį aptarnavimą;

2.	prisidėti prie informacijos ir žinių visuomenės raidos, puoselėti demokratijos, intelektinės laisvės, teisės į informaciją ir kultūros atvirumo vertybes;

3.	užtikrinti veiksmingą ir efektyvų bibliotekos viešųjų bei techninių paslaugų, procesų bei išteklių valdymą, formuoti konstruktyvius, tiksliais duomenimis ir informacija grįstus bibliotekos, bendruomenės ir vietos valdžios santykius;

4.	propaguoti bibliotekos vaidmenį ir atstovauti jos interesams;

5.	palaikyti aukštą bibliotekininko profesinę kompetenciją, skatinti motyvaciją veiklai;

6.	modernizuoti biblioteką ir filialus;

7.	kurti ir palaikyti vieningą bibliotekos įvaizdį.

Bibliotekos veikla:

Radviliškio rajono savivaldybės viešoji biblioteka:

1.	kaupia ir saugo universalų dokumentų fondą, atitinkantį Radviliškio rajono istorines tradicijas, ekonominę ir kultūrinę plėtrą, demografinę situaciją, gyventojų poreikius;

2.	skleidžia informaciją kultūros, mokslo ir švietimo srityse, skatina gyventojų skaitymą;

3.	dalyvauja įvairiose programose, projektuose, susijusiuose su bibliotekų veikla;

4.	atsako už nuoseklų bibliotekos modernizavimo procesų tęstinumą pagal projekto „Bibliotekos pažangai“ rezultatus, užtikrina naujoviškos bibliotekos veiklų, paslaugų ir valdymo kokybės plėtrą;

5.	komplektuoja, tvarko ir saugo universalų bendruomenės poreikius tenkinantį fondą;

6.	diegia Lietuvos integralios bibliotekų informacijos sistemos „LIBIS“ programas, naujas technologijas, vykdo priežiūrą, finansavimą;

7.	organizuoja ir rengia kultūrinius, šviečiamuosius renginius, vykdo edukacines programas, informuoja visuomenę apie viešus renginius;

8.	sudaro sąlygas bibliotekos darbuotojams kelti kvalifikaciją;

9.	organizuoja Radviliškio rajono turizmo informacijos centro veiklą: renka, kaupia ir nemokamai teikia informaciją apie Radviliškio rajono savivaldybės teritorijoje teikiamas turizmo paslaugas, lankomus objektus, vietoves, turistinius maršrutus, bendradarbiauja ir keičiasi informacija su regiono, Lietuvos ir užsienio kultūros, turizmo, informacijos centrais, muziejais ir t. t.

3.	Įstaigos teikiamos paslaugos.

Biblioteka teikia mokamas ir nemokamas paslaugas. Mokamos paslaugos teikiamos vadovaujantis Lietuvos Respublikos kultūros ministro patvirtintu Mokamų paslaugų sąrašu ir Radviliškio rajono savivaldybės tarybos sprendimu patvirtintais įkainiais.

Nemokamos suteikiamos šios paslaugos:

-	prieiga prie interneto;

-	dalyvavimas renginiuose (Viešojoje bibliotekoje, filialuose, ikimokyklinio ugdymo bei švietimo įstaigose, seniūnijose ir kt. organizacijose);

-	leidybinė veikla – ruošiamos literatų knygos (renkami, redaguojami ir maketuojami tekstai), lankstinukai seniūnijoms, parodų katalogai, renginių reklamos ir pan.;

-	namų muzikavimo grupė „Sidabrinė mėnesiena“ rengia koncertus Radviliškio krašto žmonėms, dalyvauja kitų rajonų renginiuose;

-	rengiami kraštiečių, radviliškiečių ir svečių meno parodų pristatymai.

4.	Vadovo indėlis, tobulinant įstaigos administravimą.

1.	tinkamai organizuoja darbą, kad būtų įgyvendinami tikslai ir atliekamos nustatytos funkcijos;

2.	užtikrina vartotojų poreikius atitinkančios bibliotekos organizacinės struktūros funkcionavimą, taupų, racionalų ir lankstų finansinių išteklių, atitinkančių bibliotekos funkcijas, naudojimą;

3.	užtikrina bibliotekos veiklą, kryptingai orientuotą į naujoviškos (daugiafunkcinės) bibliotekos su nuolat atsinaujinančiomis vartotojiškomis paslaugomis sampratą;

4.	ieško ir savo veikloje pritaiko naujas darbo formas, kuria patrauklų bibliotekos įvaizdį;

5.	rengia projektus ir juos su kolektyvu įgyvendina.

5.	Įstaigos veiklos kokybės įsivertinimas.

2014-ieji – tai iniciatyvų, tolesnio pažangių naujovių įgyvendinimo, Viešosios bibliotekos veiklos įvairiapusės sklaidos metai. Nuoseklios, kryptingos pastangos sėkmingai gausino bibliotekos lankytojų būrį, artino juos prie interneto, mokė kompiuterinio raštingumo ir bendravimo su visu pasauliu. Kiekviename skyriuje, ypač Turizmo informacijos padalinyje, buvo akivaizdūs didesni ar mažesni, bet prasmingi ieškojimai ir atradimai įvairaus amžiaus, skirtingų užsiėmimų, gebėjimų skaitytojų, lankytojų labui, siekiui juos kuo greičiau, geriau ir patraukliau aptarnauti, užimti.

2014 m. organizuoti įvairūs masiniai renginiai, susitikimai su kraštiečiais ir miesto svečiais. Biblioteka, padedama Savivaldybės administracijos Švietimo, kultūros ir sporto skyriaus, Radviliškio miesto kultūros centro, sėkmingai surengė tradiciniu tapusį renginį „Gyvosios atminties ir susikaupimo valandos „Vilties bėgiais...“, skirtą Gedulo ir vilties dienai.

Viešoji biblioteka, Turizmo informacijos centras kartu su rajono literatų kubu „Jonvabalis“, Radviliškio rajono ir kitų miestų ir rajonų dailininkais surengė kūrybines dirbtuves-stovyklą „Kurkime kartu“. Šis projektas subūrė draugėn Radviliškio ir kitų rajonų literatus bei dailininkus bendram kūrybiniam darbui.

Pergalės prieš bermontininkus 95-mečiui organizuotas seminaras „Radviliškio duoklė Lietuvai“, pristatyta 12 stendų su vaizdine informacija apie 1919 m. kovas prie Radviliškio, surengta viktorina moksleiviams „Misija“ įvykdyta Radviliškyje“. Nugalėtojams surengta kelionė į Vytauto Didžiojo karo muziejų Kaune, kitiems dalyviams – ekskursija po istorines Radviliškio rajono mūšio vietas.

2014 m. – K. Donelaičio jubiliejiniai metai. Gegužės mėn., Spaudos atgavimo dieną, visame rajone įgyvendinta tradicinė akcija „Sustabdyta akimirka knygai“, skirta K. Donelaičio 300-osioms metinėms. Viešosios bibliotekos kieme veikė „Būrų patiekalų kiemelis“. Dalyviai buvo pavaišinti grikių blynais, „ubagine“, kaimiškais lašiniais ir kt.

Siekiant įprasminti K. Donelaičio literatūrinį palikimą, sumanytas projektas „K. Donelaičio „Metai“ – manąja plunksna“. Jo įgyvendinimo metu bibliotekos lankytojai, svečiai savo ranka perrašė poemą „Metai“, o vėliau Radviliškio dailės mokyklos mokinių iliustracijomis papuošta ji virto atskira knyga odiniais viršeliais, kuri pristatyta bibliotekos lankytojams.

Pirmą kartą į Viešąją biblioteką buvo sukviestos daugiausiai skaitančios rajono šeimos. Joms surengta šventė „Skaitanti šeima“. Įteikti apdovanojimai ir rėmėjų dovanos.

Antrąjį kartą Viešojoje bibliotekoje surengta vaikų vasaros stovykla. Vilniuje kartu su Vilniaus radviliškėnų bendrija surengtas kraštiečių sambūris. Surengta kitų renginių.

Toliau sėkmingai plėtota bibliotekos leidybinė veikla: leistas kultūros ir istorijos žurnalas „Radviliškio kraštas“, kuris 2014-aisiais pažymėjo savo 10 m. sukaktį, Bibliotekininkų draugijos Radviliškio skyriaus laikraštis „Mes“, rajono literatų, bendruomenių knygos, kt.

2014 m. į naujas suremontuotas patalpas perkeltos Aukštelkų ir Vainiūnų bibliotekos, joms nupirkta naujų baldų. Remontui pasiruošta Pakalniškių bibliotekoje (sudėti nauji langai), iš dalies pasirengta įrengti šildymo sistemą Skėmių bibliotekoje.

Visose kaimo bibliotekose įdiegta „LIBIS“ skaitytojų aptarnavimo sistema, leidžianti aptarnauti skaitytojus brūkšninių kodų skaitytuvais.

Iš viso 2014 m. biblioteka gavo fizinių ir juridinių asmenų, kitų šaltinių paramos už 39,4 tūkst. Lt, iš valstybės gavo 99,9 tūkst. Lt (knygos, projektų finansavimas), už mokamas paslaugas – 17,0 tūkst. Lt.

Visos rajono bibliotekos kompiuterizuotos, nemokamai įdiegta programinė įranga.

Lietuvos nacionalinės Martyno Mažvydo bibliotekos Bibliotekininkystės centras, bendru LNB ir apskričių viešųjų bibliotekų susitarimu, 2013 m. atliko tyrimą „BIX (bibliotheksindex) tinkamumas vertinant Lietuvos savivaldybių viešųjų bibliotekų veiklą“. Jo metu nustatyta, kad šią metodiką tikslinga taikyti savivaldybių viešųjų bibliotekų (toliau – SVB) sistemoms vertinti ir reitinguoti, todėl 2014 m. vyko II tyrimo etapas „Savivaldybių viešųjų bibliotekų sistemos veiklos vertinimas ir reitingavimas, vadovaujantis BIX (Bibliotheksindex) metodika“. Jo tikslas – įvertinti savivaldybių viešųjų bibliotekų sistemų veiklą taikant Europos Sąjungoje plačiai žinomą BIX metodiką. Tirta 60 SVB.

Tyrimo metu buvo įvertinta apskričių teritorijose veikiančių SVB veikla ir nustatyta jų vieta kiekvienoje iš 4 pagrindinių dimensijų: paslaugos, naudojimasis biblioteka, veiksmingumas, plėtra; nustatytas rodiklių tinkamumas veiklos vertinimui ir reitingavimui.

Radviliškio rajono savivaldybės viešoji biblioteka pagal aptarnaujamų gyventojų skaičių priskirta 3 grupei, o jos galutinis BIX indeksas – 3 „auksinės“ žvaigždutės iš galimų 4. Pradedant naujus darbo metus, toks aukštas bibliotekos įvertinimas nuteikia gana pakiliai ir entuziastingai.

6.	Problemos, susijusios su įstaigos veikla, ir vadovų siūlomi problemų sprendimo būdai.

Lietuvos Respublikos kultūros ministerija skiria per mažai lėšų knygoms ir kitiems dokumentams įsigyti, kad būtų galima užtikrinti pilnavertę bibliotekos veiklą. Vienam rajono gyventojui tenka vos 2,2 Lt.

Reikėtų daugiau lėšų ir periodinei spaudai užsakyti.

Rajone neliko nė vienos bibliotekos, kuri būtų šildoma krosnimi. Paskutinė – Skėmių biblioteka, bet joje jau vyksta šildymo elektra įrengimo darbai.

Kasmet atnaujinamos kelios bibliotekos, tačiau visuomet norisi labai greitai tai padaryti.

Pageidavimas – daugiau lėšų spaudai ir bibliotekų remonto darbams.

Radviliškio rajono savivaldybės viešosios bibliotekos	Aldona Januševičienė

direktorė

PRITARTA

Radviliškio rajono savivaldybės tarybos

2015 m. kovo 26 d. sprendimu Nr. T-989

RADVILIŠKIO MIESTO KULTŪROS CENTRO DIREKTORIAUS

2014 METŲ VEIKLOS ATASKAITA

1. Įstaigos pristatymas:

1.1. Kontaktinė informacija (Juridinis statusas, pavadinimas, filialai ar skyriai, adresas, telefonas, el. paštas, interneto svetainė).

Biudžetinė įstaiga Radviliškio miesto kultūros centras (adresas – Maironio g. 10, 82133 Radviliškis; tel. (8 422) 51 085, el. p. info@radviliskiokc.lt, interneto svetainė – www.radviliskiokc.lt).

1.2. Įstaigos vadovas (Vardas, pavardė, vadybinio darbo stažas, vadybinė kvalifikacinė kategorija).

Violeta Jasiūnienė, 8 metai, vadybos ir verslo administravimo magistro kvalifikacinis laipsnis.

1.3. Įstaigos darbuotojai:

Administracijos darbuotojai	Specialistai	Pagalbinis personalas
4	23	8

1.4. Įstaigos suteiktų paslaugų gavėjai:

Laikotarpis Paslaugų gavėjai
Fiziniai ir juridiniai asmenys	2014-01-01 iki 2014-12-31

1.5. Finansavimo šaltiniai:

Finansavimo šaltiniai (tūkst. Lt)	Lėšos (tūkst. Lt)
1. Savivaldybės biudžetas
1.1. Savivaldybės biudžeto lėšos	969,4
1.2. Valstybės biudžeto specialiosios tikslinės dotacijos lėšos	-
1.3. Biudžetinių įstaigų pajamos	63,8
2. Kiti šaltiniai
2.1. ES paramos lėšos
2.2. Valstybės biudžeto lėšos	51,0
2.3. Paskolos lėšos	-
2.4. Kitų finansavimo šaltinių lėšos (parama ir kt.)	23,2

1.6. Biudžeto išlaidos.

Išlaidų pavadinimas	Kasinės išlaidos (tūkst. Lt)
Darbo užmokesčio	496,1
Socialinio draudimo įmokos	153,2
Ryšių paslaugos	3,6
Transporto išlaidos	17,5
Spaudiniai	0,3
Kitos prekės	136,4
Komandiruotės	0,3
Kvalifikacijos kėlimas	2,0
Komunalinės paslaugos	106,1
Kitos paslaugos	91,7
Kitos išlaidos
Ilgalaikio materialaus turto įsigijimas	26,0
Ilgalaikio nematerialaus turto įsigijimas	0
Iš viso išlaidų:	1 033,2

2. Įstaigos tikslai, veikla ir rezultatai.

1 tikslas: vienyti ir burti gyventojus į kultūros ir meno mėgėjų kolektyvus, sambūrius, draugijas, skatinant jų veiklą įvairiuose meno mėgėjų kūrybiniuose lygiuose ir amžiaus grupėse; saugoti ir puoselėti kultūros paveldą, Lietuvos dainų švenčių ir šokių tradicijas, kurias UNESCO pripažino pasaulinės reikšmės šedevru; ugdyti tautinę savimonę, skatinti meninių žanrų įvairovę; deramai reprezentuoti rajono kultūrą užsienyje ir sudaryti galimybę rajono žiūrovui susipažinti su užsienio šalių meno mėgėjų menu; skatinti kūrybinius mainus.

Veikla ir rezultatai: 2014 m. Radviliškio miesto kultūros centre veikė 29 mėgėjų meno kolektyvai, būreliai, studijos, klubai, apjungiantys 498 narius. Visų veiklai sudarytos sąlygos, ypač baigus 2014 m. renovacijos etapą, kurio metu buvo suremontuotos repeticijų salės, įrengti persirengimo kambariai, II aukšte šalia repeticijų salių įrengtas tualetas ir dušas, suremontuoti meno vadovų kabinetai. Šokėjų kolektyvams nupirkta priemonių repeticijoms: šokdynių, kamuolių, lankų. Liaudiškos muzikos kapelai „Radvija“, gavus dalinį finansavimą iš Lietuvos liaudies kultūros centro ir Radviliškio rajono savivaldybei skyrus lėšų, pasiūti nauji rūbai. 2014 metais mėgėjų meno kolektyvai 50 kartų koncertavo išvykose, tarp jų 4 kartus užsienyje. Liaudiškos muzikos kapela „Radvija“ buvo išvykose JAV ir Latvijoje, Vyresniųjų liaudiškų šokių grupė „Šelmiai“ taip pat buvo išvykusi į Latviją, o Pagyvenusiųjų liaudiškų šokių grupė „Patrepsėlis“ viešėjo Estijoje. Kolektyvai dalyvavo šventėse, konkursuose, festivaliuose. Liaudiškos muzikos kapela „Radvija“ nugalėtojos vardą parsivežė iš Latvijos, Viljani mieste vykusio konkurso, o kapela „Seni pažįstami“ nugalėjo kaimo kapelų varžytuvėse „Kaimynėli, būki svečias“ Širvintose. Liaudiškos muzikos kapela „Radvija“ ir folkloro ansamblis „Aidija“ tapo LRT laidos „Duokim garo“ nugalėtojais pusfinalyje. Net šeši Radviliškio miesto kultūros centro kolektyvai dalyvavo 2014 Lietuvos dainų šventėje „Čia – mano namai“. Šiuo metu penki šventėje dalyvavę kolektyvai turi II kategoriją (trims jų – „Patrepsėliui“, „Aidijai“ ir Radviliškio mišriajam chorui – pasibaigus Lietuvos dainų šventei, suteiktos aukštesnės kategorijos).

Vyko mėgėjų meno šventės ir festivaliai: kapelų šventė „Žemėj Lietuvos“, politinių kalinių ir tremtinių chorų šventė „Dainos Lietuvai“, linijinių šokių fiesta „Prie Neužmirštuolės fontano“, folkloro festivalis „Ganiau palšus jautelius“, garbaus amžiaus žmonių liaudiškų šokių festivalis „Ir ne tik iš Lietuvos“.

Radviliškio miesto kultūros centrui bendradarbiaujant su Lietuvos liaudies kultūros centru, Radviliškyje buvo organizuotos dvi mėgėjų teatrų šventės: Lietuvos lėlių teatrų konkurso „Molinuko teatras“ regioninis turas ir XXII Lietuvos suaugusiųjų mėgėjų teatrų apžiūros „Atspindžiai – 2014“ baigiamoji šventė.

2 tikslas: sudaryti žmonėms galimybę susipažinti ir vartoti profesionalųjį meną, mažinant kultūrinę, kūrybinę atskirtį.

Veikla ir rezultatai: 2014 m. buvo organizuojamos profesionalių menininkų parodos, koncertai, spektakliai. 2014 metais lankytojams pasiūlytos 4 parodos, 8 koncertai ir 17 spektaklių. Bendradarbiaujant su Lietuvos nacionaline filharmonija, Radviliškyje viešėjo Lietuvos nacionalinis simfoninis orkestras (vadovas Juozas Domarkas), Čiurlionio kvartetas. Atsiliepiant į Tarmių metus, į Radviliškį parodyti savo programos „Lietuva tarmiškai“ buvo pakviestas Valstybinis dainų ir šokių ansamblis „Lietuva“. Kadangi 2014 metai Lietuvos Respublikos Seimo paskelbti Teatrų metais, ypatingai šiuos metus sutiko ir Radviliškio miesto kultūros centras. Gavus dalinį finansavimą iš Lietuvos kultūros tarybos, įgyvendintas projektas „Auksiniai scenos kryžiai“ Radviliškyje“, kurio metu gyventojams buvo suteikta unikali proga išvysti pačius geriausius Lietuvos teatro kūrėjų darbus. Net po du kartus savo spektaklius rodė Lietuvos nacionalinis dramos teatras ir Vilniaus mažasis teatras, svečiavosi Klaipėdos dramos teatras, Teatras „Cezario grupė“, vaikams puikius spektaklius rodė Stalo ir Vilniaus kamerinis teatrai.

3 tikslas: užtikrinti kultūros politikos teikiamą prioritetą etninės kultūros plėtrai; skatinti kultūros darbuotojų suinteresuotumą etninės kultūros paveldu, išsaugojimu ir perdavimu.

Veikla ir rezultatai: Kultūros centre yra vienas geriausių folkloro kolektyvų „Aidija“. Rengiamos edukacinės-kultūrinės programos, kalendorinės šventės. Surengtos Sekminių, Baltų dienos, Advento šventės, laikantis senųjų tradicijų. Ypatingą pasisekimą turėjo ir praėjusiais metais organizuotos amatų dirbtuvės „Etnokultūrinis dialogas“, kur visi radviliškiečiai, paties įvairiausio amžiaus, galėjo susipažinti su žvakių liejimu, mezgimu, medžio drožyba, keramikos ir odos dirbinių gamyba. Amatų dirbtuvių lankytojai turėjo progą pasigaminti suvenyrus, dovanėles artėjančių švenčių proga, taip pat dauguma jų jau dalyvavo kasmet organizuojamose mugėse – adventiniuose turguose. Kaip ir kasmet, buvo organizuota Radviliškio rajono tautodailininkų darbų paroda, iš kurios atrinkti tautodailininkų darbai keliavo į regionines parodas, o iš jų – ir į respublikinę, kur siekė aukščiausių tautodailininkams suteikiamų apdovanojimų – „Aukso vainiko“ ir „Sidabro vainikėlio“. Pastarąjį iškovojo jaunas keramikos gaminių meistras Mindaugas Karalius.

4 tikslas: ugdyti vaikų ir jaunimo laisvalaikio užimtumo ir pozityvaus kūrybingumo suvokimą; skatinti tradicinės kultūros išlikimo jaunimo kūrybinėje veikloje iniciatyvas.

Veikla ir rezultatai: Iš visų Kultūros centre veikiančių kolektyvų 15 yra priskiriami vaikų ir jaunimo (daugiau nei 200 dalyvių). Puikiai konkurse „Ant stogo“ Vilniuje pasirodė šokio studija „Flamingas“ (vadovė Ieva Kamrazerytė) – jie iškovojo nugalėtojų vardą. Muzikinį judesio spektaklį pagal Marcelijaus Martinaičio „Kukučio balades“ su jaunimo teatro dirbtuvių komanda pastatė jauna režisierė Lina Jankauskaitė. Nuolatiniai daugelio organizuojamų renginių talkininkai ir vedėjai yra teatro grupė „Išdykėliai“ (vadovė Daiva Sirutienė), pirmuosius ryškius žingsnius žiūrovus džiugindami žengia studijos „Teatro ABC“ dalyviai, kurių jauniausieji dar neturi nė metukų.

Vasarą buvo organizuota vaikų dienos stovykla „Kibirkštis“, sukvietusi 32 jaunuolius turiningai praleisti laisvalaikį. Stovyklos dalyviams buvo parengta įvairiapusė programa – jie susipažino su etnine kultūra dalyvaudami dirbtuvėlėse, kurias vedė tautodailininkai, pilietiškai ir patriotiškai buvo ugdomi organizuojant ekskursijas į Lietuvos kariuomenės Karinių oro pajėgų Šiaulių aviacijos bazę ir Oro gynybos batalioną. Ten ne tik susipažino su Tėvynės gynėjais, bet ir dalyvavo viktorinoje, piešinių konkurse. Kūrybiškai jauni žmonės buvo ugdomi ir organizuojant choreografijos, dailės, teatro užsiėmimus, kuriuos vedė Radviliškio miesto kultūros centro meno vadovai.

Didelis būrys jaunimo prisijungė prie Valstybės dienai skirto dviejų dienų žygio dviračiais „Radviliškio rajono piliakalnių keliais“.

Radviliškio miesto kultūros centras visuomet pozityviai žvelgia į kūrybines jaunimo iniciatyvas – bendradarbiaujama su Radviliškyje įsikūrusia „Jaunimo Erdve“, teikiama pagalba organizuojant renginius. Palaikant gražią Radviliškio Vinco Kudirkos mokyklos mokinių iniciatyvą, buvo organizuotas dainų konkursas „Radviliškio balsas“.

5 tikslas: suburti ir išlaikyti profesionalią kultūros ir meno specialistų grupę, svarbiausių meno žanrų vadovus ir ekspertus, kurių dėka vykdomos ilgalaikės, tęstinės, edukacinės, sociokultūrinės, meninės ir kitos programos; sudaryti galimybes darbuotojams tobulintis ir kelti savo kvalifikaciją.

Veikla ir rezultatai: Kultūros centre dirba diplomuoti kultūros ir meno specialistai, puikūs savo profesijos žinovai. Darbuotojai dalyvavo 16 kvalifikacijos kėlimo renginių temomis:

	informaciniame seminare apie paraiškų rengimą programos „Kūrybiška Europa 2014–2020“ europinių bendradarbiavimo projektų krypčiai (paprogramė Kultūra);

	VSAFAS praktinio taikymo mokymuose: duomenų pateikimo į viešojo sektoriaus ataskaitų konsolidavimo informacinę sistemą (VSAKIS) aktualijos;

	seminare „Moderniosios ir tradicinės kultūros sąsajos daugiafunkcinėje kultūros organizacijoje“;

	mokymuose „Psichologinio klimato gerinimas ir bendradarbiavimas siekiant geresnių rezultatų įstaigos darbe“;

	seminare „Euro įvedimas Lietuvoje – ką turi žinoti buhalteris. Naujausi teisės aktų pakeitimai, keičiantys apskaitos ir mokesčių reguliavimą“;

	seminare „Klavyrinės baroko muzikos interpretacija: tradicija ir naujovės“;

	informaciniame seminare „Darbų saugos ir gaisrinės saugos dokumentų reikalavimai įmonėje“;

	paskaitoje „Pajamų ir grynojo turto apskaita pagal VSAFAS. Euro įvedimas Lietuvoje“;

	seminare „Iškalbos menas: balsas, logika, interpretacija“;

	mokymuose „Inovatyvių renginių kūrimas, renginių scenarijaus rašymas, renginio režisūra“.

3. Įstaigos teikiamos paslaugos.

Renginių organizavimas, koncertinių salių ir kitų patalpų nuoma, kilnojamos scenos nuoma, meno kolektyvų pasirodymas, renginių reklamavimas, mikroautobuso nuoma, spausdinimas arba kopijavimas, bilietų pardavimas į renginius, vykstančius ne Radviliškio miesto kultūros centre.

4. Vadovo indėlis, tobulinant įstaigos administravimą.

Organizuojami darbuotojų pasitarimai, kurių metu aptariamos problemos, organizaciniai bei ūkiniai klausimai. Darbuotojai skatinami nuolat kelti kvalifikaciją, dalyvauti kitų kultūros įstaigų organizuojamuose renginiuose. Aktyviai bendradarbiaujama su kitomis kultūros, švietimo organizacijomis, tautodailininkais. 2014 metais įsigyti du nauji kompiuteriai, papildytas garso aparatūros komplektas. Aktyviai bendradarbiaujama su Lietuvos liaudies kultūros centru, Lietuvos Respublikos kultūros ministerijos Regionų skyriumi.

5. Įstaigos veiklos kokybės įsivertinimas.

Kultūros centro bendruomenė didžiuojasi savo organizacija ir kuria teigiamą jo įvaizdį.

Sukurtas palankus mikroklimatas darbui ir mėgėjų meno, klubų, studijų, būrelių veiklai.

Vykdomas veiksmingas įstaigos bendravimas, bendradarbiavimas ir partnerystė su kitomis įstaigomis.

Aktyvūs ir motyvuoti darbuotojai.

Geri mėgėjų meno kolektyvų pasiekimai.

Visapusiškai rūpinamasi kolektyvo nariais ir jų kvalifikacija.

Sėkmingai įgyvendinamos kultūros politikos kaitos gairės ir Kultūros centro strategija.

Turto ir lėšų valdyme laikomasi skaidrumo ir efektyvumo principų.

6. Problemos, susijusios su įstaigos veikla ir vadovų siūlomi problemų sprendimo būdai.

Problema	Siūlomas sprendimo būdas
Nėra galimybės neįgaliesiems pakliūti į antrąjį įstaigos aukštą	Spręsti vykdant rekonstrukciją
Trūksta drabužių šokių kolektyvams, instrumentų mėgėjų meno kolektyvams	Tikslingai planuoti trūkstamo turto, priemonių įsigijimą, ieškoti rėmėjų
Mažai atestuotų kultūros ir meno darbuotojų	Organizuoti kultūros ir meno darbuotojų atestavimą kartu su Radviliškio rajono savivaldybės administracijos Švietimo, kultūros ir sporto skyriumi

Direktoriaus pavaduotoja, pavaduojanti direktorių	Violeta Jasiūnienė